MICHAEL KORYTA Seria: Lincoln Perry Volumul 1 DESCOPERIRI UIMITOARE Original: Tonight I Said Goodbye (2004) Traducere de: CĂTĂLINA HÂRCEAG virtual-project eu Editura: ORIZONTURI 2006 1 John Weston şi-a văzut fiul în viaţă pentru ultima dată într-o după-amiază friguroasă, în prima săptămână a lunii martie Nepoata lui făcea un om de zăpadă, iar cei doi bărbaţi au stat de vorbă în stradă Înainte de a pleca, John şi-a bătut fiul părinteşte pe umăr şi i-a promis că se vor revedea curând Şi a avut dreptate – l-a revăzut după mai puţin de patruzeci şi opt de ore, zăcând pe o targă, la morgă, împuşcat în cap, cu o armă de calibru mic Din fericire, n-a fost nevoit să-şi vadă şi nepoata în aceeaşi postură, însă acest lucru nu-i oferea nicio consolare: micuţa Betsy, în vârstă de cinci ani, şi mama sa dispăruseră John Weston mi-a povestit toate acestea în casa sa din North Olmsted, o suburbie situată în partea de vest a oraşului Cleveland, cinci zile mai târziu Sufrageria lui Weston era curată şi frumos mobilată, însă întunecoasă, din cauza jaluzelelor trase şi plină de fum de ţigară În timp ce vorbea, bătrânul mă fixa cu o expresie furioasă ce nu trăda nici urmă de suferinţă, ci numai hotărâre — Domnule Perry, începu el, suflând un nor de fum spre mine, îmi cunosc bine fiul Nu s-a sinucis şi, cu siguranţă, nu ar fi făcut vreun rău familiei lui Aţi urmărit ştirile? Aţi auzit ce pretind nemernicii ăia? Afirmă că fiul meu şi-a ucis soţia şi fetiţa, după care s-a sinucis Bătu cu pumnul în masă, suficient de tare ca să-mi verse cafeaua Nu pot tolera aşa ceva Vreau să ştiu ce s-a întâmplat şi vreau ca dumneavoastră şi partenerul dumneavoastră să mă ajutaţi să aflu Weston şedea în faţa mea, pe o canapea uriaşă, din piele, iar eu eram aşezat pe un scaun ciudat, din lemn, cu o pernă mare Când m-am lăsat pe spate am alunecat şi am ajuns cu capul la nivelul braţelor scaunului Simţindu-mă ridicol în această poziţie, am încercat să stau altfel până când, cedând legii gravitaţiei şi, incomodat de pernă, am ajuns să şed pe marginea scaunului, aplecat în faţă, cu coatele sprijinite pe genunchi În poziţia aceea păream mai implicat decât eram, însă nu aveam de ales — Am urmărit buletinele de ştiri la televizor, am răspuns Însă poliţia nu a dat nicio declaraţie în sprijinul acestei teorii, domnule Weston Sunt doar poveşti vehiculate de reporteri, în încercarea de a-şi mări audienţa cu ştiri de senzaţie Weston rămase la fel de încruntat Deşi se apropia de optzeci de ani, se ţinea bine şi probabil că în tinereţe fusese un tip masiv Acum picioarele îi erau subţiri şi făcuse burtă, însă pieptul şi umerii largi arătau că fusese un bărbat puternic Avea părul cărunt, încă des, cu un nas ce părea prea mic pentru faţa lui şi o privire tăioasă ce părea să caute în permanenţă un motiv de ceartă La mâna dreaptă îi lipseau degetul mic şi o falangă din inelar În timp ce luam o gură de cafea, se întoarse şi îmi arătă două tablouri înrămate, agăţate pe peretele din spatele lui — Vezi tablourile astea? întrebă el Păreau scene din al Doilea Război Mondial Nu era nimic exagerat, artistul redând cu precizie ceea ce văzuse Era genul meu de pictură – cel pe care-l poţi aprecia chiar dacă nu ai făcut masteratul în arte plastice — Sunt pictate de un prieten, spuse el, şi tuşi zgomotos Bune, nu-i aşa? — Foarte frumoase Mi-am terminat cafeaua şi am lăsat cana pe masă, lângă cartea de vizită pe care i-o dădusem lui Weston: PERRY ŞI PRITCHARD, INVESTIGAŢII Eu sunt Lincoln Perry, iar Joe Pritchard este asociatul meu Intrasem în afaceri abia de şase luni şi deja reuşisem să adunăm datorii impresionante Încercam să nu ne lăudăm prea des cu asta, mai ales în faţa clienţilor Înainte să devenim detectivi particulari, eu şi Joe fusesem parteneri la Departamentul de Poliţie din Cleveland, Secţia Narcotice Eu am fost obligat să demisionez, iar Joe a ieşit la pensie, un an mai târziu Joe reuşise să mă convingă să mă întâlnesc singur cu John Weston, în timp ce el se ocupa de un interviu de rutină Acum regretam că acceptasem — În tablourile alea vezi un planor şi un avion-remorcă, spuse Weston, privind din nou picturile Eu zburam pe planoare — O experienţă unică, bănuiesc — Aşa e Nu mai folosiseră aşa ceva şi nici nu le-au mai folosit după aceea Când a început războiul din Vietnam aveau deja elicoptere, dar în războiul meu luptam cu planoare M-am gândit cum e să pluteşti deasupra câmpului de luptă în linişte, fără un motor care să te propulseze — Cum te simţeai când zburai cu planorul? l-am întrebat Zâmbi — Ca şi cum aş fi stat pe verandă, şi zbura casa Am zburat în două misiuni de luptă şi în multe altele de aprovizionare În a doua misiune de luptă am avut o aterizare forţată şi mi-am pierdut două degete, dar în noaptea aceea a trebuit să lupt în continuare Fusesem pregătiţi să folosim armament de luptă la fel ca trupele de comando şi era misiunea noastră, a planoriştilor, să apărăm orice teritoriu pe care aterizam M-am luptat toată noaptea cu naziştii, fără să iau măcar un calmant Până la urmă am scăpat Două alte planoare s-au prăbuşit la aterizare, iar câteva au fost doborâte La naiba, l-au ciuruit şi pe-al meu — N-a lipsit mult s-o termini, nu? Nu ştiam unde o să ajungă discuţia asta, dar eram hotărât s-o las să curgă — Nu Cel mai aproape de moarte am fost într-o misiune în care nu am zburat Trebuia să ajung într-o fortăreaţă germană din Franţa, iar şansele de supravieţuire erau atât de mici, încât părea o misiune sinucigaşă Eram gata de plecare şi ne luasem deja adio de la viaţă, pentru că eram convinşi că nu ne vom întoarce Chiar înainte să decolăm, ne-au anunţat că misiunea fusese anulată pentru că Patton cucerise fortăreaţa Îşi aprinse o ţigară cu o brichetă Zippo din oţel şi trase adânc în piept Toată lumea îl vorbeşte de rău pe Patton, dar eu o să-l consider pe nemernic prietenul meu câte zile oi mai avea Întotdeauna îl apreciasem pe Patton, pentru geniul lui militar şi pentru eficienţă, însă bănuiam că Weston nu dă doi bani pe opinia unuia care nu a luptat în război, aşa că mi-am ţinut gura Timp de un minut rămase tăcut, fumând, privind tablourile, pierdut în amintiri Apoi se întoarse spre mine, şi mă privi cu ochii mijiţi: — Vă mulţumesc că aţi acceptat această întâlnire, spuse el După prima discuţie telefonică, am crezut că mă veţi refuza — Domnule Weston, faptul că sunt aici nu înseamnă că vom accepta cazul, am răspuns eu Cei mai buni poliţişti din oraş lucrează deja la el şi, din câte am auzit, chiar cei de la FBI îi ajută — Îi ajută să bată câmpii şi să piardă timpul! strigă el — Nu cred că pierd timpul, domnule — Nu? Şi-atunci unde sunt rezultatele? Poliţiştii ăia nu ştiu decât să vină aici în fiecare zi şi să-mi spună la ce concluzii au ajuns Ştii ce-au făcut până acum? Un rahat, băiete În cinci zile n-au fost în stare de nimic Suflă cu putere un nor gros de fum — O investigaţie de amploare ca aceasta durează, domnule — Ştii ceva, spuse el, încercând să-şi ţină furia în frâu, aici vorbim despre fiul meu Despre fiul meu şi despre familia lui Trebuie să fac ceva, însă am destulă minte încât să-mi dau seama că nu pot singur Am nevoie de cineva care să lucreze pentru mine Cineva care să investigheze agresiv Am oftat John Weston era convins că fiul lui fusese ucis, deşi niciun poliţist nu părea să îi împărtăşească opinia Teoria cel mai des vehiculată în presă, provenind din „surse ale poliţiei”, era că Wayne Weston îşi omorâse familia şi apoi se sinucisese Nu fusese găsit niciun cadavru şi nu exista nicio explicaţie pentru dispariţia familiei lui Nu se găsise niciun semn de efracţie; totul părea normal în casă, cu excepţia cadavrului lui Wayne Weston — De ce noi, domnule Weston? De ce credeţi că aveţi nevoie de noi, când poliţia depune toate eforturile pentru rezolvarea cazului? — L-ai cunoscut pe fiul meu Am ridicat mâna pentru a-l opri — L-am întâlnit doar — Cum zici L-ai cunoscut, iar el te cunoştea şi te respecta Atunci când aţi început pe cont propriu mi-a spus că, după el, tu şi partenerul tău o să faceţi carieră Îl întâlnisem pe Wayne Weston la o conferinţă a detectivilor particulari, în Dayton, cu două luni în urmă Era unul dintre acele seminarii de două zile, în care în timpul zilei se discuta pe diverse teme, iar seara urmau lungi sesiuni de băutură şi distracţie, în restaurantul hotelului Joe hotărâse că trebuie să participăm pentru că astfel aveam ocazia să cunoaştem alţi detectivi, să stabilim contacte şi, poate, legături de afaceri Wayne Weston stătuse la aceeaşi masă cu mine, într-una dintre seri Era un tip care atrăgea atenţia – purta costume scumpe, conducea o maşină de ultimă oră, era prietenos şi charismatic Şi, din câte auzisem, un detectiv foarte bun Lucrase la Pinkerton câţiva ani înainte de a se întoarce la Cleveland, pentru a-şi deschide propria firmă şi era evident că făcea bani frumoşi Nu vorbisem cu el decât câteva clipe, cât să facem cunoştinţă, aşa că am fost surprins să aud că vorbise cu tatăl lui despre mine şi Joe — Fiul meu nu s-a sinucis şi nici nu şi-a ucis familia, spuse Weston Asta-i cea mai mare prostie pe care am auzit-o vreodată Au vorbit despre asta la ştiri, ieri, şi eram cât pe ce să mă duc acolo să îi iau la şuturi Vreau să ştiu ce s-a întâmplat cu nora şi nepoata mea, ca să pot sta liniştit şi să le închid gura reporterilor Bătrânul avea privirea încărcată de furie şi încerca să se calmeze trăgând din ţigară O clipă am crezut că o s-o fumeze până la filtru dintr-un singur fum — Ce anume doriţi de la noi? am întrebat Vreţi să aflăm dacă fiul dumneavoastră a fost ucis sau să-i găsim soţia şi fiica? — Amândouă, spuse el, suflând un nor de fum spre mine Mi se pare că totul se leagă Aici avea dreptate Totuşi, nu-mi plăcea ideea Poliţiştilor n-o să le convină că ne amestecăm şi, cu siguranţă, nu voiam să fiu prins într-un scandal mediatic — Uite ce e, am bani destui, continuă Weston Am o pensie frumoasă şi ceva pus deoparte Îmi pot permite să vă plătesc oricât cereţi — Nu este vorba despre bani, domnule Weston — Nu? Atunci despre ce? — Poliţia a desemnat o grămadă de investigatori pentru cazul ăsta Au resurse şi posibilităţi pe care noi nu le avem; şi mai au şi o săptămână avans Sfatul meu ar fi să aşteptaţi să vedeţi rezultatele lor Dacă în câteva săptămâni ancheta nu avansează, sunaţi-ne din nou şi poate ne răzgândim N-aveam deloc această intenţie, dar speram să-i închid gura — Ştii de ce ţi-am arătat tablourile? De ce ţi-am povestit ce am păţit la mână? — Nu, domnule Stinse ţigara în scrumieră şi mă privi dispreţuitor Apoi scutură din cap — Wayne era de-al vostru, spuse el Acelaşi oraş, acelaşi domeniu, şi nu sunt mulţi implicaţi în meseria asta Pe vremuri, asta însemna ceva În timpul războiului am luptat pentru ţară Înainte de luptă, totul era patriotism, voiam să salvăm lumea, să protejăm libertatea celor de-acasă Dar ştii ceva? Când începea lupta nimeni nu se mai gândea la asta Luptai pentru băieţii de lângă tine, pentru camarazii tăi Mă privi trist Poate că generaţia mea a fost ultima care înţelegea genul ăsta de loialitate Mă prinsese în capcană N-am răspuns imediat, însă cuvintele lui avuseseră efectul scontat Nu-l cunoscusem pe Wayne Weston şi, cu toate că lucrasem în acelaşi domeniu, nu luptasem umăr la umăr, dar stând în faţa acestui bărbat, cu tablourile lui din al Doilea Război Mondial, cu mâna ologită, fiul mort şi familia dispărută, mi se părea că argumentele mele sunt false — De ce faci asta? mă întrebă De ce lucrezi în branşa asta? Vrei să te îmbogăţeşti vânând bărbaţi care-şi înşală nevestele? Crezi că impresionezi femeile când le spui că eşti detectiv particular? Am coborât privirea străduindu-mă să nu ripostez dur — Nu, am răspuns calm Niciunul dintre motivele astea, domnule — Serios? Atunci de ce naiba? Nu i-am răspuns la întrebare — Ei, bine? insistă el Ai de gând să-mi răspunzi, fiule? Am ridicat capul şi l-am privit — Fac asta pentru că sunt al naibii de bun — Asta crezi tu, nu? — Nu este vorba despre ceea ce cred Ştiu că sunt La fel şi partenerul meu Zâmbi, dar fără să pară amuzat — Atunci demonstraţi L-am privit în ochi un timp, apoi am aprobat dând din cap — Foarte bine, am spus O vom face 2 Este pentru ultima dată când te duci singur la o întâlnire cu un posibil client, spuse Joe Pritchard Parcă stabilisem că nu ne vom implica în nebunia asta Era a doua zi, dimineaţa, şi ne aflam la birou Joe tocmai alergase vreo şapte kilometri şi încă respira greu, leoarcă de transpiraţie Mi se păruse momentul potrivit să-i comunic vestea, sperând că o să fie prea obosit ca să-i mai pese de altceva Ghinion; era nevoie de mult mai mult ca să fie extenuat — Şi de ce să nu încercăm, Joe? Nu câştigăm atât de mult încât să ne permitem să refuzăm o ofertă — Pentru că banii nu merită efortul Oftă şi îşi şterse faţa cu un prosop Purta echipament sportiv şi, dacă ai fi întrebat zece străini ce vârstă îi dau, toţi ar fi răspuns cu cel puţin zece ani mai puţin Pur şi simplu nu-mi place ideea de a lucra în coasta celor de la poliţie, Lincoln Asta înţelegeam Joe se pensionase doar cu şase luni în urmă şi ştiam că o să i se pară ciudat să ancheteze din exterior un caz de care se ocupa poliţia, însă era prea târziu; semnasem un contract cu John Weston şi aveam în buzunar un cec de două mii de dolari — Haide, Joe, ştii foarte bine că te interesează cazul ăsta şi că nu suntem tocmai ocupaţi cu altele Se încruntă, dar nu spuse nimic, ci privi în gol, de parcă ar fi aşteptat un răspuns de la mobila din jur Sediul nostru era situat în partea de vest a oraşului, la al doilea etaj al unei clădiri vechi, o fostă bancă Avea un parchet prăpădit, două birouri, o baie mică şi încă o încăpere, iar pereţii proaspăt zugrăviţi distonau teribil cu clădirea veche Contribuţia mea la mobilierul biroului consta într-un set de scaune din lemn, ce proveneau de la vechiul stadion din Cleveland Stadionul fusese demolat la începutul anilor ’90 şi unele obiecte fuseseră scoase la licitaţie Cumpărasem scaunele, le restaurasem şi consideram că arată destul de bine, chiar dacă nu prea aveau ce căuta acolo Joe folosea tot felul de apelative vulgare pentru scaunele mele şi refuza cu încăpăţânare să se aşeze pe ele Greu de crezut că era fan Indians N-avea simţul nostalgiei — Oricum, deja i-am zis lui Weston că luăm cazul, aşa că n-are sens să mai discutăm dacă trebuia să-l acceptăm sau nu Mai bine hai să stabilim cu ce începem — Am putea începe cu un sandviş, răspunse Joe Mor de foame Joe mănâncă cu o poftă incredibilă, foarte rar bea altceva decât apă şi aleargă zilnic câţiva kilometri buni, aşa că era încă în formă, deşi trecuse de cincizeci de ani — Nu am fost foarte atent la detaliile cazului, am continuat ignorându-l, aşa că poate ar fi bine să revedem articolele din ziare înainte să sunăm la poliţie Ştii că nu-mi place să par neinformat — Cauţi o scuză ca să o implici pe Lois Lane, spuse el oftând Tocmai mă gândeam că mai rău de-atât nu se poate Am rânjit — Sunt sigur că Amy ar fi încântată să ne dea o mână de ajutor — Minunat! exclamă el Am o propunere: tu cauţi orice informaţie disponibilă, timp în care eu mă duc să mănânc ceva Apoi, când mă întorc, îmi prezinţi totul pe scurt, iar eu mă voi putea concentra fără să-mi mai aud maţele chiorăind, zise el ridicându-se de la birou — Bine, am răspuns, în timp ce ieşea pe uşă Numai eu muncesc aici Voi, moşii, nu mai sunteţi în stare Amy Ambrose a fost de acord să vină în pauza de prânz cu toate articolele referitoare la caz La ora stabilită intră în birou, strâmbând din nas — Pute îngrozitor pe scări Iar dorm beţivi pe-aici? — Salutare şi ţie — Da, sigur Îşi scoase haina şi se trânti pe unul dintre scaunele mele Arăta bine, ca întotdeauna Avea părul puţin mai lung decât în vară, când ne cunoscusem, dar tot blond-cenuşiu şi uşor ondulat Amy era reporter la Cleveland Daily Journal şi vara trecută fusese desemnată să scrie despre investigarea unei crime Victima fusese unul dintre patronii sălii mele de sport, iar Amy apăruse la uşa mea în căutare de informaţii Cu farmecul meu cunoscut, am trimis-o la dracu’ A doua zi s-a întors, cu mai multe date despre caz şi despre mine decât ar fi putut găsi orice alt reporter într-un timp atât de scurt Îmi câştigase respectul, sprijinul şi, curând, am devenit prieteni Era directă, curioasă şi plină de tupeu, însă în acelaşi timp sinceră Asta ne apropiase – eram doi singuratici independenţi, care aveau încredere doar în forţele proprii când erau puşi la încercare În afară de Joe, o consideram cel mai apropiat prieten şi, trebuie să recunosc, nici când îmi vedeam sora nu mă bucuram atât de mult ca atunci când mă întâlneam cu Amy — Deci, tu şi Pritchard credeţi că o să reuşiţi ce n-a reuşit o armată de poliţişti, plus agenţii FBI, da? — Nu suntem atât de încrezuţi, am răspuns Cred că o să ne ia două, poate chiar trei zile Amy zâmbi — Sigur Păi, se pare că aveţi ceva de lucru Am citit mai toate materialele până să ajung aici şi, dacă poliţiştii au vreo pistă, e clar că nu au dat-o publicităţii — Nu lucrezi la cazul ăsta? — Nu, l-au dat altui reporter, un tip pe nume Steve Scrie bine, dar nu ştiu cât fler are pentru investigaţii Observă o cută la pantaloni şi se încruntă, încercând să o netezească Întotdeauna o deranjau mărunţişurile Puţin îi pasă că bancheta din spate a maşinii ei arăta ca un tomberon, dar nu suportă cutele — Ai vreo informaţie? am întrebat — Ai aici tot ce-a scris Steve despre cazul ăsta, spuse ea, întinzându-mi un teanc de foi Asta-i tot ce-am găsit Le-am răsfoit O grămadă de articole pentru un interval de cinci zile, dar niciunul nu spunea mai mult decât ştiam deja Miercuri dimineaţa, menajera găsise cadavrul lui Weston Murise în urma unei împuşcături în tâmpla dreaptă şi se stabilise că el trăsese Arma, Smith & Wesson, calibrul 38, se afla în mâna lui dreaptă şi era înregistrată pe numele lui Fusese chemată poliţia şi tot restul zilei anchetatorii încercaseră, fără succes, să afle unde erau soţia şi fiica lui Weston Miercuri seara, poliţiştii întocmiseră un raport în care cele două erau considerate dispărute Nu exista nicio dovadă care să sugereze răpirea lor, ceea ce ar fi justificat implicarea FBI în rezolvarea cazului, dar cu toate acestea câţiva agenţi de la biroul din Cleveland îi „ajutau” pe poliţişti Articolul menţiona că vecinii şi apropiaţii victimei bănuiau că evenimentul are legătură cu un caz la care lucra Weston, însă poliţia nu confirmase această teorie Probabil că oamenii făceau legătura cu meseria lui de detectiv particular Poliţiştii percheziţionaseră casa şi biroul lui Weston şi „investigau activ cazul”, însă detectivul care se ocupa de el, Rick Swanders, declarase că nu există suspiciuni că soţia şi fiica victimei ar fi fost vizate de vreuna dintre persoanele investigate de Weston — Ei bine, am spus când am terminat de citit, încă nu am aflat nimic relevant Cred că va trebui să pun şi eu câteva întrebări — Mă aşteptam să rezolvi cazul pe baza informaţiilor din articole, spuse Amy, prefăcându-se dezamăgită — Există vreo şansă ca amicul Steve să aibă informaţii pe care nu le-a prezentat cititorilor? — S-ar putea, dar nu prea cred Ştii şi tu cât de precauţi sunt poliţiştii cu declaraţiile la începutul unei astfel de anchete Dacă n-a găsit vreo sursă minune, m-aş mira să ştie ceva în plus faţă de ce ai citit deja Am încuviinţat dând din cap Nu mai eram poliţist, dar nu uitasem de cât de puţină încredere se bucurau reprezentanţii mass-media — Care-i următorul pas? întrebă Amy — Când se întoarce Joe, mergem la tatăl lui Weston O să discutăm cu el, să aflăm mai multe despre fiul lui şi despre viaţa acestuia în ultimele luni Apoi o să vorbim cu cei de la poliţie, să vedem cât putem conta pe colaborarea cu ei După ce-am terminat cu asta, bănuiesc că o să ne concentrăm asupra cazurilor la care lucra, să stabilim dacă a supărat pe cine nu trebuia Amy dădu din cap: — Crezi că a fost ucis? — Din câte am auzit şi am citit, nu cred că a fost ucis Cred că s-a sinucis Însă tatăl lui vrea să demonstrăm altceva, aşa că o să abordez cazul pornind de la premisa că nu s-a sinucis În plus, dacă familia lui e încă în viaţă, pare mai plauzibilă ipoteza crimei Aşa că, până când nu se demonstrează că sunt moarte, voi considera că poliţiştii anchetează o pistă falsă — Nu pari prea entuziast — Nici nu sunt Am sentimentul neplăcut că o să luăm banii omului, ca să ne băgăm nasul în povestea asta încâlcită, după care, peste o săptămână sau două, poliţia o să organizeze o conferinţă de presă în care o să comunice că au găsit cadavrul soţiei şi al copilului acolo unde le-a abandonat Weston Sper că nu va fi aşa, dar nu pot să nu iau în calcul posibilitatea asta — Şi-atunci de ce ai acceptat cazul? — Când cineva are nevoie de mine aşa cum are bătrânul ăsta, nu pot să nu încerc să-l ajut Amy se încruntă — Meseria pe care o avea face ca lucrurile să pară şi mai dubioase, nu crezi? — Puţin M-am lăsat pe spate şi mi-am pus picioarele pe birou — Deci, spuse ea, schimbând subiectul, ce mai face Angela? — De ce îi pronunţi aşa numele? De parcă ai râde de mine? Ridică din sprâncene şi adoptă un aer inocent — Să râd de tine? Deloc Nu mai fi atât de prudent Care-i situaţia cu voi doi? — Ne-am despărţit — Serios? Îmi pare rău, spuse ea, dar era evident că minte Aş putea întreba de ce? — Suntem foarte diferiţi, am mormăit eu Ea era, ăă, puţin — Nebună? sugeră Amy M-am încruntat — Nu asta am vrut să spun — Aha! Rânji Greşeala mea — Nu era nebună De altfel, ai întâlnit-o o singură dată, aşa că nu eşti în măsură să o judeci — O dată a fost de-ajuns, Lincoln — Şi viaţa ta personală cum mai e? Ce face noul tău prieten, bomba-sexy, domnul Jacob Terry? am întrebat, coborând vocea — Suntem bine Am zâmbit — Ce te atrage cel mai mult la el? Parfumul sau tona de gel cu care-şi dă ca să arate impecabil când transmite în direct şi adie vântul? — Eşti gelos, răspunse ea, asta e! — Aproape că nu mă mai pot controla Nu reuşesc să dorm noaptea — N-ai decât să râzi cât vrei, Lincoln, dar ştiu care este adevăratul motiv pentru care te-ai despărţit de Angela Numai la mine te gândeşti I-am arătat uşa — Cară-te Am treabă Zâmbi şi se ridică — Şi eu Aştept un telefon zilele astea să-mi spui ce-ai aflat — O să te sun După o jumătate de oră s-a întors şi Joe şi am plecat spre John Weston Pe drum, i-am povestit pe scurt ce aflasem din articole – practic nimic — Sper că bătrânul nu e atât de fioros pe cât mi l-ai descris, spuse Joe Nu mă înţeleg bine cu oamenii de genul ăsta — Vrei să spui oameni ca tine? — Linişte, băieţel Weston ne-a întâmpinat fumând Le-am făcut cunoştinţă şi şi-au strâns mâinile — Sper că nu pierzi timpul ca partenerul tău, îi spuse Weston Evident, deja mă îndrăgise — Niciunul dintre noi nu va face aşa ceva după ce am acceptat să preluăm cazul, replică Joe Dar ţineţi cont că el este cel care m-a convins, domnule — Asta nu mă mai interesează acum Treceţi la treabă Ne-a condus în camera de zi M-am aşezat repede pe scaunul rabatabil de lângă perete şi l-am lăsat pe Joe să se lupte cu scaunul de tortură Weston s-a aşezat pe canapea şi a luat o agendă — Lucrez la asta de ieri, de când ai plecat, spuse el privindu-mă Am scris tot ce mi-am amintit despre Wayne Am încercat să mă concentrez asupra evenimentelor recente, desigur, dar am adăugat şi nişte informaţii generale M-am gândit că ar putea fi utile M-am uitat la Joe şi mi-am dat seama că gândeam acelaşi lucru Poate că Weston deplângea moartea fiului său, poate că era un tip temperamental, însă era clar că nu-l interesa decât rezolvarea cazului De multe ori este dificil pentru membrii familiei victimei să lase emoţiile deoparte şi să-ţi dea informaţii, ceea ce nu era cazul acum — Haide, citiţi, să vedem dacă am uitat ceva, spuse Weston Am luat agenda şi pot să spun că m-a impresionat Douăzeci de pagini, scrise citeţ, cu litere de tipar Totul împărţit pe categorii: „Afaceri”, „Cunoştinţe” şi aşa mai departe Pe unele pagini ataşase chiar şi fotografii, însoţite de legende în care descria persoanele respective Era exact raportul pe care sperasem să reuşim să-l punem cap la cap după discuţia cu John Weston — E foarte minuţios, am spus Vă mulţumim, domnule Weston Exact informaţiile de care avem nevoie dacă vrem să ne mişcăm rapid de la început Îşi aprinse încă o ţigară — M-am gândit eu Poliţiştii m-au întrebat deja despre majoritatea celor scrise aici, aşa că ştiam ce v-ar putea interesa M-am gândit că scutim ceva timp dacă le scriu M-am oprit din răsfoit când am văzut o fotografie a lui Wayne Weston în uniformă — Fiul dumneavoastră a fost în armată? — Exact Opt ani, la Marină Force Recon, rosti el mândru Ştiam de ce se laudă cu asta; Force Recon era unitatea de elită pentru operaţiuni speciale a Marinei, echivalentul Beretelor Verzi din cadrul armatei sau al trupelor SEAL — Câţi ani avea când a ieşit din armată? — Douăzeci şi opt S-a întors aici, apoi s-a angajat la Pinkerton I s-a părut că e un domeniu interesant şi că n-o să refuze un veteran al unităţii Recon Şi a avut dreptate A lucrat câţiva ani pentru ei, apoi a cunoscut-o pe Julie şi s-a căsătorit Când lucra la Pinkerton trebuia să călătorească destul de mult, aşa că a hotărât să înceapă pe cont propriu — Cât a lucrat independent? am întrebat — Nouă ani, răspunse Weston fără să stea pe gânduri Şi a câştigat bine Avea o casă frumoasă, maşini trăsnet şi pentru el şi pentru Julie, tot ce voia Dincolo de norul de fum, ochii lui Weston erau sumbri — Mi-ai spus că nu ştii să fi avut probleme – certuri în familie sau dificultăţi financiare — Exact Am vorbit cu el cel puţin o dată săptămâna trecută şi totul părea în regulă Mă rog, aproape în regulă Era ceva mai serios în ultimele luni, glumea mai puţin Trase din ţigară şi ridică din umeri Dar poate că asta era din cauza iernii şi a oboselii Ştii cât de grele sunt iernile în Cleveland — A pomenit vreodată de vreo problemă profesională? interveni Joe Vreun caz mai greu, vreun client mai dificil, ceva în sensul ăsta? — Nu, absolut nimic Mi s-a părut că îi era greu să spună asta, nu pentru că ar fi minţit, ci pentru că nu ştia pe ce să dea vina — Lucra singur? — Da Îl apucă un acces de tuse şi hârâi ca un motor diesel vechi Îşi reveni, înjură, mai trase un fum lung şi continuă: La început, a avut un partener, dar tipu’ s-a mutat la Sandusky, şi Wayne a continuat de unul singur Cred că avea ăă, cum să-i zic, un asistent căruia îi cerea uneori ajutorul, când era foarte prins — Ştiţi cum îl cheamă? întrebă Joe — Cum o cheamă, răspunse Weston April Sortigan Am notat în agendă Am încetat răsfoitul şi m-am concentrat asupra fotografiilor pe care le ataşase Weston, cu nora lui, Julie şi cu Elizabeth, nepoata Mai văzusem poze de-ale lor la ştiri şi în ziare, însă John Weston inclusese instantanee din diferite activităţi de familie Julie Weston era cu adevărat frumoasă Avea tenul specific italiencelor, un corp la care orice bărbat ar fi visat, şi un zâmbet atât de strălucitor şi de sincer încât mă făcea să-mi întorc privirea Elizabeth Weston era copia în miniatură a mamei sale Avea acelaşi ten măsliniu, părul şi ochii mamei sale, şi un zâmbet chiar mai radios Într-una dintre fotografii purta o rochiţă bleu şi ţinea un buchet de flori în mână; părea să râdă de ceva ce-i spusese fotograful Conform legendei, poza fusese făcută cu un an în urmă, de Paşte În altă fotografie, Elizabeth purta o pălărie caraghioasă, ţinea în mână un hotdog şi avea puţin ketchup în colţul buzelor Am închis agenda, dorindu-mi să fi ales imagini mai puţin personale, într-un fel mai apropiate de fotografiile la minut, reci, fără zâmbete, ca cele cu care sunt obişnuiţi poliţiştii Am mai stat puţin de vorbă, dar era prea devreme pentru întrebări la obiect, iar informaţiile generale ne aşteptau în agendă — Mai vorbim peste câteva zile, promise Joe, în timp ce ne îndreptam spre uşă Când vom avea o pistă, probabil, o să vă sunăm pentru a vă mai pune întrebări — Foarte bine, spuse Weston Faceţi tot ce puteţi Banii nu contează Vreau doar să dovedesc că fiul meu a fost omorât şi să-mi găsiţi nepoata şi nora Joe rămase pe gânduri, privind catargul din mijlocul pajiştii — Domnule Weston, vom face tot posibilul să aflăm adevărul Vreau însă să ştiţi că, dacă în urma cercetărilor ajungem la concluzia că fiul dumneavoastră s-a sinucis, nu o să vă inducem în eroare Vă vom spune care este adevărul, în opinia noastră, iar apoi vom pune capăt investigaţiei Weston îşi încleştă mâna pe clanţa uşii — Apreciez un om care nu mă duce de nas, răspunse el Fac umbră pământului de atâţia ani şi nu mă las dus cu vorba Dacă sunteţi într-adevăr buni, o să descoperiţi că fiul meu a fost ucis Bag mâna-n foc pentru asta 3 Joe se lăsă pe spate şi aruncă cu boltă un ghemotoc de hârtie, peste picioarele pe care şi le cocoţase pe birou Hârtia ateriză în coş, peste o grămadă de alte hârtii — Cel mai tare moment din istoria baseballului, spuse el Zi tu primul Am aruncat şi eu un ghemotoc în coş, gândindu-mă — Bill Mazeroski, în al şaptelea meci al Seriei Mondiale, împotriva celor de la Yankees Pentru fler şi spectacol, deşi nu poţi să-l uiţi pe Ruth — Nu, spuse Joe Cel mai tare moment trebuie să fie cel în care Kirk Gibson a marcat, deşi era accidentat Şi, pentru intuiţie şi spectacol, ca să te citez, Fisk, fugind spre bază, pe drum spre primul eseu — Şi ce legătură are asta cu spectacolul? Asta-i doar entuziasm copilăresc Nici nu se compară cu Ruth Şi Gibson, mai scuteşte-mă, cu lovitura aia a câştigat doar un joc, nu Seria — Cum crezi Mai mototoli o foaie şi o aruncă la coş Cocoloşul se lovi de margine şi ateriză pe jos Cam asta era tot ce reuşisem să facem în ultima jumătate de oră Ne plăcea să o numim şedinţă de lucru Tocmai mă pregăteam să-l întreb care sunt cele mai tari momente din istoria baschetului, când ne-am trezit că se deschide uşa şi intră doi bărbaţi — Chiar ar fi cazul să montăm o sonerie, am zis eu Se pare că nimeni nu mai ştie că e cazul să baţi la uşă înainte să intri — Salut, Rick, i se adresă Joe unuia dintre vizitatori Rick Swanders, detectivul însărcinat cu rezolvarea cazului Weston, era un bărbat scund, solid, cu fălcile lăsate şi faţa roşie Partenerul său, mai înalt şi mai slab, cu mărul lui Adam proeminent şi părul blond, de culoarea nisipului, purta blugi şi un hanorac cu Cleveland Indians Swanders avea un costum şifonat — Salut, Pritchard Swanders îmi aruncă o privire Swanders arătă cu degetul spre colegul lui: — El e Jim Kraus de la Poliţia din Brecksville Am fost informaţi în dimineaţa aceasta că John Weston v-a angajat şi ne-am gândit că ar fi bine să vă facem o vizită, să stăm puţin de vorbă Se uită la grămada de hârtii din coş şi de pe jos Sper că n-am întrerupt nimic important — Luaţi loc, îi invită Joe Swanders îşi trase unul dintre scaunele pentru clienţi, dar Kraus se aşeză pe unul dintre scaunele mele L-am plăcut imediat pentru asta — Deci, cam ce puneţi voi la cale? întrebă Swanders Faceţi valuri, apăreţi la ziar, dispăreţi în amurg? — Nu chiar în ordinea asta, am răspuns Îl cunoşteam vag pe Swanders, de pe vremea când lucram în poliţie, însă nu avusesem de-a face cu Kraus Brecksville era o suburbie mică, iar poliţia ei nu era suficient dotată pentru a rezolva un caz de amploare, ca acesta, aşa că departamentul de poliţie din Cleveland intervenise pentru a-i ajuta Totuşi, Kraus nu părea foarte implicat; şi, în orice caz, părea mai calm decât Swanders Swanders mă fixă cu privirea şi îşi muşcă buza — Căutaţi soţia şi copilul sau încercaţi să dovediţi că n-a fost sinucidere? — Încercăm să aflăm ce s-a întâmplat, am răspuns Cred că asta acoperă ambele aspecte — Sunteţi plătiţi indiferent că rezolvaţi sau nu cazul, nu-i aşa? — Da Şi tu la fel — Este adevărat, dar nu familia victimei îmi taie chitanţa Tocmai voiam să spun că nu e chiar aşa, din moment ce John Weston plăteşte impozite, dar mi-am dat seama că este o discuţie fără sens, aşa că mi-am ţinut gura — Ai vreun motiv serios pentru care ai venit încoace, Rick, sau vrei doar să vezi dacă mai poţi afla câte ceva? întrebă Joe Nu ne interesează să vă facem de râs, să vă dăm bătăi de cap, să vă concurăm sau altele de genul ăsta Meseria noastră este să investigăm John Weston ne-a angajat să facem cercetări în cazul ăsta, iar noi ne respectăm contractul Dacă îi putea convinge cineva că suntem inofensivi, Joe era acela, nu eu Promovarea mea rapidă nu fusese deloc pe placul unora dintre poliţiştii mai în vârstă, însă cu sprijinul lui Joe trecusem peste această ostilitate Joe era fiu de poliţist, a patra generaţie în poliţia din Cleveland Întotdeauna existase un Pritchard în forţele poliţieneşti Tatăl lui Joe fusese detectiv la secţia de omucideri, iar unchiul lui murise la datorie Nu exista poliţist care să nu fi auzit de familia Pritchard, iar în această familie părea de neconceput ca un bărbat să aibă altă meserie Joe era ultimul; la treizeci de ani se însurase cu o femeie cu aproape douăzeci de ani mai mare, ceea ce redusese şansele de a avea un fiu care să-i calce pe urme Fusese o adevărată lovitură pentru tatăl lui Joe, pentru care trecerea ştafetei de la o generaţie la alta însemna foarte mult Cu toate acestea, Joe şi Ruth fuseseră fericiţi, cel mai fericit cuplu pe care l-am văzut vreodată Când ea a murit, cu câţiva ani în urmă, ceva s-a stins în el Munca – întotdeauna importantă pentru Joe – devenise totul pentru el Cum nu putea să stea degeaba după ce s-a pensionat, a hotărât să devină detectiv particular Nimic altceva nu-i oferea vreo satisfacţie Swanders şi Kraus se priviră, nemulţumiţi, dar Swanders dădu din cap, acordându-i lui Joe respectul pe care şi-l câştigase pe parcursul anilor — Bine, Pritchard Nu am fost deloc încântat să aud că sunteţi şi voi implicaţi, deoarece cazul este deja destul de complicat Dar, dacă jucaţi corect, vom proceda şi noi la fel Oftă şi îşi scărpină bărbia, acoperită de o barbă aspră Nu ne este deloc uşor, toată presa stă cu privirile aţintite asupra noastră Rugaţi-vă să nu vă treziţi şi voi cu o armată de reporteri pe urme — E neplăcut, nu? am întrebat — Te-ai prins Swanders se aplecă în faţă, cuprinzându-şi genunchii cu braţele Mânecile i se ridicară, lăsând să se vadă un ceas de aur prea mic pentru încheietura lui Deci, dacă tot suntem în aceeaşi oală, ce-ar fi să ne spuneţi ce-aţi făcut până acum? Joe îi arătă grămada de ghemotoace de hârtie — Aia Kraus rânji: — Deja v-aţi împotmolit? — Hei, i-o tăie Joe, e prima zi de lucru — Şi, dacă ţineţi să ştiţi, am intervenit eu, cele mai multe hârtii de pe jos sunt ale lui Joe Ale mele sunt în coş — Credeţi că Weston s-a sinucis? întrebă Joe — Da, răspunse Kraus, iar Swanders confirmă, dând din cap afirmativ După dovezile de la faţa locului e greu să crezi altceva — Dar profilul psihologic? am insistat eu Există motive să credeţi că ar fi avut probleme, ceva care să indice că Weston era labil? Kraus se încruntă Swanders îi făcu semn că poate să vorbească — Da şi nu, spuse el Unii dintre cunoscuţii lui susţin că, de obicei, era încordat, morocănos În general, nu prea am încredere în poveştile astea, pentru că, după ce ziarele scriu că un om s-a sinucis, cei care l-au cunoscut încep să-şi imagineze tot felul de lucruri, încercând să-şi explice gestul — Dar puteţi specifica vreun motiv care să-l fi determinat să-şi omoare familia şi apoi să-şi ia viaţa? Nu-l înşela nevasta, nu era alcoolic sau afemeiat, nu? Kraus şi Swanders ezitară, consultându-se din priviri dacă să ne răspundă sau nu — Îi plăcea să joace, spuse Kraus, după ce Swanders îi făcu un semn aprobator Se pare că pe sume mari Mergea frecvent la Windsor şi paria mult pe rezultate sportive Windsor era cel mai mare cazino din Canada Informaţia asta nu mi se părea deloc surprinzătoare; se potrivea foarte bine părerii pe care mi-o formasem despre Weston — Foarte mulţi sunt înnebuniţi după pariuri, spuse Joe Asta nu înseamnă că sunt sinucigaşi, ci doar nesăbuiţi — Conturile lui au fost lichidate, spuse Swanders Ne aşteptăm să aflăm şi că avea datorii mari — Aveţi idee faţă de cine? Dădu din cap: — Încă nu Asta încercăm să aflăm — Dacă aşa stau lucrurile, cred că ar fi un punct de plecare, spuse Joe Aş putea înţelege că datoriile constituie un bun motiv de sinucidere, dar ce s-a întâmplat cu familia lui? Este posibil ca cei cărora le datora bani să îi fi răpit soţia şi fiica, poate chiar să le fi ucis? Swanders şi Kraus se încruntară — S-ar putea, răspunse Swanders Dar, în clipa de faţă, orice pare posibil Nu există niciun indiciu la faţa locului care să sugereze o intrare prin efracţie sau vreo violenţă Vecinii declară că atât doamna Weston, cât şi fetiţa erau acasă marţi-seara, dar nimeni nu le-a văzut miercuri-dimineaţa Weston a murit între miezul nopţii şi ora patru, în dimineaţa zilei de miercuri, conform raportului medicilor legişti Asta înseamnă că orice s-ar fi întâmplat, s-a întâmplat marţi-noaptea, însă vecinii nu au văzut şi nici nu au auzit nimic neobişnuit Pare puţin probabilă ipoteza existenţei unor răpitori, doar dacă n-au fost cei de la Delta Force! — Dar focul de armă? întrebă Joe — Nimeni nu a auzit nimic, însă nu mă surprinde, răspunse Swanders Contrar părerii generale, un foc de armă la trei dimineaţa nu prea te trezeşte Şi, să nu uităm, vorbim despre Brecksville Oamenii de-acolo aud un foc de armă şi cred că e un rateu de motor — Am putea să vedem şi noi raportul de la locul crimei? insistă Joe Swanders dădu din umeri — Numai de-al naibii v-aş refuza, dar raportul ăla tot n-o să vă ajute prea mult aşa că, de ce nu? Aveţi fax? întrebă, uitându-se în jur de parcă s-ar fi îndoit că avem măcar un telefon — Da, zise Joe, şi îi dictă numărul — În regulă Swanders se ridică Ţinem legătura, băieţi, sper că şi voi veţi face acelaşi lucru — Desigur, răspunse Joe — Hei, am intervenit eu pe când se îndreptau către uşă, aţi discutat cu April Sortigan? O studentă care lucra cu Weston? Kraus dădu din mână a lehamite — Da, pierdere de timp O puştoaică, l-a cunoscut pe când lucra la un proiect pentru şcoală Weston a plăcut-o şi, din când în când, o lăsa să facă cercetări mărunte prin dosarele tribunalului, ca să aibă ce să scrie în CV Am vorbit la telefon cu ea, nu merită să-ţi baţi capul Cei doi au ieşit, iar eu şi Joe am rămas tăcuţi, privind uşa — Ei bine, spuse Joe, cred că ar fi cazul să ne apucăm de treabă — Probabil — Ipoteza cu jocurile de noroc pare interesantă, continuă el Depinde cui îi datora bani sau pe cine a călcat pe coadă — Nu-mi place E prea simplă şi atrăgătoare — Perfect, zise Joe Eu sunt atrăgător, tu eşti simplu Cazul potrivit pentru oameni potriviţi — Cunoşti pe cineva în Windsor? — Încă nu, dar dă-mi o oră sau două şi un telefon la dispoziţie şi o să am prieteni, nu doar cunoştinţe — Foarte bine Trebuie să mă întâlnesc cu fata asta, April, cam într-o jumătate de oră, aşa că putem stabili o întâlnire ceva mai târziu, după-amiază, dacă mai eşti treaz Mimă un căscat — Kraus a zis că e o pierdere de timp, chiar ai de gând să vorbeşti cu ea? — Două lucruri trebuie să ştii despre poliţişti: în primul rând, li s-a mai întâmplat să ignore o pistă şi, în al doilea rând, se ştie că mint când e vorba să lucreze cu detectivi particulari care le stau ca un ghimpe-n coastă Aşa că, da, o să vorbesc cu ea April Sortigan locuia într-un apartament micuţ, la aproximativ zece minute de mers de biroul nostru Stătea singură, dar avea şapte pisici În sufrageria minusculă, aveai impresia că ies din pereţi La început, mi s-a părut că sunt cel puţin trei duzini Sortigan era o fată înaltă, zveltă, cu părul roşcat, nasul subţire şi uşor coroiat şi purta ochelari cu rame negre, pătrate Trupul suplu şi ferm nu era lipsit de farmec, însă nici genul după care să fluieri pe stradă Cât am discutat a stat turceşte şi a bătut darabana pe braţul canapelei După câteva minute de întrebări, m-a asigurat că nu ştie nimic despre viaţa şi afacerile lui Weston Poate Kraus avusese dreptate Părea o pierdere de timp, din păcate una vorbăreaţă Nici asta n-ar fi fost rău, însă subiectul vorbăriei ei nesfârşite era chiar ea, nu Weston Am încercat să fiu atent, în timp ce-i număram inelele de pe degete Ajunsesem la nouă şi încă nu terminasem când am constatat că tăcuse — L-ai cunoscut pe Wayne Weston când erai studentă? am întrebat-o, încercând să readuc discuţia la subiectul iniţial, înainte să înceapă să-mi înşire recomandările primite şi activităţile extracurriculare — Exact Lucram la un proiect despre accidentele structurale şi am aflat că investigase unul I-am luat un interviu, mi s-a părut un domeniu interesant şi am păstrat legătura O pisică mare, tigrată, se repezi în mijlocul camerei şi atacă un ziar aruncat pe jos Se pare că era convinsă că hârtia e gata să devină agresivă April Sortigan nici n-o băgă în seamă — Cât ai lucrat cu el? am mai întrebat-o — Nu prea mult Mi-a arătat câte ceva prin tribunal: biroul grefierului, biroul auditorului, chestii de genul ăsta Aproape în fiecare lună, verificam câte ceva pentru el Lucruri minore — Ceva recent? — De fapt, da Cam cu două săptămâni în urmă mi-a trimis o listă cu trei nume şi mi-a cerut să efectuez o verificare de rutină prin baza de date şi prin dosarele grefierului A zis că nu se poate ocupa el de asta pentru că urma să plece din oraş şi mi-a cerut să-i trimit rezultatele prin fax — Ştii unde a plecat? — Nu, dar încă am numărul de fax — Pot să-l văd? — Sigur O pisică cenuşie, imensă, se iţi din spatele scaunului meu şi, cu un efort considerabil, absolut necesar pentru a-şi deplasa greutatea, sări pe canapea lângă Sortigan, miorlăind zgomotos Nu era chiar un mieunat, semăna mai mult cu o sirenă anunţând un raid aerian Sortigan o mângâie şi o scărpină sub bărbie Mi-am dres vocea pentru a-i atrage atenţia — Mai ai şi numele acelea? — Sigur De fapt, am şi informaţiile pe care le-am obţinut despre ei Sinceră să fiu, cam dubioşi tipii — Poliţiştii te-au întrebat despre toate astea? — Da Însă, după cum am mai spus, habar n-am ce-i cu cazul respectiv Şi apoi nu-i nimic neobişnuit ca cei pe care-i verificăm să aibă cazier, ştii asta — Evident Pot să văd şi eu numele şi numărul de fax? — Categoric Stai aşa, mă duc să iau dosarul Lăsă pisica cea grasă jos Aceasta scoase un zgomot slab de protest, se tolăni pe podea, hotărând că este la fel de confortabil ca orice alt loc şi adormi Viaţă de pisică După o clipă, Sortigan se întoarse cu un dosar Cuprindea trei foi cu date despre cei trei bărbaţi Era genul de verificare de rutină pe care o făceam şi noi destul de des Se părea că fata făcuse treabă bună Domnii în cauză erau de naţionalitate sovietică şi toţi aveau cazier Probabil că, sosiţi într-o ţară nouă, nu înţeleseseră prea bine obiceiurile şi legile, cel puţin nu de la început — Pot să fac cópii după ele? — Poţi să le păstrezi Mie nu-mi mai trebuie Şefii morţi nu te plătesc 4 Vladimir Rakic, Ivan Malaknik, Alexei Krashakov, toţi în jur de treizeci de ani, născuţi în Uniunea Sovietică Toţi au cazier şi au fost cercetaţi de Wayne Weston cu câteva săptămâni înainte de a fi omorât Joe ridică o sprânceană — Omorât? Am stabilit deja asta? Am dat din umeri: — Aşa sună mai dramatic — Pentru ce au fost condamnaţi? — În general, mărunţişuri Câteva bătăi, ultraj de două ori, o acuzaţie de tâlhărie în care au fost implicaţi toţi trei şi până la urmă achitaţi, câteva acuzaţii de beţie în locuri publice, o acuzaţie că ar fi bătut un poliţist, o tentativă de intimidare — Aha! Par băieţi buni, comentă Joe De fapt, nişte neînţeleşi Am încuviinţat — Barbarii ăştia de poliţişti din Cleveland nu sunt în stare să aprecieze subtilele diferenţe culturale şi valorice pe care prietenii noştri sovietici se aşteaptă să le găsească la autorităţile americane — Cu certitudine, mă aprobă Joe Ai vreun plan în ce-i priveşte? — Ce-ar fi să le batem la uşă şi să le spunem că am pornit în căutarea unei mame dispărute şi a fiicei acesteia? — Poate că ar fi o abordare cam directă — Ah, am exclamat În cazul ăsta, nu mai am nicio idee — Asta nu mă miră, replică Joe Din fericire, eu am fost mult mai eficient decât tine Am dat câteva telefoane la Windsor, dar trebuie să-ţi mărturisesc că norocul n-a fost de partea mea Totuşi nu m-am dat bătut, am schimbat planul şi l-am sunat pe John Weston I-am cerut să-şi sune avocatul, să-i ceară să ia legătura cu cei de la banca la care avea fiul său conturi şi să-i bată la cap până când ne dau nişte informaţii Ceea ce au şi făcut şi încă rapid Swanders şi Kraus aveau dreptate – Wayne Weston era, practic, pe zero Două mii în conturi curente şi cam cinci sute de dolari economii — Poate că ar trebui să dăm atenţie poveştii cu jocurile de noroc — Îhâm Am mai cerut detalii şi despre cecurile încasate recent în contul firmei lui Cinci cecuri în ultimele două luni, de la cinci clienţi Aruncă o privire în agendă Două companii imobiliare, două firme de construcţii şi o firmă de avocatură M-am încruntat — Firmă de avocatură, înţeleg, dar mă întreb ce putea face pentru companii imobiliare sau firme de construcţii? — Poate că a verificat să vadă dacă nu au microfoane ascunse sau le-a instalat dispozitive electronice de supraveghere, fu de părere Joe Sunt firme care se ocupă cu aşa ceva — Poate, dar de ce ar solicita astfel de servicii compania imobiliară şi nu proprietarul? Mi se pare ciudat Dădu din mână cu indiferenţă — Orice persoană sau companie poate angaja un detectiv particular — Bine Totuşi, poate ar trebui să îi verificăm cazurile, să vedem ce putem afla Există posibilitatea să fi dat peste ce nu trebuie în cursul unei cercetări; ar fi logic să vedem care au fost ultimele cazuri — Presupun că ai dreptate Nu părea prea entuziasmat — Ai tu vreo idee mai bună? Scutură din cap — Nu prea Hai să-i vedem cazurile şi să-i verificăm şi pe ruşii ăia — La ce te gândeşti? — Că nu s-a sinucis, răspunse el Dacă ar fi vorba numai de Wayne Weston, aş fi zis s-o lăsăm baltă, însă povestea asta cu familia lui nu-mi dă pace Una e un tip care face nişte datorii şi îşi trage un glonţ în cap, alegând astfel soluţia cea mai uşoară Dar cu totul altceva este când îşi omoară familia Şi, dacă le-a ucis, cum a făcut-o? Când? Unde sunt cadavrele? În majoritatea cazurilor de crimă-sinucidere, cele două fapte sunt comise cam în acelaşi spaţiu? — Mda — Şi, continuă el, ambalându-se, dacă le-a omorât, evident s-a străduit să ascundă corpurile neînsufleţite, ceea ce nu se potriveşte cu gândirea unuia care plănuieşte să se sinucidă La ce bun să se mai deranjeze să le ascundă când oricum n-o să mai fie prin preajmă şi nu mai are de ce să-şi facă griji? — Deci, crezi că trebuie să pornim de la premisa că a fost omorât Rânji — Nu ştiu Dar asta contează mai puţin Nu Weston mă preocupă S-a sinucis sau a fost omorât Perfect Avem cadavrul lui, nu? Dar ce naiba s-a întâmplat cu femeia aia şi cu fetiţa? — Asta trebuie să aflăm, bătrâne — Ştiu Îmi arătă un teanc de foi Swanders s-a ţinut de cuvânt şi mi-a trimis raportul de la faţa locului — Şi? — Dovezile fizice sprijină teoria sinuciderii Au verificat toată casa şi nu au găsit niciun indiciu că ar fi existat vreun intrus sau vreo luptă Weston a fost omorât cu arma lui, s-a tras în tâmplă, din unghi mort — Nu există nici cea mai mică posibilitate să fi tras altcineva, apoi să fi şters amprentele de pe armă şi să i-o pună lui în mână? Scutură din cap — Nu avea urme de praf de puşcă pe mână, nu există dovezi cu adevărat convingătoare că s-ar fi împuşcat Dar astfel de dovezi nu apar întotdeauna în cazurile de sinucidere, aşa că varianta asta este posibilă, dar puţin probabilă Totuşi, vorbim despre un profesionist, corect? Un veteran al Force Recon, detectiv Este greu de conceput un scenariu în care cineva îi ia arma cu atâta uşurinţă, îl împuşcă din unghiul respectiv şi apoi se ocupă de familia lui, fără să facă destul zgomot încât să atragă atenţia vecinilor Nu crezi că soţia şi copilul ar fi ţipat măcar? — Poate că întâi le-a omorât pe ele — În timp ce Weston îşi rodea liniştit unghiile? Glumeşti? Am oftat — Când au fost văzute ultima dată? — Vecinii spun că pe la şapte seara erau în curte — Deci au plecat de-acasă, au dat de belea, după care tipul sau tipii respectivi s-au întors şi l-au eliminat pe Weston — Weston a fost omorât după miezul nopţii Probabil, pe la trei sau patru dimineaţa Crezi că ar fi stat liniştit dacă soţia şi fetiţa lui ar fi dispărut? — Poate că adormise şi nu şi-a dat seama că nu s-au întors acasă — Îl vezi tu dormind în cămaşă, cu cravata la gât? Nu mai ştiam ce să spun — Cred că se impune puţină muncă de teren — Deprimant, nu ţi se pare? Până la urmă nu suntem chiar atât de buni În următoarea oră am stabilit un prim plan de acţiune Ne-am gândit că ar fi mai eficient să lucrăm separat în etapa iniţială a investigaţiei, astfel încât să putem aborda cât mai multe variante El putea să analizeze ultimele cazuri ale lui Weston şi să vadă unde duce ipoteza cu jocurile de noroc Eu urma să îi verific pe cei trei ruşi şi să vorbesc cu prietenii apropiaţi ai lui Weston, ale căror nume le aveam, notate de John Weston Speram că măcar unul dintre ei o să mă lămurească în privinţa presupusei pasiuni a lui Weston pentru jocuri de noroc Apoi sună Amy, ca să întrebe dacă avem noutăţi despre caz Răbdarea nu fusese niciodată punctul ei forte I-am povestit despre întâlnirea cu Swanders şi Kraus, apoi i-am explicat întrebările care îl chinuiau pe Joe Nici ea nu avea vreo soluţie — Pot să vă ajut cu ceva? se oferi ea — Nu vreau să-ţi servesc un subiect fierbinte, Amy — Nici nu mă interesează, Lincoln, întrebam doar dacă aveţi nevoie de ajutorul meu — Bine, dacă eşti atât de dornică să te faci utilă, caută numele celor trei prieteni ruşi prin arhivele voastre, poate o să găseşti ceva Acuzaţia de tâlhărie trebuie să-i fi adus în atenţia presei — Spune-mi numele I le-am dictat şi mi-a promis că va verifica şi îmi va transmite rezultatele După aceea am început să telefonez prietenilor lui Weston John Weston enumerase şase nume la categoria „prieteni” şi menţionase numerele de telefon pentru cinci dintre aceştia, care locuiau în acelaşi stat Al şaselea era un fost camarad care trăia în Florida M-am gândit să încerc să îl contactez mai târziu, dacă nu reuşeam să aflu nimic interesant de la ceilalţi Bănuiam că poliţiştii au discutat deja cu toţi, dar trebuia să încep de undeva După patru ore, vorbisem deja cu cinci persoane Trei dintre „prietenii” indicaţi de John Weston nu fuseseră, de fapt, atât de apropiaţi de Wayne; erau mai mult cunoştinţe cu care juca golf din când în când Când i-am întrebat dacă era pasionat de jocurile de noroc, toţi au răspuns că nu ştiu prea multe despre aşa ceva — Obişnuia să parieze pe rezultatele jocurilor de golf, mi-a spus unul dintre ei Niciodată sume mari, miza zece sau douăzeci de dolari pe o rundă, uneori, cinci sau zece pe o gaură Făcea asta doar ca să se distreze, ca jocul să aibă miză Ceilalţi doi au confirmat că fuseseră prieteni buni, dar niciunul nu credea că ar fi putut avea datorii serioase Amândoi au spus că pariurile erau doar o distracţie pentru Weston, un mod de recreere, nu o pasiune Am stat ceva mai mult de vorbă cu ei, încercând să aflu alte posibile probleme, dar degeaba Am încheiat după-amiaza fără să găsesc o pistă serioasă, dar cu o lungă listă de întrebări despre Wayne Weston Tatăl lui îmi dăduse numele celor pe care îi considerase prietenii apropiaţi ai fiului său, însă niciunul dintre ei nu părea să-l fi cunoscut îndeaproape Chiar şi cei care susţineau că i-au fost „prieteni” îl cunoşteau destul de puţin Toţi l-au descris ca pe un om retras, nu foarte sociabil, care nu vorbea despre problemele personale Răspunsurile nu erau cele la care speram Joe a ieşit din birou, în timp ce susţineam ultima discuţie Se pare că telefoanele pe care le dăduse la Windsor nu fuseseră prea utile Când am terminat de vorbit, afară se întuneca, iar Amy încă nu sunase să-mi dea informaţii despre ruşi Am hotărât să renunţ şi să mă duc la sală, să-mi limpezesc mintea, astfel ca mâine dimineaţă să fiu mai odihnit şi să găsesc idei mai bune Sunt proprietarul unei săli de fitness, aflată la câteva blocuri distanţă de birou După ce am fost dat afară din poliţie, am investit mica moştenire lăsată de tatăl meu în această sală şi am încercat să fac din ea o mică afacere Apoi, am hotărât să o las pe Grace, angajata mea, o femeie între două vârste, cu limba ascuţită, să o conducă, dar mă duceam şi eu pe-acolo, aproape în fiecare seară Când am ajuns, parcarea era destul de plină Trebuie să admit că Grace se descurca mult mai bine decât mine Începuse să organizeze programe speciale pentru persoane cu probleme cardiovasculare şi obţinuse un profit frumos cu ele, după o campanie de promovare având ca grup ţintă persoanele de vârsta a treia din zonă Sala aducea acum mai mulţi bani ca niciodată şi era înţesată de bătrânei burtoşi şi bunicuţe cu părul alb Era trecut de cinci Grace plecase, şi biroul era închis Am folosit cardul de acces pentru a intra, apoi mi-am făcut încălzirea şi am început să lucrez cu greutăţi Un negru, pe nume Alan Belle, trăgea de haltere Ne-am salutat dând din cap Tocmai îmi începeam programul când mi-am amintit că lucrase în marină — Hei, Alan, l-am strigat după ce şi-a terminat setul de exerciţii — Da? Se întoarse spre mine, ştergându-şi sudoarea de pe faţă cu un prosop Veneau aici o grămadă de tipi masivi sau într-o formă fizică excelentă, dar şi bărbaţi ca Alan Belle Nu părea foarte puternic, însă era bine făcut, suplu şi cu o musculatură de atlet Fusese un star atât la fotbal, cât şi la baschet, în echipa liceului Sf Ignatius, din Cleveland — Ai fost la marină, nu? — Şase ani, Corpul Expediţionar al Marinei, răspunse el — Exact ca tata Mi-a pus numele după un camarad de-al lui I-a salvat viaţa în Vietnam Ştii ceva despre Force Recon? — Recon, zâmbi el Da, am auzit de Force Recon Băieţii ăia sunt nişte nebuni cu care n-ai vrea să ai de-a face, asta-i tot ce pot să-ţi spun Am fost recrutat pentru unitatea asta, dar nu intenţionam să fac carieră, aşa că am refuzat — Au nişte programe de instrucţie destul de dure, nu? — Toate unităţile de marină au programe de instrucţie dure Băieţii de la Force Recon au programe specializate de instrucţie Sunt învăţaţi de toate, tehnici pentru operaţiuni speciale Asta şi sunt: o unitate pentru operaţiuni speciale Vezi tu, noi, cei din Corpul Expediţionar eram consideraţi capabili să desfăşurăm operaţiuni speciale E o diferenţă Din punctul de vedere al instrucţiei, da, erau bine instruiţi, pentru orice: misiuni aeropurtate, luptă subacvatică, scufundări, pregătire pentru situaţia în care ar trebui să evadeze, luptă corp la corp – tot tacâmul — Înţeleg — De ce te interesează? întrebă el — Am cunoscut un tip care a făcut parte din unitatea asta şi eram curios Belle râse — Da, sigur, Perry În cazul ăsta, sper că te consideră de partea lui Nu-ţi doresc să calci pe bătături pe unul din Recon M-am întors la exerciţiile mele, concentrându-mă să respir regulat şi să repet fiecare mişcare, cu efort constant, ca un motor Simţeam că îmi curge sudoarea pe faţă şi că încep să mă doară muşchii Totuşi, nu era o senzaţie neplăcută După ce am terminat cu greutăţile, am ieşit să alerg Aerul era rece; în Cleveland luna martie e ca un sfârşit de iarnă, primăvara abia începe În parcări mai exista zăpadă, dar trotuarele erau uscate Obişnuiam să alerg, indiferent de vreme, dar evitam porţiunile de asfalt acoperite cu gheaţă, mai ales pe întuneric Am alergat şase kilometri, simţind cum transpir, în ciuda frigului Când m-am întors la sală am rămas afară până când am început să respir normal şi abia apoi am urcat Locuiesc într-un apartament deasupra sălii şi, uneori, noaptea târziu, aud zgomotul înfundat al greutăţilor trântite de câte-un tip care suferă de insomnie şi n-are nimic mai bun de făcut Am făcut un duş şi apoi am stat un timp în faţa frigiderului deschis, gândindu-mă ce aş putea să mănânc Încă nu mă hotărâsem, deşi nu aveam prea multe opţiuni, când am auzit telefonul sunând Am ridicat receptorul, sperând să-l aud pe Joe şi nu pe Angela, care mă mai suna să mă întrebe încă o dată dacă eram sigur că vreau să pun capăt scurtei noastre relaţii — Alo? — Lincoln, am nevoie de tine Era Amy, şi nu părea deloc fericită — Ce s-a întâmplat? am întrebat Linişte Amy? Ce-i cu tine? — Vino încoace O să-ţi explic când ajungi aici Închise, iar eu am oftat şi-am trântit uşa frigiderului Îmi trecuse foamea Am luat din mers cheile şi am plecat Până de curând condusesem un Jeep, dar l-am vândut şi am cumpărat o camionetă Chevy Silverado, veche de patru ani Îmi plac maşinile mari Cu asta puteam să mă deplasez indiferent de vreme, deşi Amy şi Joe râdeau mereu de ea Pe de altă parte, când voiam să conduc cu viteză, ca acum de exemplu, toată lumea se dădea din calea mea Primul lucru care mi-a atras atenţia când am parcat în faţa blocului lui Amy a fost maşina ei Era parcată pe locul ei, dar ăsta era singurul lucru normal Portierele şi portbagajul erau acoperite de zgârieturi urâte, geamurile fuseseră sparte, iar parbrizul crăpat arăta ca o pânză de păianjen Am oprit motorul şi am ieşit holbându-mă uluit la maşina ei Stăteam lângă ea, trecându-mi degetele peste zgârieturi, când Amy ieşi din casă — Drăguţ, nu? spuse ea Purta blugi şi un tricou şi îşi cuprinsese mijlocul cu braţele, parcă mai mult să se liniştească decât să se încălzească Era calmă, dar am simţit-o încordată şi speriată, cum n-o mai văzusem niciodată Întotdeauna brava, întotdeauna afişa o atitudine de încredere în sine M-a surprins să o văd atât de răvăşită — Ce s-a întâmplat? Amy zâmbi — Cred că am cam exagerat cu ajutorul — Poftim? — Când mi-ai dat numele acelea, azi după-amiază, am căutat prin arhive, dar nu am găsit mare lucru Era un articol despre jaful în care au fost implicaţi, dar nimic mai mult Nu voiam să te sun să-ţi spun că n-am găsit nimic, aşa că am hotărât să fac singură câteva investigaţii Am găsit adresele a doi dintre ei şi m-am dus să discut cu vecinii Zâmbi amar Se pare că n-a fost o decizie înţeleaptă Am privit-o în ochi: — Ei au făcut asta? Tipii de pe listă? — Da Vecinii nu prea mi-au fost de ajutor, păreau speriaţi Am plecat fără nicio informaţie, m-am întors la birou şi, după vreo oră, am plecat spre acasă Când am ajuns în parcare, mă aşteptau patru bărbaţi Trei dintre ei aveau bâte şi au început să-mi zdrobească maşina Am început să ţip şi am încercat să scot telefonul să sun la poliţie, însă al patrulea, un tip masiv, blond, s-a aplecat spre portieră şi mi-a zâmbit Scrâşni din dinţi şi se încruntă furioasă Toată lumea ţipa, cineva urla că ar trebui chemată poliţia, iar ăla zâmbea cu nonşalanţă Mi-a întins cartea mea de vizită prin geamul spart şi a zis: „cred că ar fi o idee bună să uitaţi de noi, doamnă” Apoi au plecat S-au urcat într-un SUV elegant şi au dispărut M-am uitat din nou la maşină, m-am gândit la paguba de câteva mii de dolari făcută cu atâta uşurinţă şi am respirat adânc de câteva ori, încercând să-mi domolesc furia — De ce eşti atât de sigură că au fost cei de pe lista mea? Nu puteau fi alţii, implicaţi în procesul despre care scrii acum sau în cine ştie ce alt caz? Amy negă vehement — Nu, Lincoln, nu putea fi altcineva Am lăsat tuturor vecinilor lor cărţi de vizită, probabil, aşa a obţinut-o nemernicul ăla pe-asta Şi vorbea cu accent Engleza lui era impecabilă, dar pronunţa rar, cu atenţie Evident, nu-i limba lui maternă, aş putea să fac pariu că e rus — A venit poliţia? — Da Au făcut un raport de vandalism, care ar trebui să îmi fie util pentru compania de asigurări, dar le-am spus că habar n-am cine sunt ăia Sunt sigură că nu m-au crezut, dar nu contează Am vrut să vorbesc întâi cu tine Ridică ochii şi mă privi întrebător Cine sunt ăştia, Lincoln? — Nu ştiu, am răspuns Ştiu că au comis infracţiuni şi că Weston s-a interesat de ei, cu puţin înainte să moară Asta-i tot ce ştiu, deocamdată Îmi pare foarte rău, Amy Dădu din cap — Nu e cazul, Lincoln, n-a fost vina ta Tu mi-ai cerut doar să verific baza de date şi arhiva Eu sunt de vină că m-am dus şi am început să pun întrebări fără să ştiu în ce mă bag, dar asta mi-e meseria, a fost o reacţie oarecum normală — Cred că ai putea să faci plângere, dacă au fost într-adevăr ei, însă ar fi mai bine să mă laşi pe mine să văd despre ce e vorba — În niciun caz nu voi depune o plângere Uite ce mi-au făcut, şi n-am pus decât câteva întrebări Făcu un semn spre maşină Cred că nu ar fi deloc înţelept să-i înfurii mai tare Intimidarea este o armă urâtă, dar eficientă Avea efect chiar şi asupra lui Amy, deşi nu mi se păruse vreodată că ar cădea uşor victimă unor astfel de tactici Aparent, asta era şi părerea ei — Sunt obişnuită cu durităţile, spuse ea încet Am de-a face cu condamnaţi, ucigaşi, hoţi, violatori Scriu despre ei, îi aduc în atenţia publicului, cu toate poveştile lor personale, îi zgândăr, dar nu mi-am făcut niciodată griji Cu ăştia însă Sunt total diferiţi, ştii? Cel care mi-a vorbit, era nu ştiu gol Am avut impresia că ar fi putut să mă violeze, să mă omoare sau dimpotrivă să-mi ofere trandafiri; pentru el ar fi fost acelaşi lucru Respiră adânc Cine sunt oamenii ăştia, Lincoln? întrebă ea din nou Tocmai mă pregăteam să îi repet că nu ştiu, când un Lexus alb, coupé, frână chiar în spatele maşinii mele Ne-am întors să vedem cine este, şi Amy îşi puse mâinile în cap — Jacob! exclamă ea Am uitat cu totul de el Jacob Terry coborî din Lexus, privindu-ne zâmbitor Era un bărbat înalt, frumos, cu dantură perfectă Sprâncenele, unghiile şi tunsoarea impecabile îţi lăsau impresia că tocmai a ieşit de la salonul de înfrumuseţare Era considerat cel mai popular reporter de ştiri din oraş, dar şi Pee Wee Herman sau Geraldo Rivera fuseseră vedete de televiziune, aşa că asta nu însemna mare lucru — Bună, iubito, îi spuse el lui Amy Dumneavoastră sunteţi Lincoln Perry, corect? — Îhâm Îmi zâmbi cuceritor şi îmi întinse mâna, aparent de-a dreptul încântat şi plăcut surprins să mă vadă — Mă bucur să vă întâlnesc din nou, domnule Perry — Şi eu, domnule Terry, am răspuns, dându-mi seama pentru prima dată, cu scârbă, că numele noastre rimează Ar fi putut să mi se alăture, în caz că se retrăgea Joe Perry şi Terry, detectivi particulari Dezgustător Terry încă zâmbea, căci nu observase maşina lui Amy, care arăta ca o grămadă de fier vechi — Cărui fapt îi datorăm plăcerea? întrebă el — Vehiculul făcut zob e la doi metri de tine, am răspuns eu Pentru un ziarist profesionist stai cam prost cu simţul observaţiei Amy se strădui să îşi ascundă zâmbetul, în vreme ce Terry lupta să şi-l păstreze pe buze — Se pare că ai dreptate, răspunse el, trecând pe lângă mine şi ducându-se să se uite la maşină Amy, ce dracu’ s-a întâmplat? Ai făcut un accident? M-am mai uitat o dată la maşină, studiind-o şi încercând să înţeleg cum ar putea cineva să creadă că a ajuns aşa în urma unui accident Poate îşi închipuia că Amy dăduse cu spatele până intrase într-un camion care-şi vărsase încărcătura peste maşina ei — Nu, n-a fost un accident Maşina mea a fost vandalizată — Ce? Teribil Ştii cine a făcut asta? Amy îmi aruncă o privire şi dădu din cap — Nu Poate au fost nişte puşti care s-au îmbătat şi au zis că se distrează — Îmi pare rău, iubito, spuse el, luând-o în braţe şi mângâind-o pe spate Eu mi-am întors privirile către maşina distrusă — E-n regulă, spuse Amy Sunt bine — Mai ieşim pentru cină? întrebă el — Sigur Lincoln, vrei să vii şi tu? I-am privit, încercând să aleg dintre multele replici care îmi treceau prin cap, una care să nu sune ironic A durat un timp, dar în cele din urmă am spus: — Nu, mersi — Bine Mulţumesc că ai venit Şi, te rog, anunţă-mă dacă afli ceva, bine? — Sigur M-am întors spre Terry: Mă bucur că te-am revăzut, Jake — Jacob, mă corectă Amy Nu suportă să-i spui Jake Terry roşi, însă nu zise nimic Mi-am plecat capul în semn de scuză: — Greşeala mea, Jacob Nu se va repeta M-am urcat în maşină şi am plecat, observând în oglinda retrovizoare că Terry încă o mai ţinea în braţe Nu mă deranja Oare? Nu De ce mi-ar păsa? N-am niciun motiv Am dat muzica mai tare Ajuns acasă, l-am sunat pe Joe şi i-am povestit totul — Amy e bine? întrebă el — Cred că da Era puţin şocată, dar e tare Şi apoi, Jacob Terry e acum acolo, ca s-o aline — Nu e nevoie să fii sarcastic — N-am fost — Sigur Ei bine, am şi eu noutăţi Am verificat agenţiile imobiliare, companiile de construcţii şi firma de avocatură Avocaţii au refuzat să discute cu mine Mi-au zis că, dacă doresc, mă va suna vineri un alt avocat, cu care sunt asociaţi Foarte cooperanţi Cei de la agenţiile imobiliare, ca şi cei de la companiile de construcţii, păreau uimiţi de întrebările mele Au susţinut că am fost greşit informat şi când am insistat spunând că informaţiile mele sunt exacte, au zis că habar n-au despre ce vorbesc, şi că din câte ştiu, nimeni de la ei nu a angajat vreun detectiv particular — Mint — Nu cred, spuse el Iniţial, asta a fost şi impresia mea, dar când am văzut că toţi spun acelaşi lucru am luat o pauză, m-am gândit puţin şi am hotărât să verific mai bine companiile respective Presupunând că nu directorii acestora i-au semnat cecurile lui Weston, cine altcineva putea s-o facă? — Dacă nu preşedintele sau directorul companiei, poate contabilul? — Sau? — Sau , m-am gândit ce-aş putea răspunde Cine altcineva, Joe? Director, contabil, proprietar Acestea ar trebui să fie singurele persoane cu acces la conturi — Exact, spuse el Proprietarul Aşa am aflat că atât agenţiile imobiliare, cât şi companiile de construcţii au acelaşi proprietar Şi nici prin cap nu-ţi trece cine e — Nu, am recunoscut eu Spune-mi — Jeremiah Hubbard — Glumeşti! — Deloc Jeremiah Hubbard era unul dintre cei mai bogaţi oameni din oraş şi devenise multimilionar făcând tranzacţii imobiliare – un Donald Trump al Clevelandului De asemenea, deloc surprinzător, era unul dintre cei mai influenţi cetăţeni ai oraşului Se spunea că are mare trecere la cei din administraţia locală — Crezi că Weston lucra pentru Hubbard — Până acum este singura ipoteză logică, răspunse Joe Cu puţin efort, mi s-a confirmat bănuiala că cei de la firma de avocatură îl reprezintă pe Hubbard — Totuşi, de ce-l plătea prin intermediul companiilor? De ce nu-i semna personal cecurile? — Poate că dorea să fie discret Un timp am tăcut ascultând respiraţia lui Joe şi zgomotul televizorului — Un detectiv mort, familia acestuia dispărută, mafioţi ruşi şi unul dintre cei mai bogaţi oameni din oraş, am rezumat eu în cele din urmă Cam complicat, nu? Joe oftă — Ţi se pare că aici e vorba doar de jocuri de noroc? — Nu, am răspuns Chiar nu mi se pare 5 Nişte duri înarmaţi cu bâte pot să o intimideze pe Amy, dar nu s-o ţină deoparte mult timp A doua zi dimineaţă, când am ajuns la birou, tăviţa pentru foi de la fax era plină cu cópii ale articolelor despre ruşi, însoţite de un îndemn al lui Amy: „Când îi găseşti, trage-le una şi din partea mea” Am citit articolele cu atenţie, după care le-am pus deoparte, dezamăgit Cele mai multe acuzaţii erau minore, lucruri, în general, ignorate de reporteri Cea mai gravă era cea de jaf armat, dar cazul fusese clasat, fără să se ajungă la proces Mă gândeam să mă duc la judecătorie, în speranţa că voi afla mai multe informaţii despre cazul respectiv, dar îşi făcu apariţia Joe Când şi-a scos haina am văzut că purta un pistol calibrul 357 M-am uitat la el şi am ridicat din sprâncene — Eşti paranoic sau speri să moşteneşti tronul lui Charlton Heston? — N-ai decât să mă consideri paranoic, dacă asta te face să te simţi mai bine Nu-mi place cum evoluează cazul ăsta Şi, dacă dăm peste cretinii ăia de ruşi, aş fi încântat să-mi exprim nemulţumirea faţă de modul în care i-au tratat pe asociaţii noştri Am zâmbit — Ştiam eu c-o iubeşti pe Amy — Îhî Se aşeză la birou lângă mine şi făcu semn spre faxuri Ce-ai aici? I le-am dat şi am stat liniştit cât timp le-a citit, gândindu-mă la pistolul pe care-l purta Când lucram cu el pe străzi, avea un al şaselea simţ, care-l avertiza de existenţa unui pericol Dacă el considera că e cazul să poarte armă, probabil că ar trebui să-i urmez exemplul Sau să-mi iau un concediu prelungit — Nu prea ne ajută, spuse el înapoindu-mi articolele Mă ocup de Hubbard Aseară l-am sunat pe Aaron Kinkaid Cel care a fost partenerul lui Weston câţiva ani şi s-a mutat apoi la Sandusky — Da — Zice că Weston a lucrat la un caz în care era implicat Hubbard, însă nu pentru Hubbard — Ia mai zi o dată?!? Joe dădu din umeri — Nici eu n-am înţeles Am cerut detalii, însă tipul era pe picior de plecare şi a zis că nu poate vorbi Totuşi, a fost de acord să ne întâlnim azi după-amiază — La Sandusky? — Mda — Cale lungă — S-ar putea să merite — În momentul ăsta trebuie să ne agăţăm de orice Mă privi şi dădu din cap aprobator — Vrei să mergi cu mine, să-l lucrăm în echipă? — Pot să vin, dacă vrei, dar cred că ar fi mai util să păstrăm planul iniţial – să lucrăm separat la ipoteze diferite – măcar la început — De-asta am vrut un partener, spuse el Scutim timp, lucrăm mai eficient şi putem identifica pistele false fără să pierdem o săptămână lucrând degeaba — Iar mie îmi permite să îi vânez pe ruşi prin oraş, în timp ce tu stai liniştit de vorbă în Sandusky Joe plecă spre Sandusky, iar eu – înarmat cu un carneţel şi un creion – am pornit spre centrul oraşului M-am dus la biroul grefierului, am căutat pe calculator numărul cazului de jaf armat şi apoi am cerut dosarul L-am parcurs repede Nu mi-a trebuit prea mult să aflu ce voiam Un procuror adjunct pe nume James Sellers se ocupase de caz I-am scris numele pe o foaie şi m-am întors la birou James Sellers mai era încă procuror Am obţinut fără probleme legătura telefonică cu el şi i-am explicat cine sunt — Este vorba despre un caz în derulare? a întrebat el Nu pot discuta cu dumneavoastră despre cazuri Codul de etică îmi interzice acest lucru Cod de etică? Etică, printre avocaţi? Iată o noţiune interesantă — Nu este vorba despre un caz de actualitate, am continuat eu I-am povestit rapid ce caz mă interesa, sperând să nu-mi închidă telefonul înainte să apuc să-i spun ce vreau S-a dovedit că îmi făcusem probleme degeaba — La naiba, sigur, vreau să stăm de vorbă despre nemernicii ăia, spuse el Am foarte multe de spus despre ei În ce s-au mai băgat acum? Luasem hotărârea să nu implic numele lui Weston în discuţie Bârfele se răspândesc imediat, indiferent de loc, iar biroul procurorului nu făcea excepţie de la regulă I-am spus că lucrez la un caz în care ruşii şi-au făcut simţită prezenţa, dar nu am precizat despre ce e vorba — Eram aici de şase luni când mi s-a dat cazul respectiv, spuse el N-aveam probe solide, doar un martor ocular Asta sună minunat până când ajungi în sala de judecată, fără ca cei de la laborator să fi găsit vreo probă, iar avocatul apărării descoperă că martorul tău este dependent de heroină, dar încearcă să se lase Eram începător, aşa că am întrebat nişte colegi mai experimentaţi ce şanse îmi dau — Şi? — Şi mi-au râs în nas Mi-au spus că n-am nicio şansă să câştig în faţa lui Benson cu dovezile pe care le am Îşi drese vocea Ai auzit vreodată de Dainius Belov? — Puteţi repeta numele? L-a repetat, dar îmi era total necunoscut — Nu, nu cred, am spus — Mă gândeam că poate ţi-e cunoscut, dacă ai fost poliţist Se pare că este capul mafiei ruse Cel puţin aşa am fost informat — Tipii ăia lucrează cu el? — Unul dintre procurorii noştri mai vechi – o femeie pe nume Winters mi-a spus că cei de la FBI i-au identificat pe cei trei ca fiind trepăduşii lui Belov Şi ghici cine este avocatul preferat al acestuia? — Adam Benson — Indicii care s-ar putea să nu fie luate în considerare de judecător, dar mie mi se par convingătoare Ştiam câte ceva despre mafia rusă, dar nu prea multe Mafia italiană, chiar dacă era ridicată-n slăvi în filme de genul Clanul Soprano, pierduse serios teren nu numai în New York, ci în toată ţara Familiile din Cleveland, destul de puternice în anii ’80 şi ’90, aproape că dispăruseră De la dezmembrarea Uniunii Sovietice, mafia rusă devenise o forţă mult mai puternică în crima organizată americană Ştiam că departamentul local al FBI organizase o unitate pentru crima organizată care lucra cu unii dintre detectivii Poliţiei din Cleveland, însă nu mă numărasem niciodată printre aceştia Chiar dacă am auzit vreodată numele lui Dainius Belov, nu l-am reţinut — Ştiţi ceva despre ei? l-am întrebat Când au venit aici, cu cine lucrează, lucruri de genul ăsta? — Nu prea A trecut ceva timp de când m-am ocupat de caz şi, după cum spuneam, am retras rapid acuzaţiile Am ezitat, gândindu-mă ce aş mai putea scoate de la Sellers Voiam să-l întreb dacă a auzit vreodată de vreo legătură între Jeremiah Hubbard şi Belov, dar nu doream să dau naştere unui asemenea zvon pe culoarele primăriei Dacă nu mă omorau ruşii, mă sufoca Hubbard cu un teanc de bancnote de o sută de dolari I-am mulţumit lui Sellers şi am închis Puţin înainte de a semna contractul cu Weston, eu şi Joe lucrasem la un caz de fraudă pentru o companie de asigurări Am petrecut toată după-amiaza finalizând raportul şi trimiţându-l, împreună cu factura Voiam să rezolvăm totul, ca să ne putem ocupa exclusiv de cazul Weston Joe s-a întors seara târziu şi a venit pe la mine ca să stăm de vorbă Se pare că drumul până la Sandusky nu fusese chiar o pierdere de timp — A reieşit că Kinkaid nu a plecat de bunăvoie, spuse Joe privind în jur şi încruntându-se, ca şi cum nu i-ar fi plăcut mobila mea Ştiam că nu e asta O aranjasem altfel, iar Joe simţise schimbarea şi încerca s-o identifice Aşa e Joe – un bun observator, care se enervează incredibil de tare când ceva nu corespunde aşteptărilor şi amintirilor lui Odată ce a observat că ceva nu se potriveşte, nu se lasă până când nu îşi dă seama ce s-a schimbat — L-a concediat Weston? am întrebat, încercând să-i captez din nou atenţia — Nu ştiu dacă poţi s-o numeşti concediere atunci când un partener îi cere celuilalt să plece, dar, da, Weston i-a făcut vânt După ce au lucrat trei ani împreună, Weston a decis că vrea să continue drumul singur Lui Kinkaid nu i-a convenit, pentru că aveau mulţi clienţi şi făceau bani buni Weston a cumpărat partea lui şi l-a lăsat să preia toţi clienţii de care se putea ocupa Acum Kinkaid nu se mai ocupă de investigaţii, s-a axat pe securitate Are o companie de pază şi protecţie în Sandusky, însă tot păstrează resentimente faţă de Weston — Probabil că nu s-a opus prea mult — Tu chiar te-ai agăţa de un partener care nu mai vrea să lucreze cu tine? Joe fixa cu privirea o veioză metalică şi o măsuţă rotundă din sticlă, de lângă canapea — Ai dreptate, am zis eu — Am început să-i pun întrebări despre Weston, chestii simple despre relaţia dintre ei, cât timp au lucrat împreună Se opri în mijlocul frazei şi îmi arătă veioza: ai mutat aia, nu? De la ultima lui vizită întorsesem puţin veioza, o mutasem doar cât să nu mai bată lumina în ecranul televizorului — Da, am mutat-o, cam acum un an, am minţit Îmbătrâneşti, Joe Te lasă memoria Îmi aruncă o privire care spunea că nu-l pot păcăli şi continuă: — În orice caz, după un timp m-am hotărât să-l întreb de jocurile de noroc şi de ruşi — Ştie ceva? — N-a auzit niciodată de ruşi şi zice că dacă poliţiştii cred chestia cu jocurile de noroc înseamnă că gândesc cu fundul După el, Weston nu a fost niciodată un împătimit al jocurilor de noroc Îi plăcea să se ducă la Windsor pentru spectacol şi pentru atmosfera de la cazinou, dar nu miza niciodată mult Făcea pariuri sportive pentru că era fan Susţinea că ar fi trebuit să se facă comentator sau reporter sportiv, ştii, genul de expert din fotoliu Kinkaid zice că era destul de bun când trebuia să ghicească un câştigător, dar niciodată nu băga prea mulţi bani — Poate că în ultimii ani l-a luat valul Joe scutură din cap — Asta am zis şi eu, dar Kinkaid m-a contrazis A spus că Weston era foarte atent cu banii, foarte strict cu bugetul, că îşi verifica zilnic conturile şi săptămânal registrele contabile Se pare că niciodată nu era mai conştient de ce face cu banii ca atunci când juca Aloca întotdeauna o sumă fixă, pe care o numea „bani pentru nebunii” – pariuri, concedii, chestii de-astea — Am înţeles Mi-am pus picioarele pe vechea măsuţă pentru cafea şi mi-am privit pantofii sport Era cazul să-mi cumpăr unii noi, dar asta însemna să mă duc la magazin şi să suport ca un puştan îmbrăcat în antrenor să mă bată la cap încercând să mă convingă să cumpăr modelul nou Poate c-aş mai putea să trag câteva luni de ăştia — Faptul că juca foarte ponderat acum şase ani nu înseamnă că la fel proceda şi acum şase luni Oricine joacă regulat riscă să fie luat de val, am continuat eu — S-ar putea — A mai zis ceva Kinkaid? Joe dădu din cap, zâmbind — L-am întrebat despre Jeremiah Hubbard Se pare că Weston a lucrat la un caz în care era implicat şi Hubbard chiar înainte să-i facă vânt lui Kinkaid — Poate că Hubbard l-a vrut ca angajat personal, însă nu dorea să-l plătească şi pe Kinkaid, am sugerat eu, gândindu-mă la numeroasele cecuri primite de Weston de la Hubbard — Asta ar fi o întorsătură ciudată, dacă ţii cont că Hubbard nu era clientul, ci ţinta lor — Ţinta? — Te-ai prins Weston a avut de-a face prima dată cu bătrânul Hubbard, când lucra pentru mama Hubbard — Vorbeşte engleză, Esop — Esop nu a scris despre mama Hubbard A scris fabule, nu poezioare pentru copii Am oftat — Păstrează-ţi cultura generală pentru „Ştii şi câştigi”, Joe Mie spune-mi ce s-a întâmplat — Weston şi Kinkaid au lucrat pentru doamna Rita Hubbard, preaiubita soţie a lui Jeremiah Hubbard Îl suspecta că ar avea o relaţie şi voia să dovedească asta Lui Weston şi Kinkaid nu le plăceau cazurile de bărbaţi care-şi înşală nevestele, dar cine ar fi refuzat atâţia bani? Au acceptat cazul, iar Weston s-a cam ocupat de toate Kinkaid mi-a povestit că a înregistrat angajaţi ai hotelului care declarau că l-au văzut pe Hubbard cu amanta lui, aveau fotografii, îl filmaseră chiar, ceea ce înseamnă o adevărată ameninţare Servicii profesioniste, frumos lucrat Bineînţeles, pe bani frumoşi, plătiţi de doamna Hubbard — Fosta doamnă Hubbard, bănuiesc? — Nu Aparent, părea pregătită să-l ameninţe cu divorţul, dar n-a făcut-o Nici nu mă mir Jeremiah ar accepta orice, atât timp cât nu este obligat să piardă jumătate din avere printr-un partaj, iar ea nu era prea grăbită să-şi piardă statutul social Ştii şi tu cum sunt cuplurile astea bogate – urăsc ideea unui scandal public Mai bine să trăiască nefericiţi, dar să o ştie doar ei, decât să fie pe prima pagină a ziarelor — Există posibilitatea ca Weston să fi continuat să lucreze pentru ea? — Puţin probabil Aici intervine însă partea interesantă: se pare că Hubbard l-a sunat pe Weston cam la o lună după finalizarea cazului Jeremiah Hubbard, nu nevastă-sa — Evident, furios — S-o crezi tu Weston s-a întâlnit cu el şi apoi i-a povestit lui Kinkaid că Hubbard l-a ameninţat că îl scoate de pe piaţă dacă se mai amestecă vreodată în viaţa lui Bănuiesc că nevastă-sa i-a povestit de Weston sau a aflat singur — Ăsta-i praf în ochi — Crezi? — Sunt sigur Adică întâi îl ameninţă că-l distruge şi pe urmă îl angajează? Nici vorbă Ori soţia lui Hubbard încă se folosea de serviciile lui, ori Weston l-a minţit pe Kinkaid — De ce şi-ar fi minţit partenerul? Am dat din umeri — Oricum, intenţiona să scape de el, aşa că, de ce nu? Probabil că Hubbard i-a oferit o slujbă bine plătită şi nu voia să împartă banii Joe îşi masă uşor tâmplele — Adică Hubbard a fost atât de impresionat de rezultatele lui Weston încât a hotărât să-l angajeze personal, chiar dacă tipul i-a ruinat căsnicia şi, probabil, şi aventura extraconjugală? — De ce nu? Hubbard n-a câştigat milioane ţinând cont de sentimente personale; ci pentru că a fost diabolic de deştept şi nemilos Dacă avea nevoie de un detectiv şi i-a plăcut cum a lucrat Weston, cred că l-ar fi angajat Poate că dorea să-l elimine din echipa nevestei sale, ca să poată să-şi vadă liniştit de alte relaţii — Posibil Oricum, nu cred că Weston a continuat să lucreze pentru soţia lui N-avea cum să-l convingă pe avocatul soţului ei să îi semneze cecurile M-am ridicat de pe canapea şi m-am dus la bucătărie să fac cafea Am pus cafeaua în filtru şi m-am întors cu un pahar cu apă pentru Joe — Când ai făcut curăţenie ultima dată în haznaua asta? întrebă el, plimbându-şi degetul pe măsuţă şi apoi ridicând mâna să-mi arate praful — Scoate-ţi şorţul şi lasă-l acasă când vii la mine, am replicat — Ai aflat ceva despre ruşi? Se auzea filtrul bolborosind şi se simţea aroma de cafea din bucătărie — Dainius Belov, am răspuns Îţi spune ceva numele ăsta? — Normal M-am încruntat — Sunt singurul din oraş care n-a auzit de el? — Nu-l ştii pe Dainius? LP, glumeşti? Cum ai reuşit să lucrezi doi ani cu mine şi să rămâi atât de prost? — Cine este? — Dainius este cel mai autentic şef de clan mafiot din oraşul ăsta Desigur, nu-i un don, ăştia sunt în mafia italiană, ci echivalentul rus E aici de vreo cincisprezece ani, poate chiar mai mult Îţi aminteşti cazul de pe Chester Avenue? — Nu Gemu şi îşi dădu ochii peste cap, ca şi cum ar fi implorat cerul să-l ajute să se descurce cu partenerul lui cel idiot — LP, mi-e ruşine că lucrez cu tine Cazul de pe Chester Avenue, cu furturile de maşini, a fost cel mai mare succes al departamentului din ultimul deceniu — Nu m-am ocupat de maşini furate, lucram la narcotice — Şi eu, dar asta nu înseamnă că eram pe dinafară Au găsit un depozit vechi, în partea de est a oraşului, după Chester Avenue, în care erau vreo douăzeci de maşini furate Au arestat doi dintre acoliţii lui Dainius, dar nu s-au putut atinge de el, pentru că nimeni n-a vrut să depună mărturie împotriva lui Cu toate acestea, a fost un succes de zile mari, a ţinut prima pagină în ziare, ne-a făcut imagine bună Îmi aminteam vag că se recuperaseră nişte maşini furate, dar cu siguranţă nu-mi aminteam de Belov Totul se întâmplase în primii mei ani în poliţie, când munceam în tura de noapte şi nu cunoşteam prea mulţi detectivi — Mai e implicat în afaceri cu maşini furate? — Din câte ştiu, da, însă cu siguranţă nu se limitează la asta Şi-a organizat o adevărată armată şi are bani cu carul, pot să-ţi garantez Bău puţină apă şi rămase privind ţintă fundul paharului, ca şi cum ar fi văzut ceva îngrijorător acolo Vrei să spui că există vreo legătură între Dainius şi nenorociţii ăia care i-au făcut maşina praf lui Ambrose? — Asta mi s-a spus I-am relatat discuţia mea cu Sellers, apoi m-am dus la bucătărie să-mi torn cafea Când m-am întors, părea îngândurat — Nu-mi place deloc combinaţia asta, spuse el Jeremiah Hubbard şi Dainius Belov? Nu poate ieşi nimic bun de-aici — Crezi că sunt mână-n mână? — Precis Consider că îi leagă multe — De exemplu? — Cadavrul lui Weston, spuse el, privindu-mă cu atenţie Încuviinţai din cap — Crezi că ruşii i-au răpit soţia şi fetiţa? — E posibil, deşi nu văd ce motiv ar avea să le ţină în viaţă Bineînţeles, în momentul de faţă nu-mi dă prin cap niciun motiv pentru că nu ştim nimic Dacă-mi amintesc bine – nu mă-nşală niciodată memoria – unii dintre băieţii lui Belov au făcut parte din Speţnaţ Ştii, varianta sovietică a forţelor noastre speciale şi a unităţilor de operaţiuni sub acoperire — Sună a gaşcă periculoasă — Mda Joe rânji Dar măcar noi ştim cine ne sunt adversarii, spre deosebire de ei 6 Casa lui Wayne Weston din Brecksville avea un aer de eleganţă modestă Clădirea mare, din cărămidă, era impresionantă şi, evident, scumpă, însă nu extravagantă Aleea de acces era încadrată de un şir de molizi Sub copaci, unde nu ajunseseră razele soarelui, încă mai existau petice de zăpadă În spatele casei era un garaj pentru două maşini Totul în jur dădea impresia de linişte şi pace Poliţia percheziţionase proprietatea centimetru cu centimetru, dar hotărâsem să o vedem şi noi, să încercăm să înţelegem mai bine cine fusese Wayne Weston şi ce viaţă ducea cu familia lui De îndată ce răsări soarele şi oamenii normali începură să plece spre serviciu, eu şi Joe ne înfiinţarăm în casa unui mort, încercând să ne familiarizăm mai bine cu decedatul Un mod minunat de a începe ziua Buick-ul lui John Weston era parcat în faţa garajului Am oprit lângă el În spatele casei era un spaţiu amenajat pentru grătar şi o masă de picnic L-am găsit pe John Weston la masă, privind rămăşiţele omului de zăpadă din curte — Nepoata mea l-a făcut, spuse el cu o voce tristă Cu o zi înainte înainte să dispară Omul de zăpadă se topise încet şi abia dacă mai avea vreo şaizeci de centimetri Morcovul pus pe post de nas alunecase şi zăcea în iarbă Pe cap avea o căciuliţă roz Ochii, care rămăseseră la locul lor, se holbau la John Weston, parcă provocându-l Părea să spună: „Eu sunt încă aici, dar ea nu mai este” Weston îşi desprinse cu greu privirea şi ne dădu o cheie: — Este de la uşa din faţă Intraţi, staţi cât vreţi Scotociţi tot, nu-mi pasă Eu nu mai pot intra acolo Acolo Se purta ca un copil căruia îi e frică să coboare în beci Unui copil i-ar fi fost teamă de ce ar putea găsi în beci Lui John Weston îi era teamă de ce nu va găsi în casă Joe luă cheia, descuie şi intrarăm în casă Uşa din faţă dădea într-un hol cu pereţii lambrisaţi În stânga, era o cameră micuţă, cu o canapea, un balansoar din lemn şi o maşină veche de cusut Câteva tablouri pe pereţi, o măsuţă cu numere vechi din Time şi cam atât Am luat-o la dreapta şi am intrat în bucătărie Ne-am uitat prin dulapuri şi sertare Frigiderul era plin cu mâncare Totul era atât de ordonat şi bine organizat încât aveai impresia că locatarii urmau să se întoarcă din clipă-n clipă Lângă bucătărie era sufrageria, cu o masă de stejar la care puteau sta douăzeci de persoane Urma camera de zi, cu mobilier bine întreţinut şi confortabil Aici fusese găsit cadavrul lui Weston, dar acum nu se mai vedea nicio urmă Am cercetat încăperea cu atenţie, întorcând pernele şi scoţând casetele video din carcase Era doar o formalitate, căci poliţiştilor nu le-ar fi scăpat nimic Oricum, era mai bine decât să ne uităm în jur şi să simţim cât de pustie este casa După ce am terminat, ne-am întors de unde plecasem şi am luat-o la stânga Nu scosesem o vorbă de când intrasem Era o linişte apăsătoare Casa păstra acea atmosferă de familie; aveai impresia că în secunda următoare se va deschide uşa şi vei auzi vocea femeii şi râsul copilului Din hol se putea intra în patru încăperi Prima era o baie, iar a doua o cameră de lucru cu un birou mare, un fişet şi două rafturi pentru cărţi Biroul era gol, şi pe jos se vedeau câteva cabluri electrice Probabil, acolo fusese computerul lui Weston, pe care-l luaseră poliţiştii Pe rafturi erau fotografii de familie, un program înrămat de la Seria Mondială din ʼ53 şi câteva romane de John Grisham şi Dean Koontz Am început cu sertarele biroului şi cu fişetul Două dintre ele erau goale În celelalte erau pliante cu instrucţiuni de utilizare a aparaturii casnice, dosare de la asigurări, anuare vechi de liceu, cataloage de echipamente şi tot felul de alte lucruri fără nicio legătură cu munca lui Weston Singurul dosar interesant conţinea documentele lui militare Foaia de trecere în rezervă descria instrucţia de specialitate pe care o făcuse; era impresionantă Weston era calificat ca scafandru de luptă, specialist în misiuni aeropurtate, specialist în misiuni de recunoaştere, specialist în demolări Era expert în tir cu pistolul şi cu puşca Te lăsa pur şi simplu cu gura căscată Tatăl meu se lăuda adesea cu instrucţia din cadrul corpului expediţionar, dar nu se compara cu cea a lui Weston — Ai găsit ceva? întrebă Joe, uitându-se peste umărul meu — Doar asta I-am întins dosarul şi apoi l-am parcurs împreună Weston fusese decorat, dar nu se dădeau detalii despre misiuni Aşa e procedura cu soldaţii de la operaţiuni speciale Fusese trecut în rezervă cu onoruri — Impresionant, spuse Joe Dar nu prea ne ajută Nimic interesant nici în birou, doar dacă ai nevoie de scotch sau de creioane Am găsit însă cartea asta de vizită Fii atent la iniţiale Îmi dădu un plic alb, cu adresa lui Weston pe el Ştampila poştei era de la începutul lui februarie, cu câteva săptămâni înainte de moartea lui Weston Nu exista adresa expeditorului În plic era o carte de vizită simplă, dar elegantă, cu margine aurie Cineva scrisese cu un stilou cu cerneală neagră: „Mulţumiri pentru încă o misiune bine îndeplinită A avut efectul scontat” Nicio explicaţie despre misiune sau despre efectul acesteia Mesajul era semnat J E H — Hubbard? Joe ridică din umeri — Habar n-am de la ce vine iniţială din mijloc, dar este posibil Vom lua scrisoarea Poate reuşim să verificăm scrisul — Şi dacă este scrisul lui Hubbard? — Tot n-are nicio valoare, dar cel puţin vom şti pe cine să dăm vina Am continuat căutările în camerele următoare Joe a intrat în dormitorul mare, iar eu m-am dus în camera lui Elizabeth Weston Era o încăpere luminoasă, cu pereţii vopsiţi în roz şi o grămadă de jucării din pluş risipite pe jos O casă de păpuşi mare, din plastic, trona într-un colţ Totul exprima inocenţă şi fericire Fereastra dădea în curte, unde John Weston încă mai privea omul de zăpadă pe care-l făcuse nepoata lui Soarele strălucea puternic şi omul de zăpadă sclipea în bătaia razelor, topindu-se încet Weston îl privea şi el şi mi-am zis că are măcar satisfacţia de a-l vedea dispărând încet Poate că, în momentul ăsta, însemna ceva pentru el De galerie era prins un fir de gută, de care atârna o prismă de cristal, în formă de inimă, care reflecta razele de soare, distorsionând lumina şi scăldând perdelele albe în curcubeie Am luat-o şi mi-am plimbat degetul pe suprafaţa şlefuită, apoi am scos firul şi am pus-o în buzunar Fusese o decizie spontană şi nu-mi explicam ce m-a determinat să fac asta Voiam să fiu sigur că nu voi uita niciodată camera asta şi fetiţa Am scotocit prin dulapuri şi sertare, mişcându-mă rapid, răscolind printre haine, jocuri, jucării Am închis ultimul sertar fără să fi găsit nimic şi m-am aşezat pe marginea patului, respirând greu Nu-mi dădusem seama că-mi ţineam respiraţia Nu voiam să respir în camera fetiţei Dacă nu respiram, poate voi putea ieşi spunându-mi că n-am intrat niciodată acolo, că nu s-a întâmplat nimic, că acest copil de cinci ani nu a dispărut, iar tatăl ei nu a murit Am simţit o apăsare care nu era oboseală, ci doar conştiinţa faptului că trăiesc într-o lume în care copiii pot dispărea fără urmă din camere frumoase, pline de nevinovăţie, ca asta M-am aplecat şi am început să mă uit la animalele din pluş Erau zeci – de la ursuleţi la iepuraşi, dar în special pisoi Am răsucit câteva, le-am strâns, am simţit cât sunt de moi şi m-am uitat în ochii lor de plastic, de parcă ar fi putut să-mi spună ceva Câteva purtau hăinuţe, altele mişcau lăbuţele Un ursuleţ cu mutră studioasă purta ochelari din plastic şi avea o bucăţică de cretă, tot din plastic, într-o lăbuţă, şi o tablă la subraţ L-am tras mai aproape şi am văzut că sub tablă era un carnet micuţ, care se închidea cu un pocnet L-am scos, l-am deschis şi am descoperit că nu mă înşelasem Pe prima pagină, o mână de femeie scrisese: „Crăciun fericit, Betsy! Cu dragoste, mama şi tata” L-am răsfoit în grabă Paginile erau acoperite cu desene şi cu un scris de copil Tot felul de abţibilduri, o grămadă de inimioare şi numele Betsy, scris în culori diferite Din când în când, câteva propoziţii stângace „Mama mi-a făcut supă” scria pe o pagină În fiecare lună fetiţa scrisese cinci-şase pagini Pe fiecare pagină, era consemnată data „Aprilie” era scris perfect, dar „februarie” îi dăduse ceva de lucru Am dat paginile, până am ajuns la ultima scrisă: era 4 martie, cu o zi înainte ca descoperirea cadavrului lui Weston şi ca investigaţiile pentru a da de urma lui Betsy Weston şi a mamei sale să devină ştirea-bombă a presei Joe băgă capul pe uşă — N-am găsit nimic în dormitor Ceva interesant? — Sunt în viaţă, Joe, am zis fără să mă întorc — Poftim? — În noaptea în care a dispărut, Betsy Weston a scris asta în jurnal Joe traversă camera şi îngenunche lângă mine, apoi citi propoziţia scrisă stângaci, cu un creion verde: În seara asta mi-am luat la revedere 7 „În seara asta mi-am luat la revedere” Joe citi cu voce tare, apoi îşi ridică privirea spre mine Ce dracu’ înseamnă asta? — Înseamnă că ştia că o să plece — Foarte frumos gândit, spuse el Dar nu prea ai probe care să confirme — A notat sau a desenat ceva în jurnalul ăsta în fiecare zi, iar în noaptea în care a dispărut, împreună cu mama ei, a scris asta Tu consideri că nu înseamnă nimic? Citi din nou, apoi oftă, îngândurat — N-am spus că nu înseamnă nimic Mă întreb doar cum putea să scrie asta Şi-a luat la revedere de la ce? De la casă sau de la tatăl ei? — Poate de la amândoi — Păstrează jurnalul, spuse Joe, dar nu i-l arăta bătrânului Nu e nevoie să-l convingem că sunt în viaţă Am ieşit din casă şi ne-am dus la garaj Rămăseseră două maşini, o Toyota sport şi un Lexus Julie Weston şi fiica ei nu plecaseră cu una dintre maşinile familiei, dar asta nu însemna că nu erau în viaţă Ne-am întors la John Weston şi i-am înapoiat cheia — Aţi găsit ceva util? întrebă el După un scurt schimb de priviri între noi, Joe răspunse: — Am văzut casa şi asta e util, domnule Weston Bătrânul se uită la el cu o privire inexpresivă şi rămase tăcut Am plecat, promiţând să ţinem legătura Când am ieşit de pe alee, încă stătea la masă M-am întrebat dacă are de gând să rămână acolo toată ziua — Ei bine, începu Joe pe când conduceam, n-a ajutat prea mult Tu eşti convins că sunt în viaţă, după ce ai citit o propoziţie în jurnalul unei fetiţe Nu te contrazic, dar asta nu ne ajută să le găsim — Nu, am recunoscut eu, deloc Am intrat pe Brecksville Road şi am luat-o spre nord, spre oraş, urmând calea şerpuită a râului Cuyahoga, către centru, apoi către Flats Soarele strălucea, iar termometrul digital indica zece grade Nu era destul de cald pentru mine, dar însemna cea mai ridicată temperatură din ultimele luni Iarna se încăpăţâna să nu cedeze locul primăverii Fusese o iarnă lungă, grea, cu zăpezi de aproape patruzeci de centimetri şi temperaturi scăzute din cauza vântului rece ce bătea dinspre lac În jur de 1 martie, am început să nu mai suport Mă enervau resturile de zăpadă, mă înfuria fiecare prognoză ce anunţa încă o furtună şi aerul rece care îmi tăia respiraţia de câte ori ieşeam să alerg — Următorul pas? întrebă Joe, întrerupându-mi şirul gândurilor Mi-am luat ochii de pe camioneta din faţa noastră şi l-am privit fără să înţeleg — Eşti aici? Ce crezi că ar trebui să facem în continuare? Mi-am întors privirea spre drum şi am ridicat din umeri — Nu ştiu Acum avem câteva posibilităţi, dar nu fapte şi nicio probă serioasă Se pare că trebuie să facem valuri, să vedem ce provocăm — Corect, aprobă Joe Întotdeauna ai fost pentru abordarea directă Am zâmbit — Nu-ţi merge mintea, foloseşte arma! — Extraordinar! Dădu din cap Deci, cu cine începem? Vrei să îi găsim pe ruşi şi să ne încercăm bâtele pe maşina lor? — Trebuie să rămână ceva şi pe mâine, am răspuns Mă gândeam să începem cu Jeremiah Hubbard — Să-i facem maşina praf? — Doar dacă refuză să discute cu noi Joe se întoarse spre mine ca să vadă dacă vorbesc serios — Chiar vrei să vorbim azi cu Hubbard? — De ce nu? Până de curând, el – sau asociaţii lui, dacă vrei să fim hipercorecţi – îl plăteau pe Weston pentru anumite servicii Este singurul lucru pe care putem să-l demonstrăm până acum Am putea să-l facem public — Şi crezi că va fi atât de impresionat de abilităţile noastre încât va mărturisi că are legături cu mafia rusă şi ne va lăsa să-l arestăm? — Greu de anticipat reacţia lui, am răspuns Dar e şi mai greu să-ţi imaginezi că există cineva care nu ar fi uluit de abilităţile noastre Joe îşi trecu mâna prin părul scurt şi îşi masă ceafa, ca şi cum ar fi încercat să alunge durerea care-l sâcâia — La naiba, exclamă el în cele din urmă N-am nicio idee mai bună Şi, în afară de asta, întotdeauna mi-am dorit să-l cunosc pe Hubbard — Ştii unde e biroul lui? — Chiar în centru Terminal Tower, ceva de genul ăsta — Minunat Sunt sigur că ar fi încântat să ne arate peisajul — Unul cu averea lui? Am verificat în cartea de telefon şi am constatat din nou că memoria lui Joe nu dădea greş: birourile lui Hubbard erau în clădirea Terminal Tower, indiscutabil, cea mai renumită clădire din oraş Pe vremuri fusese cea mai înaltă, a doua ca înălţime în lume, dar acum este depăşită de Key Building Totuşi, Terminal Tower are ceva în plus faţă de ceilalţi zgârie-nori, indiferent de dimensiunile acestora Birourile din această clădire se închiriază pe sume exorbitante şi pariez că al lui Hubbard era printre cele mai scumpe Ajunşi în centru, am parcat în garajul de la Tower City, într-un loc care fusese proiectat pentru maşini gen Geo Metro sau Honda Civic, nu pentru camionete Apoi am intrat în clădire În hol am găsit un registru din care am aflat că birourile lui Jeremiah Hubbard erau situate la etajele treizeci şi doi şi cincizeci şi doi — Mamă, exclamă Joe, ce-ar fi s-o luăm în sus pe scări? Uşa liftului se deschise cu un clinchet Am ridicat din umeri: — Dacă tot e liftul aici, am putea să-l luăm Am urcat, apoi am mers de-a lungul coridorului până când am ajuns la biroul lui Hubbard Am deschis uşa şi am intrat într-o încăpere cu covoare de pluş, mobilier de nuc şi corpuri metalice de iluminat, ornamentale Pe pereţi erau câteva tablouri O fântână arteziană în miniatură bolborosea încet în stânga camerei Probabil că numai mobila şi decoraţiunile interioare costaseră chiria noastră pe zece ani, iar acesta era doar biroul secretarei O femeie atrăgătoare, între două vârste, ridică privirile de pe monitor şi ne zâmbi Vorbea la telefon, stabilind nişte programări şi, în acelaşi timp, scria ceva cu o viteză impresionantă Atenţie distributivă excelentă, mi-am zis Ridică o mână de pe tastatură pentru a ne asigura prin gesturi că se va ocupa imediat de noi, apoi a revenit la discuţia telefonică şi la documentul ei Ne-am aşezat pe nişte fotolii din piele care se asortau de minune cu mobilierul — Nu e rău, am comentat Bineînţeles că nu are aerul nostalgic al biroului nostru, cu scaunele de colecţie, dar arată destul de decent — Poate că ar fi cazul să ne gândim să mutăm sediul, spuse Joe — Poate Secretara termină convorbirea, apăsă un buton ca să întrerupă legătura şi ne privi din nou — Îmi cer scuze că a trebuit să aşteptaţi, spuse ea Aveţi o întâlnire programată? — Nu, răspunse Joe Sperăm să putem obţine o scurtă întâlnire neanunţată Nu durează mult — Înţeleg Şi cu cine doriţi să vă întâlniţi? — Jeremiah Hubbard, preciză Joe Ne zâmbi amabil, politicos Era genul de zâmbet cu care răspunzi unui copil de patru ani când îţi spune că vrea să piloteze un avion — Îmi pare rău, spuse ea Domnul Hubbard nu acceptă nicio întâlnire neprogramată Este o persoană foarte ocupată — Haideţi, intervenii eu, la un moment dat oboseşte să-şi tot numere banii Poate că i-ar prinde bine o mică schimbare de program — Domnul Hubbard nu acceptă schimbări neprogramate, insistă secretara, cu acelaşi zâmbet Avea o gură foarte frumoasă, buzele pline, dar nu exagerat de mari, şi dinţi albi, frumoşi — Aţi putea măcar să îl întrebaţi Cred că doreşte să discute cu noi, mai mult decât vă imaginaţi dumneavoastră Spuneţi-i că dorim să vorbim despre Wayne Weston Ridică uşor sprâncenele De câteva zile, povestea lui Weston era ştirea principală, deci nu se putea ca numele lui să nu atragă imediat atenţia Femeia formă un număr de telefon şi vorbi încet câteva secunde, după care închise — Domnul Hubbard este încântat să vă primească, ne anunţă ea Vă rog să mă urmaţi L-am privit pe Joe, ridicând din sprâncene Nu mă aşteptasem să fie chiar atât de uşor Secretara se ridică de la birou şi ne conduse de-a lungul altui coridor, în timp ce eu îi admiram jocul coapselor sub rochia albastră, elegantă, pe care o purta Am încercat să mă păcălesc, să pretind că pentru mine se mişcă aşa La capătul coridorului, ne-am oprit în faţa unei uşi duble, fără plăcuţă cu nume Biroul lui Hubbard Numai el putea avea uşi duble, numai el era atât de important încât să nu aibă nevoie de nume pe uşă Secretara deschise şi intră, făcându-ne loc şi nouă Am trecut pe lângă ea şi am păşit într-un birou care-ţi tăia respiraţia Nu era atât de spaţios pe cât mă aşteptam, dar era destul de mare încât să joci liniştit o partidă de tenis Mobilierul din lemn de nuc era decorat cu gust, dar atenţia ţi-o atrăgea fereastra uriaşă, ovală, cu vedere spre oraş Vedeam, treizeci şi două de etaje mai jos, fântâna-monument dedicată amintirii eroilor, sclipind în soare Am vrut să mă duc la geam, să mă aplec şi să admir peisajul pentru câteva minute, dar Jeremiah Hubbard se ridică de la birou Era evident că nu e momentul să admir peisajul — Domnilor, spuse el, îndreptându-se spre noi şi întinzându-ne mâna, pe când secretara închidea uşor uşa în urma noastră Hubbard purta un costum albastru, îşi ţinea spatele drept, umerii traşi, bărbia ridicată, dar era evident că, sub hainele atent croite, corpul lui era mai puţin ferm decât părea Părul alb, cârlionţat, îmi amintea de o perucă pudrată Avea pielea întinsă şi buzele subţiri, uşor trase Chirurgie plastică, probabil, ca să nu dezvolte o bărbie dublă în viitorul apropiat Nu era un bărbat de o frumuseţe izbitoare, dar se făcea uşor remarcat datorită aerului de absolută încredere în sine, care răzbătea din fiecare gest şi din expresia ochilor — Lincoln Perry, m-am prezentat, strângându-i mâna Este o plăcere să vă cunosc, domnule Partenerul meu, Joe Pritchard Dădu din cap, fără să spună nimic şi îi strânse mâna lui Joe Apoi se întoarse şi se aşeză la birou cu un oftat O clipă am avut senzaţia că urmează să fim aruncaţi afară pentru că am îndrăznit să dăm buzna în biroul lui şi să-i irosim timpul preţios Timpul este bani, aşa se spune, iar Jeremiah Hubbard ţinea la banii lui — Ei bine, spuse el, scoţându-şi ochelarii şi punându-i pe birou, ce doriţi? Joe mă privi şi eu îi făcui semn să înceapă — Am vrea să discutăm cu dumneavoastră în legătură cu Wayne Weston, spuse el Hubbard îşi plimbă vârful limbii peste buzele subţiri şi se încruntă — Este acel Weston despre care se tot vorbeşte la ştiri în ultimul timp? — Exact, confirmă Joe Hubbard încuviinţă din cap, apoi se sprijini de spătar şi ne privi în tăcere vreo zece secunde, după care ridică din sprâncene şi făcu un gest cu mâna, invitându-l pe Joe să continue — L-aţi cunoscut pe domnul Weston? întrebă Joe — De ce vă interesează? — Avem motive să credem că lucra pentru dumneavoastră, domnule Hubbard, răspunse Joe Speram să ne spuneţi câte ceva despre asta — De ce credeţi că lucra pentru mine? — Pentru că, recent, a încasat cinci cecuri de la companii la care sunteţi asociat, iar directorii respectivelor companii susţin că nu au avut de-a face cu el — Sunt asociat la multe companii, domnule Pritchard — Înţeleg, domnule Întrebarea mea este dacă l-aţi angajat vreodată pe Wayne Weston, atacă Joe direct Hubbard îşi puse mâinile pe birou, îşi încrucişă degetele, apoi se aplecă în faţă — În cazul în care aş fi angajat o persoană ca domnul Weston, aş fi făcut-o pentru o chestiune confidenţială, potenţial delicată, de acord? — Nu intenţionăm să ne amestecăm în viaţa dumneavoastră personală Am fost solicitaţi să investigăm posibilitatea ca domnul Weston să fi fost ucis şi, pentru a face acest lucru, trebuie să analizăm ultimele cazuri de care s-a ocupat Trebuie să ştim la ce lucra — Cine v-a angajat pentru asta? — Tatăl lui Weston Expresia lui Hubbard se schimbă puţin Era o relaxare aproape imperceptibilă, o uşoară destindere a ridurilor de pe faţa lui Părea mai liniştit M-am întrebat pentru cine crezuse că lucram şi de ce prefera să audă că suntem angajaţi de tatăl lui Wayne Weston — Domnilor, spuse el, mă tem că nu pot să vă fiu de niciun folos Joe dădu aprobator din cap — Respectăm alegerea dumneavoastră, domnule Hubbard Totuşi, vreau să mă asigur că realizaţi faptul că vom continua investigaţiile pentru elucidarea acestei ipoteze, chiar dacă nu doriţi să cooperaţi Relaxarea de pe faţa lui Hubbard dispăru brusc — Cât de mult câştigaţi din cazul ăsta? întrebă el Cât câştigaţi pentru a mă hărţui, pe mine şi pe asociaţii mei? Joe se încruntă — Nu avem deloc intenţia de a hărţui pe cineva, domnule Am fost angajaţi pentru a cerceta ultimele cazuri ale lui Wayne Weston şi, dacă descoperim că eraţi implicat, va trebui să investigăm această informaţie — Cât? repetă Hubbard — Nu ştiu, răspunse Joe Depinde de cât de mult va dura soluţionarea cazului Ce importanţă are? — Mai mult de douăzeci de mii? Joe mă privi şi zâmbi uşor — Nu, nu cred că vom depăşi această sumă — Atunci vă dau douăzeci de mii, spuse Hubbard Douăzeci de mii de dolari doar ca să păstraţi distanţa faţă de mine şi de asociaţii mei L-am privit atent Eram în biroul lui cam de două minute, pusesem doar câteva întrebări şi era dispus să ne plătească douăzeci de mii de dolari ca să-l lăsăm în pace — Cu tot respectul cuvenit, domnule, interveni Joe, nu înţeleg motivul pentru care ne faceţi această ofertă Hubbard dădu din mână, ca şi cum n-ar fi contat — Sunt un om foarte ocupat cu probleme mai importante decât voi şi întrebările voastre Sunt destul de stresat şi fără asta Merită să vă ţin la distanţă Pentru mine, douăzeci de mii de dolari sunt echivalentul a zece dolari pentru voi Făcu o pauză şi ne privi dispreţuitor Sau poate zece cenţi Am izbucnit în râs, iar Joe dădu din cap dezaprobator — N-a mai încercat nimeni să ne mituiască pentru a abandona un caz, spuse el, însă mă tem că va trebui să vă refuzăm oferta Avem deja un client şi am promis să facem tot ce putem pentru a-l ajuta Dacă acceptăm oferta dumneavoastră îl lăsăm pe el baltă şi nu am deloc intenţia să fac aşa ceva Hubbard zâmbi dispreţuitor, dar dădu din umeri, ca şi cum nu i-ar fi păsat, ca şi cum ne-ar fi oferit o cafea şi l-am fi refuzat pentru că nu consumăm produse care conţin cafeină M-am uitat la Joe şi apoi la Hubbard — Domnule Hubbard, am început, meseria noastră este să descoperim tot felul de lucruri Dacă Weston a lucrat pentru dumneavoastră, vom afla Vom mai afla ce anume, când şi de ce Puteţi să scutiţi pe toată lumea de bătăi de cap şi să ne spuneţi acum sau să ne expediaţi Dar să nu credeţi nicio clipă că refuzul de a coopera cu noi ne va opri Ne va întârzia doar Era prima dată când vorbeam, după ce ne prezentasem, iar Hubbard se întoarse spre mine cu un aer nemulţumit, agresiv Era genul de privire schimbată pe vremuri în baruri şi urmată, de obicei, de un pumn în faţă sau de un tac de biliard rupt pe spatele cuiva Era o privire de bătăuş care, în biroul ăsta elegant, în ochii unui bărbat cu maniere atât de rafinate, părea total deplasată — Mă dezgustaţi, spuse el, pe o voce joasă, scrâşnind din dinţi Vă petreceţi toată viaţa în mizerie Vă faceţi o carieră din asta, scotocind, trăgând cu ochiul prin gaura cheii, răscolind prin viaţa personală Nu aveţi simţul onoarei, deoarece meseria vă impune să uitaţi de onoarea voastră, pentru a-i putea împroşca cu noroi pe alţii Şi vi se pare normal Nu câştigaţi prea mult, dar asta nu vă deranjează pentru că munca în sine vă aduce satisfacţii Vă place să întoarceţi pe dos vieţile altora, doar pentru că ştiţi foarte bine cum să provocaţi, cum să hărţuiţi Mi-e scârbă de voi, mai adăugă el, cu vocea tremurând de furie Am fluierat uşor, m-am uitat la Joe şi am dat din cap — Ştiam că suntem doar nişte nenorociţi, dar nu mi-am dat seama că suntem atât de răi — Ieşiţi din biroul meu, strigă Hubbard — Aţi auzit vreodată de un tip pe nume Dainius Belov? am întrebat Tresări, apoi respiră adânc şi îşi desfăcu puţin nodul cravatei, încruntându-se de parcă ar fi fost surprins şi dezamăgit de propria-i reacţie, de parcă întrebarea mea ar fi atins o parte a minţii pe care hotărâse să o păstreze inactivă în timpul discuţiei cu noi — Dacă mai aveţi întrebări, luaţi legătura cu avocatul meu, domnul Richard Douglass, spuse el pe un ton calm — Dicky D , am comentat Ce mai face vulpea bătrână? — Afară, spuse Hubbard pe un ton apăsat — Dicky D ? întrebă Joe — Încercam să nu par intimidat, am răspuns teatral A mers? — Nu Ne-am ridicat Joe s-a întors cu spatele la el — O să vă las numărul nostru de telefon Poate vă răzgândiţi, spuse el — Nicio şansă, răspunse Hubbard — Pentru orice eventualitate, insistă Joe, mă simt mai bine dacă ştiu că îl aveţi Aveţi vreo foaie pe care să-l notez? — Am eu cartea de vizită, m-am oferit Joe dădu din cap, enervat — Vreau să-i las domnului Hubbard numărul meu de acasă Este important — V-am cerut să plecaţi, spuse Hubbard Este nevoie să chem agenţii de pază? — Domnule, vreau doar o foaie pe care să vă scriu numărul meu de telefon, după care nu vă mai deranjăm, insistă Joe, ducându-se la birou şi luând o foaie albă, pe care o îndoi şi o rupse în două Îşi notă numele şi numărul de telefon, apoi îi întinse hârtia: în caz că vă răzgândiţi — Ieşiţi, ne ordonă Hubbard Am plecat Pe când păşeam în hol, Hubbard urlă după noi să închidem uşa Am lăsat-o deschisă şi l-am urmat pe Joe Secretara cea drăguţă ne zâmbi — N-a durat mult, spuse ea — Avem chestiuni importante de rezolvat, am răspuns Nu ne puteam permite să pierdem prea mult timp cu Hubbard Ajunsesem lângă uşă, când Joe se opri brusc şi se întoarse spre ea: — Scuzaţi-mă, spuse el, ştiţi cumva celălalt prenume al domnului Hubbard? — Elisha, răspunse ea — Jeremiah Elisha, repetă el, închizând uşa în urma noastră Sonor Ajunşi în lift, am comentat: — Ce întrebare vicleană! Aş zice că Hubbard a scris biletul respectiv, nu? Joe îmi întinse jumătatea de foaie pe care o rupsese Era aceeaşi hârtie pe care o găsisem în casa lui Weston — Frumos, ce să zic Ai ochi buni — Ar fi frumos dacă ar demonstra ceva Din păcate, nu este cazul Biletul nu spune nimic şi, de altfel, bănuiam că este de la Hubbard Am mers în tăcere până la maşină Cred că ne aşteptam amândoi ca Hubbard să îşi trimită agenţii de pază după noi, să ne pună cătuşe şi să ne târască până în biroul lui ca să-i închid uşa — Un tip prietenos, spuse Joe Mă aşteptam să fie mai gomos, la banii lui, dar e un om cu picioarele pe pământ — Cu picioarele, da, am convenit eu Desigur, noi suntem doar nişte gunoaie, ne bălăcim în noroi Joe izbucni în râs — Frumos discurs Ce tevatură, cât de mult îl dezgustăm Unic! — Se pare că am reuşim să-i tulburăm calmul Cam ciudat, un om care nu are nimic de ascuns să-şi piardă cumpătul în halul ăsta — Aproape la fel de ciudat ca şi oferta pe care ne-a făcut-o — Douăzeci de mii de dolari, o grămadă de bani, am spus, deschizând portiera Poate că am fost nebuni să nu o acceptăm De fapt, nu-mi place că ai refuzat fără să mă consulţi — Foarte nepoliticos, de acord, răspunse Joe, aşezându-se mai bine, în timp ce eu porneam motorul Nu ştiu cum îmi permiţi să iau astfel de decizii de unul singur Dar, dacă te consolează cu ceva, probabil că riscăm să fim împuşcaţi dacă insistăm să investigăm cazul ăsta — Mă simt mai bine acum Douăzeci de mii sună bine, dar nici nu se compară cu plăcerea de a înfrunta mafia rusă Trecem pe la ei acum? — O să-i căutăm Nu ţin să discut acum cu ei — Sună bine, tataie Nu vreau să te grăbesc Mi-au trebuit vreo cinci minute să ies din parcare Spaţiul era mic şi în spate era parcată o dubiţă, asta ca să-mi facă viaţa mai uşoară Am dat în spate câţiva centimetri, am tras de volan, am înaintat, am tras de volan din nou, apoi am mers în marşarier ca să mai câştig câţiva centimetri Joe oftă — Locuim într-un oraş, începu el Întotdeauna ai stat la oraş De ce simţi nevoia să conduci monstruozitatea asta? Treci prin vreo criză de identitate? Te crezi cowboy? Vrei să-ţi cumpăr cizme şi pălărie? Eventual şi nişte pinteni? — Joe, tu conduci un Taurus, aşa că ţine-ţi gura, scoate capul pe geam şi spune-mi dacă am loc în spate 8 Vladimir Rakic şi Alexei Krashakov locuiau chiar în zona în care copilărisem Eu stătusem pe o stradă îngustă care dădea în Clark Avenue, iar ei împărţeau o căsuţă, la vreo douăsprezece blocuri distanţă, spre sud Nu ştiam să fi fost vreodată locuită, însă treceam des pe-acolo în copilărie Într-un fel, faptul că locuiau pe teritoriul meu făcea să-mi displacă şi mai mult Am trecut de câteva ori pe lângă clădire înainte să găsim un loc bun de parcare Soarele strălucea şi ne bătea drept în ochi, dar era cea mai bună variantă Joe insistase să luăm maşina lui, susţinând că a mea ar fi atras atenţia Am încercat să-i explic că un Taurus mirosea de la un kilometru a „poliţist sub acoperire”, dar n-am avut cu cine să mă-nţeleg Am parcat şi ne-am pus pe aşteptat Nu erau maşini pe şosea şi nici vreuna parcată în faţa casei Se părea că inşii lipseau Casa era vopsită într-un albastru-deschis, care devenise gri cu timpul, dar arăta mai bine decât majoritatea celor din jur Era construită în acelaşi stil cu celelalte şi îmi aminteam, din vizite făcute în trecut în astfel de case, că la fiecare etaj existau două dormitoare, o bucătărie micuţă, o sufragerie, o baie şi o cameră de zi Probabil, aveau şi beci şi o mansardă joasă Joe privi în jur prost dispus: — S-a dus naibii zona asta Pe vremea când eram eu boboc, nu era o stradă aşa de urâtă Nimănui nu-i mai pasă de strada pe care stă — Pe-aici am crescut, am spus eu — Exact! Uitasem asta Cunoşti vreun vecin? Pe cineva care ar putea să ne spună câte ceva despre ruşi? — Nu, am stat mult mai departe Am continuat să aşteptăm Eram bucuros că temperatura mai crescuse puţin în ultimele zile şi puteam opri motorul, ca să nu atragem atenţia Strada era liniştită În spatele nostru, pe bulevardul Clark, traficul era aglomerat, dar pe aici treceau rar maşini Un bărbat cu hanorac de camuflaj, nebărbierit, trecu clătinându-se, se holbă la noi, mormăi ceva şi apoi traversă Avea o pungă de hârtie în mâna stângă şi l-am văzut ducând-o la gură în timp ce se apropia de colţul străzii — Ţi-am zis că maşina asta atrage atenţia, am spus A crezut că suntem poliţişti — Ăla? Probabil, crede că una din trei maşini e cu poliţişti — Ce crezi că avea în pungă? Sirop de tuse? — Băutură, spuse Joe Fără îndoială Mai trecu o oră şi monotonia fu întreruptă de apariţia poştaşului, care înainta cu greu, parcă apăsat de ani şi de greutatea genţii cu corespondenţă — Crezi că ar trebui să vedem ce-au primit? întrebă Joe Poate e o scrisoare de la Hubbard în cutie? — N-ar fi rău — Ar fi rău dacă e vreunul dintre ei în casă sau dacă apar şi te prind — Îmi place de tine când faci asta — Când fac ce? întrebă Joe, privindu-mă cu nevinovăţie — Când mă pui pe mine să mă duc Zâmbi şi îşi deschise larg braţele — Tu eşti cel care abia aşteaptă să se confrunte cu ei Nu vreau să-ţi stau în cale Am ieşit din maşină şi am pornit-o pe trotuar cu capul plecat şi cu mâinile în buzunare – un tip oarecare, ieşit la plimbare Ar fi fost bună o sticlă într-o pungă de hârtie, ar fi părut mai veridic Casa lor se afla la vreo sută de metri de locul în care parcasem Nimeni nu părea să mă bage în seamă, iar singura maşină, care m-a depăşit, nu a încetinit M-am îndreptat spre verandă Cele două ferestre care dădeau spre stradă erau prăfuite şi nu lăsau să se vadă vreo lumină O uşă din oţel o proteja pe cea din lemn Cutia poştală metalică era fixată de zid, lângă uşă Am ridicat capacul cu un deget şi am scos corespondenţa Patru plicuri-promoţii Pierdere de timp Le-am dat drumul înapoi în cutie şi am apăsat pe clanţa uşii metalice Era încuiată M-am dus la fereastră şi am încercat să mă uit înăuntru, făcându-mi umbră cu palmele Am auzit zgomot de frâne în spate şi, când m-am întors, am văzut un Lincoln Navigator, negru, intrând pe alee În maşină erau doi bărbaţi, şi niciunul nu părea prea prietenos Au deschis uşile şi au coborât din maşină, fără să mă scape din ochi Şoferul era cu câţiva centimetri mai scund decât mine, dar bine făcut, brunet şi cu maxilare proeminente Purta o haină albastră, groasă, şi, în timp ce trecea pe lângă maşină, îşi desfăcu fermoarul, astfel încât să-şi poată strecura cu uşurinţă mâna înăuntru Pasagerul era mai înalt, avea umerii foarte laţi şi părul blond Nasul mare, uşor coroiat, pomeţii şi maxilarele proeminente îi dădeau un aer dur Am rămas lângă verandă, zâmbind, fără să scot o vorbă S-au apropiat încet de mine, apoi au urcat treptele şi s-au postat în faţa mea, blocându-mi trecerea — Mor copii, am spus S-au privit, neştiind ce să creadă Cel mai scund întrebă: — Ce tot spui acolo? Vorbea cu accent — SIDA, am răspuns Chiar în clipa de faţă, domnilor, mor copii Nu numai adulţi Copii Gândiţi-vă la asta Şi mai gândiţi-vă la ce aţi făcut pentru a evita această nenorocire I-am privit calm, în vreme ce ei se holbau la mine E în regulă, domnilor Nu sunt mulţi care fac ceva pentru combaterea acestei boli Asta nu înseamnă că este prea târziu pentru a interveni şi a vă face datoria Fu rândul blondului să vorbească: — Vrei bani? Accentul lui era mult mai bun decât al celuilalt, dar pronunţa rar, cu grijă Evident, engleza era a doua limbă pentru el Am dat din cap — Nu vrem bani Vrem un remediu — Din ce grup faci parte? Mi-am dres vocea — Sunt, ă, un reprezentant al ESA Se încruntă — ESA? — Exact Eliminaţi SIDA Azi Acesta este obiectivul nostru, domnilor Sunt sigur că şi dumneavoastră îl consideraţi important Mă studie atent, mijind ochii — Aveţi pliante? O broşură? Modul atent în care pronunţa cuvintele îmi amintea de un automat Am negat dând din cap — Nu vin la dumneavoastră cu o ofertă, vin ca să sprijin o cauză Nu sunteţi conştient de pericolul pe care-l reprezintă SIDA, domnule? Chiar aveţi nevoie de o foaie cu statistici pentru ca acest pericol să vi se pară real? Am încercat să vorbesc pe un ton puţin ostil, să-l fac să dea înapoi, să nu pună prea multe întrebări Mă privi cu ochi reci, care mă cântăreau, de parcă alegea o bucată de carne la măcelărie I-am susţinut privirea, convins că nu crede o iotă din povestea mea — Sunt inofensiv, am adăugat — Vrei bani? repetă el întrebarea Am zâmbit — Dacă doriţi să oferiţi ceva, nu voi refuza Fiecare dolar este un pas în descoperirea unui tratament adecvat Fiecare pas mic făcut pentru descoperirea unui tratament eficient înseamnă încă o viaţă salvată Poate o viaţă de copil Individul băgă mâna în buzunarul din spate şi scoase un teanc de bancnote, prinse cu o agrafă pentru bani Avea un însemn militar, dar n-am putut să-l văd, pentru că îl acoperea cu mâna Scoase o bancnotă de douăzeci şi mi-o întinse — Ai aici douăzeci de paşi mici, spuse el, şi celălalt râse — Vă mulţumesc, domnule Nu există scop mai bun pentru care să folosiţi aceşti bani — Sigur, mormăi el, şi se dădu la o parte ca să pot trece Am coborât treptele şi am pornit-o pe trotuar, fluierând, încercând să nu mă uit în spate, şi să nu par neliniştit că mă urmărea cu privirea până am dispărut din raza lor vizuală Maşina lui Joe se evaporase Am mers în continuare de-a lungul străzii, îndreptându-mă spre colţ Probabil că se întrebau de ce nu bat şi la alte uşi Ce-ar fi să vină după mine să mă întrebe Sau să-mi rupă picioarele Am auzit o maşină încetinind în spatele meu Era Joe Am coborât de pe trotuar, am deschis uşa, m-am aruncat pe scaun şi am spus: — Dă-i drumul Stăm în maşină două ore şi nu se întorc acasă După care mă duc pe verandă şi în douăzeci de secunde îşi fac apariţia! — Am vrut să claxonez, dar mi-am dat seama că ar fi inutil, spuse Joe Oricum, n-ai fi avut timp să dispari şi ai fi atras atenţia asupra mea Intră în parcarea unei benzinării şi opri motorul Deci, ce s-a întâmplat? I-am povestit totul şi, când am terminat, râdea atât de tare, încât fu nevoit să-şi sprijine fruntea pe volan, încercând să se potolească — Le-ai luat douăzeci de dolari, hohoti el, luptându-se să respire Incredibil, LP Mor copii? Ăsta-i primul lucru care ţi-a trecut prin cap? — Important e că a ţinut — Mda, cred că da — Totuşi, nu cred că ăla mai înalt m-a crezut Mi-am amintit privirea lui rece şi am dat din cap Sunt sigur că nu m-a crezut Ştia că mint, dar nu ştia de ce, aşa că m-a lăsat să plec — Nu e cel care ţi-a dat banii? — Da, dar tot nu cred că l-am păcălit Joe îşi şterse ochii şi inspiră profund — Asta da aventură Am crezut că te-apuci să-i iei la întrebări despre maşina lui Ambrose şi că va trebui să-ţi salvez pielea În schimb, tu le-ai ţinut un discurs despre copiii bolnavi şi le-ai umflat douăzeci de dolari Râse din nou, porni motorul şi se întoarse pe strada de unde venisem Trebuie să-ţi arăt ceva, spuse el Am vrut să-ţi aud povestea întâi şi m-am gândit că ar fi mai bine să te scot de-aici, dar o să te intereseze ce-ţi voi spune Făcu stânga, pe strada ruşilor, şi conduse încet de-a lungul ei — Fii atent la Oldsmobilul verde de pe partea ta Când trecurăm pe lângă maşină am privit-o cu atenţie, străduindu-mă să nu las impresia că mă interesează Joe întoarse la colţ şi începu să facă din nou înconjurul clădirii — L-ai văzut? — Da Tipul care stătea în faţă părea să supravegheze aceeaşi casă ca şi noi — Exact A venit odată cu ruşii, dar a rămas puţin în urma lor A făcut un tur şi a ales un loc de parcare de unde să poată ţine casa sub observaţie, aşa cum am făcut şi noi Se pare că nu suntem singurii admiratori secreţi — Ai notat numărul de înmatriculare? Se uită urât la mine — Dacă am notat numărul de înmatriculare? Cu cine crezi că vorbeşti? Am numărul, plus vreo şase fotografii ale maşinii, ca şi ale ruşilor şi ale maşinii lor — Îmi cer scuze — Îhâm Bun, avem doi ruşi şi o maşină Cine lipseşte? — Malaknik, cred Amy zicea că locuieşte în partea de est — Vrei să-l verificăm şi pe el sau crezi că ar trebui să-i mai urmărim un timp pe ăştia doi? Se pare că dau un spectacol mai bun decât credeam, din moment ce nu suntem singurii fani M-am uitat la ceas şi am constatat că era aproape cinci — Zici că ai fotografii cu maşina lor? Joe dădu din cap aprobator Atunci ne întoarcem la birou Vreau să-i trimit lui Amy fotografia prin e-mail, să-mi spună dacă este aceeaşi maşină pe care a văzut-o ea Apoi dăm o fugă la Brecksville să-i întrebăm şi pe vecinii lui Weston dacă au văzut-o Îl lăsăm pe Malaknik pentru mâine La birou, Joe descărcă imaginile de pe camera digitală în computer Erau nişte instantanee luate dintr-un unghi bun, dar şi imagini de aproape, cu numerele de înmatriculare Oldsmobilul verde avea număr de Carolina de Sud — Vine de departe ca să-i urmărească pe ruşi, i-am spus lui Joe Trebuie să fie ceva important — Maşina vine de departe, dar asta nu înseamnă că şi şoferul După ce am salvat imaginile, i le-am trimis lui Amy, iar Joe le-a listat în mai multe exemplare Apoi ne-am întors la Brecksville, unde am petrecut o jumătate de oră întrebând din casă în casă Toată lumea ne privea cu suspiciune Nimeni nu văzuse maşina ruşilor La a patra casă, Joe a scos şi poza Oldsmobilului — De ce nu? zise el Dacă tot le avem, nu strică să întrebăm Şi n-a stricat După alte cinci case, o femeie, care locuia vizavi de familia Weston, a recunoscut imediat Oldsmobilul — Păi, sigur, spuse ea Da, mi-amintesc, e poliţist — Poliţist? întrebă Joe mirat Femeia zâmbi — Da A venit ieri pe-aici şi punea cam aceleaşi întrebări ca şi voi Voia să ştie ce maşini am văzut, chestii de genul ăsta Nu prea am avut ce să-i spunem Ne privi întristată: e o tragedie Fetiţa era atât de dulce — Poliţistul ăsta, am insistat eu, v-a spus cum îl cheamă? Se încruntă, încercând să-şi amintească — Davis, poate? Davidson? Cam aşa ceva Dar avea insignă Mi-a arătat-o I-am mulţumit şi ne-am văzut de drum — Niciun poliţist din Cleveland nu conduce un Oldsmobil, spuse Joe E un Alero, ce naiba! Nu e o maşină a departamentului — Cunoşti vreun detectiv Davis sau Davidson? — Nu — Nici eu Se pare că avem de-a face cu un impostor Mă aprobă şi se uită peste drum, la casa lui Weston — Avem de-a face cu încă o parte interesată de caz Poate fi important Am terminat cu casele din zonă şi am mai vorbit cu doi vecini care fuseseră vizitaţi de „detectivul Davis” cu o zi în urmă Toţi văzuseră insigna, dar tipul nu purta uniformă şi nu era unul dintre poliţiştii cu care discutaseră în primele zile ale anchetei Când am plecat se întunecase deja Joe voia să mănânce, dar l-am convins să trecem întâi pe la birou Voiam să o sun pe Amy, să aflu dacă a văzut imaginile Era târziu, dar obişnuia să întârzie dimineaţa şi stătea mai mult seara Am prins-o la muncă — Asta-i maşina, zise ea imediat — Eşti sigură? — Categoric Roţile alea ies în evidenţă Auzeam tastele, în timp ce bătea ceva, repede Aveţi idee ce legătură aveau cu Weston? — Nu, dar vreau să te mai rog ceva — Nu ştiu, Lincoln Maşina mea e încă la reparat după ultima ta rugăminte — Bine, am răspuns calm Ai dreptate Nu pot să-ţi reproşez nimic E timpul să plec, mulţumesc pentru verificare — Stai, stai, stai, se repezi ea, iar eu am rânjit Voiam doar să te fierb puţin, Perry, n-o lua de bună Ce vrei să fac? — Ştii cine este Jeremiah Hubbard? — Normal — Bine Vreau să ştiu tot ce a făcut în ultimele şase luni Apare destul de des în ziare, dar vreau să ştiu de ce, când şi cu cine a avut de-a face Zgomotul tastaturii încetă — Crezi că Hubbard are vreo legătură cu Weston? — S-ar putea — Lincoln, spuse ea, trebuie să-mi dai povestea asta Am oftat — Amy, am discutat asta de mii de ori Ar fi foarte dăunător pentru afacerea noastră să-ţi tot servesc cazuri confidenţiale Ştiu că vrei o ştire de senzaţie, dar nu pot face asta — Nemernicule! Bine Dar măcar ţine-mă la curent Începu din nou să scrie Verific şi îţi spun Am închis telefonul tocmai când se auzi o bătaie uşoară în uşă Ne-am uitat unul la altul, încruntaţi Nu eram obişnuiţi să ne vină clienţii la uşă, şi în plus era destul de târziu — Intră, spuse Joe Uşa se deschise şi apărură detectivii Swanders şi Kraus, însoţiţi de un bărbat pe care nu-l cunoşteam Era de înălţime medie, slab, cu părul îngrijit, atent despărţit într-o cărare dreaptă, lucru ce părea să-i înghită destul de mult timp dimineaţa Avea haine bine croite şi dunga pantalonilor impecabilă Nu-mi trebuia mai mult ca să ştiu că nu e poliţist Servieta din mâna lui stângă confirma asta — Băieţi, ne salută Swanders Era unul dintre cei care puteau să ţi se adreseze astfel fără să te umfle râsul — Salut, spuse Joe Ce mai faceţi, băieţi? — Bine, zise Kraus, aşezându-se pe unul dintre scaunele mele, fără să-l invite nimeni Swanders îi urmă exemplul, însă străinul traversă biroul cu un aer sigur de sine, care mă făcu să mă gândesc că e obişnuit să domine Apropiindu-se de birou, individul băgă mâna în buzunar, scoase o port-legitimaţie din piele, o deschise şi ne-o arătă În stânga era o insignă, iar în dreapta un card de identificare plastifiat Joe se întinse să vadă mai bine, dar rămase cu picioarele pe birou — FBI, spuse el Doamne Ne-am calificat în etapa superioară Străinul întoarse insigna în direcţia mea, astfel că i-am putut citi numele de pe card: THADDEUS CODY, AGENT SPECIAL, BIROUL FEDERAL DE INVESTIGAŢII — Thaddeus? Nu zău? Cred că îţi iubeşti părinţii pentru numele pe care ţi l-au ales, nu? Zâmbi rece — Poţi să-mi spui Thad, zise el Sau agent Cody Îşi puse legitimaţia la loc în buzunar şi ne privi de parcă aştepta o reacţie de la noi Văzând că n-o să primească niciuna, dădu din cap şi se aşeză — Sunteţi de mult în domeniu, domnilor? întrebă el încrucişându-şi picioarele, cu grijă, ca să nu-şi şifoneze pantalonii — În acelaşi birou, timp de nouăsprezece ani, răspunse Joe Cody ridică o sprânceană — Serios? Îl privi pe Swanders, apoi continuă: — Ce sens are să mă minţiţi, domnule Pritchard? Nu este un început tocmai bun Joe îşi lăsă picioarele pe podea şi îşi trase scaunul mai aproape de birou — Ce sens are să puneţi întrebări la care ştiţi deja răspunsul, agent Cody? Şi nu-mi pasă cum începem, din moment ce nu eu v-am invitat aici Dacă aveţi ceva de discutat cu noi, daţi-i drumul Altfel, plec la masă Este târziu, iar eu sunt un moş morocănos căruia îi place să mănânce la timp Swanders pufni în râs şi se întoarse spre Cody: — Te-am avertizat — L-ai avertizat despre ce? am intervenit eu — Că puteţi fi dificili doar fiindcă aşa aveţi chef I-am rânjit — Asta-i partea frumoasă când lucrezi pe cont propriu Cody îşi drese vocea şi ne privi îndurerat, de parcă i-ar fi intrat o aşchie de la scaun în fund — Îmi cer scuze, domnilor Dădu din cap spre Joe Nu era nevoie să vă întreb ceea ce ştiu deja Şi, într-adevăr, vreau să discut cu dumneavoastră — Tarifele noastre sunt rezonabile, am spus Dar, dacă vreţi să ne ocupăm de un caz care vă dă bătăi de cap, o să vă coste Riscăm să ne prejudiciem reputaţia afişându-ne cu unii de la FBI Cody ridică un deget şi deschise gura, gata să-mi servească o replică, dar se abţinu Îşi lăsă mâna în poală, apoi ridică privirile şi respiră adânc, de parcă se elibera de tensiune şi se împăca cu sine însuşi, înainte să adopte o poziţie de yoga O clipă am crezut că o să se ridice şi o să stea în cap, sau poate în poziţia lotus Rămase cu ochii-n tavan câteva secunde, apoi îşi coborî privirea şi zâmbi — Să vă spun ceva, începu el Ce-aţi zice să aducem un reflector şi să vă lăsăm zece, poate cincisprezece minute, să spuneţi toate glumele pe care le ştiţi? Puteţi să vă legaţi de şeful meu, de nevastă-mea, de maică-mea, de cine vreţi După ce terminaţi, vă voi aplauda politicos, apoi poate vom reuşi să stăm de vorbă Kraus râse Joe ridică din umeri — Să trecem la subiect Cody dădu aprobator din cap, se aplecă, deschise servieta şi scoase un dosar din care luă nişte fotografii alb-negru, 8x10, şi le împrăştie pe birou I-am recunoscut imediat pe Rakic şi Krashakov, ruşii cu care vorbisem mai devreme Pe ceilalţi doi nu-i ştiam Unul era un bărbat solid, cu o mustaţă deasă, o bărbie rotundă şi ochi mici, de culoare închisă Celălalt era mai tânăr, avea părul negru, cioc şi o cicatrice urâtă la tâmpla dreaptă — Îi recunoaşteţi? întrebă Cody — Pe ăştia doi, am zis, arătându-i pe Rakic şi pe Krashakov, pe ceilalţi nu Cody se lăsă pe spate şi ne studie — Ce legătură credeţi că au cu Wayne Weston? — Cine a zis aşa ceva? Cody oftă — Domnilor, credeam că am trecut de etapa asta M-am uitat la Joe, iar acesta mi-a făcut semn că pot vorbi Eram plătiţi să soluţionăm cazul, iar cei de la FBI dispuneau de resurse care ne-ar fi putut ajuta N-avea sens să le ascundem informaţii sau să ne comportăm de parcă a fi fost concurenţa — April Sortigan, am răspuns, privindu-l pe Kraus Se pare că n-a fost chiar o pierdere de timp Sortigan mi-a spus că Weston îi ceruse să verifice trei persoane Din câte ne-am dat seama până acum, fac parte din mafia rusă — Cine v-a spus asta? întrebă Cody — Suntem detectivi, am răspuns Am investigat Şi acum, vrei să ne spui pentru ce ai venit? — Atât în oraşul ăsta, cât şi în restul lumii, mafia rusă cucereşte teren Este cel mai puternic sindicat al crimei organizate din lume; nimeni nu se compară cu ei Au relaţii în optzeci la sută din băncile din Rusia, aşa că spălarea banilor nu reprezintă o problemă, iar acum îşi întind tentaculele pe tot globul Cleveland este doar una dintre noile destinaţii Arătă spre poza unui bătrân cu mustaţă — Dainius Belov Este capul mafiei ruse în acest oraş şi nu vă sfătuiesc să-i subestimaţi puterea Are o influenţă mai mare în oraşul ăsta decât ar fi visat orice gangster italian Îl arătă apoi pe Krashakov Alexei Krashakov este unul dintre locotenenţii lui Belov Rakic şi Malaknik lucrează cu el Sunt puţin cam duri pentru gusturile lui Belov, aşa că puterea lor este limitată, dar sunt implicaţi în traficul de heroină, cocaină, arme, în prostituţie şi în orice-ţi mai trece prin cap Vocea lui Cody trăda oboseală, şi m-am gândit că a petrecut prea multe ore în faţa acelor fotografii, gândindu-se cum ar putea să-i prindă pe indivizi — Ne interesează în primul rând traficul de arme, spuse el Tipii ăştia au pus pe picioare un sistem serios de contrabandă cu arme în oraş, iar noi intenţionăm să-i punem capăt Puşti, mitraliere, chiar şi rachete Sunt foarte buni Sunt profesionişti Jumătate dintre băieţii lui Belov au făcut parte din forţele speciale, au lupta în Afganistan în anii ’80 Unii au făcut parte chiar din KGB Am organizat o unitate specială compusă din agenţi FBI şi detectivi de la poliţia din Cleveland Oftă Trebuie să recunosc că până acum n-am prea avut succes — Ce legătură are Wayne Weston cu toate astea? întrebă Joe Cody adună fotografiile, le făcu teanc şi le îndreptă colţurile înainte să le pună la loc, în dosar — Îi urmărim de luni de zile, spuse el Pe unii chiar de ani de zile Le înregistrăm convorbirile telefonice Cu o săptămână înainte de a fi omorât, numele lui Weston a figurat într-una dintre aceste convorbiri Ruşii sunt precauţi când vorbesc la telefon, iar contextul remarcii respective nu era clar Oricum, se pare că îl considerau pe Weston un obstacol După câteva zile a fost găsit mort, iar familia lui a dispărut — Credeţi că ei au făcut-o? întrebă Joe Cody făcu un gest de aprobare — Suntem aproape siguri Trebuie doar să dovedim — Ai idee de ce le stătea în cale? am întrebat Cody negă dând din cap — Încă nu Ne pregăteam să începem o investigaţie preliminară vizându-l pe domnul Weston, după ce i-a apărut numele în înregistrările noastre Apoi a fost omorât, şi problema a devenit stringentă — Apoi a fost omorât, am repetat eu, uitându-mă la Swanders şi la Kraus Deci nu mai sunteţi convinşi că Weston s-a sinucis? Nu mi-au răspuns, aşa că am continuat: Aţi crezut vreo clipă că s-a sinucis? — Nu-i acuza pe ei, zise Cody Iniţial, probele de la faţa locului au confirmat ipoteza sinuciderii Apoi am aflat de caz şi am intervenit să ajutăm ancheta Le-am cerut poliţiştilor ca în declaraţii să rămână la varianta sinuciderii, pentru că doream ca ruşii să stea liniştiţi M-am întors spre Swanders: — Chestia cu jocurile de noroc a fost praf în ochi de la bun început, nu? Swanders dădu din umeri, iar Kraus rânji — Sper că n-aţi pierdut prea mult timp cu asta — Am pierdut destul, răspunse Joe sec Şi acum, de ce ne băgaţi în combinaţie? Pentru că nu suntem atât de proşti pe cât aţi sperat? Cody zâmbi — N-aş formula-o chiar aşa, dar, în esenţă, ai dreptate Am fost mulţumiţi să vă lăsăm să urmaţi orice ipoteză, atât timp cât nu ne stăteaţi în cale Dar când aţi apărut la uşa lui Rakic, în după-amiaza aceasta, ne-am dat seama că nu putem lăsa lucrurile să continue — Ţineţi casa sub observaţie? Oldsmobilul verde, nu? Cu număr de Carolina de Sud? Cody îl privi surprins — Nu avem nicio maşină care-i ţine sub supraveghere — Haide, fii serios — Nu, nu avem Nu vreau să dezvălui unde este plasată echipa noastră de supraveghere, dar nu avem pe nimeni care să-i urmărească din maşină M-am uitat la Joe — Asta înseamnă că au închiriat o casă, am spus Ruşii ăştia sunt mai importanţi decât credeam — Ce-i cu maşina despre care vorbeaţi? întrebă Swanders Mai urmăreşte cineva casa? — Da Şi discută cu vecinii Le bagă o insignă sub nas şi pretinde că e poliţist Se recomandă drept detectivul Davis — Râzi de mine? Swanders se ridică în picioare, indignat Vrei să spui că a apărut un idiot care vorbeşte cu vecinii şi pretinde că e poliţist? Cine dracu’ e? — Dacă nu e nici de la poliţie nici de la FBI, probabil că merită să aflăm cine e — Aţi văzut maşina? întrebă Cody — Am numărul de înmatriculare şi am făcut şi câteva fotografii Bănuiesc că a fost observat şi de echipa voastră de supraveghere — O să întreb, spuse Cody Pot să dau un telefon? Joe îi întinse telefonul, şi Cody sună pe cineva şi întrebă de maşina verde Mormăi nemulţumit şi închise — Au văzut-o, dar au zis că a plecat Au notat numărul de înmatriculare şi le-am spus să îl verifice Se pare că a staţionat pe stradă vreo oră, după care a plecat N-a coborât nimeni din maşină Nu-mi place chestia asta Am tăcut câteva clipe, apoi el îşi reveni, luându-şi gândul de la pretinsul poliţist şi revenind la noi — Domnule Perry, vreţi să ne povestiţi ce s-a întâmplat între dumneavoastră, Rakic şi Krashakov în această după-amiază? Când am terminat povestea, Cody l-a privit pe Swanders întrebător, de parcă spera că nu vorbesc serios Swanders dădu din cap şi oftă — Ai pretins că umbli din uşă-n uşă ca să strângi fonduri? întrebă Cody — Le-ai luat douăzeci de dolari? zise Swanders — Pentru cercetări în domeniul SIDA? completă Kraus — Da — Bănuiesc că se putea termina mult mai rău, zise Cody în cele din urmă Era genul de afirmaţie pe care o face un om căruia tocmai i s-a spus că tumoarea de care suferă este fatală doar în nouăzeci la sută dintre cazuri Nu sunt încântat de eveniment, dar putea ieşi mai rău — Putea fi evitat, am spus Dacă Swanders şi Kraus ne spuneau de la început adevărul, n-am mai purta acum discuţia asta — Hei, interveni Kraus, cei de la FBI fac regula jocului Ne-au spus să vă fraierim şi asta am făcut N-a fost nimic personal — Nici nu este, aprobă Cody, însă trebuie să păstrăm tăcerea Acum, că sunteţi şi voi implicaţi, nu putem permite să ne puneţi în pericol ancheta — Deci ne cereţi să renunţăm la caz? întrebă Joe Cody se încruntă — Nici vorbă Vă rog doar să evitaţi orice contact cu oamenii ăştia Vrem să fie liniştiţi Cu cât sunt mai liniştiţi, cu atât creşte probabilitatea de a face o greşeală Şi atunci îi prindem — Nu vreau să te dezamăgesc, spuse Joe, dar mi se pare că n-aveţi nicio dovadă — Nu prea avem, recunoscu Cody, dar intenţionăm să schimbăm situaţia Deocamdată ne preocupă cazul lui Wayne Weston Anchetatorii noştri nu au găsit nimic care să confirme că lucra ca detectiv particular în mod legitim Avea licenţă, desigur, dar nu există nicio dovadă că ar fi acceptat vreodată clienţi Am găsit multe persoane care au apelat la alte firme după ce au fost refuzaţi de Weston — Aveţi idee pentru cine lucra? întrebă Joe — Nu Voi? Joe îmi aruncă o privire, apoi încuviinţă: — Jeremiah Hubbard — Jeremiah Hubbard? repetă Cody, uluit Joe îi relată ce aflasem, inclusiv detalii despre vizita noastră la Hubbard, ca şi despre cecurile încasate de Weston de la diferitele companii ale acestuia Cody ascultă atent şi puteam să jur că ideea potrivit căreia Hubbard ar avea legături cu mafia rusă nu era pe placul lui — Avem sute de nume ale unor persoane suspectate că lucrează cu Belov, spuse el, dar nici numele lui Hubbard, nici al vreunui angajat de-al lui nu a apărut niciodată pe listă — Dacă face afaceri cu Belov, în mod sigur nu se afişează în public, spuse Joe Hubbard este o persoană foarte importantă în oraşul ăsta — Nu zău, replică Cody Este versiunea legală a lui Belov Am tăcut toţi, ascultând zgomotul vântului, ce făcea geamurile să tremure Încă un front de aer rece mătura urmele timide ale primăverii din timpul zilei — De când îi ţineţi sub observaţie pe Rakic şi pe Krashakov? am întrebat — De câteva luni — În noaptea în care a fost omorât Weston ? Am lăsat nerostit restul întrebării — Erau acasă, răspunse Cody Asta nu înseamnă că n-au comandat crima, ci că nu au comis-o cu mâna lor — Ce crezi că s-a întâmplat cu soţia şi copilul lui Weston? am mai întrebat Cody se lăsă pe spate, şi privi în jos — Acum câţiva ani, când cei de la FBI încercau să-l prindă pe John Gotti, la New York, au înregistrat o convorbire telefonică în care una dintre gorilele lui Gotti ameninţa un asociat Îl avertiza şi despre mafia rusă, care era aparent implicată A zis: Noi, italienii, o să te omorâm, dar ruşii sunt nebuni – ei o să-ţi omoare toată familia — Deci tu crezi că sunt moarte, spuse Joe — Da, răspunse Cody, cred că sunt moarte 9 În cele şase luni care precedaseră moartea lui Wayne Weston, Jeremiah Hubbard fusese foarte ocupat La sfârşitul toamnei începuse să achiziţioneze proprietăţi în zona riverană cunoscută sub numele de Flats şi anunţase că intenţionează să deschidă un „complex de distracţii” care să rivalizeze cu cele din New Orleans Complexul urma să includă un restaurant de cinci stele, două cluburi de noapte, în care să fie invitaţi cei mai buni solişti ai momentului, şi o bază sportivă, totul de-a lungul unei frumoase promenade, pe marginea râului Hubbard susţinea că va fi cel mai atrăgător punct al oraşului Singura problemă era că îi venise această idee genială cu zece ani prea târziu Preţurile tranzacţiilor imobiliare în Florida crescuseră enorm, pe măsură ce zona fusese reconstruită, iar acum Hubbard trebuia să plătească mult mai mult În februarie, făcuse un pas mare spre împlinirea visului său, cumpărând trei loturi de la un anume Dan Beckley, care deţinea un restaurant mic, un magazin de cadouri şi o parcare în Flats Iniţial, refuzase să îi vândă lui Hubbard, însă după câteva luni se răzgândise, aparent pentru un preţ mult mai mic decât ceruse la început Hubbard deţinea deja proprietăţi învecinate, aşa că tranzacţia fusese un pas important pentru atingerea obiectivului Următoarea mişcare consta în a obţine proprietăţi lângă cele pe care le deţinea deja În partea de nord, proprietatea lui se învecina cu un restaurant cu specific pescăresc, destul de scump, dar foarte frecventat Ar fi fost dificil pentru oricine, chiar şi pentru Hubbard, să-l achiziţioneze Spre sud, era un bar de striptease numit The River Wild Fusese deschis în urmă cu şase ani, iar proprietarul avea profituri mari şi nu intenţiona să-l vândă În urmă cu câţiva ani, avusese o publicitate negativă, când un puşti drogat se rătăcise de colegii lui, căzuse de pe punte şi se înecase în râu, dar asta nu-i afectase afacerea Se pare că nimic nu e mai profitabil decât dansul din buric În februarie, ziarele relataseră despre discuţii purtate între Hubbard şi proprietarii celor două localuri, însă negocierile nu avuseseră rezultatul dorit Hubbard îi acuzase pe cei doi că cer preţuri exorbitante, iar aceştia afirmaseră că, dacă Hubbard nu le dă cât cer, n-au de gând să vândă La sfârşitul lunii, situaţia încă nu se schimbase Eu am aflat toate astea citind faxurile trimise de Amy, a doua zi dimineaţa Vizita lui Cody, cu o zi în urmă, ne determinase să renunţăm la urmărirea ruşilor, dar asta nu însemna că îl abandonăm pe Hubbard Deocamdată hotărâsem să discutăm cu Dan Beckley Am dat câteva telefoane şi am aflat că Beckley cumpărase o spălătorie în Middleburgh Heights, după ce îi vânduse terenul lui Hubbard În consecinţă, ne-am dus până acolo Magazinul lui Beckley, E-Zee Kleen, era situat într-un mall mic, în partea de vest a Pearl Road, chiar după intersecţia cu Bagley Road Am parcat, în timp ce Joe se holba la firmă, clătinând din cap — Ce dracu’ au oamenii ăştia? întrebă el — Ce? — E-Zee-Kleen? Poţi să-mi spui şi mie logica? De ce nu poate să scrie normal? — E mai şmecher aşa Atrage atenţia — Mă scuteşti? Am coborât din maşină şi am intrat în magazin Două femei băgau haine în maşinile de spălat, iar la tejghea era un chinez mărunţel, care vorbea agitat cu casiera, o femeie între două vârste, cu un aer plictisit Eu şi Joe stăteam în spatele lui, aşteptând Bătea câmpii despre un costum pe care îl lăsase la curăţat şi fusese rupt Casiera îi explica cu calm că nu îl poate ajuta dacă nu are chitanţa şi că paguba se produsese, după spusele lui, cu şase luni în urmă Evident, nu era răspunsul pe care îl dorea, şi i-a tot repetat asta vreo cinci minute, timp în care noi ne-am pierdut răbdarea Joe îşi drese vocea şi vorbi, acoperindu-l: — Vrem să discutăm cu Dan Beckley Unde îl putem găsi? Femeia îi arătă uşa din spatele ei — E în birou, dar s-ar putea să vorbească la telefon Încercaţi, totuşi Chinezul se întoarse spre noi şi îl fixă pe Joe — Scuză-te pentru întrerupere Vorbeam Joe îl privi scurt: — Nu, spuse el, băteai câmpii Apoi ocoli tejgheaua şi deschise uşa M-am uitat la omuleţul indignat şi am dat din umeri — Nu e prea sociabil dimineaţa Dar nici după-amiaza sau seara L-am urmat pe Joe în birou Era o încăpere mică, pătrată, ocupată de un birou vechi şi de fişet pe care stătea un televizor, care transmitea o emisiune matinală Camera mirosea a bere şi a transpiraţie În spatele biroului se afla un bărbat gras, cu obraji durdulii şi ochi mici, înfundaţi Purta o cămaşă ecosez, desfăcută la gât Un lănţişor de aur se pierdea în smocul de păr cărunt de pe piept — Aţi venit pentru maşina de curăţat? întrebă el — Nu, îi răspunse Joe Omul oftă — Clar Nenorociţii ăia mă duc cu vorba de câteva zile Nu funcţionează decât patru maşini Nasol! Joe îl privi calm şi nu spuse nimic Omul adăugă: — Atunci ce vreţi? — Eşti Dan Beckley? — Exact Cine întreabă? L-am privit pe Joe Cine întreabă? Unele replici sună bine când sunt spuse de Robert DeNiro, dar absolut ridicol în gura altcuiva Joe îi întinse cartea noastră de vizită Omul o aruncă pe birou — Am simţit eu că o să am o zi proastă, spuse el Care e problema? — Nicio problemă, răspunse Joe Vrem să vă vorbim — Despre? — Despre Jeremiah Hubbard Beckley se strâmbă de parcă înghiţise ceva amar — N-am nimic de spus despre Hubbard — I-aţi vândut o proprietate de curând, am intervenit Iniţial, aţi spus că nu vă interesează oferta lui Apoi v-aţi răzgândit şi, din câte am auzit, n-aţi câştigat prea mult din afacerea asta Ce s-a întâmplat? — Ce s-a întâmplat? Nimic Îşi încrucişă braţele peste burta bombată Am hotărât să vând, asta-i tot — Înţeleg Aţi auzit vreodată de un tip Wayne Weston? Omul se încruntă — Nu — Lucrează pentru Hubbard, am zis Detectiv particular, ca şi noi A fost omorât acum o săptămână Expresia lui Beckley se schimbase, nu când am pomenit de crimă, ci cu o clipă înainte, când i-am spus că Weston era detectiv — Nu prea urmăresc ştirile, zise el Nu vreau să aud de crime, droguri şi alte tâmpenii Şi n-am auzit niciodată de Weston Ridică bărbia sfidător — De ce v-aţi răzgândit în privinţa acelei proprietăţi? întrebă Joe Trebuie să fi avut un motiv Hubbard are o grămadă de bani Aţi fi putut obţine un preţ mult mai bun — A fost o afacere bună Am obţinut ce voiam şi m-am mişcat mai departe Nu văd de ce vă interesează Uneori, pur şi simplu simţi Spuneţi-i bănuială, intuiţie, instinct sau indiferent cum, dar e greu să explici cum; e doar un imbold ascuns în subconştient, care-ţi spune că ceva nu e în regulă Cum stăteam acolo, în biroul lui Beckley, privindu-l am simţit acest imbold — Cu ce te avea Hubbard la mână? am întrebat încet Tresări, de parcă i-aş fi tras un pumn în faţă — Ce-ai spus? — Cu ce te avea Hubbard la mână? am repetat Reacţia lui, când i-am spus care era meseria lui Weston, mă făcuse să-l întreb Cumva, în mintea lui se făcuse o conexiune; reuşise să înţeleagă ceva ce nu realizase până atunci — Nu ştiu despre ce vorbeşti, spuse el Joe făcu jumătate de pas înapoi, o mişcare aproape imperceptibilă, dar îmi eliberă calea, simţind că acţionez în baza unei intuiţii pe care nu o înţelegea — Dan, am continuat, fă-ne amândurora o favoare şi nu mă minţi — Vreau să plecaţi Acum Ne arătă uşa — Nu plecăm, Dan, l-am asigurat pe acelaşi ton calm Nu i-ai vândut lui Hubbard de bunăvoie Eşti prea deştept Te uiţi la Hubbard, îţi dai seama că are buzunarele pline şi storci fiecare cent pe care poţi să-l obţii de la el Fiecare cent De ce n-ai făcut-o? — Du-te dracului L-am ignorat şi m-am aplecat peste birou, apropiindu-mi faţa de a lui — Ascultă-mă cu atenţie, Dan Sunt două moduri de a rezolva această problemă Ori îmi spui cu ce te avea Hubbard la mână, ori mă laşi să aflu singur Oricum, eu tot obţin informaţia asta Şi nu-mi place să fiu minţit Acum mă minţi şi n-am de gând să mă las până nu aflu ce-mi ascunzi O să devii obsesia mea, Dan N-am să-ţi dau pace Se uita la mine şi atitudinea sfidătoare începu să-i dispară Respiră adânc şi îşi frânse mâinile, furios Apoi trase unul dintre sertarele biroului, scoase un plic şi mi-l aruncă Plicul mă lovi în piept şi căzu pe jos — Haide, mă îndemnă el, scuipând cuvintele Uită-te Am luat plicul de jos şi l-am deschis Înăuntru erau fotografii M-am uitat la ele: Joe le privea peste umărul meu În prima, Dan Beckley era în maşină şi stătea de vorbă cu o femeie de pe trotuar, care purta pantofi cu toc cui, o fustă roşie scurtă şi ciorapi negri din plasă În următoarea, îi dădea bani; apoi tipa era în maşină, cu capul în poala lui În ultima fotografie, coborâse din maşină, iar Beckley era pe scaunul şoferului Am pus fotografiile la loc în plic — Deci aşa a procedat Hubbard ţi-a trimis fotografiile cu prostituata, iar tu ai bătut palma? Dădu din cap — Nu pot dovedi că a fost el N-am primit decât fotografiile şi un bileţel pe care notase preţul pe care mi-l oferise Dar mesajul era clar Plecă privirea Am soţie şi un băieţel N-am vrut să vadă aşa ceva — Apoi ai mai negociat cu Hubbard sau ai acceptat şi gata? — Nu Amândoi ştiam despre ce e vorba Am lăsat plicul pe birou — Mulţumesc pentru timpul acordat, Dan Şi nu-ţi face probleme, n-o să spunem nimănui Îmi făcu un semn din mână, fără să ridice ochii Am plecat Chinezul încă dădea din gură, iar casiera părea pe punctul de a-l strânge de gât A tăcut când a trecut Joe pe lângă el, dar, cum am ajuns la uşă, a luat-o de la capăt Am intrat în maşină, am pornit motorul, dar n-am demarat — Deci asta făcea Weston pentru el, am spus Nu e de mirare că tipul a avut atâta „noroc” în afaceri — Ceea ce explică şi de ce Weston nu lucra ca detectiv, adăugă Joe Nu era decât un şantajist bine plătit Probabil că Hubbard îi dădea din plin de lucru — Iar dacă făcea asta de mult timp, lista celor care l-ar fi omorât cu plăcere se lungeşte — Dar ruşii? întrebă Joe — Corect Dar ruşii? Am stat acolo un timp, apoi am spus: — Am putea să ne întoarcem la Hubbard, să-i povestim ce am aflat şi să vedem ce ne spune Joe scutură din cap — Nu-mi place ideea Cel puţin, nu încă — Bine Ce facem acum? — Ne întoarcem la birou şi mai citim o dată faxurile de la Amy, să vedem pe cine ar mai fi putut forţa Hubbard să vândă Apoi îl sunăm pe Cody Am ieşit din parcare şi am pornit la drum Mi-am dat seama că Joe se uita fix la mine — Ce? am întrebat — Mă gândeam cum l-ai încolţit pe Beckley mai devreme Ai instincte bune, LP — Noroc chior, am răspuns Ajunşi la birou am văzut că aveam mesaje telefonice Joe verifică mesageria vocală, în timp ce eu parcurgeam rapid faxurile, notând toate numele asociate cu Hubbard în ultimele luni Am obţinut o listă de şapte nume Joe terminase cu mesajele şi părea dus pe gânduri — Cine era? — Cody Colegii lui au verificat numărul de înmatriculare al Oldsmobilului verde de ieri — Şi? — Numărul nu este înregistrat pentru maşina respectivă — Ar fi fost prea frumos să fie Poate că ar trebui să-i întreb pe ruşi Până acum au fost cooperanţi — Nu cred că este de-al lor De ce i-ar urmări din umbră? Dacă mă întrebi pe mine tipul este în tabăra adversă, nu de partea lor Şi, categoric, îl interesează Weston — Curios, nu? — Îhâm Bătu cu creionul în birou privind în gol Plăcuţa cu numărul a fost furată din California de Sud Acum două zile, în Myrtle Beach Departe rău — Dacă a condus Putea să fure plăcuţa, să se urce în avion, să închirieze o maşină şi să schimbe numerele, ca să-şi piardă urma — De ce ar veni cineva tocmai din Myrtle Beach la Cleveland, cu o insignă falsă, să-i ia pe vecinii lui Weston la întrebări? Şi de unde dracu’ ştie de ruşi? Chiar dacă a venit cu avionul, plăcuţa ne spune clar că nu e aici de mai mult de două zile Putem presupune că ştia deja de ruşi — Ştia ce? Dădu din umeri — Ceva, nu ştiu ce Întreabă vecinii despre moartea lui Weston De ce? — Alt detectiv? — Care pentru cine lucrează? Am oftat, clătinând din cap N-aveam niciun răspuns Simţeam o durere surdă în umeri, aşa că m-am mişcat, încercând să elimin tensiunea Aveam nevoie de câteva exerciţii, poate chiar de un masaj — Ce părere ai despre agentul Cody? întrebă Joe — Agent FBI tipic, sută la sută, am răspuns Deştept, îmbrăcat la patru ace, tupeist Şi, probabil, un cretin — Asta cred şi eu Nu ştiu dacă ne-a minţit aseară, dar sunt sigur că nu ne-a spus tot ce ştie Zice că cei de la FBI au preluat cazul doar pentru că numele lui Weston apare pe o înregistrare? Prostii E altceva la mijloc — Crezi că ar trebui să-i spunem despre Dan Beckley? — Nu ştiu Noi avem contract cu John Weston Cei de la FBI pot să ne pună beţe-n roate dacă nu le place cum conducem investigaţia Şi nu vreau asta — Putem presupune că Weston lucra pentru Hubbard, îi asigura material pentru şantaj, ca să poată obţine ce vrea la negocieri Şi are influenţă şi la nivelul autorităţilor oraşului Cine ştie câte secrete i-a furnizat Weston de-a lungul anilor! — Destule încât să îi determine pe unii să-l omoare — Clar Dar ce rol are aici mafia rusă? Înţeleg că sunt mulţi care ar fi vrut să-l înfunde pe Weston pentru şantaj, dacă l-ar fi prins, dar nu ştiu câţi s-ar lega de familia lui Sună mai mult ca o tactică mafiotă — Şi mai e şi tipul cu Oldsmobilul verde, adăugă Joe Poate că e de la FBI — Cody zice că nu e, iar Swanders era de-a dreptul furios, când i-am povestit că există un tip care flutură o insignă şi se dă poliţist — Mda, conveni Joe Cred că Swanders nu ştie nimic, dar în ce-l priveşte pe Cody, n-aş băga mâna-n foc Ştii cum îşi protejează Biroul agenţii, mai ales când lucrează sub acoperire Dacă nu vrea să recunoască că e de-al lor, n-ar ezita să ne mintă-n faţă Şi nu Swanders ne-a lăsat mesajul despre plăcuţa de înmatriculare furată din Myrtle Beach, ci Cody — Vrei să spui că a minţit şi în privinţa asta — Spun doar că este posibil Puteam să stăm încă o oră, două, să ne punem întrebări şi să ne văităm în legătură cu cazul, dar n-ajungeam nicăieri Joe îmi ceru faxurile de la Amy ca să le mai citească o dată I-am dat dosarul cazului, iar el a început să îl răsfoiască Conţinutul nu era nemaipomenit: agenda cu informaţiile lui John Weston, dosarul cu date despre ruşi pe care îl luasem de la April Sortigan şi notele de la discuţia mea cu procurorul adjunct James Sellers Le-am recitit, căutând ceva ce-mi scăpase sau care ar fi putut fi altfel interpretat, ţinând cont de ultimele informaţii dobândite N-am găsit mare lucru Dosarul lui Sortigan nu era prea util, doar date de bază din arhiva tribunalului Nu cuprindea nimic în plus faţă de ceea ce nu ştiam deja Apoi, mi-au căzut ochii pe numărul de telefon scris pe un bileţel galben şi introdus în dosar Am încercat să-mi amintesc dacă avea legătură cu cazul sau era doar o însemnare personală pe care uitase să o scoată atunci când mi-a dat dosarul Brusc, mi-am amintit Sortigan zicea că Weston îi ceruse că trimită informaţiile despre ruşi prin fax la numărul respectiv, deoarece el urma să plece din oraş Am deschis calculatorul şi m-am conectat la internet Există câteva baze de date foarte utile, introduci numărul de telefon şi îţi caută adresa sau invers Am accesat site-ul meu preferat, am scris numărul şi am apăsat pe butonul de căutare După câteva secunde, aveam rezultatul: calculatorul nu găsise nimic Nu mă surprindea Bazele de date cuprind numai numerele de telefon înregistrate, iar majoritatea numerelor de fax nu există Am rămas o vreme cu ochii la monitor, încercând să găsesc altă opţiune Puteam trimite un fax la numărul respectiv, sub un pretext sau altul, în speranţa că îmi va răspunde cineva, însă nu-mi dădea prin cap niciun pretext plauzibil Poate că ar trebui să fiu cinstit, să trimit o scrisoare cu antetul firmei şi să încerc să-i intimidez, însă când sunt intimidaţi, oamenii au tendinţa de a-şi ţine gura, nu de a-ţi da informaţii M-am uitat din nou la număr şi am încercat altă bază de date Puteam să aflu măcar ce oraşe corespundeau prefixului Am introdus cele trei cifre în motorul de căutare şi mi-a trimis imediat rezultatul Prefixul aparţinea de California de Sud, zonă care includea Myrtle Beach — Hei, Joseph! Când Weston i-a cerut lui Sortigan să îi verifice pe ruşi, i-a zis să-i trimită informaţiile prin fax Nu găsesc adresa pentru numărul de telefon, dar am verificat prefixul şi ghici ce oraş include? — Myrtle Beach L-am privit dezaprobator — Chiar trebuie să fii atât de deştept? Speram să fac un anunţ-bombă Joe se aplecă să se uite la monitor — Interesant, totuşi Poate Cody n-a minţit când a spus că plăcuţa a fost furată — Oare ce căuta Weston la Myrtle Beach cu câteva zile înainte de a fi omorât? — Cunoştea pe cineva acolo? — Nu ştiu Joe se uită la monitor, masându-şi maxilarul — Sună-l pe John şi întreabă-l Am pus mâna pe telefon şi l-am sunat pe John Weston A răspuns imediat şi când m-am prezentat, m-a întrebat: de ce îl sun? cu o voce atât de încărcată de speranţă, încât mi-a venit să mă bag sub birou Ultimele zile trecuseră repede pentru mine şi Joe, dar pentru Weston era evident că se scurgeau cu o lentoare agonizantă I-am explicat că progresam, dar că nu putem să-i dăm detalii până când nu coroborăm teoriile cu faptele A cam bombănit, dar am rămas tare pe poziţie N-aveam de gând să-i spun că fiul lui fusese un şantajist care intrase în conflict cu mafia rusă, dar ştiam că tot va trebui să îi spun odată şi-odată, însă nu era cazul să mă grăbesc până nu aveam certitudinea — Am găsit ceva legat de Myrtle Beach, California de Sud Se pare că Wayne a fost acolo cu puţin timp înainte să moară Ne întrebam dacă ştiţi să fi avut prieteni sau cunoscuţi acolo? — S-a dus în Carolina de Sud? Mie nu mi-a zis nimic despre asta Sunteţi siguri? — Avea prieteni sau cunoştinţe acolo? am repetat întrebarea cu răbdare Mă îndoiam că Weston îi povestea tatălui său totul, dar bătrânul păru surprins — Păi, da, sigur, răspunse el Randy Hartwick Ţi-am zis deja de el — Da? — Ai totul în agenda aia nenorocită! se înfurie Weston De-aia am stat să scriu, ca să aveţi informaţiile sub nas şi să nu mai pierdeţi timpul sunându-mă pentru orice întrebare vă trece prin cap! Am luat agenda şi m-am uitat rapid peste pagini Era un Randy Hartwick, la categoria „prieteni” Fusese camaradul lui Wayne la marină, dar în agendă scria că locuieşte în Florida — Văd aici numele, am răspuns, dar aţi scris că locuieşte în Florida — E Myrtle Beach, continuă Weston enervat, poate mai degrabă de faptul că greşise decât de mine Toate staţiunile alea de doi bani sună la fel pentru mine — Nu e de mirare Aţi mai auzit ceva de domnul Hartwick în ultimul timp? — Nu L-am sunat şi i-am lăsat un mesaj în legătură cu înmormântarea, pentru că ei bine, mi se părea că nu se cuvine să-l bag pe Wayne în pământ fără să fie şi Randy de faţă Nu mi-a răspuns Spuse asta cu grijă, parcă străduindu-se să elimine orice urmă de resentiment din voce, însă nu reuşi — Bine Fiul dumneavoastră şi domnul Hartwick au rămas prieteni buni după armată? — Foarte buni Wayne mergea cu el în excursii şi la pescuit, în fiecare an Wayne zicea că, în afară de familia lui, desigur, singurul om în care avea încredere oarbă era Randy Hartwick A zis că şi-ar încredinţa viaţa în mâinile lui fără să ezite Aşa e în luptă, ştii Se dezvoltă genul ăsta de loialitate — Da, domnule, am răspuns, sperând să scap de discursul despre loialitate Ar fi trebuit să rămână în armată Ar fi fost perfect ca general În agendă aţi menţionat că domnul Hartwick lucrează pentru un hotel, într-o staţiune Ştiţi cu ce anume se ocupă? — Avea contractul de pază şi protecţie pentru unul dintre hotelurile mari Ştii, instala camere de supraveghere, alarme, asigura agenţi de pază, tot tacâmul Era una dintre staţiunile alea de şmecheri — Vă amintiţi numele? — Rahat Mormăi ceva, apoi tăcu, încercând să-şi aducă aminte Golden Palms? Nu, nu asta Nu Palms La dracu’ Cum naiba îi zicea? Golden Beaches, Golden Palms, ceva de genul ăsta — O să verific, să văd dacă găsesc ceva care seamănă — Bine — Asta e tot ce voiam să ştiu, domnule Acum voi încerca să dau de domnul Hartwick Păstrăm legătura — Sper, răspunse el încet Sper Am pus receptorul în furcă şi l-am privit pe Joe — Am găsit persoana din Myrtle Beach — Cine este? — Randy Hartwick A fost în acelaşi batalion cu Wayne Weston, în Force Recon Se pare că au fost împreună de când au început ca recruţi, până au trecut de faza de instrucţie pentru Recon, şi apoi au nimerit în aceeaşi unitate Cel puţin asta scrie în agendă La telefon, John Weston mi-a spus că Hartwick este singurul om în care fiul său avea încredere A zis că Weston şi-ar fi încredinţat viaţa în mâinile lui fără să ezite — Şi Weston l-a vizitat pe Hartwick chiar înainte să moară, comentă Joe — Posibil Nu ştim sigur asta, dar se pare că da John Weston spunea că Hartwick răspundea de pază şi protecţie la un hotel, într-o staţiune din Myrtle Beach N-a mai auzit nimic de el, deşi l-a sunat ca să-i spună ce s-a întâmplat şi să-l anunţe de înmormântare — Crezi că tipul din Oldsmobile este Hartwick? — Ar putea fi — Şi ce caută aici, pretinzând că e poliţist? — După John Weston, exista o loialitate deplină între Hartwick şi fiul lui Poate că Hartwick a venit încoace să afle cine i-a omorât camaradul sau ce s-a întâmplat cu soţia şi fiica acestuia — Vine încoace să investigheze toate astea, dar nu se deranjează să îl contacteze pe Weston şi nu apare la înmormântare? Am închis agenda şi am aruncat-o pe birou — Şi mie mi se pare ciudat — Caută hotelul, spuse Joe Vreau să ne mişcăm repede Dacă el este cel care i-a chestionat pe vecinii lui Weston şi care îi urmărea pe ruşi, s-ar putea să deţină informaţii preţioase M-am întors la calculator şi am încercat câteva variante simple de căutare pentru „Myrtle Beach”, „hotel” şi „Golden” A durat mai puţin de cinci minute să aflu răspunsul Staţiunea Golden Breakers din Myrtle Beach se lăuda cu apartamente luxoase, de cinci stele, un restaurant pe acoperiş, piscine, sală de sport, saună, chiar şi un minirâu pentru copii Am găsit numărul de telefon şi am sunat — Bună, am zis când am auzit vocea prietenoasă a unei recepţionere Voiam să vă trimit un fax, dar am pierdut numărul Puteţi să mi-l spuneţi? Recepţionera mi-l dictă imediat, iar eu l-am comparat cu cel de la Sortigan Era acelaşi număr I-am mulţumit femeii, am închis şi m-am întors spre Joe — Golden Breakers, am spus Sortigan i-a trimis lui Weston informaţiile la numărul de-acolo Sunt sigur că vom descoperi că tot acolo lucrează şi Rick Hartwick — Mai sună o dată şi cere cu Rick, zise Joe M-am conformat — Îmi pare rău, domnul Hartwick este plecat din oraş, m-a informat recepţionera după ce m-a rugat să aştept puţin — Plecat din oraş? repetai eu Joe mă privi încântat Ştiţi cumva unde a plecat sau când se întoarce? — Din păcate, nu — La naiba, am spus, prefăcându-mă dezamăgit Trebuie neapărat să vorbesc astăzi cu el A murit un prieten care-i era foarte apropiat şi ştiu sigur că ar vrea să fie anunţat cât mai repede Există vreun mod în care aş putea lua legătura cu el? — Vai, este îngrozitor, spuse ea pe un ton atât de sincer încât mi-a părut şi mie rău Domnul Hartwick are un telefon mobil Nu ştiu numărul, dar dacă îmi daţi zece minute cred că pot să îl aflu — Ar fi minunat I-am indicat numărul nostru şi a promis să mă sune Am închis şi m-am întors spre Joe, gata să-i povestesc ce vorbisem, când am auzit o bătaie în uşă Ne-am uitat într-acolo, aşteptându-ne să apară iar Swanders şi Kraus sau, poate, Cody — Intră, spuse Joe Nu era nici Swanders, nici Kraus sau Cody, ci un bărbat pe care Joe, spre deosebire de mine, părea să-l cunoască — Ce vă aduce aici, domnule Kinkaid? întrebă Joe, ridicându-se şi întinzându-i mâna Acesta este partenerul meu, Lincoln Perry Lincoln, domnul este Aaron Kinkaid A lucrat cu Wayne Weston Am dat mâna cu vizitatorul, un bărbat înalt, slab, cu părul roşcat Cei câţiva pistrui de pe nas subliniau contrastul dintre părul roşcat şi ochii verzi Avea mâini enorme, care ar fi putut cuprinde o minge de baschet aşa cum majoritatea oamenilor ţin una de fotbal Felul în care arăta îmi sugera un puşti fermier, deşi avea în jur de patruzeci de ani — Mă bucur să vă cunosc, spuse el Vorbea uşor tărăgănat, ceea ce întărea imaginea de fermier Se aşeză şi tăcu o clipă privind în podea — Mă tem că n-o să vă placă ce urmează să vă spun, domnule Pritchard, zise el Vedeţi, nu v-am spus tot adevărul atunci când aţi venit la Sandusky să discutaţi cu mine Aş vrea să o fac acum Asta dacă doriţi să lucraţi cu mine — Să lucrăm împreună? întrebă Joe Kinkaid dădu din cap — Da, domnule Să lucraţi cu mine la cazul Weston Cred că aş putea fi de ajutor şi vreau să vă ajut — De ce? am întrebat, şi el ridică privirile pentru prima oară De ce, după ce îl minţi pe Joe, te răzgândeşti brusc şi vrei să ajuţi la elucidarea cazului? Mă privi în ochi o clipă, apoi se concentră din nou asupra pantofilor — Pentru că sunt îndrăgostit de soţia lui Wayne Weston 10 Am rămas o vreme tăcuţi, apoi Aaron Kinkaid ne spuse povestea lui Îl minţise pe Joe doar când îi explicase motivele pentru care se despărţise de Wayne Weston Îi spusese că Weston era un om necomunicativ şi că hotărâse să pună capăt parteneriatului cu el din motive necunoscute În realitate, Weston avusese un motiv foarte întemeiat – Kinkaid o abordase pe Julie Weston, declarându-şi sentimentele care se dezvoltaseră în luni de zile — Ştiam că şi ea ţinea la mine, spuse el A recunoscut asta Dar trebuia să se gândească la copil Mi-a cerut să uit totul Câteva săptămâni, nu s-a întâmplat nimic Apoi s-a simţit vinovată şi i-a mărturisit totul lui Wayne M-am uitat la Joe, care îl privea pe Kinkaid cu un dispreţ evident, parcă scârbit de un bărbat care se dă la soţia partenerului său Ruth, soţia lui Joe, murise în urmă cu câţiva ani şi aveam impresia că acum căsătoria i se părea cu adevărat sacră — Atunci mi-am dat seama că nu am nicio şansă, continuă Kinkaid Nu am fi reuşit niciodată să mai lucrăm împreună Wayne nu mai avea încredere în mine, am înţeles asta şi nu l-am condamnat Dacă nu poţi avea încredere în partenerul tău, trebuie să faci ceva Aşa că ne-am despărţit Îşi trecu mâna uriaşă, osoasă, prin păr Trebuie să înţelegeţi că încă ţin la Julie Văd cum mă priviţi şi ştiu la ce vă gândiţi – că sunt un nemernic de primă clasă, un tip care o doreşte pe soţia partenerului său doar pentru că nu poate ajunge la ea sau pentru simplul fapt că e o femeie frumoasă Dar nu e numai asta Julie este o femeie extraordinară Mă privi ca şi cum eu aş fi putut înţelege ceea ce Joe nu reuşea — E unică Da, e superbă, dar după câteva luni nu mă mai impresiona frumuseţea, ci inteligenţa şi bunătatea ei Scutură din cap Parcă te citeşte, te înţelege mai bine decât te înţelegi tu însuţi Am încercat să nu mă mai gândesc la ea, să păstrez distanţa, dar nu a mers Nimic nu mă poate ajuta Ştiu că vă uitaţi la mine şi nu vedeţi decât o jigodie care a încercat să fure nevasta partenerului său, dar vă rog să mă credeţi că o iubesc cum n-am mai iubit pe nimeni vreodată Am rămas tăcuţi Uneori, suntem buni la asta Dacă ceva ne iese mai bine decât replicile în echipă, aceea este tăcerea în echipă — Ascultaţi, zise Kinkaid în cele din urmă, am auzit că Wayne a murit, iar Julie şi Betsy au dispărut şi n-am vrut să am niciun amestec N-am vrut nici măcar să mă gândesc la asta, pentru că ştiam că făcând acest lucru voi deplânge mai puţin moartea partenerului meu şi dorinţa de a o revedea pe soţia lui va renaşte Acum nu-mi mai fac griji din cauza asta Trebuie să aflu unde sunt Julie şi fetiţa E singurul lucru care mă interesează Dacă aş putea afla ce s-a întâmplat cu ele, aş pleca fără să mai privesc în urmă Dar trebuie să ştiu Trebuie să ştiu Joe îşi drese vocea — Impresionant, Kinkaid Îţi respect dorinţa de a ajuta, dar mă tem că noi nu lucrăm aşa Nu facem gaşcă cu nimeni, clar? Dacă tot vrei să ajuţi, îţi dau numărul de telefon al detectivilor care se ocupă de caz Poate că ei vor aprecia oferta ta mai mult decât noi — Înţeleg de ce reacţionaţi aşa, spuse Kinkaid, frângându-şi mâinile, dar vreau să vă reamintesc că nu sunt un novice Ştiu ce fac De fapt, am mai multă experienţă ca detectiv particular decât oricare dintre voi Da, aţi fost poliţişti, dar situaţia se schimbă când nu mai porţi insigna Este o altă lume, iar eu ştiu cum să mă mişc în ea, ştiu cum să mă descurc rapid — Orbecăim foarte bine şi singuri, mulţumesc, am replicat eu Joe dădu din cap — Trebuie să-l ţin de mână de multe ori, dar până acum ne-am descurcat Cred că vom reuşi şi de acum încolo Kinkaid se ridică — Bine, spuse el, n-o să mă rog de voi Dar faceţi o greşeală Îl cunosc pe Wayne Weston mai bine ca oricine Îi ştiu povestea vieţii, modul de gândire, obiceiurile Şi o să aflu ce dracu’ s-a întâmplat în casa aia Puteţi conta pe asta, domnilor Sună telefonul Întâi, l-am ignorat, gândindu-mă că o să răspundă robotul, dar apoi mi-am amintit de recepţionera de la Golden Breakers, care promisese să revină cu un telefon, aşa că am răspuns — Alo? — Bună ziua, sunt Rebecca, de la Golden Breakers Myrtle Beach, mă anunţă vocea voioasă a unei tinere Am vorbit mai devreme cu dumneavoastră despre Randy Hartwick? — Da — Am găsit numărul de mobil al domnului Hartwick Fata îmi dictă numărul; Kinkaid stătea lângă uşă, cu mâna pe clanţă I-am mulţumit recepţionerei şi am închis, dorindu-mi să nu fi vorbit atât de tare Speram ca Kinkaid să nu o fi auzit pronunţând numele lui Hartwick Ghinion — Randy Hartwick, da? spuse el L-am privit pe Joe, dar el dădu din umeri, lăsându-mă pe mine să răspund — Ce ştii despre el? am întrebat — Randy Hartwick este poate cel mai periculos om pe care l-am întâlnit vreodată Ezită, plimbându-şi privirea de la Joe la mine Ar fi bine să aveţi grijă Păcat că nu faceţi gaşcă, îl înţepă el pe Joe Dacă vă legaţi de Hartwick, veţi avea nevoie de tot ajutorul pe care îl puteţi obţine Deschise uşa şi făcu un pas afară, apoi se opri, pentru a ne mai da o şansă Joe se uită la mine şi apoi oftă — Mişcă-ţi fundul înapoi şi stai jos, spuse el Kinkaid rânji, închise uşa şi îşi reluă locul pe scaun — În regulă, spuse el Acum să trecem la treabă Kinkaid îl cunoştea pe Hartwick încă de când începuse să lucreze cu Wayne Hartwick îl vizita uneori, iar Wayne le făcuse cunoştinţă — E un vechi camarad al lui Wayne, spuse Kinkaid Au rămas prieteni şi după ce el a plecat din marină, deşi nu a fost o idee prea bună — De ce? am intervenit Kinkaid zâmbi — Ăştia doi au fost împreună în Force Recon Cei mai răi dintre cei răi, nu? Ei erau băieţii care purtau războaiele secrete Au făcut tot ce trebuia făcut, dar îşi ţineau gura Operaţiunile sub acoperire erau viaţa lor, iar Hartwick n-a putut niciodată să uite asta Îi plăceau pericolele, era mort după adrenalină Şi Weston avea microbul ăsta, dar nu atât de grav După ce pleca Randy, obişnuia să-mi povestească despre ei şi i se luminau ochii Rămânea o vreme pierdut în lumea lui, dar apoi se uita la fotografia lui Julie şi a fetiţei şi revenea cu picioarele pe pământ — Hartwick a plecat din armată la doi ani după Wayne A încercat să intre în afaceri – pază şi securitate – dar s-a plictisit repede — Totuşi cu asta se ocupă acum, am spus eu, iar Kinkaid îmi zâmbi aşa cum zâmbeşti unuia care spune că banii plătiţi pe impozite sunt folosiţi aşa cum trebuie — Este doar de faţadă, explică el Unde e acum? Asigură paza vreunui club? A unui aeroport privat? Dădu uşor din cap, pentru a-i confirma că este aproape de adevăr — Mda, aşa mă gândeam şi eu Este o slujbă care-i permite să se mişte Are timp berechet să îşi vadă de celelalte afaceri — Şi anume? — Trafic de arme, spuse el Şi e al naibii de bun Am vrut să-l privesc pe Joe, dar am rămas cu ochii pe Kinkaid, încercând să nu reacţionez în niciun fel Cody spusese că ruşii transportau ilegal arme Acum, Kinkaid susţinea că cel mai apropiat prieten al lui Weston se ocupa cu acelaşi lucru — Cu cine lucrează? întrebă Joe Sau mai bine zis pentru cine? Kinkaid se încruntă — Asta nu ştiu Hartwick n-a avut niciodată prea multă încredere în mine, ia Wayne ce să zic, au trecut ani de zile de când am vorbit cu Wayne despre asta Nu ştiu nume, ştiu doar că erau implicaţi nişte sovietici Tipi care s-au retras din Speţnaţ, echivalentul sovietic al lui Force Recon De data asta m-am uitat la Joe Dintr-o privire, mi-am dat seama la ce se gândea: poate că n-am greşit când l-am întors pe Kinkaid de la uşă Kinkaid îmi urmări privirea — Ce? Aşteptă o clipă răspunsul, apoi reluă: Ce te uiţi aşa la el? Joe se foi pe scaun şi se sprijini de spătar, încrucişându-şi mâinile la ceafă — Weston tocmai făcea nişte investigaţii privind mafia rusă din Cleveland, înainte să moară Am început şi noi să-i verificăm, dar ieri, un agent FBI şi nişte poliţişti ne-au vizitat să ne ceară să stăm deoparte — V-au dat vreo explicaţie? Joe dădu din cap — Ei cred că un grup de ruşi care lucrează pentru Dainius Belov l-a omorât pe Weston Aparent, numele lui Weston a apărut pe înregistrarea unei convorbiri telefonice Nu ştiu ce avea de-a face cu oamenii ăştia sau cel puţin aşa pretind Oricum, au spus şi ei că ruşii sunt implicaţi în traficul de arme Kinkaid îşi întinse picioarele lungi şi înclină capul într-o parte — N-au zis nimic despre Hartwick? — Niciun cuvânt — Şi-atunci de ce vă interesează tipul? Joe îi povesti despre Oldsmobilul verde şi plăcuţa de înmatriculare cu număr de Carolina de Sud şi îi explică cum am aflat unde lucrează Hartwick Kinkaid ascultă vizibil interesat — Când aţi venit la mine, în Sandusky, m-aţi întrebat de Jeremiah Hubbard, zise el Ce amestec are în toate astea? — Bună întrebare, am intervenit eu Sperăm să aflăm şi răspunsul I-am relatat discuţia noastră cu Hubbard şi vizita la Dan Beckley Dădu încet din cap ascultându-mă, dar nu păru surprins — De asta mi-am dat şi eu seama, zise el când am terminat După ce eu şi Wayne ne-am despărţit, am mai ţinut legătura cu unii dintre cei pentru care lucrasem în trecut Pe măsură ce trecea timpul, auzeam tot mai des zvonuri că nu mai acceptă clienţi şi că se ocupă de un caz absolut confidenţial, foarte bine plătit, despre care nu suflă o vorbă nimănui La naiba, doar i-aţi văzut casă, ştiţi că făcea o grămadă de bani Dacă îi întrebaţi pe cei din branşă, o să auziţi o grămadă de bârfe despre el Toţi sunt de părere că nu lucra legal — Se pare că îi asigura lui Hubbard material pentru şantaj, am spus Dar ce legătură are cu Belov? Habar n-avem încă Iar acum a apărut şi fostul lui camarad Asta adaugă o grămadă de întrebări, dar prea puţine din ele au un răspuns — Aţi spus că Hartwick dă târcoale pe-aici, pretinzând că este poliţist? Mă întreb ce urmăreşte Dacă Wayne s-a amestecat cu Belov şi cu ai lui, pot să fac pariu că Hartwick l-a împins la asta Dar ce caută Hartwick aici? — Poate exact acelaşi lucru ca şi noi, am sugerat eu Poate că încearcă să afle ce s-a întâmplat cu Weston şi cu familia lui Kinkaid se strâmbă — E posibil Dar, cu unuʼ ca Hartwick, tind să cred că e vorba de bani Şi, dacă am dreptate, va face tot ce poate ca să-i obţină — Crezi că e destul de prost încât să încerce să îi fenteze pe mafioţi? Kinkaid rânji sumbru — Destul de prost? Randy Hartwick ar fi încântat să încerce E o provocare pe care n-ar refuza-o Hartwick se crede cel mai dur şi mai periculos om din lume Şi, categoric, cel mai deştept — Ce crezi că încearcă să facă? — Nu ştiu, răspunse Kinkaid Aveţi numărul lui de telefon, nu? — Da — Ce-ar fi să-l întrebăm? Joe mă privi şi ridică din umeri — De ce nu? Dacă nu răspunde sau ne închide telefonul, vom vedea atunci ce e de făcut însă dacă e dispus să stea de vorbă, ne-ar putea scuti de multă bătaie de cap — În regulă Am luat telefonul şi am format numărul pe care mi-l dăduse recepţionera de la Golden Breakers Îmi răspunse o voce dură de bărbat: — Hartwick — Domnule Hartwick, am spus, mă numesc Lincoln Perry — Da? — Sunt detectiv particular şi lucrez pentru John Weston Eu şi partenerul meu speram să fiţi de acord să ne răspundeţi la câteva întrebări legate de relaţia dumneavoastră cu fiul lui John Timp de câteva secunde i-am auzit doar respiraţia — Mă tem că nu vă pot fi de folos, spuse el, cu o urmă de precauţie în voce — Încă folosiţi Oldsmobilul verde? am întrebat Linişte — Sunteţi tipii din Taurus, zise el — Exact — Ziceai că lucraţi pentru John? După ce i-am confirmat, adăugă: Bine, atunci putem sta de vorbă — Credeţi că aţi putea să veniţi la biroul nostru în după-amiaza asta? Nu e greu de găsit — În niciun caz, spuse el N-am nimic cu voi, dar prefer să ne întâlnim pe teren neutru, până când ştiu sigur în ce mă bag Unde sunteţi? I-am explicat — În regulă, uite cum facem O să mă plimb puţin prin jur, să văd dacă găsesc un loc de întâlnire care să-mi convină Apoi vă sun şi veniţi să ne întâlnim — Foarte bine, am spus, gândindu-mă la ce spusese Kinkaid despre Hartwick, cum că ar fi cel mai periculos om pe care l-a întâlnit vreodată Riscam să intrăm în capcană, dar măcar eram cât de cât pregătiţi Eram bucuros că hotărâse să vină la Cleveland Dacă nu ar fi făcut-o, eu şi Joe l-am fi abordat cu precauţiile pe care ni le luam de obicei, însă s-ar fi putut să nu fie de-ajuns I-am dat numărul de la birou şi am închis Joe şi Kinkaid mă priveau curioşi — A fost de acord să ne întâlnim, dar în condiţiile stabilite de el A zis că o să aleagă un loc de întâlnire şi o să ne sune — La dracu’ Kinkaid se încruntă şi apoi dădu din cap în semn de protest Nu-mi place asta Miroase a capcană Deţine controlul în tot scenariul ăsta M-am întors spre Joe Ascultase calm avertismentul lui Kinkaid — Ei bine, tataie? am întrebat eu — Hartwick ăsta pare să aibă o grămadă de răspunsuri, spuse Joe Dacă numai aşa e de acord să discute cu noi, atunci ne vom conforma El e singur, noi suntem trei Ar trebui să fim în siguranţă — Te gândeşti să ne despărţim şi unul dintre noi să păstreze distanţa pentru orice eventualitate? — Nu mă aştept să se întâmple nimic rău, răspunse Joe, dar ideea nu e rea Indiferent de situaţie, nu cred că ar trebui să fii cu noi la întâlnire — Ce? De ce? Kinkaid se aplecă şi lovi cu pumnul în masă Asta-i o prostie, Pritchard Vrei ajutorul meu sau nu? Îl cunosc pe tipul ăsta mai bine decât voi Trebuie să fiu acolo când îi puneţi întrebările — Nu, nu trebuie, zise Joe Ştiu că ai mai multă experienţă în ce-l priveşte, dar asta nu este neapărat şi util Dacă te vede, ar putea fi mai precaut decât ar fi faţă de mine şi de Lincoln Probabil, presupune că ştii câte ceva despre el, iar asta poate fi în detrimentul nostru Deocamdată, eşti asul nostru din mânecă Încă nu-i momentul să te aruncăm pe masă Kinkaid îşi strânse buzele şi expiră furios, ca un copil care încearcă să fluiere, dar nu poate — Joe are dreptate, am intervenit În momentul de faţă, Hartwick nu ştie nimic Şi, chiar dacă nu e mare lucru, avem câteva informaţii date de tine Cu cât este mai liniştit, considerând că el controlează situaţia, cu atât mai multe şanse avem să ne dăm seama ce urmăreşte Aproape credeam ce-i spuneam Într-un fel, nu minţeam, dar nu acesta era motivul real pentru care doream să-l ţin pe Kinkaid la distanţă Până acum fusese sincer cu noi, trebuia să admit asta, dar nu eram obişnuiţi să lucrăm cu el Intervievasem sute de oameni împreună cu Joe, ştiam cum să lucrăm în echipă şi nu voiam ca prezenţa lui Kinkaid să tulbure acest echilibru În plus, habar n-aveam cum ar reacţiona la greu sau la neprevăzut Dacă Hartwick avea de gând să ne atragă într-o capcană, Kinkaid ar fi putut deveni o povară — Vă deranjează dacă fumez? întrebă Kinkaid după vreo zece minute, rupând tăcerea care se instalase în aşteptarea telefonului lui Hartwick — Aş prefera să nu o faci, răspunse Joe Nu suport duhoarea de fum stătut şi e prea frig ca să deschidem geamurile — Nicio problemă O să ies câteva minute După ce plecă, mă întorsei spre Joe, bucuros că am ocazia să vorbesc cu el în lipsa lui Kinkaid — Ce crezi despre el? — Kinkaid? Joe ridică din umeri M-a minţit o dată şi s-a dat la soţia partenerului său, ceea ce înseamnă că e un nemernic, corect? Totuşi vrea sincer să ne ajute şi, indiferent de ce credem despre el, deja s-a dovedit util în privinţa lui Hartwick Propun să-l lăsăm să încerce Cazul este foarte dificil şi nu strică o mână de ajutor — Asta zic şi eu Dacă ne poate ajuta, nu-mi pasă cu cine vrea să se culce În cazul că o găsim pe Julie Weston, n-are decât să şi-o păstreze — Tot mai crezi că sunt în viaţă? — Trebuie să cred asta Cealaltă opţiune este prea deprimantă 11 După ce se despărţise de Wayne Weston, Aaron Kinkaid se mutase la Sandusky pentru a lucra ca detectiv principal la o companie După câţiva ani devenise acţionar, iar acum conducea singur toată afacerea, deoarece partenerul îi lăsase lui puterea de decizie Ne-a povestit toate astea în timp ce aşteptam cu nerăbdare să ne sune Hartwick — Cum ai ajuns să lucrezi în branşă? întrebă Joe Ai fost poliţist? — Nu, niciodată Kinkaid rânji Ştiu cât de patetic sună, dar mi-a plăcut imaginea detectivului în filme Ştiţi, Bogart, în rolul lui Sam Spade sau Philip Marlowe, ori Nicholson în Chinatown Visam la asta Eram la colegiu, studiam marketingul şi anticipam că îmi voi petrece toată viaţa făcând reclamă la dizolvant de vopsea sau altă tâmpenie de genul ăsta Noaptea urmăream filmele alea vechi la televizor şi mă gândeam cât de mult mi-ar plăcea să am o astfel de slujbă Mă atrăgea senzaţia de permanentă schimbare, ideea că oricând ar putea intra în birou un client misterios, care să mă atragă în cine ştie ce aventură Lăsă fraza neterminată, pierdut în amintiri Apoi îşi scutură capul, revenind la realitate — Ciudat, zise el, am intrat în branşă din dorinţa de aventură, iar acum conduc o companie de securitate şi mă ocup mai mult de tehnici de promovare şi de cifre decât de investigaţii În cele din urmă, am ajuns să fac exact ceea ce am încercat să evit — Uneori, aşa se întâmplă Joe mă privi înţelegător După ce am fost obligat să plec din poliţie, am încercat să rup orice legătură cu viaţa de până atunci Am rupt relaţiile cu foştii mei colegi, am cumpărat sala de fitness şi am intrat în afaceri ca mic întreprinzător Au trecut luni de zile până să apară Amy şi să mă convingă să investighez asasinarea unuia dintre clienţii care veneau la sala mea, împingându-mă înapoi, spre viaţa pe care încercasem să o abandonez La un moment dat, am conştientizat ce greşeală făcusem Nu puteam fi fericit în lumea afacerilor Investigaţiile erau viaţa mea, întrebările şi găsirea răspunsurilor, necunoscutele şi probele Numai asta mă făcea să mă simt întreg, numai asta îmi dădea un scop în viaţă N-aş mai încerca vreodată să renunţ — Îmi amintesc de Bogart în rolul lui Spade, spuse Joe, întrerupându-mi şirul gândurilor Eram puşti când l-am văzut, şi sunt mult mai în vârstă decât voi doi Un film foarte bun Cine a scris cartea? — Dashiell Hammett, am răspuns eu şi Kinkaid în acelaşi timp, şi am izbucnit cu toţii în râs — Oare ce-a avut povestea asta de a prins atât de mult la public? m-am întrebat eu cu voce tare Adică, ştiu, a fost un film bine făcut, iar Bogart, un actor fenomenal, dar ce ziceţi de poveste în sine? Cum de a rezistat atât? Încă se reeditează, după şaptezeci de ani — Finalul e totul, zise Kinkaid Ideea că devotamentul lui Spade faţă de partenerul său înseamnă pentru el mai mult decât banii sau dragostea Nici măcar nu-şi aprecia foarte mult partenerul – chiar se culcase cu nevastă-sa – dar avea totuşi acel tip de loialitate S-a oprit brusc, dându-şi seama ce spune Ne-am ferit privirile şi, pentru prima dată de când intrase în birou, Kinkaid păru nesigur Ştiam de ce – nu voia să se implice în rezolvarea cazului din devotament pentru partenerul său O făcea pentru că încă o iubea pe nevasta acestuia Pentru el, dispariţia lui Weston era o şansă — Deci, continuă el stângaci În clipa aceea sună telefonul, scutindu-l de alte comentarii, răspunse Joe: — Pritchard şi Perry Da, sunt Joe Pritchard Aţi vorbit mai devreme cu Lincoln, partenerul meu Preferaţi să îi ascultaţi din nou vocea suavă sau vreţi să discutaţi cu mine? Aha Bine Spre deosebire de recepţionera de la Golden Breakers, interlocutorul lui Joe vorbea încet, aşa că nu auzeam decât ce spune Joe, însă nu mă îndoiam că era Hartwick Am aşteptat Joe mai spuse câteva cuvinte înainte de a închide, dar n-am reuşit să ne dăm seama despre ce e vorba — O să se întâlnească cu noi, zise el Dar ştiu că şi-a ales locul! — Unde? am întrebat — Pe bulevard Ştii şirul de mese de picnic din spatele restaurantului chinezesc? M-am gândit o clipă, apoi am dat din cap — Da, pot să vizualizez locul — Acolo vrea să ne întâlnim Pare o alegere ciudată — Mie mi se pare logic — De ce? — Gândeşte-te, Joe Dacă stai la una dintre mesele alea vezi clar tot ce se petrece în faţa ta, iar gardul cimitirului îţi protejează spatele Restaurantul chinezesc este înconjurat de trei parcări Dacă îşi lasă maşina acolo, la nevoie poate ieşi repede, poate face la dreapta pe străduţa laterală spre Chatfield, ca să ajungă la autostradă — M-am gândit şi eu la asta, zise el E o alegere bună pentru cineva care se aşteaptă la o capcană, dar credeam că noi ne temem de asta Avea dreptate Mă gândisem instinctiv la locul respectiv din perspectiva unei persoane care încearcă să evite un pericol Dacă intenţiona însă să-l stârnească, atunci locul nu era deloc potrivit, din cauza spaţiului deschis şi a vizibilităţii excelente — Ei bine, n-ar trebui să fim atât de dezamăgiţi de alegerea lui Înseamnă că nu intenţionează să ne omoare — Încă, interveni Kinkaid Joe se strâmbă — Eşti întruchiparea optimismului, nu? Kinkaid se încruntă — În general, da Însă, v-am mai spus asta, îl cunosc pe Hartwick mai bine decât voi Dacă e implicat în ceva necurat, şi se pare că este, va încerca să elimine orice ameninţare După mine, exact asta o să reprezentaţi voi pentru el — A fost ideea ta să-l sunăm — Ştiu Dar nu eu am cerut să mă excludeţi de la întâlnire Şi n-am de gând să vă las să bântuiţi pe-acolo singuri — Am mai discutat asta, începu Joe, însă Kinkaid îl întrerupse: — Înţeleg că nu vreţi să mă vadă şi, chiar dacă nu-mi place asta, trebuie să accept Vreau doar să spun că aveţi nevoie de ajutor Există vreun loc unde aş putea sta ca să vă observ de la distanţă? — Nicăieri în apropiere, răspunse Joe De aceea este o alegere bună pentru el Dacă stai prin preajmă, o să te vadă — Se întunecă — Fii serios, Kinkaid Tipul a participat la operaţiuni speciale Pentru asta a fost instruit Cred că ai putea să stai pe partea cealaltă a străzii, dar este riscant — Cimitirul! am intervenit eu Putem să-l plasăm acolo Ar putea ocupa o poziţie chiar în spatele nostru — Dar gardul este înalt, obiectă Joe N-o să vadă nimic — Este din plasă, aşa că asta n-ar fi o problemă, însă nu vreau să stea aproape de el şi nici pe capul nostru, ci undeva de unde poate observa orice eventuală ameninţare în ce ne priveşte, corect? — Corect — Bun Cimitirul este plasat pe o pantă destul de lină, dar dacă ajunge în vârf poate să ne vadă clar, pe noi şi restul parcării Kinkaid se uita când la mine când la Joe, în timp ce urmărea discuţia Joe se mai gândi puţin, după care dădu din cap aprobator — În vârful dealului este cel mai bine O să fie destul de departe, dar va putea să vadă totul foarte bine, iar ăsta-i cel mai important lucru Îi va fi mai uşor să ajungă acolo neobservat decât vizavi sau în parcare — Bine că Hartwick nu e din oraş, am spus Va trebui să se descurce din mers, în vreme ce noi cunoaştem terenul — Exact Joe se uită la ceas Ar fi cazul să ne mişcăm A zis că e prin preajmă şi că ne aşteaptă Îl privi pe Kinkaid: ai armă şi telefon mobil? — Da — Bine Dacă vezi ceva suspect, apelează numărul meu, lasă-l să sune o dată, apoi închide La semnalul tău, o vom şterge Dacă situaţia devine periculoasă, cheamă poliţia Joe îi dictă lui Kinkaid numărul lui de mobil şi îi explică cum să intre în cimitir Am deschis sertarul biroului şi am scos pistolul meu, un Glock L-am verificat, pentru a fi sigur că pot să trag imediat Mi-am prins hamul şi am introdus pistolul în toc Inima a început să-mi bată mai repede şi simţurile îmi deveniră mai ascuţite Eram gata de luptă Kinkaid plecă Eu şi Joe am mai stat câteva minute, pentru a-i da timp să ajungă în cimitir Joe îşi verifică pistolul Smith & Wesson, îl puse în toc şi lăsă catarama deschisă — Cum te simţi? întrebă el — Cât se poate de bine Tu? Era calm, dar îl simţeam tensionat — Nu ştiu, LP Ceva nu e-n regulă cu tipul ăsta — Kinkaid e de vină A insistat că Hartwick e periculos şi a reuşit să te influenţeze — Probabil Se ridică şi îşi puse geaca, lăsând fermoarul pe jumătate deschis, ca să poată ajunge uşor la armă Să-i dăm bătaie Am luat maşina lui Joe Restaurantul chinezesc se afla la aproximativ un kilometru distanţă de birou Uneori, cumpăram de-acolo mâncare pentru acasă Nu găteau rău, doar că exagerau cu usturoiul, însă supa wonton era minunată Traficul era încă aglomerat Joe conducea, iar eu mă uitam cu atenţie în jur, exact cum mai făcusem de mii de ori, doar că acum nu mai aveam insigne şi niciun dispecer să ne trimită unde era nevoie de noi Joe trase în parcarea restaurantului şi opri maşina În colţ, lângă gardul cimitirului, era un Dumpster În dreapta parcarea se prelungea, spaţiul aparţinând unei farmacii În stânga era o reprezentanţă Ford, puternic iluminată, plină cu maşini strălucitoare Lângă parcarea restaurantului chinezesc erau cinci mese de picnic rotunde, acum libere La una dintre ele se aşezase un bărbat Stătea cu spatele la parcarea farmaciei, nu la cimitir, aşa cum ne aşteptasem Oldsmobilul verde era parcat în faţa mesei, cu botul spre reprezentanţa Ford — El este, am zis Stă cu spatele la parcare Se pare că are mai multă încredere în noi decât am crezut Joe scutură din cap — Nici vorbă E mai deştept decât am crezut A parcat maşina astfel încât să poată privi drept înainte şi, în acelaşi timp, să supravegheze parcarea uitându-se în oglinzile retrovizoare Consideră că cimitirul este mai periculos decât parcarea, fiind un spaţiu deschis şi neluminat, aşa că vrea să îl poată supraveghea mai atent Am coborât din maşină şi ne-am îndreptat spre masa lui Hartwick întorsese puţin capul, aşteptând să ne apropiem Ţinea mâinile sub masă Mi-am dus mâna dreaptă la şold Nu-mi plăcea deloc că nu îi pot vedea mâinile Am ajuns la masă fără probleme şi am respirat uşurat Hartwick ne făcu semn din cap să luăm loc Era un tip bine făcut, de înălţime medie, ras în cap şi bronzat de soarele din California de Sud Muşchii reliefaţi ai gâtului demonstrau că este în formă Era ca mulţi alţi tipi din marină pe care îi cunoscusem, nici masiv, nici impunător, dar cu o musculatură bine dezvoltată — Perry şi Pritchard, spuse el cu un zâmbet de circumstanţă Luaţi loc, domnilor Perry, pot să te rog ceva? — Ce anume? — Lasă arma aia în pace Am luat mâna de la şold şi, după ce m-am aşezat, mi-am pus palmele pe masă M-am convins că Hartwick era bun Îmi citise cu uşurinţă mişcările, chiar dacă nu fuseseră evidente — Mă bucur să vă cunosc, băieţi, spuse el În cazul în care te întrebi de unde ştiam că tu eşti Perry, nu a fost greu să ghicesc Pritchard mi s-a părut mai în vârstă când am vorbit la telefon — E destul de bătrâior, am răspuns — Îhâm V-aţi mişcat bine, aţi dat de mine imediat Trebuie să recunosc că nu mă aşteptam Ieri, când aţi trecut pe lângă mine a doua oară, ştiam că m-aţi observat, dar am crezut că o să dureze câteva zile până să mă identificaţi, fiindcă am folosit plăcuţa de înmatriculare furată — Nu e rău, interveni Joe Doar că noi suntem al naibii de deştepţi Acum, ce-ar fi să ne spui ce cauţi aici? — Îi supraveghez pe ruşi, răspunse Hartwick La fel ca voi, numai că eu nu am simţit nevoia să le vorbesc personal Dădu din cap spre mine Care-a fost treaba? — Mi-am ales prost momentul Îşi îndreptă privirile spre cimitir, scrutând întunericul, ca şi cum ar fi auzit sau ar fi văzut ceva ce nu-i plăcea Nu se auzea nimic, dar ştiam că Kinkaid este sus pe deal Hartwick rămase câteva secunde cu ochii aţintiţi asupra umbrelor, apoi se săltă puţin în scaun şi se întoarse spre noi — Deci, lucraţi pentru John? — Corect Joe se aplecă spre el Tot ce vrem este să-i oferim nişte răspunsuri, Hartwick Puţin ne pasă ce faci tu aici, vrem doar răspunsurile astea Ceva păru să sclipească lângă umărul lui Hartwick M-am uitat cu atenţie, dar dispăruse Purta o bluză neagră, iar mâna dreaptă îi era ascunsă în întuneric Mi-am concentrat atenţia asupra punctului în care văzusem lumina, întrebându-mă dacă nu cumva are un pistol sau un cuţit ascuns sub braţ, care reflectase o clipă lumina ce venea din stradă — Vreţi răspunsuri, repetă Hartwick, zâmbind Ei bine, atunci poate facem schimb, Pritchard Cred că am reuşi Am venit aici să reglez nişte conturi şi n-am de gând să vă las pe voi sau pe oricine altcineva să îmi stea în cale Luminiţa apăru din nou şi de data asta am văzut-o clar Nu era o reflectare a luminii, ci un punctuleţ roşu, cum sunt cele produse de un laser sau de — Jos, am urlat, sărind de pe scaun şi scoţând arma Punctul roşu dispăru la fel de repede cum apăruse, dar se auzi un zgomot înfundat, ca o lovitură de pumn în stomac, şi în pieptul lui Randy Hartwick apăru o gaură întunecată Noi ne-am aruncat la pământ, iar Hartwick s-a prăvălit pe masă, şi de acolo pe jos Sângele curgea din rana aflată în dreptul inimii M-am rostogolit într-o parte, sub bancă, în timp ce îmi scoteam arma Ştiam că Joe se afla undeva în stânga mea, nu era nevoie să-l văd Hartwick zăcea în faţa mea, cu gura pe jumătate deschisă şi ochii goi Am rămas la pământ câteva secunde, aşteptând o altă împuşcătură În spatele meu, Joe urla la telefon, indicându-i dispecerului de la poliţie locul în care ne aflam M-am rostogolit spre dreapta, m-am ghemuit, am tras siguranţa pistolului şi mi-am ridicat capul deasupra mesei Parcarea din dreapta noastră era pustie, iar în stânga, reprezentanţa Ford, puternic iluminată, părea sigură Nu se vedea nimeni printre şirurile de maşini Asasinul folosise un amortizor şi se pare că nimeni nu observase incidentul M-am ridicat în genunchi şi m-am uitat din nou la Hartwick N-avea sens să mai pierdem timpul cu el Murise înainte să atingă pământul Văzusem luminiţa roşie a laserului pe umărul lui, înainte să-i ţintească pieptul Asta însemna că se trăsese ori din cimitir, ori, mai plauzibil, de undeva din apropierea reprezentanţei Ford Am luat-o la goană spre şirurile de maşini parcate — Lincoln, unde naiba te duci? urlă Joe în urma mea L-am ignorat şi am continuat să alerg, cu arma în mână Am dat repede turul parcării, dar nu am văzut pe nimeni Totuşi, exista cale liberă de acces, atât spre bulevard, cât şi spre o stradă laterală Dacă fusese într-o maşină, avusese timp să dispară cu mult înainte ca eu să mă ridic M-am întors la masă — E mort, spuse Joe, care îngenunchease lângă cadavrul lui Hartwick — Zău? — Probabil, a fost împuşcat de undeva din parcare — Am verificat Nu e nimeni Putea trage din cimitir Nu avea un unghi bun, dar o putea face Joe ridică privirea spre mine — Unde dracu’ e Kinkaid? Ne-am uitat amândoi spre cimitir şi am început să-l strigăm N-am primit niciun răspuns — Nu-i a bună, zise Joe, şi am ştiut că se întreabă dacă Kinkaid o mai fi sau nu în viaţă M-am îndreptat spre gard, în timp ce sirenele se auzeau deja în depărtare Înainte să ajung lângă gard, Kinkaid apăru din întuneric, palid şi confuz — Ce se întâmplă? întrebă el, ridicându-se în mâini ca să escaladeze gardul Făcu câţiva paşi spre noi şi abia atunci observă cadavrul — La dracu’! Ce s-a întâmplat? — Cineva l-a eliminat pe Hartwick, am răspuns eu Unde-ai fost? Ai văzut ceva suspect în cimitir? — Nu Am ajuns în cimitir în urmă cu un minut Nu mi-aţi zis că sunt încuiate porţile A trebuit să las maşina afară, să sar gardul şi să fug până sus E ditamai cimitirul — Nu era nimeni înăuntru? — Eu n-am văzut pe nimeni Îşi scoase arma, un Colt Python uriaş şi privi nervos în jur — De unde s-a tras? — Ori din cimitir, ori de undeva din apropierea reprezentanţei auto Speram că ai văzut tu pe cineva — Nu Se ghemui şi privi rana din pieptul lui Hartwick Distanţa a fost mare Probabil că s-a tras cu o puşcă — Categoric a fost o puşcă, am intervenit eu Şi avea amortizor Au folosit sistemul cu laser pentru a ţinti Am văzut luminiţa cu o jumătate de secundă înainte ca Hartwick să fie lovit O maşină a poliţiei cu girofarul pornit şi sirena urlând opri în parcare Girofarul scăldă trupul lui Hartwick în lumini colorate Doi poliţişti în uniformă, cu armele pregătite se apropiară şi ne strigară să ne îndepărtăm de masă şi să ridicăm mâinile Am procedat în consecinţă — Avem cu toţii arme, spuse Joe calm Luaţi-le, dar încercaţi să nu faceţi prea mare caz din asta Poliţistul mai înalt, care avea un nas lung, coroiat ca un cioc şi umerii atât de înguşti încât îi flutura uniforma pe el, se încruntă la Joe — Nu-mi spune! exclamă el Ăsta e Pritchard? — Mda, Pritchard e, răspunse partenerul lui, mai scund şi mai rotofei L-am recunoscut imediat Se numea Baggerly, însă nu-mi aminteam prenumele Ne-au luat armele, apoi s-au apropiat de cadavru pentru a-l examina — Aha, spuse cel înalt Împuşcat în inimă Cine e? îl întrebă pe Joe — Se numeşte Randy Hartwick Va trebui să trimiteţi aici pe cineva de la departamentul detectivilor şi asta cât se poate de repede — Se pare că da Se uită la noi, apoi îi şopti ceva lui Baggerly, care făcu câţiva paşi în spate şi vorbi în microfon După un minut se întoarse — Detectivii sunt deja pe drum, zise el Până când ajung aici, rămâneţi pe loc Trebuie să apară şi medicul legist ca să se ocupe de cadavru Ne-am conformat Apăru încă o maşină de poliţie, şi Baggerly îşi instrui colegii cerându-le să delimiteze perimetrul crimei şi să ţină la distanţă curioşii care începuseră să se adune, atraşi de maşinile poliţiei După câteva minute sosiră şi detectivii I-am urmărit cum coborau din maşină şi am mormăit nemulţumit Erau Janet Scott şi partenerul ei, Tim Eggers Eggers era un tip decent, însă Scott era o adevărată scârbă Nu ne înţelesesem niciodată pe vremea când lucram în poliţie şi ştiam că nici pe Joe nu-l are la inimă Janet Scott purta blugi, o haină de piele, iar la gât insigna, atârnată de un şnur din nailon Avea părul blond, tuns scurt, probabil ultima modă Cred că dăduse cincizeci de dolari pe tunsoarea aia, deşi puteam să fac şi eu acelaşi lucru, cu o maşină de tuns iarba Scott era o femeie micuţă, cochetă şi ştiu că mulţi dintre colegii ei o considerau foarte sexy În ce mă priveşte, nu reuşisem niciodată să trec peste personalitatea ei dură şi lipsa evidentă de inteligenţă Lucrasem doar de câteva ori împreună, şi se dovedise o adevărată pacoste Avea abilităţi foarte limitate, ca să mă exprim elegant, dar o încredere în sine nelimitată O combinaţie dezastruoasă Eggers era partenerul ei de câţiva ani şi, chiar dacă firea lui blândă îl determina să stea în umbră, toţi ştiau că el era creierul echipei — Lincoln Perry şi Joe Pritchard, spuse Scott îndreptându-se spre noi A naibii să fiu Pe vremuri eraţi de partea băieţilor buni Se uită spre cadavru Se pare că lucrurile s-au schimbat — Din păcate, nu l-am omorât noi, răspunse Joe — Asta spun toţi criminalii Se lăsă pe vine lângă cadavru, aşa cum făcusem şi eu, şi îl studie cu atenţie, scuturând din cap şi plescăind, ca o mamă dojenitoare În cele din urmă se ridică şi se uită la mine — A trecut ceva timp, Perry, nu-i aşa? — Chiar prea mult, am răspuns mimând sinceritatea Mi-a fost dor de tine, Janet — Fac pariu Oare când te-am văzut ultima dată? Se încruntă şi privi spre cer, mimând că încearcă să-şi amintească Aha, exact, chiar înainte să-l iei la bătaie pe unul dintre cei mai apreciaţi avocaţi din oraş şi să fii dat afară pentru prostia de care ai dat dovadă Îmi zâmbi dulce Cum am putut să uit asta? — Mi se pare ciudat să uiţi atât de uşor unele lucruri, am răspuns Avocatul respectiv avea o relaţie cu logodnica mea, eu eram beat când l-am lovit — Şi ce-ai mai făcut de-atunci, Perry? — Am lucrat ca maseur în Belgia Azi m-am întors în State Mă privi cu răceală — Nu încerca să fii prea simpatic, Perry Am toată noaptea la dispoziţie Şi, mulţumită prietenului tău care zace aici, se pare că va trece ceva timp până să ajungi să dormi Îmi întoarse spatele, pentru a se consulta cu Eggers Sosise şi medicul legist M-am uitat la Hartwick şi am înjurat printre dinţi Fusese gata să vorbească Gata să facem schimb de informaţii, după cum se exprimase el Acum nu mai putea vorbi cu nimeni 12 A fost nevoie de douăsprezece ore ca să scăpăm de Scott Ne-a mai ţinut la locul faptei un timp, apoi le-a cerut colegilor ei să ne ducă la secţie şi să o aşteptăm acolo pentru interogatoriu A durat toată noaptea Scott ne tot presa să-i dăm mai multe detalii despre Hartwick, însă nu prea aveam ce să-i spunem Kinkaid i-a explicat că l-a cunoscut pe Hartwick doar în calitate de prieten al lui Wayne Weston, însă nu a menţionat că s-ar fi ocupat cu traficul de arme Eu şi Joe am recunoscut că l-am cunoscut pe Hartwick în timp ce investigam cazul Weston Am văzut cum se luminează la faţă auzind asta şi mi-am dat seama că deja visează la titluri uriaşe pe prima pagină în ziare şi la prestigiul pe care l-ar putea câştiga Dar ştiam şi că n-o să fie aşa Cei de la FBI făceau regula jocului Chiar dacă asasinarea lui Hartwick fusese comisă în jurisdicţia poliţiei din Cleveland, vor face tot posibilul să o ţină pe Scott la distanţă de cazul Weston, indiferent de legătura ce părea evidentă între cele două cazuri Un timp, Scott a încercat să se joace cu noi, pretinzând că ne consideră suspecţi Îşi închipuia că ne poate speria suficient de mult ca să-i dăm amănunte despre Hartwick Era un plan stupid din moment ce Hartwick fusese doborât de la distanţă, cu o puşcă Ne-au interogat separat, apoi din nou împreună, încercând să ne prindă pe picior greşit După această sesiune, Kinkaid se duse la toaletă, iar Scott plecă să dea un telefon, lăsându-ne pe mine şi pe Joe singuri cu Eggers — Hei, Tim, poate că vrei să-l verifici pe Kinkaid, am spus eu Tim se încruntă — Crezi că el l-a împuşcat? Joe mă privi mirat, ridicând din sprâncene Am scuturat din cap — Nu cred că el l-a împuşcat pe Hartwick, dar sunt convins că merită să încerci Kinkaid ar fi putut să-l împuşte de acolo de unde se afla şi adevărul este că nu ştim prea multe despre el Iniţial l-a minţit pe Joe, după care a apărut la noi în birou, oferindu-se să ne ajute A fost un gest frumos, dar nu am avut timp să-l verificăm Este posibil să se fi temut de ce ar fi putut să ne spună Hartwick Poate îndeajuns de mult încât să-l omoare — De ce i-ar păsa de ce ne putea spune Hartwick? întrebă Joe Tipul ăsta nu mai lucra cu Weston de ani de zile Ce dracu’, doar s-a mutat din oraş de atâta timp! — Nu spun că aşa stau lucrurile, ci doar că merită să-l examinăm mai atent Eggers dădu din cap — Sunt sigur că Hartwick a fost omorât de un glonţ de puşcă Kinkaid avea un revolver Colt Python E o armă mare, de acord, însă nu cred că este cea cu care s-a tras — Are un Colt Python, dar asta nu înseamnă că n-a avut nicio altă armă la el — Vrei să spui că este posibil să fi folosit puşca în cimitir, ca apoi să o arunce în maşină şi să fugă să vă întâlnească? Dădu din umeri Vom verifica toate maşinile, fii sigur de asta, însă mă îndoiesc că aşa s-au petrecut lucrurile Avea cam mult de alergat ca să traverseze tot cimitirul Joe dădu din cap aprobator — Nu a făcut-o Kinkaid, zise el Ar fi fost absolut impresionant să acopere toată distanţa aia ca să apară lângă noi imediat după împuşcătură; şi nici măcar nu gâfâia În afară de asta, dacă a aruncat puşca în cimitir, poliţiştii o vor găsi Kinkaid reveni în cameră, negru de furie — Mulţumesc pentru votul de încredere, Pritchard, spuse el Apoi se întoarse spre mine Iar tu, Perry, eşti un nemernic Am simţit cum roşesc — Îmi pare rău, Kinkaid N-am spus că te suspectez de crimă, însă nu ştim prea multe despre tine Dădu din cap, privindu-mă dispreţuitor — Cum zici tu, Perry Se întoarse spre Eggers Unde este toaleta pentru bărbaţi? N-am reuşit s-o găsesc din prima Într-un fel a fost bine, deoarece n-am ratat discuţia voastră În cele din urmă, ne-au lăsat să plecăm pe la cinci dimineaţa Eram epuizaţi cu toţii şi a trebuit să chemăm un taxi, pentru că poliţiştii reţinuseră maşina lui Joe şi pe cea a lui Kinkaid — Aaron, îmi cer scuze, am spus în timp ce aşteptam taxiul N-a fost nimic personal, ci doar reacţia unui detectiv cu experienţă, care încerca să stabilească cine ar fi putut fi în poziţie de tragere Dădu din cap fără să mă privească — E-n regulă, Perry Înţeleg N-am de gând să mint, să pretind că nu-mi pasă, pentru că m-a înfuriat rău ce-am auzit, dar nu vreau ca asta să ne stea în cale Vreau să o găsesc pe Julie Weston şi pentru asta va trebui să lucrăm împreună — Ţi-ai rezervat cameră la hotel? întrebă Joe — Mda, am rezervat-o înainte să vin la voi Plănuiam să rămân câteva zile în oraş — Atunci du-te şi dormi, iar când te trezeşti, vino la birou s-o luăm de la capăt Cineva l-a omorât pe Hartwick pentru că nu voia ca el să vorbească cu noi, aşa că trebuie să aflăm cine a făcut-o — Mâine o să discutăm şi cu Cody, am anticipat eu Fac pariu că o să aibă o grămadă de întrebări când o să afle despre toate astea — Cu siguranţă, zise Joe — Am început să agităm apele Este evident Cineva se simte deranjat de investigaţia noastră — Şi atunci de ce nu v-ar elimina şi pe voi? întrebă Kinkaid Sau măcar să încerce s-o facă Joe dădu din cap — Nu ştiu Dar propun să nu ne plângem că n-a făcut-o Kinkaid se urcă în primul taxi, iar eu şi Joe am rămas pe trotuar, aşteptându-l pe următorul Am urmărit stopurile maşinii micşorându-se pe măsură ce maşina se îndepărta Văzusem destule puncte roşii pe ziua de azi Când m-am trezit, în aceeaşi dimineaţă, durerea care îmi cuprinsese gâtul şi umerii era mai intensă şi am gemut la prima mişcare Spatele meu era ca o coardă de chitară după un solo al lui Jimi Hendrix Mi-am aruncat ochii spre ceas şi am constatat că era aproape unsprezece, ceea ce însemna că dormisem patru ore Aveam nevoie de un duş lung şi fierbinte, dar ştiam că Joe se afla deja la birou şi nu voiam să întârzii M-am îmbrăcat, m-am spălat pe faţă cu apă rece, m-am pieptănat şi am plecat Bineînţeles că Joe era deja la birou şi vorbea la telefon Purta o cămaşă impecabilă, cravată, şi arăta proaspăt şi revigorat de parcă se întorsese la muncă după o săptămână de concediu Am dat din cap Era uimitor Pe când lucram cu el, în secţia de narcotice, aflasem cât poate să muncească fără să doarmă Capacitatea lui de a evita – sau ignora – oboseala fizică era incredibilă M-am trântit pe scaun lângă el şi am tras cu urechea la convorbire Părea că stă de vorbă cu un poliţist, despre Hartwick Poate cu Eggers, deoarece Scott era cu siguranţă încă în pat după o noapte nedormită Stilul ei de lucru era la fel de renumit ca şi al lui Joe, deşi pentru motive total opuse Joe închise şi îmi zâmbi larg — ’Neaţa, LP Ai petrecut bine aseară? M-am uitat urât la el — Te urăsc pentru energia asta inepuizabilă — Sunt de două ori mai în vârstă decât tine, puştiule Nu mă lua cu prostii de-astea M-am încruntat şi am luat o gură din cafeaua pe care o cumpărasem în drum — Cu cine vorbeai? — Eggers — Eram sigur Ce-a avut de zis? — N-a spus că partenera lui e o idioată, deşi am încercat să-l fac să admită asta Au aflat la ce hotel stătea Hartwick — Au găsit ceva în cameră? — Nu prea Cel puţin nimic care să indice ce căuta în Cleveland În schimb, au găsit muniţie, încă două pistoale şi o grenadă Se pare că Hartwick pornise la război Am ridicat din sprâncene — O grenadă? Îţi baţi joc de mine? — Aşa a spus Eggers Bine că a lăsat-o în cameră, altfel putea să explodeze aseară şi să arunce în aer jumătate de stradă, cu tot cu noi Şi, da, va trebui să revenim în după-amiaza asta să mai stăm puţin de vorbă cu Scott şi cu Eggers — Nu reuşesc să-i dea de cap, nu? Dacă ar fi găsit vreo pistă, n-ar mai avea timp de pierdut cu noi — Ai dreptate În ce mă priveşte, cred că asasinul a fost unul dintre ruşi Tu nu? Cafeaua se răcise suficient ca s-o pot bea, aşa că am luat câteva înghiţituri bune înainte de a răspunde — Cred că e mai corect să spun că presupun că a fost unul dintre ei Evident, nu pot dovedi, dar pare logic Ştim că unii dintre ei au făcut parte din trupele pentru operaţiuni speciale, iar cel care a tras se pricepea la treaba asta Ca să nu mai vorbim de tehnica folosită — Corect Apropo, Cody trebuie să apară din clipă în clipă I-am spus să-ţi dea timp până la unsprezece Kinkaid va veni şi el curând — De când eşti tu aici? Se uită la ceas — De pe la opt — Ai dormit vreun pic, Joe? — Sunt bine, n-am nimic N-am insistat — Am o întrebare pentru tine — Da? — După tot haosul de ieri, discuţia noastră cu Dan Beckley pare insignifiantă, însă a clarificat câteva aspecte importante despre relaţia profesională dintre Weston şi Hubbard Ne concentrăm asupra ipotezei ăsteia sau asupra lui Hartwick şi a ruşilor? Joe îşi sprijini bărbia pe mâini Aşa cum stătea cu coatele pe masă, părea că se roagă — Nu ştiu, răspunse el Cred că ambele sunt importante şi mai cred că s-ar putea să aibă legătură Dar nu vreau să afle Cody despre asta — Despre Dan Beckley? am întrebat, iar el aprobă dând din cap De ce nu? Deja i-am spus despre Hubbard — Aşa este, dar acum ştim mai clar cum stăteau lucrurile între Weston şi Hubbard şi vreau să păstrăm tăcerea o vreme Hubbard este un tip al naibii de influent, poate cel mai puternic om din oraşul acesta şi nu am încredere totală în Cody Ne-a mai servit nişte piste false şi asta nu-mi place — Vrei să spui că este posibil ca Hubbard să-i influenţeze pe cei de la FBI? Acum cine este prea suspicios, Joseph? Se auzi o bătaie în uşă, şi în cameră intră Aaron Kinkaid — ’Neaţa, spuse el Am constatat cu plăcere că arăta chiar mai dărâmat decât mine — A fost o noapte lungă, zise el şi se aşeză epuizat — Un tip pe nume Thad Cody va fi aici curând, spuse Joe Probabil, însoţit de câţiva poliţişti Cody lucrează pentru FBI şi conduce investigaţia în cazul Weston Este posibil să aibă câteva întrebări pentru tine De parcă l-ar fi auzit, uşa se deschise şi intră Cody, urmat de Swanders De data asta Kraus nu-i însoţea Bine că mă grăbisem să ajung mai devreme, altfel aş fi fost luat pe sus din pat de un agent FBI nervos — Ăsta-i Kinkaid? întrebă Cody, arătând spre oaspetele nostru roşcat — Sunt Aaron Kinkaid — Bine Înseamnă că suntem toţi aici Cody îşi trase un scaun; Swanders rămase în picioare, rezemat de perete Cody purta costum şi avea din nou servieta la el La prima noastră întâlnire fusese puţin cam arogant, dar asta nu însemna nimic în comparaţie cu atitudinea lui de acum – era de-a dreptul furios — În regulă, domnilor, spuse el Să auzim ce aveţi de spus Vă previn că ar fi cazul să-mi spuneţi adevărul, cu toate detaliile Dacă mi-aţi compromis investigaţia, o să am grijă să regretaţi Era un mod minunat de a începe discuţia Joe i-a relatat cum venise Kinkaid la noi la birou cu o zi în urmă, precum şi modul în care reuşisem să aflăm identitatea lui Randy Hartwick De data asta, n-a mai omis traficul cu arme Cody se încruntă, apoi se aplecă în faţă, concentrat — Pentru cine transporta arme? — Nu ştiu, răspunse Kinkaid — Nici măcar o bănuială? N-ai auzit niciodată un nume? Ştii măcar ce fel de arme? Orice! Kinkaid negă dând din cap — Nimic Nu ştiu decât ce mi-a spus Wayne Weston Nu mi-a dat detalii, iar eu nu am pus întrebări — Înţeleg Deci, ce vă aduce aici, domnule Kinkaid? Kinkaid privi în jos, aşa cum făcuse cu o zi în urmă când vorbise cu noi — Păi, ăă, Julie Kinkaid, răspunse el Am fost destul de apropiaţi, ştiţi? Şi, ei bine, aş vrea să fac tot ce pot ca să ajut Am discutat mai mult de o oră Din când în când, mai punea şi Swanders câte o întrebare, dar era evident că şeful e Cody Nimeni nu ne-a spus unde este Kraus sau de ce nu i-a însoţit — Trebuie să vă spun, nemernicilor, că într-adevăr vă pricepeţi să complicaţi totul, spuse Cody Tipul ăsta, Hartwick, putea fi veriga necesară pentru a rezolva cazul Iar voi? Mă sunaţi să mă informaţi? Nu, nici vorbă În schimb, vă jucaţi singuri şi vă ardeţi Iar între timp, mă ard şi eu, pentru că omul cu care trebuia să stau de vorbă este mort Dădu din cap dezgustat V-am spus că vreau să colaborăm, dar mi-aţi demonstrat că nu vă interesează Mă simţeam ca un şcolar certat de director – conştient de consecinţele faptelor mele, dar în acelaşi timp uşor amuzat de tot ce se petrecea Cody nu intenţionase niciodată să colaboreze cu noi O dovedise când îi pusese pe Kraus şi Swanders să ne inducă în eroare cu aiureala aia despre jocurile de noroc Şi, dacă ar fi fost mai deştept, ar fi putut da de Hartwick înaintea noastră Dacă l-ar fi găsit el primul sunt sigur că nu s-ar fi deranjat să ne anunţe Se părea că ancheta lui ajunsese într-un punct mort Nu voia să lucreze cu noi, dar văzuse că progresasem mai mult decât el, iar asta îl călca pe nervi — Am încercat să lucrăm cu tine, obiectă Joe Ţi-am spus să-l verifici pe Hubbard Ai făcut-o? — Da, ne ocupăm Dar o zi nu este de ajuns, de acord? — Nouă ne-a ajuns să-l găsim pe Hartwick, am intervenit eu — Şi a fost de-ajuns să şi moară, idioţilor Cody oftă şi îşi aranjă cravata Sunt furios pe voi pentru ce s-a întâmplat, dar acum nu mai are rost să mă plâng E mort şi nu ne mai poate spune nimic Totuşi, trebuie să găsim pe cineva care să ne ajute Aveţi idee cu cine ar fi putut lucra Hartwick? Joe şi cu mine am ridicat din umeri, iar Cody se întoarse spre Kinkaid — Nu ştiu, răspunse acesta După cum am mai spus era doar un tip din alt stat, pe care l-am întâlnit de câteva ori Asta-i tot După mine, îţi pierzi timpul cu Jeremiah Hubbard E clar că aici e mâna ruşilor Nu este obligatoriu ca activităţile lui Weston în slujba lui Hubbard să aibă legătură cu asta De fapt, este mai plauzibil ca legătura lui cu ruşii să fie Hartwick, nu Hubbard Cody păru să cântărească ideea — Ai dreptate Hubbard este om de afaceri Hartwick era un bătăuş profesionist Mi se părea că şi Wayne Weston fusese un şantajist profesionist M-am uitat la Joe, gândindu-mă la Dan Beckley şi mi-a făcut un semn cu capul, aproape imperceptibil — Uite ce vă propun, zise Cody O să văd ce putem afla despre Hartwick ăsta Între timp, staţi deoparte, aţi înţeles? Am acceptat să vă ocupaţi de caz crezând că veţi coopera, însă este evident că nu aşa stau lucrurile Dacă îmi mai puneţi o dată ancheta în pericol, voi avea grijă să vi se retragă autorizaţiile Clar? — Asta să crezi tu! A naibii propunere, Cody! Îmi zâmbi glacial — Bine, nu este o propunere Este un ordin, Perry Şi ar fi înţelept din partea voastră să nu mă puneţi la încercare Păstrăm legătura, zise el şi se ridică După ce Cody şi Swanders ieşiră, Kinkaid se uită la noi — Asta-i o tâmpenie, zise el Voi doi aveţi o afacere legală Nu vă poate impune ce cazuri să investigaţi, decât dacă vă poate acuza de ceva — Nu, nu poate, răspunse Joe Dar poate să ne facă viaţa foarte grea — Sper că nu aveţi de gând să-l ascultaţi? Ce naiba, Pritchard, nu puteţi renunţa! Joe îl privi dezgustat, de parcă Kinkaid i-ar fi sugerat să renunţe la meseria de detectiv particular şi să se apuce de patinaj artistic — N-am de gând să renunţ Spun doar că de-acum încolo va fi mai dificil Trebuie să lucrăm oarecum din umbră — Şi-atunci, ce facem? Cum avansăm? — După mine, avem două lucruri de făcut, zise Joe Trebuie să aflăm mult mai multe despre ruşi – cu cine fac tranzacţii, în ce sunt implicaţi orice care îi poate lega de Weston sau de Hartwick Sau de Hubbard În principiu, trebuie să efectuăm investigaţii minuţioase despre oricine are legătură cu acest caz — O să fie greu în ce-l priveşte pe Hartwick, am intervenit eu Locuia în Carolina de Sud, nu în Cleveland Din câte ştiu, aici venea doar în vizită — Înseamnă că unul dintre noi va trebui să plece în Carolina de Sud, zise Joe Kinkaid se încruntă — Să lucrăm separat? Nu-mi place asta — Nici aseară nu ţi-a plăcut, Kinkaid, însă aşa cum ţi-am ignorat părerea ieri, o vom ignora şi acum, spuse Pritchard pe un ton neutru, pentru a nu-l enerva din nou Dacă plecăm toţi spre Carolina, Cody o să facă o criză — Cody o să facă pe nebunul indiferent dacă plecăm toţi sau doar unul, am spus eu — Presupun că îţi vor fi de-ajuns câteva zile acolo, zise Joe Până atunci, voi încerca să-i distrag atenţia lui Cody, ca să nu remarce absenţa ta Iar dacă află, o să-i spun că ai plecat pentru alt caz, care nu are legătură cu Wayne Weston Nu ne poate împiedica să lucrăm, deşi sunt sigur că i-ar plăcea să încerce — Presupui că îmi vor ajunge câteva zile? Vrei să spui că eu sunt cel pentru Carolina de Sud? Joe încuviinţă din cap — Exact Cred că Scott şi Eggers îşi vor concentra atenţia asupra lui Kinkaid şi mai puţin asupra noastră Mă gândesc că el şi cu mine putem rămâne în oraş încercând să aflăm câte ceva despre ruşi În afară de asta, ruşii reprezintă ameninţarea principală, aşa că n-ar strica să fim doi aici — Scott şi Eggers, am mormăit La dracu’, de ei am uitat În niciun caz nu o să-mi permită să părăsesc oraşul după ce am asistat la o crimă — Vai, exclamă Joe, privindu-mă cu nevinovăţie, poate că nu ar trebui să le spunem că pleci 13 A doua zi dimineaţă, când am coborât din avion în Myrtle Beach, am închis ochii şi am respirat profund Erau treizeci şi cinci de grade şi soarele strălucea nemilos Cu câteva ore în urmă, când plecasem din Cleveland, erau aproximativ cincisprezece grade şi zăpada care mai rămăsese era împrăştiată de vântul tăios dinspre lac Pentru prima dată de când îi auzisem numele i-am fost recunoscător lui Randy Hartwick pentru faptul că locuise în Carolina de Sud Am condus de-a lungul plajei maşina Ford Contour pe care o închiriasem, cu gândul de a trece în revistă hotelurile, pentru a-l găsi pe cel pe care îl căutam – Golden Breakers Curând mi-am dat seama că va fi mai greu decât îmi închipuisem Hotelurile păreau să se înşiruie unul după altul, la nesfârşit Am condus încet pe bulevardul Ocean vreo cincisprezece minute, şi n-am văzut nimic în afară de hoteluri Cele mai multe hoteluri amplasate pe partea cu plaja erau clădiri înalte, elegante, în vreme ce clădirile aflate pe cealaltă parte erau în general micuţe, cu unul sau două etaje, foarte diferite de vecinele lor de-a dreptul impresionante La o distanţă de numai cincizeci de metri, diferenţa de calitate şi, fără îndoială, de preţ, era uimitoare După ce am trecut pe lângă zeci de hoteluri, fără să reuşesc să localizez Golden Breakers, am renunţat şi am ieşit de pe bulevardul Ocean în căutarea unei staţii de benzină Paralel cu bulevardul, la câteva sute de metri spre centrul oraşului, era strada comercială Aici existau doar câteva hoteluri, însă foarte multe magazine de îmbrăcăminte şi restaurante Am parcat la prima benzinărie şi am intrat să cer informaţii Casiera, o fată cu un aer plictisit, îmi spuse că sunt doar la opt blocuri distanţă de obiectivul meu, după care adăugă: — Toate hotelurile au hărţi pe pliante sau pe rezervări Deşteaptă! Uite că nu aveam nici pliant, nici rezervare Am găsit hotelul la opt blocuri distanţă, spre nord, aşa cum îmi spusese Era o clădire de-a dreptul impresionantă Holul se afla la parter, dar în dreapta şi-n stânga lui se înălţau două clădiri turn, de şaisprezece etaje, în care erau camerele şi apartamentele Pe terasă, deasupra holului, era piscina Minunat! Am parcat şi am intrat Semnul arăta că au camere libere, aşa că m-am hotărât să stau acolo Am întrebat de preţul camerelor; chiar dacă mi s-a părut mare, era mult mai ieftin acum, comparativ cu cel din următoarele luni, când urma să fie vârf de sezon Oricum, John Weston deconta Am rezervat o cameră pentru două nopţi şi am plătit cu cartea de credit, luând şi o chitanţă pentru evidenţa contabilă După ce am rezolvat cu cazarea, m-am întors la maşină şi am parcat-o în garajul hotelului Pentru prima dată am fost bucuros că am o maşină mică Garajul avea cel mai coborât plafon pe care-l văzusem vreodată Poate că toată lumea de-aici conducea maşini sport Am găsit un loc liber, apoi mi-am luat valiza din portbagaj şi am intrat în hotel Camera mea era la etajul doi, în turnul din nord Am luat liftul, am găsit camera, am intrat şi am rămas surprins: „Camera” era, de fapt, un apartament compus dintr-un living, un dormitor şi o bucătărie mică, dar bine dotată Livingul şi dormitorul aveau uşi glisante, de sticlă, care dădeau într-un balcon mare, cu vedere spre plajă Mi-am aruncat bagajele pe canapea şi am ieşit pe balcon Razele soarelui se reflectau în apă şi făceau valurile să scânteieze Câţiva oameni se bronzau întinşi pe pături, pe nisip, iar un grup de copii pasau o minge de fotbal de la unul la altul Era încă prea frig ca să înoate O barcă, cu o pânză albastră cu galben, plutea pe valuri, la câteva sute de metri de ţărm Nu sosise vremea concediilor cu familia, iar până la vacanţa de primăvară, când urmau să vină studenţii, mai era o săptămână Am lăsat uşa de la balcon deschisă, ca să intre briza caldă Era o zi frumoasă şi aveam o cameră de hotel minunată, însă mă găseam acolo ca să muncesc Am dezbrăcat cămaşa cu mânecă lungă şi mi-am luat un tricou subţire, apoi am strecurat pistolul în toc, la spate Nu mă aşteptam să am probleme, însă Randy Hartwick o păţise în Cleveland, aşa că n-aveam de gând să-i caut colegii nepregătit Am băgat cardul de acces în buzunar şi m-am îndreptat spre lift Recepţionera mă întâmpină cu un zâmbet — Vă place camera? — Este incredibilă, am răspuns, şi zâmbetul i se lăţi, de parcă îi dădusem vestea zilei Dar mai am o întrebare — Vă rog — Speram să pot vorbi cu proprietarul Ştiţi unde l-aş putea găsi? După o clipă de ezitare, recepţionera îmi răspunse: — Domnul Burks nu este aici Credeţi că v-ar putea ajuta unul dintre manageri? Pot să vă întreb de ce doriţi să vorbiţi cu proprietarul? — Pentru că vreau să ştiu cine răspunde de mizeria asta, am spus, arătând spre hol Zâmbetul ei dispăru instantaneu, aşa că am adăugat repede: Glumesc — Oh Surâse din nou, uşurată — Trebuie să îi vorbesc în legătură cu o cunoştinţă comună, cineva care, din păcate, a murit Îşi duse mâna la piept — Oh, nu! Se pare că în ultimul timp aflu numai veşti proaste Acum două zile a mai sunat cineva pentru a-l anunţa pe şeful pazei că unul dintre prietenii săi apropiaţi a decedat Deci, femeia era cea cu care vorbisem la telefon Probabil, cea mai drăguţă persoană din lume, şi eu reuşisem, pentru a doua oară, să o întristez — Da, este deprimant Totuşi, aveţi idee unde l-aş putea găsi pe proprietar? Domnul Burks, nu-i aşa? — Da, Lamar Burks După cum v-am spus, nu este aici şi nu cred că mai vine astăzi, dar îi pot transmite un mesaj — Speram să îl întâlnesc astăzi Se încruntă — Cred că joacă golf, însă nu ştiu unde — Bănuiesc că aş putea întreba Femeia îmi zâmbi — Nu prea Sunt aproximativ o sută de terenuri de golf la distanţă de o oră de aici — Aha Am stat puţin pe gânduri Pe ecusonul ei scria REBECCA Un nume frumos Şi ea era frumuşică Probabil că avea picioare trăsnet Oare ce voiam? A, da, să-l găsesc pe proprietar — Hotelul acesta are şi teren de golf? am întrebat — Da — Ei bine, poate că domnul Burks joacă aici — Ce idee bună, spuse ea impresionată de perspicacitatea mea La naiba, mi-am zis Sunt plin de idei măreţe, Rebecca De fapt, am câteva şi în ceea ce te priveşte Rebecca traversă camera şi scoase o broşură din raftul de pe perete Nu greşisem – chiar avea nişte picioare superbe — Se pare că există cinci locuri diferite, zise ea Puteţi începe cu asta Am luat broşura — Pot folosi telefonul dumneavoastră? — Nu am voie să vă permit, dar n-o să spun nimănui dacă nu spuneţi nici dumneavoastră — S-a făcut A pus telefonul lângă mine, iar eu am început să sun, întrebând dacă Lamar Burks este acolo Vorbeam ca şi cum mă aşteptam să îl găsesc acolo, astfel încât să nu trezesc suspiciuni La al patrulea apel, l-am găsit, la Sweetwater Bay — Da, Lamar este aici, mi-a confirmat cel care a răspuns La naiba, a fost aici toată ziua De câteva ore încercăm să-l aruncăm afară Râse zgomotos Îmi închipuiam nişte tipi fumând trabuc şi discutând despre golf toată ziua, în timp ce alţii munceau din greu Acum nu-l văd, dar următorul joc trebuie să înceapă cam peste o oră — Mulţumesc, voi încerca să ajung Am închis şi am zâmbit — Succes, Rebecca Mulţumesc pentru ajutor Părea să-i facă plăcere că îi spun pe nume — Cu plăcere Dacă mai aveţi nevoie de ceva, sper că nu veţi ezita să mă solicitaţi — Probabil, va trebui să ezit, am răspuns Femeile frumoase şi elegante ca tine nu ar trebui corupte de bărbaţi ca mine Zâmbi şi îşi trecu vârful limbii peste buza de jos — Puţină corupţie nu strică niciodată Era momentul s-o şterg, altfel aş uita complet de Lamar Burks sau de Randy Hartwick — Trebuie să plec, Rebecca Promite-mi că o să-ţi fie dor de mine — Promit, zise ea râzând Am ieşit din hotel Chiar începea să-mi placă în Carolina de Sud Sweetwater Bay era la un sfert de oră distanţă de hotel Broşura avea şi o hartă, aşa că am găsit terenul fără probleme Clădirea administraţiei, micuţă, era înconjurată de palmieri După ce ai petrecut o iarnă în Cleveland, palmierii se numărau printre cele mai plăcute imagini din lume Indicatoarele te orientau spre terenuri Am parcat şi am intrat în clădire La recepţie stătea un bărbat supraponderal, îmbrăcat cu pantaloni scurţi, kaki şi un tricou Nike L-am întrebat dacă l-a văzut pe Lamar Burks — Tu ai sunat mai devreme? întrebă el, fără să-şi ia ochii de la televizorul micuţ suspendat Era pe canalul de golf, unde un tip tocmai demonstra tehnica loviturilor tăiate Fascinant — Da, am sunat mai devreme Lamar e pe-aici? — Îhâm Îmi făcu semn cu capul spre partea din faţă a clădirii, fără să mă privească E pe teren M-am uitat afară, în direcţia indicată Erau doar şase persoane acolo, dintre care trei femei Doi albi tineri şi un bărbat de culoare, între două vârste — Unde găsesc un set de mingi? — Ia din raft, spuse el Cinci dolari — Bine Crose pot închiria? În cele din urmă, renunţă să se uite la ecran şi se holbă la mine de parcă i-aş fi cerut să-mi închirieze chiloţii — Nu aveţi crose? — Nu sunt de aici N-am venit să joc golf Dădu din cap, ca şi cum nu-i venea să creadă — Sunt unele în raft, lângă perete Alege-ţi de-acolo I-am plătit şi am luat câteva crose Erau mai bune decât orice avusesem eu vreodată Am ieşit şi m-am îndreptat spre teren Albii plecaseră şi rămăseseră femeile şi negrul În timp ce mă apropiam, una dintre ele exclamă: — Frumoasă lovitură, Lamar! Lamar Burks îşi aranja mingea Am lăsat şi eu câteva mingi alături, iar el mi-a zâmbit Avea în jur de patruzeci de ani, era scund şi solid Purta o cămaşă albă şi pantaloni scurţi, albi, care îi puneau în evidenţă coapsele puternice Am găsit un suport în iarbă şi am plasat o minge pe el, apoi am luat poziţia de lovire N-am fost niciodată un jucător bun Jocul mi se părea prea lent şi prea puţin solicitant fizic pentru a compensa un antrenament zdravăn sau un meci de baschet Jucam din când în când, dar mi se părea un sport pentru pensionari Trecuse aproape un an de când pusesem ultima dată mâna pe o crosă Am încercat câteva lovituri de încălzire, apoi m-am apropiat de suport Prima minge a zburat la aproximativ şaptezeci de metri distanţă, razant cu iarba, dar a căzut în teren Am pus o altă minge pe suport şi am lovit De data asta s-a ridicat, însă lovitura a fost groaznică La fel şi următoarea În spatele meu, Lamar râse prietenos — Cred că ar trebui să mă mut, să ies din raza de tragere — Nu e nevoie să fii sarcastic, Lamar Am cam ruginit Ridică din sprâncene — Aha Îmi ştii numele I-am întins mâna: — Lincoln Perry, m-am prezentat Speram să îţi vorbesc despre unul dintre angajaţii tăi — Care anume? — Randy Hartwick Miji ochii — Cine sunteţi dumneavoastră, domnule Perry? Am scos portofelul şi i-am arătat legitimaţia A studiat-o cu atenţie — În regulă Putem vorbi Dar mai întâi vreau să îmi termin jocul — Corect — Continuă şi tu, o să încerc să nu râd, însă nu-mi va fi uşor Cred că ai cel mai urât stil care s-a văzut vreodată în zona asta Am ales altă crosă — Ştii ce, Lamar? Fac pariu cu tine pe cincizeci de dolari că pot trimite mingea mai departe decât tine — Cred că glumeşti, tinere! Dar de ce nu? Singurul lucru care îmi place mai mult decât un parior este un parior fraier, spuse el, şi râse zgomotos Din câte încercări? — Tu hotărăşti — Bine, din trei — S-a făcut Nu mă preocupa prea tare că aş putea pierde banii Îl văzusem lovind şi, chiar dacă o făcea cu precizie, nu trimitea mingea la distanţe mari Avea braţele scurte şi controla foarte bine lovitura Când lovise, nu trimisese mingea la mai mult de două sute de metri Mai avea o crosă, cu capul enorm, genul preferat de jucătorii care se străduiau să lovească la distanţe mari Nu prea mă pricepeam la golf, dar eram înalt şi puternic, ceea ce îmi permitea să fiu bun la loviturile la distanţă Burks scoase altă crosă şi lovi de câteva ori de probă M-am liniştit când am văzut cum loveşte — Sunt primul, anunţă el Prima minge lovită chiar în mijloc zbură la vreo sută patruzeci de metri O lovitură frumoasă, dar nu prea lungă — La naiba, zise el Lovesc ca bunica La a doua lovitură răsuci încheietura ceva mai repede şi mai câştigă vreo cincisprezece metri, deşi mingea se abătuse spre dreapta — O sută cincizeci şi cinci, anunţă el victorios Destul de mult pentru crosa aia; majoritatea jucătorilor ar fi fost mulţumiţi Lovi şi a treia oară, dar nu depăşi o sută patruzeci — Trebuie să depăşeşti o sută cincizeci şi cinci, spuse el, păşind în spate, însă n-ai să reuşeşti — O să vedem Am poziţionat mingea cu vârful crosei şi am lovit Mingea a zburat la aproximativ o sută douăzeci de metri, mult spre dreapta Burks râse tare Am pregătit altă minge şi mi-am rotit braţele, încercând să mă relaxez Cu cât voi lovi mai uşor, cu atât va fi mai eficient De data asta am ţinut capul plecat şi am calculat forţa loviturii A fost cât de cât directă, deşi uşor tăiată şi s-a apropiat de marcajul de o sută şaptezeci de metri M-am întors spre Burks şi am zâmbit — La dracu’, o lovitură oribilă Categoric oribilă Am început să râd — N-am pariat pe calitatea loviturii, ci pe distanţă Îmi datorezi cincizeci, dar pot să uit asta, dacă cooperezi — O să-ţi spun numai ce consider că ar fi necesar Sunt un om cinstit, dar nu încurajez belelele Dacă ai de gând să îi faci probleme lui Randy, n-ai dat peste omul potrivit — Nu îi voi face nicio problemă Nici eu, nici altcineva Domnul Hartwick a fost ucis ieri în Cleveland Exersa lovituri, dar când auzi ce-i spusesem, scăpă crosa din mână şi se întoarse spre mine, surprins — Vorbeşti serios? — Da Rămase privind în gol, dar i-am citit în ochi o tristeţe sinceră Era clar că îl apreciase pe Randy Hartwick În cele din urmă ridică crosa şi o puse în husă — Hai să bem ceva, propuse el Ne-am dus la club şi ne-am aşezat la o masă în curtea interioară care dădea spre parcarea pentru maşinile de teren Burks comandă o bere, iar eu o limonadă Aveam un adevărat talent să le stric ziua oamenilor — Nu bei? întrebă el — Nu în timpul programului Am făcut-o lată într-o noapte şi mi-am pierdut slujba din cauza asta — Ce slujbă? — Am fost poliţist N-am continuat, însă el aştepta, sperând să-i dau mai multe detalii Am mai băut puţină limonadă şi i-am povestit — Eram logodit cu o femeie pe care chiar o iubeam Mai mult decât mă iubea ea Am aflat că se culca cu un avocat tare, aşa că m-am dus la bar să-mi înec amarul în băutură La un moment dat, între a zecea şi a unşpea bere, am hotărât că ar fi o idee bună să dau de tipul ăsta şi să discut problema cu el Secretara lui, foarte amabilă, mi-a spus că lua cina la un club, aşa că m-am urcat beat la volan şi m-am dus după el L-am găsit în parcare şi n-a ieşit nimic bun din asta Îmi tot zâmbea, de parcă situaţia ar fi fost amuzantă, şi mi-a zis „campionule” de prea multe ori Burks mă privea cu interes, dar fără să mă judece — L-am lovit o singură dată, am continuat, dar a fost un pumn bine ţintit Când am plecat zăcea pe jos, în parcare, cu nasul rupt După aproximativ zece minute, m-a oprit o maşină de patrulare – fusesem dat în urmărire M-au arestat pentru conducere în stare de ebrietate şi ultraj Am fost găsit vinovat pentru ambele capete de acuzare şi m-au dat afară Şeful mi-a spus că sunt o ruşine pentru departament Mi-am terminat limonada şi am împins paharul deoparte — Măcar ai satisfacţia că i-ai spart nasul nemernicului, spuse Burks — N-am simţit-o deloc Dădu din cap — Deci, Randy e mort? — A murit acum două nopţi, din păcate Eram cu el când s-a întâmplat Cineva l-a doborât cu un foc tras de la distanţă — În ce era implicat? Am desfăcut larg braţele — Asta încerc şi eu să aflu A fost omorât înainte să apuce să-mi spună ceva Eu şi partenerul meu încercăm să găsim o femeie dispărută împreună cu fiica ei Soţul femeii era un personaj destul de dubios; e posibil să fi avut legături cu mafia rusă S-ar putea că şi Hartwick să fi avut de-a face cu ruşii A apărut în Cleveland acum câteva zile — Randy Hartwick şi mafia rusă? repetă Burks, de parcă nu-i venea să creadă — Asta am auzit Scutură din cap — Bănuiesc că orice e posibil, şi totuşi sunt teribil de surprins să aud aşa ceva Era un tip foarte de treabă — De când lucra pentru tine? — De vreo zece ani Am cumpărat hotelul acum doisprezece ani Voiam să îmbunătăţesc sistemul de securitate, ca să evit eventualele reclamaţii, aşa că am început să mă interesez de companii de pază şi protecţie Unul dintre cei cu care am discutat mi-a sugerat să lucrez cu Randy, zicea că abia se retrăsese din Marină şi avea nevoie de o slujbă L-am sunat şi am aranjat totul A făcut treabă bună pentru mine — Un tip din Cleveland mi-a sugerat că Hartwick folosea slujba asta drept paravan pentru traficul de arme Călătorea mult? — Din când în când îşi lua concediu, dar în cea mai mare parte a timpului era aici Nu mi-a dat niciodată vreun motiv să-i reproşez ceva Ne întâlneam o dată la câteva săptămâni ca să discutăm Întotdeauna şi-a tratat munca cu seriozitate — Cine ţi l-a recomandat pe Hartwick? — Un tip pe nume John Brewster Este managerul unuia dintre hoteluri A fost în marină, ca şi Randy Ştii cum se ajută foştii camarazi? E ca o frăţie, doar că cei din marină nu sunt nişte băieţi de bani gata, răsfăţaţi — Crezi că el mi-ar putea spune mai multe despre Hartwick? — Cu siguranţă mai multe decât mine Am mai stat de vorbă vreo jumătate de oră Burks nu ştia prea multe despre viaţa personală a lui Hartwick; îl cunoştea doar ca pe un angajat de încredere S-a oferit să îmi dea dosarul lui de angajare, să-l analizez, în speranţa că aş putea găsi date noi De asemenea, mi-a dat numărul de telefon al lui John Brewster — Îmi pare rău că nu te pot ajuta mai mult Şi la fel de rău îmi pare pentru ceea ce i s-a întâmplat lui Randy — E-n regulă, am spus M-ai ajutat cât ai putut şi apreciez asta În plus, a fost amuzant să-ţi iau banii A izbucnit în râs — Fiule, merita să dau câţiva dolari ca să văd lovitura aia urâtă Ne-am despărţit şi am plecat spre Golden Breakers L-am sunat pe John Brewster din cameră, dar nu mi-a răspuns nimeni Burks promisese să-mi trimită dosarul lui Hartwick a doua zi dimineaţă, aşa că nu aveam ce face Am ieşit din cameră şi am găsit doi dintre agenţii de pază, dar niciunul nu mi-a putut spune nimic despre Hartwick Se pare că era un tip retras Pe la cinci am renunţat şi m-am dus să iau cina Am mâncat la un restaurant cu specific pescăresc care oferea, la un preţ rezonabil, o varietate de feluri Nu mâncasem nimic la prânz, aşa că am avut grijă să-mi fac plinul Când n-am mai putut înghiţi nimic, m-am întors la hotel şi apoi am ieşit să mă plimb, pentru că nu eram în stare să alerg cu burta plină Trecătorii erau, în general, cupluri în vârstă, femei între două vârste cărând pungi cu cumpărături, în timp ce soţii lor se gândeau la jocul de golf de mai devreme Vara predominau, probabil, familiile cu copii mici şi studenţii în căutare de distracţii, dar acum, la mijlocul lui martie, oraşul era liniştit Aveam senzaţia că mi-ar plăcea mai puţin dacă l-aş vedea vara Am mers câţiva kilometri spre sud şi apoi m-am întors De data asta am luat-o prin spatele hotelurilor, pe nisip, la câţiva paşi distanţă de linia unde valurile se spărgeau de ţărm Fluxul creştea, iar dimineaţa fâşia aceea de plajă urma să fie acoperită de apă Se înnoptase şi luna plină arunca o lumină palidă peste apa întunecată, scăldând crestele valurilor într-un auriu strălucitor Ajuns în cameră, am căutat pe toate canalele de televiziune până când am hotărât că nu e nimic de văzut Apoi am încercat să vorbesc cu Joe La birou n-a răspuns nimeni, iar la telefonul mobil a intrat direct mesageria vocală, ceea ce însemna că este închis Am stat un timp pe balcon, privind marea, după care am încercat din nou să-l sun, dar rezultatul a fost acelaşi La zece am îmbrăcat o pereche de pantaloni scurţi şi am coborât Nu-mi luasem slipul, pentru că plecasem la muncă, nu la distracţie, însă cum tot eram aici, intenţionam să profit de ocazie şi să încerc piscina Era o noapte minunată Aerul era cald şi mirosea a apă sărată şi a zambile Am pornit jeturile de apă în piscină şi am intrat în apa fierbinte Dinspre ocean bătea o briză răcoroasă, iar contrastul cu apa fierbinte îmi dădea o senzaţie stranie şi revigorantă Mi-am lăsat capul pe spate şi am privit luna; apoi am închis ochii şi am ascultat zgomotul surd al valurilor spărgându-se de ţărm M-am întrebat ce-o face Joe în Cleveland, dacă el şi Kinkaid au reuşit să mai afle ceva despre ruşi sau despre Hubbard M-am întrebat, de asemenea, dacă vor fi dezamăgiţi de rezultatele mele de azi Probabil M-am gândit la John Weston şi la Randy Hartwick, apoi prin faţa ochilor mi-au trecut imagini cu figura zâmbitoare a lui Betsy Weston şi cu frumoasa ei mamă Era uşor să uit de toate astea, stând în piscină, în adierea uşoară a brizei, cu sunetul valurilor răsunând aproape Nu voiam să mă mai gândesc la nimic Era prea frumoasă noaptea Eram în piscină de vreo douăzeci de minute, când am auzit uşa hotelului deschizându-se şi apoi închizându-se Am deschis ochii şi am văzut o femeie brunetă, desfăcându-şi prosopul legat în jurul taliei şi lăsându-l pe un şezlong Chiar dacă o vedeam din profil, era evident că are un trup superb O clipă, mi s-a părut vag cunoscută, şi m-am întrebat dacă nu cumva este Rebecca, recepţionera Apoi mi-am dat seama că are părul prea ondulat Am închis ochii, dezamăgit Poate că o voi găsi pe Rebecca la recepţie, mâine-dimineaţă Vântul dinspre ocean bătea mai puternic acum, răcorindu-mi faţa şi gâtul, înfiorându-mă, în ciuda apei calde din piscină Undeva, la distanţă, cineva asculta muzică de jazz pe balcon Era exact ce lipsea Am auzit zgomotul apei în spatele meu, când femeia intră în piscină şi am deschis ochii să o privesc Mi-a zâmbit timid, apoi s-a lăsat pe spate şi a început să plutească ţinându-şi ochii închişi Am continuat să o privesc Acum ştiam de ce mi se păruse cunoscută Era Julie Weston 14 Muzica de jazz continua să se audă, valurile se spărgeau pe ţărm şi vântul bătea Julie Weston stătea cu ochii închişi, iar eu continuam s-o privesc Nu ştiu cât timp a trecut Creierul meu înregistrase că Julie Weston – o femeie căutată de poliţie în toată ţară, o femeie pe care mulţi o credeau moartă – era la câţiva paşi de mine, însă nu putea procesa informaţia În cele din urmă, am respirat adânc şi am privit în depărtare marea Am închis ochii, am mai respirat de câteva ori, apoi i-am deschis din nou Se afla tot acolo Nu era un miraj Acum chiar trebuia să fac ceva M-am cufundat mai mult în apă, pentru că briza devenise rece Julie Weston părea hotărâtă să mai stea un timp în piscină, aşa că nu aveam niciun motiv să mă grăbesc să acţionez Asta era o uşurare, deoarece nu hotărâsem cum să procedez Încă mai analizam datele problemei Julie Weston era la Myrtle Beach, la hotelul unde lucrase Randy Hartwick Hartwick era la morgă, în Cleveland Stătuse în Cleveland câteva zile, apoi cineva îl omorâse Unde era Julie Weston în perioada asta? Aici? Atunci de ce plecase Hartwick? Şi unde era Betsy Weston? Încercasem să abordez cazul fără să fiu influenţat de ideile preconcepute despre ce se întâmplase în noaptea morţii lui Wayne Weston, dar undeva, în adâncul sufletului, crezusem întotdeauna că fusese ucis, iar soţia şi fetiţa lui, răpite sau omorâte Jurnalul lui Betsy Weston îmi dăduse motive să sper că ar fi încă în viaţă, dar mă aşteptam să fie în pericol, într-o situaţie de criză Nu crezusem nicio clipă că o voi găsi pe una dintre ele aici, relaxându-se într-o piscină Pentru prima dată m-am întrebat dacă nu cumva Julie Weston îşi asasinase soţul Dar de ce? Ca să fugă cu Hartwick, care apoi a plecat la Cleveland? Şi care era rolul ruşilor în toată povestea asta? N-avea sens Şi totuşi, o găsisem în sfârşit pe femeia care ar fi putut lămuri lucrurile Ca şi cum ar fi intuit că mă gândesc la ea, Julie Weston deschise ochii şi mă privi Credeam că este imposibil să-mi distragă cineva atenţia de la vârtejul de întrebări care mă copleşeau, dar ea reuşi s-o facă cu un simplu zâmbet Femeia asta îţi tăia răsuflarea Avea un chip perfect proporţionat, ochi negri, scânteietori şi pielea măslinie; buzele roşii, pline, păreau să alunge orice preocupare printr-o simplă atingere tandră Părul ei părea aproape negru, aşa cum îi cădea în şuviţe lungi, ondulate, acoperindu-i umerii dezgoliţi Apa îi ascundea trupul, însă deja îl văzusem, şi acea privire fugară fusese suficientă pentru a mi-l întipări în memorie — Ce noapte frumoasă, spuse ea Nu i-am răspuns Îmi zâmbi din nou, parcă uşor jenată acum, şi mi-am dat seama cu întârziere că jena era din cauza tăcerii mele — Superbă, am răspuns, făcând un efort să-mi desprind privirile şi să mă uit la lună, care părea să atârne aproape de vârful palmierilor, la îndemână, ca şi cum ar fi fost de-ajuns să te urci în unul dintre ei, să o apuci şi să o tragi în jos Îmi urmări privirea şi oftă încet — Luna este minunată, nu-i aşa? Pare atât de diferită aici — Atât de diferită faţă de ? am întrebat eu, dar a fost de-ajuns pentru ca atitudinea ei relaxată să dispară Miji uşor ochii, umerii i se încordară şi îşi schimbă poziţia — Chicago, răspunse ea, pe un ton rece Sunt din Chicago Arăta la fel; nu se schimbase de când plecase din Cleveland Nu îşi schimbase nici tunsoarea, nici culoarea părului sau a tenului cu ajutorul machiajului Poate că asta mă surprinsese cel mai tare Dispăruse de mai bine de o săptămână din Cleveland, iar acum era aici, aparent în siguranţă Dacă voia să se ascundă, de ce nu încercase să îşi schimbe înfăţişarea? Şi, dacă nu făcuse asta, cum reuşise să treacă neobservată? Figura ei apăruse în toate buletinele de ştiri Cineva ar fi trebuit să o recunoască până acum — Chicago, am repetat, iar ea dădu din cap Frumos oraş, am continuat Şi eu sunt dintr-un oraş cu lacuri — Serios? Vocea ei plictisită îmi sugera că n-o interesează deloc ce spun; alunecă în apă şi îşi lăsă din nou capul pe spate, închizând ochii De data asta însă o făcea ca să pună capăt discuţiei — Îhâm, am confirmat, pretinzând că nu am înţeles mesajul Un oraş asemănător, dar alt lac Sunt din Cleveland Rămase nemişcată, de parcă încetase să respire După câteva secunde, mi-am dat seama că într-adevăr îşi ţinea respiraţia, indiferent că o făcea conştient sau nu O clipă m-am gândit să păstrez tăcerea şi s-o las să se gândească la comentariul meu despre Cleveland, timp în care să găsesc o modalitate mai bună de abordare Apoi am renunţat Nu exista nicio abordare uşoară N-avea sens să mai fac pe neştiutorul — Ce cauţi aici, Julie? am întrebat-o cu blândeţe A deschis brusc ochii şi i-am citit spaima în privire Ieşi din apă şi se întinse după geanta pe care o lăsase la marginea piscinei M-am repezit după ea, dar greutatea îmi încetinea mişcările Era deja cu mâna în geantă şi m-am scufundat, înaintând spre ea, conştient că îşi caută probabil arma Am întins mâna stângă şi i-am cuprins talia, apoi am căzut înapoi în apă, trăgând-o după mine Avea ceva în mâna dreaptă: un recipient micuţ, un spray iritant I-am înşfăcat încheietura, mai tare decât aş fi vrut, pentru a mă asigura că nu va putea să-l folosească I-a dat drumul în apă şi s-a întors spre mine, încercând să mă lovească cu genunchiul în vintre Apa îi încetini mişcarea, iar lovitura trecu pe lângă coapsa mea I-am prins antebraţul şi i-am sucit mâna la spate, imobilizând-o, în timp ce încerca din nou să mă lovească Deschise gura să ţipe, dar i-am acoperit-o cu mâna stângă, în timp ce cu dreapta îi ţineam încheieturile subţiri — Calmează-te naibii, i-am spus, lipindu-i trupul de al meu, ca să nu mai fie tentată să-şi folosească genunchii Nu vreau să-ţi fac rău Lucrez pentru John Weston, pentru tatăl soţului tău Continuă să se zbată, dar expresia din ochi i se schimbase şi nu mai încercă să ţipe, ci să mă muşte de mână I-am eliberat gura, dar n-a profitat de ocazie ca să strige după ajutor — Calmează-te, am repetat Dacă aş fi intenţionat să te omor, doamnă Weston, ai fi deja moartă I-am dat drumul şi m-am îndreptat spre centrul piscinei, căutând cu talpa sprayul pe care-l scăpase L-am găsit, m-am aplecat şi l-am ridicat, fără să-mi iau ochii de la ea Se retrăsese la marginea piscinei şi îşi cuprinsese trupul cu braţele, ca un copil neajutorat Părul ud îi atârna pe faţă, respira greu şi mă privea cu ochii speriaţi ai unui animal obişnuit să fie victimă, nu vânător — Ai mai multe alternative, i-am spus, revenind lângă ea şi ridicându-mă din apă, pentru a mă aşeza pe marginea din beton a piscinei Poţi să ieşi din apă şi să o iei la goană, dar te voi prinde Nu pentru că vreau să-ţi fac vreun rău, ci pentru că asta mi-e datoria Poţi să începi să ţipi ca disperata şi să atragi atenţia tuturor Dar oare vrei asta? Toată lumea te caută Sau, am continuat, poţi să ai încredere în mine Doamnă Weston, îţi recomand cea de-a treia opţiune Se retrase spre marginea opusă a piscinei şi se aşeză pe margine la fel ca şi mine În bătaia vântului rece arăta ca o femeie care se simte foarte vulnerabilă Şi se simte de mult timp astfel Îşi frecă braţele privindu-mă fix — Spui că te-a angajat John? — Exact — Vorbeşte-mi despre el M-am încruntat, dar apoi mi-am dat seama că mă testa, voia să vadă dacă nu cumva mint — Este un soldat cu gura mare şi convingeri puternice, am răspuns Probabil că pe mulţi îi intimidează E un om singuratic, iar acum este mai singur ca niciodată Cuvintele mele o făcură să se înfioare — Îşi iubeşte fiul, îşi iubeşte nepoata şi te iubeşte şi pe tine, am continuat Şi-a pus toate economiile la dispoziţia mea şi a partenerului meu, în speranţa că vom reuşi să vă găsim sau măcar să aflăm ce s-a întâmplat cu voi În momentul de faţă, acesta este singurul său scop în viaţă Ultima dată când l-am văzut stătea pe terasa din spatele casei voastre, holbându-se la un om de zăpadă făcut de fiica ta, de parcă ascundea tot ce-a mai rămas din sufletul lui Nu intenţionasem să o întristez sau să o fac să se simtă vinovată Pur şi simplu i-l descrisesem pe John Weston cu primele imagini care-mi veniseră în minte Totuşi, când am pomenit de omul de zăpadă, Julie Weston a început să plângă încetişor Îşi ţinea mâinile încleştate, iar lacrimile îi alunecau pe obraji, înainte de a-i cădea pe coapse Aş fi vrut să traversez piscina, să o iau în braţe şi să-i spun că totul se va termina cu bine, dar ştiam că nu vrea asta şi habar n-aveam cum se va termina totul A plâns câteva minute, iar eu mi-am ţinut gura Dacă era să aibă încredere în mine, trebuia să hotărască singură Dacă nu, aveam de gând să îl sun pe Cody şi să-i cer să trimită un grup de agenţi pentru a o însoţi înapoi la Cleveland Asta ar fi trebuit să fac Datoria mea era să o găsesc şi reuşisem s-o fac Acum era cazul să o predau agenţilor federali şi să-i las pe ei să se distreze în continuare Cu toate acestea, n-am făcut nicio mişcare Voiam să aud ce are de spus În cele din urmă s-a oprit din plâns şi a respirat adânc, suspinând Apoi şi-a ridicat capul şi m-a privit din nou printre şuviţele de păr care îi acopereau faţa Mă privea ţintă, cercetător, de parcă ar fi vrut să îmi pătrundă în suflet înainte să se hotărască ce face Când vorbi, vocea îi era blândă ca foşnetul frunzelor în adierea vântului — Am nevoie de ajutor, spuse ea Am aşteptat să continue, dar n-a făcut-o — Atunci, e bine că am apărut Mi-a cerut să-i arăt un act de identitate şi autorizaţia de detectiv Era o precauţie inutilă – actele se pot falsifica foarte uşor şi în plus hotărâse să aibă încredere în mine Probabil că gesturile astea mărunte o făceau să se simtă mai bine Ne-am întors în apartamentul ei şi am aşteptat în sufragerie până s-a şters şi a îmbrăcat un tricou peste costumul de baie Era un apartament cu trei camere; uşa celui de-al doilea dormitor era închisă Când ieşi din baie, observă că privesc în direcţia dormitorului — E aici, spuse ea, anticipându-mi întrebarea Ezită o clipă, apoi trecu pe lângă mine şi deschise uşa Lumina din baie era suficientă ca să văd fetiţa care dormea sub pături, cu părul întunecat împrăştiat pe pernă Am privit-o câteva secunde — Mă bucur că este în siguranţă, am spus cu o voce uşor răguşită Julie Weston stătea în uşă, lăsându-mi loc să văd în cameră, dar blocându-mi calea, în caz că aş fi încercat să trec pe lângă ea M-am întors, iar ea a închis încet uşa şi m-a condus pe balcon — Ar trebui să stăm aici de vorbă, spuse ea Nu vreau s-o trezim Se aplecă peste balustradă şi privi piscina de sub noi N-ar fi trebuit să cobor, spuse ea Mi-a fost teamă s-o las singură, dar simţeam nevoia să ies Trebuia să scap din camera asta blestemată Parc-ar fi o închisoare M-am aşezat pe un scaun de plastic şi am privit-o: stătea cu spatele la mine şi se uita la piscină Tricoul îi acoperea slipul, dar îi distingeam în umbră picioarele frumoase Se întoarse spre mine, dar rămase în picioare, sprijinită de balustradă Mă privi o clipă şi începu să povestească Fuseseră o familie perfectă – fericiţi, sănătoşi şi bogaţi Îl cunoscuse pe Wayne pe vremea când lucra la Pinkerton Fusese o întâlnire aranjată de una dintre prietenele ei Ieşiseră împreună şi i se păruse puţin prea arogant, prea abil, prea sigur de sine Dar era atrăgător, inteligent şi fermecător Când o sunase din nou, cerându-i să se mai întâlnească o dată, îi venise greu să refuze Urmase o a doua întâlnire, o a treia, şi apoi au petrecut o săptămână împreună în Elveţia, unde el i-a cerut mâna După şase luni erau căsătoriţi Wayne s-a hotărât să rişte, să lase în urmă siguranţa de la Pinkerton şi să înceapă să lucreze pe cont propriu Şi reuşise Chiar foarte bine, din câte ştia ea Iniţial, avusese un partener, Aaron Kinkaid, dar se despărţiseră, iar de atunci soţul ei lucrase singur Am privit-o atent atunci când a menţionat numele lui Kinkaid; dacă o încercase vreo emoţie, atunci o ascunsese foarte bine Fericita căsnicie continuase, afacerea lui înflorea şi familia se mărise odată cu naşterea fetiţei Wayne câştiga bine, de fapt, foarte bine Spunea că afacerea merge excelent, că în fiecare zi îi vin clienţi noi La a zecea aniversare a căsătoriei îi făcuse cadou un Lexus nou-nouţ Frumos, fermecător, făcându-i cadouri extravagante, Wayne părea soţul perfect Fusese soţul perfect, precizase Julie Weston Până într-o zi de februarie Zâmbi, amintindu-şi, dar nu era un zâmbet fericit Era dur, rece, amar – nu zâmbea amintirii, ci la adresa naivităţii ei, a sorţii care se dovedise atât de vitregă — S-a întors devreme acasă şi mi-am dat seama imediat că ceva nu e-n regulă, zise ea Betsy îl întâmpina întotdeauna la uşă, sărindu-i în braţe, iar el se juca cu ea În seara aceea, însă părea să-l enerveze A îmbrăţişat-o automat şi a trimis-o să se joace în camera ei până la cină, explicându-i că îl durea capul L-a ascultat Eu m-am uitat bine la el şi am ştiut imediat că nu durerea de cap îl sâcâia Mâinile i se încleştară pe balustradă Mi-a spus că trebuie să îmi mărturisească ceva Stăteam în bucătărie, ţinând încă în mână cuţitul de tăiat carne, şi mi-am zis: Orice-ar fi, putem trece peste Dacă are o altă relaţie, dacă are cancer, vom trece şi peste asta Apoi mi-a mărturisit Nu era vorba despre altă femeie şi nici nu avea cancer Mi-a povestit că lucrează pentru un om de afaceri, pe care-l ajută să încheie tranzacţii şi să obţină cele mai bune preţuri I-am răspuns că nu înţeleg ce e rău în asta Şi atunci mi-a explicat Zâmbi cu amărăciune — Scotocea în viaţa personală a oamenilor şi îi furniza informaţii Filmase bărbaţi căsătoriţi făcând sex cu amantele, găsise informaţii din trecutul lor, fie că fuseseră dependenţi de droguri, fie că avuseseră probleme psihice – orice lucru de care le era teamă să îl dezvăluie cuiva Apoi preda toate aceste informaţii şefului său, iar acesta transforma temerile oamenilor în profituri Soţul meu, spuse ea pe un ton calm, nu era decât un şantajist Asta îi era meseria Să ruineze viaţa altora sau să îi ameninţe cu asta, astfel încât patronul lui să poată câştiga mai mult din tranzacţii sau să aibă mai multă influenţă asupra administraţiei locale Am tăcut Nu voiam să-i spun că nu-i nimic neobişnuit în asta Nu voiam să-i spun că secretele înseamnă bani în lumea afacerilor, că teama este o pârghie, iar informaţia înseamnă putere — Nu i-am pus niciodată întrebări în legătură cu munca lui, continuă ea Ştiam că este confidenţială şi, în rarele ocazii când l-am întrebat ceva, ăsta a fost răspunsul lui Îmi imaginasem întotdeauna că soluţionează cazuri pe care poliţia nu le-a putut rezolva, că îi ajută pe avocaţi să găsească dovezi pentru procese Ştiam că există adulter, că sunt şi cazuri mai puţin plăcute În realitate, nu făcea decât să găsească modalităţi de a le face rău altora Asta-i tot Se ducea la muncă în fiecare zi hotărât să mai descopere vreun secret murdar, pentru ca altul să obţină profituri mai mari Oftă şi clătină din cap, apoi îşi desprinse mâinile de pe balustradă şi începu să îşi frece braţele de parcă i se făcuse frig — Făcea asta de ani de zile Lucra pentru un singur om — Jeremiah Hubbard, am completat eu, vorbind pentru prima dată de când începuse să povestească Mă privi şi îmi zâmbi — Foarte bine Ţi-ai făcut treaba cum trebuie, domnule Perry Poliţia ştie? Am ridicat din umeri — Le-am spus, însă nu ştiu în ce măsură ne-au luat în serios — Am înţeles Într-adevăr, despre domnul Hubbard este vorba Apoi, într-o bună zi, această minunată înţelegere s-a destrămat Wayne mi-a povestit că în timpul unei investigaţii în care se folosise de camere video de supraveghere – instalate ilegal, desigur – acestea înregistraseră o crimă — O crimă? — Da — Ştii cine a fost victima? Sau ucigaşul? — Nu ştiu nume Wayne nu a vrut să-mi spună — E în ordine Continuă te rog Respiră adânc şi făcu o pauză, pentru a-şi aminti unde rămăsese — A filmat o crimă Mi-a spus asta, iar eu m-am uitat la el şi l-am întrebat: Şi? Care-i problema? Sună la poliţie Mi-a răspuns că nu poate, că indivizii implicaţi sunt prea periculoşi A mai spus că sunt ruşi, că făceau parte din sindicatul crimei organizate şi că ar trebui să intrăm în programul de protecţie a martorilor dacă predă caseta A spus că ne-ar urmări pe toţi, pe el, pe mine, chiar şi pe Betsy Nu-mi venea să cred Protecţia martorilor Ar fi însemnat să ne schimbăm total viaţa L-am rugat să sune la FBI, a continuat ea Asta faci în asemenea situaţii, nu? Când cazul este prea complex pentru poliţie, te duci la FBI Mi-a spus că nu poate face asta, deoarece camera fusese instalată ilegal, iar asta însemna o infracţiune Mi s-a părut absurd; celor de la poliţie nu le-ar fi păsat de un aspect minor, dacă i-ar fi ajutat să soluţioneze un caz de crimă I-am spus ce gândeam, dar a zis că nu are încredere nici în FBI, nici în poliţie, deoarece cei implicaţi în crimă erau prea puternici, prea periculoşi Şi, continuă ea cu vocea încărcată de furie şi dezgust, mi-a mai spus că domnului Hubbard nu i-ar plăcea asta Ridică privirea spre mine „Domnului Hubbard nu i-ar plăcea asta” Exact asta mi-a spus Poţi să crezi? Soţul meu vine acasă şi-mi mărturiseşte că eu şi fiica mea suntem în pericol din cauza prostiei şi lăcomiei lui şi că nu putem merge la poliţie, fiindcă nemernicului ăluia bogat, care l-a plătit pentru asta, nu i-ar plăcea Lui nu i-ar plăcea Scuipă cuvintele de parcă ar fi avut ceva amar în gură Am înţepenit locului, uitându-mă la el Încă aveam cuţitul în mână şi stăteam în bucătărie, ascultând cum soţul meu îmi explică de ce s-a dus naibii toată viaţa noastră Într-un târziu, l-am întrebat ce vom face Mă privi cu ironie — Fac pariu că abia aştepţi să auzi asta, nu? Să auzi planul magic — Da, aş vrea să aflu — Minunat! exclamă ea Abia aştept să-ţi spun Era atât de bine pus la punct totul! Sarcasmul din vocea ei putea rivaliza cu orice replică a lui Jerry Seinfeld sau George Carlin Mi-a zis că s-ar putea ca ruşii să fi aflat deja de casetă — De unde? — Habar n-am L-am întrebat, dar nu mi-a răspuns A spus că suntem în pericol şi că trebuie să plecăm Că Hubbard o să-i dea suficienţi bani ca să putem fugi Totul se petrecea mult prea repede! Abia mă întorsesem de la magazin Cumpărasem mâncare pentru o săptămână, iar acum îmi spunea că trebuie să fug ca să-mi salvez viaţa — Aşa că ai venit încoace? Aprobă dând din cap — Ideea era să ne refugiem aici temporar Wayne a zis să o iau pe Betsy şi să plecăm El urma să mai stea o zi, să aranjeze să-şi ia banii de la Hubbard, să discute cu tatăl lui şi apoi să ia avionul şi să vină încoace Urma să plecăm în America de Sud Îşi găsise deja de lucru acolo – instructor de scufundări într-o staţiune M-a asigurat că va fi totul minunat, un adevărat paradis, că ne vom plimba pe plajă un adevărat paradis — Deci asta e tot ce ţi-a povestit, iar voi aţi plecat în aceeaşi noapte? — Nu Asta se întâmpla cu o zi înainte de a pleca A crezut că mai avem timp Am luat cina, am culcat-o pe Betsy, şi am rămas toată noaptea treji, discutând Oricât de speriată aş fi fost, părea cea mai bună soluţie Dacă rămâneam în Cleveland, muream toţi Dacă intram în programul de protecţie a martorilor, viaţa noastră ar fi depins total de autorităţi Ei ne-ar fi spus unde să trăim; Wayne ar fi trebuit să lucreze la Wal-Mart sau ceva de genul ăsta Dacă acţionam cum spunea el, Hubbard ne plătea să plecăm Ne-ar fi dat destui bani încât să începem o nouă viaţă — Dar familia ta? am întrebat, gândindu-mă la John Weston şi la disperarea prin care trecea el — Am fost singură la părinţi, ca şi Wayne Ai mei au murit Îmi lăsam în urmă prietenii, desigur, dar singura mea familie era Wayne şi câţiva veri Wayne urma să-i explice totul tatălui său N-a mai apucat Cineva l-a omorât Vocea îi tremură şi mi-am dat seama că, în ciuda şocului şi a dezamăgirii, încă îl iubea — Ce s-a întâmplat în noaptea aceea? am întrebat Noaptea în care a fost omorât Wayne Îşi masă tâmplele, încercând să alunge durerea de cap sau, poate, amintirile chinuitoare — S-a întors acasă nervos Era cu adevărat speriat, şi m-a luat deoparte în dormitor A zis că eu şi Betsy trebuie să plecăm chiar în seara aceea Urma să plece şi el de-acasă, dar mai rămânea în oraş, să discute cu tatăl lui şi să finalizeze aranjamentele cu Hubbard Închiriase o maşină folosind acte false Ne-a urcat în maşină şi ne-a zis să plecăm la Columbus Nu voia să luăm avionul de la aeroportul din Cleveland, aşa că aranjase să plecăm spre Myrtle Beach de pe aeroportul din Columbus A spus că Randy ştie despre ce e vorba şi că va avea el grijă de noi Randy era cel mai bun prieten al lui Wayne Singurul în care avea încredere Vocea ei devenise monotonă şi făcea eforturi vizibile să-şi ascundă emoţia Randy ne aştepta la aeroport Mi-a spus să nu-mi fac probleme, că va avea el grijă de noi până vine Wayne şi putem pleca În după-amiaza care a urmat n-am primit nicio veste de la Wayne şi m-am speriat Apoi Randy a venit în camera noastră şi mi-a spus că Wayne fusese ucis Citise despre asta pe web site-ul unui ziar din Cleveland Făcu o pauză — Şi? — Şi ce? — Şi ce dracu’ aţi făcut atâtea zile? — Primul impuls a fost să sun imediat la poliţie M-am gândit că le-aş putea spune totul şi n-am mai fi în pericol, dar Randy m-a oprit A spus că ruşii ne vor căuta în continuare, pentru că ştiau că suntem în viaţă şi că putem depune mărturie împotriva lor Nu avea încredere nici în poliţie, nici în FBI, din aceleaşi motive ca şi Wayne – se temea că sunt mână în mână cu Hubbard Aşa că am rămas aici, aşteptând să vedem la ce rezultate ajung poliţiştii Când a devenit evident că nu sunt în stare de nimic, Randy a hotărât să plece la Cleveland să pună lucrurile la punct — Cum? Se încruntă — Poate să-i omoare pe ruşi? Sau pe Hubbard? Să omoare pe oricine era implicat în povestea asta? Sunt sigură că asta intenţiona Randy este un om foarte periculos, domnule Perry Îl cunosc de ani de zile şi trebuie să recunosc că încă mi-e teamă de el Ştiu că nu s-ar atinge niciodată de mine sau de Betsy, dar tot nu mă simt în largul meu lângă el După ce am aflat că Wayne a fost omorât, Randy mi-a zis clar că de-acum încolo se va ocupa el de toate Nu l-am contrazis Eram speriată, singură, n-aveam la cine să apelez M-a anunţat că pleacă la Cleveland pentru câteva zile — Aşa că l-ai lăsat să plece Îşi dădu părul după urechi — Şi ce-ai fi vrut să fac? Să-l opresc? Să mă cert cu el? Scutură din cap E evident că nu l-ai cunoscut pe Randy Hartwick — Ba da, am răspuns Am stat de vorbă vreo zece secunde, până când l-a amuţit cineva cu un glonţ în piept Îşi duse mâna la gură şi încremeni, cu ochii măriţi de uimire — Randy este mort? — Da Asta m-a adus aici Nu mă aşteptam să te găsesc Încercam doar să aflu mai multe despre el Se lăsă încet pe un scaun de lângă mine, ca şi cum vestea îi consumase ultima fărâmă de energie — Deci ruşii ţi-au omorât soţul? am insistat, conştient că nu mai este în stare să răspundă la întrebări, dar încercând să aflu toate detaliile Dădu din cap şi mă privi în ochi: — Nu Nu au fost ruşii Cine l-a ucis a făcut totul ca să pară o sinucidere, domnule Perry — Lincoln — Oricine l-a ucis pe soţul meu, a făcut totul ca să pară o sinucidere, Lincoln Ruşii n-ar fi reuşit niciodată să pătrundă la noi în casă şi să facă aşa ceva Wayne era prea deştept — Şi-atunci, cine crezi că l-a omorât? — Jeremiah Hubbard, spuse ea pe un ton calm, ca şi cum nu ar fi avut nici cea mai mică îndoială Nu eram prea sigur de asta, dar nu am contrazis-o Părea logic ca Hubbard să fi fost implicat în asasinarea lui Weston, însă nu mi-l puteam imagina pe marele mogul al tranzacţiilor imobiliare omorând cu mâna lui — Iar tu ai stat aici, ascunsă, am reluat eu, pentru că Hartwick ţi-a zis să nu te duci la poliţie? — Asta a fost decizia mea, răspunse ea cu convingere Ştiu că viaţa mea, aşa cum era s-a terminat Înţeleg şi trebuie să accept asta Soţul meu a reuşit să se pună rău cu cei mai periculoşi oameni din ţară, iar ei o să ne omoare, pe mine şi pe fiica mea, dacă ne găsesc La fel ar face şi Jeremiah Hubbard Dacă m-aş duce la poliţie, am intra în programul de protecţia a martorilor şi va trebui să trăim aşa cum ne dictează ei Nu vreau asta pentru fiica mea, însă nici nu pot lăsa lumea să creadă că Wayne ne-a omorât, cum am auzit la ştiri Nu-l pot lăsa pe Jeremiah Hubbard să scape — Şi ce ai de gând să faci? Întoarse privirea — Nu ştiu Randy mi-a zis să aştept aici, şi exact asta am făcut Acum ştiu că nu suntem în siguranţă Ai demonstrat asta găsindu-ne Am rămas tăcuţi un timp Apoi am întrebat: — Deci, asta-i toată povestea? Acum ştiu tot ce ar trebui să ştiu? — Da, răspunse ea Adică, aproape tot Mai trebuie să-ţi spun ceva — Şi anume? — Ţi-aminteşti de caseta pe care a înregistrat-o Wayne? Cea cu crima — Da — E la mine 15 Am mai stat cam o oră pe balcon, dar era atât de obosită, încât pe la miezul nopţii i-am spus că ar fi cazul să plec, să o las să se odihnească Ajunsesem deja la uşă când m-a oprit şi m-a rugat să dorm acolo, pe canapea — Pot să rămân, i-am spus eu surprins, dar deloc nemulţumit de dorinţa ei Într-un fel mă temeam că dimineaţa aş putea să descopăr că au dispărut Apoi aş fi avut „plăcerea” să-l sun pe Joe ca să-i dau veştile bune: Da, Pritchard, am nişte veşti incredibile Le-am găsit pe Julie şi Betsy Weston Unde sunt acum? Ăă, da Bună întrebare Ştii, mă tem că au fugit noaptea trecută, în timp ce dormeam I-am promis Juliei că mă întorc repede şi m-am dus în camera mea Aveam nevoie de câteva clipe de singurătate Trecuseră doar câteva ore, dar aveam impresia că fuseseră câteva zile Am închis uşa de la balcon şi mi-am luat geanta Arma era acolo, încărcată Am verificat-o şi am pus-o la loc Era un Glock 26 sau „Glock junior”, cum i se spunea, din cauză că avea ţeava scurtă Putea trage zece focuri la rând, era destul de mică ca să poată fi ascunsă, dar destul de puternică pentru a face ravagii într-un timp foarte scurt Era primul pistol pe care îl cumpărasem Nu aveam niciun motiv să cred că o să am nevoie de armă, dar mă simţeam mai bine dacă o ştiam la locul ei Randy Hartwick fusese ultimul om care încercase să o ajute pe Julie Weston, şi-l văzusem murind Înainte de asta, cineva îi omorâse soţul N-aveam de gând să continui seria Înainte de a mă întoarce la Julie, am încercat din nou să-l sun pe Joe, de pe mobil De data asta am sunat acasă, ştiind că ar trebui să fie acolo, poate deja în pat Joe nu avea robot telefonic aşa că l-am lăsat să sune, convins că, la un moment dat, o să-l enerveze destul de tare ca să se ridice şi să răspundă — Alo? l-am auzit în cele din urmă, evident nervos — Salutări de pe frumoasele plaje din Carolina de Sud, am răspuns Sper că petreceţi o seară minunată, domnule Pritchard! — Ce dracu’ vrei? — Le-am găsit pe Julie şi Betsy Weston Sunt la hotelul unde a lucrat Hartwick De două ore stau de vorbă cu Julie Auzeam că respiră mai greu, dar nu m-a întrerupt I-am relatat pe scurt tot ce-mi spusese Julie, dar nu i-am menţionat că are caseta Când a început să vorbească, era complet treaz, iar iritarea din voce îi dispăruse — De ce a filmat crima aia? — Habar n-am — Ea are idee? — Poate N-am întrebat-o — Întreab-o — În regulă Respiră adânc — Ai făcut treabă bună, Lincoln Cred că am rezolvat cazul, nu? — Cred că da, am răspuns eu încet Dar ce facem în continuare? — Ea ce vrea? — Nu e sigură A spus că Hartwick a plecat la Cleveland să pună lucrurile la punct Nu ştie ce a vrut să spună cu asta, dar crede că intenţiona să omoare pe cineva A zis că nu poate să îi lase pe toţi să creadă că Wayne le-a omorât, aşa cum vuieşte presa, dar îi este teamă să intre în programul de protecţie a martorilor — Se teme că nu vor putea s-o protejeze împotriva ruşilor? De ce s-ar mai deranja să o elimine dacă Weston e mort? — Ar fi mai multe motive În primul rând, după cum spunea şi Cody, sunt nebuni În al doilea rând, cu siguranţă presupun că soţul ei i-a spus lucruri care ar putea să îi incrimineze, dacă ar depune mărturie În al treilea rând, s-ar putea să creadă că are caseta — De ce ar crede una ca asta? — Pentru că o are — Glumeşti! — Deloc — Ai văzut-o? — Încă nu Sper să reuşesc mâine — Deci ea apare cu caseta, depune mărturie, dacă i se cere, iar ei înfundă puşcăria, rezumă Joe Şi gata Doar că mafia nu procedează aşa Dacă depune mărturie şi îi bagă în închisoare, prietenii lor o vor urmări şi-n gaură de şarpe şi o vor omorî doar ca să se răzbune Oftă din nou Chiar că i-am stricat noaptea, mi-am zis — Cred că asta nu mai e problema noastră Nu ţineam neapărat să le predau pe Julie şi Betsy celor de la FBI, dar părea singura opţiune logică — Ai de gând să le predai poliţiei? — Trebuie, am răspuns eu Ai altă părere? — Nu m-aş grăbi să fac asta şi să-ţi spun şi de ce: în timp ce tu te relaxai azi pe marginea piscinei, eu şi Kinkaid munceam din greu Ne-am petrecut toată ziua tocindu-ne pingelele, intervievând pe oricine ar fi putut şti ceva despre prietenii noştri sovietici Ce crezi că am aflat? — Habar n-am — Se pare că Dainius Belov este partenerul din umbră al multor companii de-aici Ştii, paravanul necesar pentru a spăla banii Una dintre aceste „firme” este în Flats Un local încântător, numit The River Wild — Ăsta nu e clubul de striptease pe care încearcă Hubbard să îl cumpere? — Ba da Am stat o clipă pe gânduri, privind afară Dacă Wayne Weston filmase ce era pe caseta aia în scopul de a-i şantaja, şi reuşise să-i stârnească pe ruşi, probabil că era vorba despre River Wild Totul se potrivea Ştiam că Hubbard vrea neapărat să cumpere localul acela — La ce te gândeşti? întrebă Joe — Acum totul se leagă Ai auzit de vreo crimă comisă acolo de curând? — Nu, dar asta nu înseamnă nimic O să verific — Foarte bine Am trecut telefonul în mâna stângă şi m-am sprijinit de perete, privind crestele valurilor cum sclipeau în lumina lunii Cu un minut în urmă ai ezitat când am spus să le predăm pe Julie şi Betsy poliţiei Nu te contrazic, dar nu înţeleg de ce — Pentru că nu m-ai lăsat să termin ce aveam de spus După cum ziceam, eu şi Kinkaid am avut o zi foarte productivă Faptul că Belov deţine o parte din acţiunile de la River Wild este doar una dintre noutăţi Am mai hotărât să-l verific şi pe prietenul nostru Cody, pentru că întotdeauna am avut suspiciuni în privinţa lui Nu mi-a plăcut cum ne-a indus în eroare la început, şi nici cum a ignorat total ce i-am zis despre Hubbard — Corect — În consecinţă, l-am verificat minuţios Am aflat că domnul Cody a absolvit Facultatea de Drept, acum zece ani — Şi? Ce te surprinde? Mulţi agenţi FBI sunt licenţiaţi în drept Cea mai bună modalitate de a ajunge să lucrezi pentru ei, dacă nu ai făcut Academia de Poliţie, este să fi absolvit dreptul sau ştiinţele economice — Pe când era student, Cody a făcut un stagiu de practică la Cleveland Pun pariu că nu ghiceşti unde — Compania imobiliară a lui Hubbard? — Nu, dar eşti pe-aproape O să-ţi dau un indiciu: Dicky D , avocatul lui Hubbard! — Cody a lucrat pentru Richard Douglass? — Exact Trei veri la rând, pentru domnul Douglass şi asociaţii acestuia Apoi, după ce a terminat facultatea, s-a întors şi a lucrat acolo un an şi jumătate, înainte să fie admis la Academia FBI — La dracu’! Vrei să spui că Hubbard dictează în ancheta asta? — Încă nu afirm asta, dar când ştim ceea ce ştim despre Hubbard şi Weston, ca şi despre Cody, mai vrei să-l suni ca să-i spui unde sunt cele două? — Nu — Corect Mi-am trecut mâna prin păr şi am închis ochii Totul începuse ca o seară plăcută, de relaxare, dar se transformase în cu totul altceva — Şi-atunci ce dracu’ ar trebui să facem, Joe? Nu putem să le urcăm în cursa spre Belize sau alt loc asemănător şi să-i lăsăm pe toţi să creadă că au murit Avem o datorie faţă de John Weston, măcar atât! — O să vedem, spuse Joe Deocamdată, singurul lucru important este să ai grijă să fie în siguranţă Asta ai de făcut Minunat! Acum eram protectorul unei femei care atrăgea moartea aşa cum atrăgea privirile bărbaţilor — Deci rămân aici? Stau în hotel cu ele şi am grijă să nu păţească nimic? Până când? Pentru că, în cele din urmă, vom atrage atenţia — Ştiu Dă-mi o zi să pun lucrurile la punct „Să pun lucrurile la punct” Asta intenţionase şi Randy Hartwick Şi nu prea avusese succes — Care-i planul? am întrebat — Trebuie să aflăm mai multe despre crima asta Odată ce ştim ce s-a întâmplat acolo, putem stabili ce opţiuni avem Mâine te vei uita la casetă Vezi ce poţi afla; vezi dacă recunoşti pe cineva, orice Între timp, eu şi Kinkaid vom face aici acelaşi lucru Sună-mă din nou mâine după-amiază şi vom vedea ce noutăţi avem — Bine — Şi LP? — Da? — Ai grijă să nu moară nimeni între timp, bine? A închis înainte să apuc să răspund Am lăsat telefonul, am tras draperiile la uşa de la balcon, mi-am luat bagajul, am încuiat uşa şi am urcat Am ciocănit uşor în uşă şi Julie îmi deschise imediat — A durat cam mult, spuse ea Începusem să intru în panică Purta un tricou uriaş, prin care îi puteam distinge conturul sânilor Am încercat să nu mă holbez Era întuneric în cameră, dar stătea foarte aproape de mine — Îmi pare rău, am răspuns L-am sunat pe partenerul meu Făcu un pas înapoi, încruntându-se — Ştie că suntem aici? — Julie, am rostit cu blândeţe, dacă ai încredere în mine, ai încredere şi în el Îţi garantez că nu există în lumea asta o persoană mai de încredere decât Joe Pritchard Ultimul lucru pe care mi l-a spus înainte să închidă a fost să am grijă de voi Mă privi gânditoare, apoi dădu din cap: — Bine Bine Probabil că ai dreptate Acum mă duc la culcare — Noapte bună, i-am urat, lăsându-mi bagajul lângă uşă şi îndreptându-mă spre canapea — Noapte bună Porni spre dormitor, apoi se opri şi se răsuci pe călcâie Făcu repede trei paşi spre mine şi îmi strânse uşor mâna Mă bucur că eşti aici, şopti ea, după care dispăru în dormitor, închizând uşa în urma ei Am rămas cu ochii la uşă, simţind furnicături unde mă atinsese şi am ştiut că mă bucur şi eu că sunt acolo Poate puţin prea mult 16 O femeie incredibil de frumoasă, la câţiva paşi de mine, cu un cuţit în mână Acesta a fost primul lucru pe care l-am văzut a doua zi dimineaţă, când am deschis ochii Mi-au trebuit câteva secunde să scutur ceaţa somnului şi a viselor şi să-mi amintesc cum şi de ce am ajuns în situaţia asta Femeia era Julie Weston, iar în mână ţinea o farfurie, nu un cuţit Mă privi şi îmi zâmbi timid, aşa cum făcuse cu o seară înainte, la piscină — Bună dimineaţa, spuse ea Pregăteam micul dejun — Minunat! Mulţumesc Am luat ceasul de pe podea, unde îl lăsasem – era aproape nouă Surprinzător cât de bine dormisem M-am întins şi m-am ridicat din pat, înţepenit după noaptea petrecută pe canapeaua prea scurtă Julie se întoarse rapid şi plecă să pună feliile de pâine la prăjit În momentul acela mi-am dat seama că sunt gol până la brâu Crezusem că mă voi trezi primul La urma urmei, mi-am zis, sunt femei cărora le-ar plăcea să găsească un bărbat dezbrăcat pe canapea, dimineaţa N-avea sens să mă simt vinovat M-am dus să fac un duş Am simţit apa rece cum se încălzeşte, şi am lăsat-o să-mi şiroiască pe faţă, pentru a alunga ultimele urme de somn Încă mă durea tot corpul, după ce dormisem pe canapeaua aia, dar eram treaz de-a binelea Am ieşit de sub duş, m-am şters şi m-am îmbrăcat Când am deschis uşa băii, aproape că m-am împiedicat de Betsy Weston Stătea exact în faţa uşii şi purta o pijama roz cu pisicuţe şi papuci uriaşi, tot roz Părul lung şi negru îi era încâlcit Se uita la mine somnoroasă, dar nu părea speriată, ceea ce m-a făcut să cred că mama ei o avertizase de prezenţa mea M-am întrebat ce îi spusese despre mine, cine eram pentru ea Probabil că nu detectivul care încerca să afle cine l-a omorât pe tati — Mami a zis că ai venit să stai cu noi, spuse ea Îmi întinse mânuţa: eu sunt Elizabeth Dacă vrei, poţi să-mi spui Betsy Am îngenuncheat ca să fiu la fel de înalt ca şi ea şi i-am strâns mâna — Mă bucur să te cunosc, Betsy Eu sunt Lincoln — Ca preşedintele? Pronunţase de fapt „preşdintele” — Da, ca el De fapt, nu-mi puseseră numele după el, ci după Percy Lincoln, un soldat care îi salvase viaţa tatălui meu în Vietnam Tata încercase să onoreze amintirea lui, dar nu putuse să mă condamne să port toată viaţa un nume ca Perry Percy, aşa că alesese cealaltă variantă — Eu mă duc să mănânc, anunţă Betsy, şi porni spre bucătărie Am rămas acolo, în genunchi Era doar o fetiţă Interesant, mi-am zis Copiii nu erau specialitatea mea Nu că nu mi-ar fi plăcut; însă nu eram obişnuit şi nu mă simţeam în largul meu Eram incapabil să le vorbesc pe tonul acela specific desenelor animate, pe care majoritatea adulţilor îl adoptă Îi tratam ca pe oricine altcineva, doar că eram mai atent la ce spun Părea cea mai bună soluţie Am intrat în bucătărie Julie mi-a întins o farfurie de carton cu pâine prăjită — Doar asta am avut pentru micul dejun Poţi coborî să mănânci la restaurant, dar numai până la ora nouă, aşa că mă tem că ai ratat posibilitatea asta — Mulţumesc — Am făcut cafea şi, dacă vrei, e suc de mere în frigider, mai spuse ea, întinzând margarină pe o felie de pâine pe care i-o dădu lui Betsy Julie purta pantaloni scurţi şi o cămaşă albă, strâmtă, din bumbac Era la fel de frumoasă ca şi în costumul de baie, dar am încercat să fac abstracţie de asta Lincoln Perry, garda de corp, la dispoziţia dumneavoastră Nu pot să mă ataşez emoţional de clienţii mei şi, categoric, nu pot accepta ideea unei atracţii între noi Sub nicio formă — Cafeaua este suficientă, mulţumesc Îmi întinse o cană cu un palmier şi numele unei staţiunii Am luat o gură şi am privit-o impresionat: asta nu poate fi cafea de hotel am spus Râse şi dădu din cap — Evident Nu pot să beau porcăria lor Am găsit în apropiere un magazin cu tot felul de sortimente de cafea Am cumpărat-o şi mi-au măcinat-o ei La naiba Nu era destul că nu-i puteam ignora frumuseţea, mai făcea şi cafea bună Era din ce în ce mai rău Am băut cafeaua în linişte, privindu-le În ce naiba mă băgasem? — Care e planul pentru azi? am întrebat Nu ştiam dacă se simt în siguranţă ca să iasă din hotel în timpul zilei, dar nu-mi puteam imagina să petrec douăsprezece ore închis într-o cameră de hotel, oricât de frumoasă ar fi fost — Planul pentru azi? repetă Julie Păi, nu ştiu Crezi că e sigur Se uită la fiica ei şi reformulă: Crezi că am putea ieşi la plimbare pe plajă? — Aţi mai făcut asta? Încuviinţă dând din cap, ca şi cum i-ar fi fost ruşine, ca şi cum s-ar fi temut că încălcase o regulă importantă — Da Purtăm ochelari de soare, şepci de baseball şi nu stăm prea mult pe-afară Se uită din nou la fiica ei, dar Betsy nu băgase de seamă nimic şi îşi mânca liniştită felia de pâine E greu să stai tot timpul în cameră, adăugă ea — Înţeleg Nu ştiam sigur ce vrei — Atunci, crezi că putem ieşi? — De ce nu? Păstrăm regula cu ochelarii de soare Oricum e destul de aglomerat aici Sunt mii de necunoscuţi în jur, nimeni nu se uită atent la tine Nu eram convins că am dreptate, dar nici mie nu-mi surâdea ideea de a sta în hotel toată ziua — Perfect, exclamă ea uşurată Păi, o îmbrac pe Betsy şi ieşim la plimbare pe plajă Ce zici, iubito? Fetiţa zâmbi — Superrr! mormăi ea, ca tigrul Tony — Încă ceva, am adăugat, iar Julie mă privi surprinsă Vreau să văd caseta despre care am vorbit aseară — Caseta — Da Ai spus că se află la tine, nu? Lăsă ochii în jos — Da, dar nu am văzut-o Sinceră să fiu, prefer să n-o văd — Foarte bine Dar eu trebuie să o văd — O aduc imediat Poţi să te uiţi, în timp ce eu şi Betsy facem ordine în dormitor Se duse în dormitor împreună cu fetiţa După un minut, se întoarse cu o casetă VHS — Asta e, zise ea, întinzându-mi-o cu teamă, de parcă ar fi ţinut în mână un scorpion adormit — Mulţumesc Lângă televizor era şi un aparat video – doar nu degeaba era un hotel de cinci stele Julie se întoarse să plece, dar am prins-o uşor de mână — M-am gândit la alte câteva întrebări — Zi — În primul rând, ai idee când a fost înregistrată? În ce zi, săptămână sau lună? Îşi muşcă buza de jos şi scutură din cap — Nu cred Nu, sunt sigură că Wayne nu mi-a spus asta Totuşi, bănuiesc că e ceva recent Nu pare genul de situaţie care să dureze prea mult — Am înţeles Şi încă ceva , am coborât puţin tonul şi m-am aplecat spre ea Fiica ta ştie că tatăl ei a murit? Mă privi în ochi şi i-am văzut lacrimile — Nu, răspunse ea în şoaptă Nu-i pot spune aici Nu pot Nu ştiu ce o să se întâmple cu noi şi până aflu, vreau să fie fericită Dădu din cap N-aş putea rezista — Sigur Nu te critic, nici nu-ţi sugerez să o iei în braţe şi să-i spui în clipa asta, dar trebuia să ştiu Acum, ultima întrebare, ce este între tine şi Aaron Kinkaid? Se încruntă şi mă privi uluită — Aaron? A fost partenerul lui Wayne — Ştiu asta Ne ajută să investigăm cazul şi pretinde că este îndrăgostit de tine Zice că s-a despărţit de Wayne pentru că acesta a fost furios când a aflat de sentimentele lui pentru tine Începu să râdă — Aaron s-a dat la mine, la o petrecere de Crăciun Era beat şi s-a purtat prosteşte Wayne nu a fost încântat, dar n-a făcut caz de asta Am privit-o, conştient de frumuseţea ei, şi m-am gândit că ceea ce ea considerase nişte avansuri făcute la beţie ar fi putut însemna mult mai mult pentru un om ca Aaron Kinkaid Julie se întoarse în dormitor Eu m-am uitat la caseta pe care o ţineam în mână şi am constatat cu surprindere că era o casetă Sony VHS normală, cu opt ore de înregistrare M-aş fi aşteptat ca Weston să utilizeze o tehnologie mai avansată Am pus caseta în aparat, am dat drumul la televizor şi am apăsat butonul „Play” Timp de un minut nu s-a văzut decât ecranul albastru, apoi a apărut o cameră abia luminată M-am aplecat, concentrându-mă asupra imaginilor Distingeam o masă rotundă, pentru jucat cărţi, lambriuri din lemn, dar nimic altceva N-am recunoscut locul La masă stătea un bărbat, singur I se vedea numai partea de sus a corpului Era un bărbat incredibil de gras, chelios, cu sprâncene cărunte, stufoase Ridică ochii spre ceva ce nu fusese filmat, dădu din cap, apoi se sculă în picioare şi ieşi din cameră Apărură apoi trei bărbaţi I-am recunoscut pe doi dintre ei – Alexei Krashakov şi Ivan Malaknik Krashakov era rusul înalt, blond, care îmi dăduse douăzeci de dolari Pe Malaknik nu îl întâlnisem, dar Cody ne arătase fotografia lui Pe cel de-al treilea bărbat, mai scund decât Krashakov, dar musculos, îmbrăcat într-o cămaşă neagră, nu-l mai văzusem niciodată Era proaspăt bărbierit şi purta un lănţişor de argint la gât Avea părul scurt şi creţ Cei trei se aşezară la masă şi începură să discute Am încercat să dau mai tare, dar nu avea niciun rost, se înregistraseră doar imagini, nu şi sunet Wayne Weston părea mai puţin eficient decât mă aşteptasem Nu ştiu de ce, îmi venea greu să cred asta Probabil că exista pe undeva şi o casetă audio Au trecut alte două minute de discuţii Mă aşteptasem la scene violente, dar cu toate acestea m-a luat prin surprindere ceea ce am văzut Toţi trei păreau să râdă copios, când, brusc, Krashakov scoase pistolul şi îl împuşcă pe cel de-al treilea bărbat în piept Am tresărit puternic Fusese ceva total neaşteptat Necunoscutul căzu pe masă, sângerând puternic Krashakov şi Malaknik se ridicară şi răsturnară corpul de pe scaun Apoi Malaknik deschise o uşă laterală, care părea să dea afară – se vedea o uşoară strălucire, de la lumina reflectată pe trotuar Malaknik ieşi şi apoi se întoarse cu o prelată din plastic Krashakov îl ajută să rostogolească trupul pe ea Apoi îl înfăşurară ca să nu mai sângereze şi să-i murdărească şi pe ei şi-l duseră afară Mai trecură câteva minute, apoi Malaknik se întoarse însoţit de alt bărbat L-am recunoscut: Vladimir Rakic, cel care locuia cu Krashakov Rakic avea o găleată şi un mop, şi se apucară să cureţe podeaua Krashakov nu se mai întoarse în cameră Probabil că era ocupat să scape de cadavru Rakic şi Malaknik spălară un timp pe jos Le auzeam pe Julie şi Betsy râzând în dormitor şi ştiam că nu mai am prea mult timp la dispoziţie Am derulat rapid banda, să văd ce se mai întâmplă Au terminat de spălat pe jos şi au plecat N-a mai apărut nimeni Înregistrarea se terminase Am derulat şi am urmărit din nou primele cinci minute, uitându-mă foarte atent la bărbatul care fusese iniţial în cameră şi la victimă Nu îi cunoşteam, dar voiam să îi pot descrie exact Nu ştiam prea multe despre supravegherea video, dar bănuiam că Weston folosise un sistem fără cablu Îi spusese soţiei lui că instalase ilegal camera de filmat, deci trebuia să fie una mică şi bine ascunsă O cameră cu circuit închis nu intra în discuţie, pentru că ar fi însemnat aparat de filmat, de înregistrat, casetă, toate la faţa locului Ar fi fost mult mai greu de ascuns decât o cameră video fără cablu Aveam cataloage în care erau nişte camere de filmat color extrem de mici, care transmiteau semnalul la distanţă de câţiva metri Unele dintre acestea, foarte scumpe, foloseau transmisia prin satelit, ca un telefon mobil, şi puteau trimite semnalul la orice distanţă Hubbard îşi putea permite aşa ceva, dacă ar vrea Am auzit-o pe Betsy râzând mai tare şi mi-am dat seama că ieşiseră din dormitor Am scos caseta, am pus-o la loc în cutia ei şi am strecurat-o sub canapea Apoi m-am întors spre ele Julie mă privea cu atenţie, încercând să-şi dea seama ce am văzut Am rămas impasibil — Gata camera? — Am făcut patul foarte frumos, spuse Betsy Vrei să vezi? Julie râse — Nu cred că domnul Perry vrea să-ţi vadă patul, draga mea — Poate să-mi spună Lincoln, am zis eu Sunteţi gata de plecare? — Da! strigă Betsy, bătând din palme Abia aştept să merg la plajă! — Minunat! Ai puţină răbdare, vreau să mă spăl pe dinţi Am intrat în baie, cu tot cu geantă, şi am scos pistolul Mi-am prins tocul la curea, în spate Intra la fix sub betelia pantalonilor, şi l-am prins în două cleme, ca să nu fiu nevoit să scot cureaua de fiecare dată când scoteam tocul Arma stătea bine, nu se vedea şi puteam să o scot repede Nu mă aşteptasem să fiu nevoit să o port, dar planul se schimbase Poţi da ochii cu moartea când te aştepţi mai puţin Caseta tocmai îmi amintise asta 17 Era o zi superbă şi caldă Razele soarelui se reflectau pe nisip şi în apă, făcând plaja să scânteieze Dinspre mare bătea o briză uşoară Betsy mergea foarte aproape de apă, sărind într-o parte când se apropia vreun val şi ţipând printre hohote de râs atunci când apa îi ajungea la picioare — E rece, zise ea Prea rece ca să înot Nu-i corect Voiam să înot Era destul de bronzată, deci stătuse la soare în ultimele câteva zile Ca şi Julie Încercam să nu mă uit prea mult la pielea ei „E de-ajuns o privire, apoi nu-ţi mai dezlipeşti ochii Ar fi mai bine să mă feresc”, mi-am zis — Nu te mai văita atât, spuse Julie Dacă te mai plângi că-i rece apa, Lincoln o să se plictisească să te asculte şi o să te arunce în ocean — Ba nu, ţipă Betsy, privindu-mă cu ochi mari — Nu pot să-ţi promit nimic — Mami! scânci ea Nu-l lăsa să mă arunce în ocean! — Pare destul de puternic, zise Julie, prefăcându-se serioasă Nu ştiu dacă l-aş putea împiedica Zeci de oameni stăteau întinşi la soare, pe pături sau pe şezlonguri, relaxaţi, dar ştiam că nu se compară cu atmosfera din timpul verii, din plin sezon turistic Ne-am plimbat pe plajă cam un kilometru N-am văzut în drum decât hoteluri Incredibil, câte puteau fi în oraşul ăsta? Apoi am luat-o înapoi Betsy încă ţopăia, încercând să nu se ude, ţinând-o de mână pe Julie M-am întrebat cum ar fi arătat Wayne Weston împreună cu ele, cum ar fi exclamat cei de pe plajă, văzându-i: „Ce familie frumoasă!” Poate că le păream ciudat celorlalţi, plimbându-mă lângă ele Poate că ar fi trebuit să o iau de mână pe Julie, am fi arătat ca o familie — Deci, Lincoln? întrebă Julie — Ce? — Nu erai atent? — Scuze Mă gândeam la altceva Zâmbi — Betsy vorbea cu tine — Îmi pare rău, am repetat, privind-o pe micuţă Ce ziceai? — Am zis că ştiam că n-o să mă arunci în apă, spuse ea foarte sigură de sine Şi am avut dreptate Am ajuns deja la hotel fără să mă arunci în apă! Am pocnit din degete, ca şi cum tocmai îmi amintisem ce trebuie să fac — Ştiam eu că am uitat ceva! Scutură din cap — Nuuu! N-o să mă arunci! — Cine-a zis? — Io, răspunse ea chicotind M-am uitat spre Julie, i-am văzut zâmbetul şi mi-am dat seama că o amuză replicile noastre M-am oprit şi m-am descălţat Am simţit nisipul cald sub picioare — Bineee! Acum chiar că te duci la fund! — Nu! ţipă Betsy, încercând să se ascundă după mama ei Am prins-o şi am luat-o la goană spre apă, ţinând-o sus, deasupra capului Era incredibil de uşoară Ţinusem în braţe pisici mai grele decât ea Betsy pe jumătate ţipa, pe jumătate râdea, în timp ce intram în apă Avusese dreptate, chiar era rece! Am intrat până la genunchi, apoi m-a lovit un val, udându-mă până la şolduri Am ţinut-o pe Betsy deasupra capului, asigurându-mă că nu mi se ridică tricoul, să se vadă arma, şi am început să număr — Unu doi trei , m-am prefăcut că o las tot mai jos spre apă, dar nu i-am dat drumul Bine, am zis în cele din urmă Cred că azi sunt mai drăguţ decât de obicei N-o să te arunc în apă până după-amiază Am dus-o înapoi, întrebându-mă dacă nu făcusem o prostie jucându-mă aşa, dacă nu cumva Julie se supărase Dar nu Râdea, aşteptându-ne să ajungem lângă ea şi nu părea deloc supărată — Trebuia să-i dai drumul, zise ea Nu te-aş fi certat — Chiar am crezut că o să mă arunce! zise Betsy gâfâind Julie se uită la picioarele mele şi surâse: — Rece? întrebă ea — Un pic, am răspuns, şi ea râse din nou Apoi am plecat la cumpărături, şi am bântuit prin magazine vreo două ore Am văzut mai multe variante de tricouri pe care scria MYRTLE BEACH decât mi-aş fi imaginat că pot exista şi nişte chestii ciudate, făcute din scoici, dar nimic nu m-a convins să-mi scot portofelul Julie şi Betsy păreau că se distrează de minime Am mâncat de prânz, apoi ne-am întors la hotel I-am spus lui Julie că mă duc până la mine în cameră să dau un telefon L-am sunat pe Joe — Ai văzut caseta? mă întrebă el imediat ce îmi auzi vocea — Da Cineva a fost omorât, asta-i clar, dar habar n-am cine este Am recunoscut însă ucigaşul — Cine? — Krashakov — Nemernicul mare şi blond? — Te-ai prins I-am povestit în detaliu ce văzusem — Nu ţi-ai dat seama unde s-a întâmplat? — Nu prea, dar cred că este camera din spate a unui bar, poate chiar River Wild Pare logic Deja ştim ce legătură are locul ăla cu ruşii şi avem şi motivul logic pentru care Weston supraveghea localul — Un singur lucru nu-mi place — Şi anume? — Weston a filmat cu o cameră ascunsă, corect? Un dispozitiv fără cablu, după tine Evident, ruşii nu ştiau nimic despre asta şi totuşi Weston i-a spus nevesti-sii că ruşii îl vor urmări — Aşa e — De unde ştiau de casetă? — Poate că au găsit camera de filmat înainte să apuce să o ia de-acolo — Şi crezi că avea o etichetă cu nume şi adresă pe ea? Iniţiale încrustate într-o parte? Camerele astea sunt concepute să fie de neobservat Nu sunt prea multe în circulaţie, dar tot ar fi dificil să dai de urma proprietarului uneia — Ai dreptate Nu ştiam ce să-i răspund, aşa că am schimbat subiectul Ai aflat cine ar putea fi victima? — Încă nu Am sunat câţiva prieteni de la omucideri şi au zis că o să mă caute ei când vor avea un răspuns — Bine Mă gândeam să o sunăm pe Amy, să încerce şi ea — Ai grijă ce-i spui — Putem avea încredere în ea, Joe — Ştiu asta, dar nu vreau să aibă iarăşi probleme Oi fi tu îndrăgostit de ea, dar asta nu înseamnă să o suni imediat ce apare cel mai mic pretext — Nu sunt îndrăgostit de ea — Aha Apropo de dragoste, cum arată văduva Weston în carne şi oase? — Ca o gospodină cumsecade E incredibil de fotogenică În realitate, arată mai mult ca mătuşa Nedra — Sigur că da — Unde e Kinkaid? — Chiar aici, în faţa mea — Jucaţi dame? — Gura, puştiulică Ne pregătim să dăm totul în vileag — Destul de greu, cu fundul pe scaun — Ştiu De-aia suntem pe picior de plecare Vrem să-i verificăm din nou pe tovarăşii ruşi, să vedem ce pun la cale — Ai grijă ce faci, Joe — Întotdeauna, fiule Te sun pe mobil diseară, după ce vorbesc cu băieţii de la omucideri Am închis şi am sunat-o pe Amy la birou A răspuns imediat, ceea ce se întâmplă foarte rar Părea foarte prost dispusă, dar asta nu era nimic nou — Ţi-e dor de mine? am întrebat-o când a răspuns — Nu, deloc Eşti unul dintre ăia — Ăia? — Bărbat! zise ea sec Ştii, persoane purtătoare de penis? Cred că ai şi tu, nu? — Care-i problema ta? — Bărbaţii — Aha N-are nicio legătură cu domnul Terry, sper — Domnul Terry poate să mă pupe-n fund, replică ea Prietena mea, Rochelle, l-a văzut aseară într-un restaurant, de mână cu o pipiţă, bând vin Rochelle zice că era un vin scump Pe mine mă duce numai în localuri ieftine, nenorocitul! — Îmi pare rău, Amy Nu eram un fan al lui Jacob Terry, dar îmi plăcea prea mult de Amy şi nu voiam s-o văd că suferă — Să-l ia dracu’! exclamă ea Oricum, nu puteam rămâne cu un bărbat care foloseşte atâta gel de păr Relaţia noastră a fost de la început compromisă — Am încercat să-ţi spun asta — Da, da, tu şi sfaturile tale Nu te-am ascultat niciodată, nu văd de ce aş face-o acum Doar pentru că ai avut dreptate în legătură cu Terry? Asta nu înseamnă că nu eşti un cretin Ce dracu’ vrei de la mine? Nu plănuisem să-i dau prea multe detalii, dar ştiam că o să mă piseze cu întrebări, aşa că am hotărât să-i ofer o temă de gândire — Sunt în Carolina de Sud — Nu, zău? Şi ce cauţi acolo? Parcă auzisem că ai fi martor într-o crimă comisă zilele astea? Te-am sunat, dar nu erai acasă Dacă mă gândesc bine, nu cumva tipul era din Carolina de Sud? — Amy, am întrerupt-o eu, vrei să auzi ce am de spus sau nu? — Da — Le-am găsit pe Julie şi Betsy Weston O vreme n-am mai auzit decât murmur de voci pe fundal Când vorbi din nou, era calmă şi serioasă — Sper că nu te joci cu mine, Lincoln N-am chef de glume — Bineînţeles! Sunt în Carolina de Sud, de când a murit Weston Dar nimeni, auzi, nimeni nu trebuie să ştie Deocamdată sunt prea multe lucruri de lămurit Femeia asta are pe urme nişte criminali de primă clasă, care ar putea avea legături cu poliţia — Ce caută acolo? şopti ea Nu ştiu că sunt căutate de FBI? — Julie ştie, am răspuns Fetiţa, evident, habar n-are Sunt aici pentru că Wayne Weston a intrat în bucluc cu cei din mafia rusă A filmat ce nu trebuia şi, într-un fel sau altul, băieţii au aflat — Aşa că l-au omorât — Julie crede că nu Ea susţine că Hubbard l-a omorât sau a pus pe cineva s-o facă — Asta-i chiar o ştire de senzaţie, Lincoln! — Bineînţeles, am spus, gândindu-mă la Hubbard, la Cody şi la ruşi Categoric era senzaţional Şi periculos — N-o să scot o vorbă despre asta, promise Amy, dar trebuie să mă ţii la curent — De acord Acum, poţi să-mi faci un serviciu? — Sigur — După cum spuneam, Weston a filmat cum a fost omorât un amărât de către ruşi Nu ştiu cine este Am vizionat caseta, dar nu l-am recunoscut Un tip scund, puternic, brunet cu părul creţ; avea un lănţişor de argint la gât Vreau să verifici şi să-mi spui dacă ai idee cine ar putea fi Trebuie să aibă legătură cu Belov şi cu ceilalţi — Mă ocup — Mulţumesc Te sun după-amiază şi facem reconstituirea Începu să râdă — Şi ce? — Reconstituirea Mă amuză cuvântul, sună absolut ridicol N-ar fi mai normal să faci întâi constituirea şi apoi reconstituirea? — La revedere, Amy Am închis, oftând Halal prieteni Ce să mai comentezi? Am urcat şi am ciocănit la uşa lui Julie A deschis imediat şi m-a anunţat zâmbind: — Veşti bune Betsy a hotărât ce vrea să facă după-amiază — Ce? — Să joace golf, pe terenul mic, spuse Julie Stătea pe canapea, cu picioarele atârnând, pentru că era prea mică să ajungă la podea Cred că pentru un părinte nu e cine ştie ce, dar pentru un adult care nu petrece prea mult timp cu copiii, e o imagine cât se poate de amuzantă — Golf, am repetat eu Incredibil cât de solicitantă este munca de detectiv particular — Exact Însă cred că mai întâi trebuie să dormim puţin Îmi făcu cu ochiul Trebuie să fii odihnit ca să rezişti toată după-amiaza cu noi M-am aşezat pe canapea lângă Betsy şi ne-am uitat împreună la desene animate, vreo douăzeci de minute Apoi mi-a sunat telefonul şi am ieşit pe balcon să vorbesc — Alo? — De data asta chiar ai încurcat-o, amice, spuse Amy — Parcă stabilisem că te sun eu? Nu mai rezistai fără să-mi auzi acum vocea? — Ba da, dar trebuia să-ţi spun în ce te-ai băgat Cam ştiam, dar am lăsat-o să-mi explice — Cred că am identificat victima, continuă ea Ai zis că era un tip scund, musculos, brunet cu părul creţ? — Exact — Sută la sută tipul la care mă uit acum De fapt, poartă şi un lănţişor de argint Încă nu i-au descoperit cadavrul, dar a fost dat dispărut acum trei săptămâni şi, categoric, are legătură cu mafia rusă — Cine este? — Yuri Belov Fiul lui Dainius Belov 18 Fiul lui, am spus eu, uluit Îmi dispăruse orice urmă de energie şi simţeam fiori reci pe şira spinării, în ciuda soarelui puternic Mă uitam prin uşa de sticlă, dar nu vedeam nimic În cele din urmă, am observat că Betsy îmi făcea cu mâna M-am străduit să-i zâmbesc şi i-am făcut şi eu semn, apoi m-am întors cu spatele la cameră — Ce ai de gând să faci, Lincoln? întrebă Amy — Nu ştiu Acum încep să înţeleg Poate se simplifică situaţia Sau devine mai dificilă? — Cum ar putea să o simplifice? — Dacă ruşii l-au omorât pe Yuri Belov, cu siguranţă că tatăl lui n-a ştiut Probabil că a fost un conflict intern, între subordonaţii lui Belov şi fiul acestuia Asta înseamnă că Julie şi Betsy nu mai au de ce să se teamă de mafioţii ruşi, în general, ci doar de câţiva — S-ar putea să ai dreptate, spuse ea pe un ton neîncrezător, dar acei câţiva par foarte periculoşi Presupunând că îl omorâseră nu numai pe Yuri Belov, ci şi pe Wayne Weston şi pe Randy Hartwick, da, erau periculoşi Şi mai era şi Jeremiah Hubbard la mijloc Mărturia lui Julie Weston l-ar fi distrus Dar, dacă Julie avea dreptate şi Hubbard era responsabil de moartea soţului ei? Ar fi la fel de grav, deoarece demonstrase că este gata să ucidă pentru a se proteja — Sunt câteva crime destul de urâte, toate nerezolvate, şi par să aibă legătură Se petrec lucruri dubioase, iar femeia asta ştie destule încât să le pună cap la cap Există oameni influenţi care ar face orice ca ea să păstreze tăcerea Dacă asta presupune încă vreo câteva cadavre pe listă, nu cred că i-ar deranja — Ştii care-i soluţia, Lincoln? Să faci lumină M-am încruntat — Ce vrei să spui? — Lasă-mă să public toată povestea — Amy, am început eu, furios pentru că se gândea numai la ea — Vorbesc serios, Lincoln, ascultă-mă Nu mă gândesc doar la ştirea mea de senzaţie, deşi recunosc că aş fi încântată să dau lovitura, ci şi la femeia aia şi la fetiţa ei Sunt oameni care vor să le omoare pentru că Julie Weston are informaţii şi o casetă care i-ar putea înfunda, corect? Ei bine, dacă fac publice toate astea, nu le-ar mai ajuta la nimic să le omoare, exceptând cazul că vor să se răzbune Şi, dacă publicul ia cunoştinţă de cele întâmplate, orice astfel de încercare n-ar face decât să le creeze şi mai multe probleme — Ruşii nu gândesc aşa, Amy N-ar ezita să se răzbune, indiferent de consecinţe Însă ideea mi se părea interesantă Putea fi cea mai bună modalitate de a-l ţine măcar pe Hubbard la distanţă Nu spun că n-ai dreptate O să discut diseară cu Julie, să văd ce părere are şi ea — Bine, Lincoln Dar ţine minte un lucru – ştii la fel de multe ca şi Weston şi Hartwick, iar ei sunt morţi Pentru ei şi tu reprezinţi o ameninţare, la fel ca Julie Weston Foarte încurajator Am închis şi am intrat în cameră Julie şedea pe canapea lângă Betsy şi se uitau amândouă la desene animate Mă privi şi se încruntă — Ce s-a întâmplat? — Nimic, am răspuns, surprins că mă citise atât de repede M-a enervat semnalul Este slab pe balcon — Aha, acceptă ea explicaţia, dar ştiam că nu mă crede Trebuie să cobori să mai dai un telefon? — Nu, cel puţin deocamdată Am pus telefonul în buzunar şi am dus mâna la spate, la pistol Era încă acolo M-am simţit mai sigur pe mine, chiar dacă nu şi în siguranţă — Credeam că ne ducem la golf, am spus, încercând să adopt un ton relaxat Puteam să-mi petrec tot restul după amiezii gândindu-mă la ce-mi spusese Amy, dar n-aş fi câştigat nimic; aş fi reuşit doar să o stresez mai tare pe Julie Dacă le puteam face să se distreze, poate reuşeam să discut cu ea mai târziu, după ce adormea Betsy — Hai să ne jucăm, strigă Betsy, sărind de pe canapea O să te bat! — Ba nu, am răspuns Eu o să te bat! — Fac pariu pe-o îngheţată că o să câştig, zise fetiţa Am acceptat râzând şi am văzut o umbră de tristeţe pe faţa lui Julie A durat doar o clipă, apoi a zâmbit din nou M-am gândit la pariu şi mi-am dat seama că era probabil un obicei stabilit între Betsy şi tatăl ei — Întotdeauna îl bat pe tati şi câştig o îngheţată, zise Betsy, confirmându-mi bănuiala Zice că sunt scurtă la jocurile bune — La jocurile scurte, o corectă Julie blând Zice că eşti bună la jocurile scurte Cu câte aveam pe cap, gândindu-mă la Belov şi la amintirile lui Julie despre soţul ei, mă temusem că va fi o după-amiază ciudată Dar nici vorbă de aşa ceva Când am ajuns în holul hotelului, Betsy deja ne făcuse să râdem în hohote şi uitasem de toate problemele Erau câteva terenuri de golf în miniatură destul de aproape, dar se pare că Betsy văzuse unul cu aligatori uriaşi din plastic, cu câteva zile în urmă, şi voia să meargă acolo Julie nu închiriase maşină, aşa că a trebuit să conduc eu Când ajunseseră aici, luaseră un taxi de la aeroport, iar Hartwick le condusese de câteva ori când ieşiseră În rest, se plimbaseră pe jos — E prea mică pentru tine, zise Betsy după ce urcă în maşină şi se aşeză în spate Am închis uşa şi am privit-o prin oglinda retrovizoare — De acord E mult prea mică pentru mine — Dar pentru mine e bună, zise ea — Vrei să conduci? am întrebat-o serios — Sunt prea mică, n-am voie să conduc, răspunse ea la fel de serios — Bine Atunci ne descurcăm aşa Am condus până la terenul cu aligatori uriaşi Era doar la câţiva kilometri distanţă spre sud, iar ciudăţenia decorului nu se limita la aligatori Pe lângă aceştia mai erau corăbii de piraţi, o caracatiţă şi manechine-piraţi, cu ochii acoperiţi cu bandaje negre Terenul se afla lângă un pârâu micuţ şi era străjuit de palmieri Am jucat aproape două ore Întâi a jucat Betsy şi am încercat să menţin scorul cât mai apropiat, ca să fie mai amuzant Părea să meargă, pentru că la ultima gaură era cu adevărat concentrată A potrivit mingea pe gazonul din plastic şi s-a dat puţin în spate; apoi s-a aplecat, balansând crosa — Îl imită pe taică-său, spuse Julie, amuzată Betsy reuşi să marcheze la a patra încercare, iar eu am ratat, spre marea ei bucurie — Îmi eşti dator o îngheţată, îmi aminti ea — Nu e corect, am spus, arătându-i aligatorul din plastic de lângă gaură, care se tot holba la mine M-a speriat Am dat crosele înapoi şi am plecat Era încă devreme, dar Betsy ne anunţă că îi e foame Cum nouă nu ne era foame, ne-am mai plimbat puţin cu maşina, ca să treacă timpul până la cină Am condus spre sud, pe Business 17 şi am ieşit din Myrtle Beach Am văzut câteva indicatoare care anunţau un loc numit Murrells Inlet; Julie şi-a amintit că-l văzuse în pliante — Au şi bărci de pescuit acolo, spuse ea Vrei să mergem să ne uităm la bărci, iubito? apoi ne ducem la masă — Putem să ne uităm şi la bărci Dar mie tot o să-mi fie foame Nu-i displăcea ideea, dar nici n-o încânta Am condus spre Murrells Inlet şi ne-am plimbat până la docuri Ieşisem adesea cu barca pe lacul Erie, dar niciodată în largul mării Majoritatea erau şalupe cu motor, mari Mi-am amintit de o bărcuţă cu pânze pe care o văzusem ceva mai devreme şi m-am întrebat cum o fi să pluteşti în ceva atât de mic pe un ocean atât de întins — Îmi place apa la nebunie, spuse Julie, ţinându-se de balustradă şi lăsându-se pe spate, cu privirea pierdută undeva la linia orizontului Oceanul este incredibil de mare Am putea urca într-o barcă şi, dacă vremea e frumoasă şi avem destul combustibil, l-am putea traversa Pur şi simplu mergem drept înainte până dăm de pământ Vorbea de parcă într-adevăr şi-ar fi dorit asta Am privit-o fără să spun o vorbă Din păcate, nu putem, continuă ea Trebuie să stăm aici şi să ne asumăm situaţia, aşa cum este Nu mi-a păsat niciodată Dar pe urmă totul a luat-o razna Iar acum nu ştiu ce să fac Să fugim, să ne ascundem, să ne întoarcem? — Totul va fi în regulă, Julie O să te ajut să treci peste asta Îmi zâmbi, dar ochelarii de soare îi ascundeau ochii şi nu puteam să-mi dau seama ce gândeşte de fapt Se aplecă şi îmi strânse uşor mâna — Ştiu asta Şi sper că îţi dai seama cât de mult înseamnă pentru mine Am mâncat la un restaurant cu specific pescăresc, în Murrells Inlet Am comandat ce mâncasem şi cu o seară înainte; dacă atunci îmi plăcuse, n-aveam de ce să caut altceva Betsy m-a urmărit cu mult interes cum desfăceam crabul ca să scot carnea — Sunt înfricoşători, zise ea — Doar la suprafaţă, am zis eu Pe dinăuntru sunt buni — Pot să încerc? Dorinţa ei m-a impresionat Majoritatea copiilor de vârsta ei se feresc de o mâncare cu care nu sunt obişnuiţi, mai ales când arată precum crabii M-am uitat la Julie, dar ea n-a reacţionat Am luat o bucăţică de carne şi am pus-o pe farfuria lui Betsy O luă cu furculiţa şi o duse la gură fără nicio ezitare — E bun! exclamă ea după o clipă Hai să mai luăm! Am repetat comanda şi m-a uimit cât a mâncat Cred că nu exagerase deloc când a zis că-i e foame Am terminat împreună două porţii Julie nu ne-a prea ajutat preferând creveţii — Cred că a mâncat greutatea ei în crabi, am spus eu, iar Julie a început să râdă — Mănâncă cât un adolescent, dar tot mică rămâne — Du-o la laborator şi zi-le să-i multiplice metabolismul în pastile sau ceva de genul ăsta Ai putea câştiga o avere! Când am ajuns la hotel, soarele apunea, plaja era aproape goală şi doar câţiva oameni se mai plimbau Era cald, deşi începuse să se întunece Am urcat în apartament Julie şi Betsy s-au jucat cât am citit eu ziarul Apoi l-am sunat pe Joe Am încercat de mai multe ori, dar nu a răspuns Era absolut enervant Avea telefon mobil, dar pur şi simplu nu se deranja să-l ia cu el şi nu-şi amintea să-l încarce Poţi învăţa un poliţist bătrân cum să folosească tehnologia de ultimă oră, dar întotdeauna o să uite la ce e bună Pe la nouă, Betsy se duse la culcare Eram pe balcon şi tocmai îmi scosesem arma Betsy apăru din senin, luându-mă prin surprindere Am ascuns repede pistolul, înainte să apuce să-l vadă Ea veni spre mine cu braţele întinse — Ia-mă-n braţe de noapte bună, spuse ea M-a îmbrăţişat, iar au am bătut-o uşurel pe spate, simţindu-mă foarte ciudat Trebuie însă să recunosc că eram încântat de gestul ei — Să nu uiţi de îngheţata mea, zise ea intrând în cameră Te-am bătut — Nu uit, am asigurat-o După douăzeci de minute a venit şi Julie lângă mine A văzut arma, dar nu a comentat — Trebuie să stăm de vorbă, a zis ea — Da, ar fi cazul — Ce crezi că ar trebui să fac, Lincoln? Sunt atât de speriată, atât de confuză Totuşi nu putem continua aşa Trebuie să facem ceva, nu mai putem amâna I-am povestit ce aflasem de la Amy şi despre Yuri Belov — Amy crede că ar trebui să-i permiţi să publice toată povestea, am continuat eu Crede că odată ce intră în atenţia publicului sunt eliminate câteva dintre ameninţări — Tu ce părere ai? Am ridicat din umeri — Nu cred că le va rezolva pe toate Pentru ruşi, s-ar putea să fie un motiv în plus să te vâneze L-ar putea opri însă pe Jeremiah Hubbard Este o persoană publică influentă, şi îi pasă de imaginea lui Am oftat Niciuna dintre variante nu părea prea promiţătoare În mod normal, te-aş sfătui să te duci direct la poliţie, însă partenerul meu crede că Hubbard are legături acolo Dacă ne grăbim, ar putea ieşi rău — Şi atunci ce-mi sugerezi? — Tot poliţia, dar trebuie să procedăm cu precauţie, să alegem pe cineva de la nivel înalt şi de încredere şi să-i spunem toată povestea Trebuie să vorbim şi despre bănuielile noastre în legătură cu influenţa şi relaţiile lui Hubbard — Nu vreau să intru în programul de protecţie a martorilor, spuse ea încet — Ştiu asta şi te pot ajuta să dispari, dacă asta este decizia ta De fapt, cred că pot găsi nişte oameni foarte pricepuţi la aşa ceva Dar nu programul de protecţie a martorilor este problema aici, Julie Soţul tău a fost ucis, la fel şi Randy Hartwick, iar vinovaţii trebuie să răspundă în faţa justiţiei pentru asta De asemenea, nu-i poţi lăsa pe toţi să creadă că aţi murit, şi mai ales că aţi fost omorâte de soţul tău Nu pot permite să i se întâmple aşa ceva lui John Weston Nu mă aşteptasem să-i servesc un asemenea discurs, dar chiar credeam ce-i spusesem Noaptea trecută fusesem atât de uluit că am găsit-o şi atât de enervat de ideea legăturii dintre Hubbard şi Cody, încât nu reuşisem să văd clar situaţia Evident, nu exista decât o soluţie, şi anume să ne folosim de mărturia şi informaţiile lui Julie pentru a face dreptate Asta era obligaţia mea Şi mai trebuia să mă asigur că ea şi fiica ei sunt în siguranţă — Am fost angajat de socrul tău Am faţă de el obligaţia de a-i explica ce s-a întâmplat cu familia lui în noaptea în care i-a fost ucis fiul şi intenţionez să-mi onorez această obligaţie Dar mi-am mai asumat o datorie, şi anume să mă asigur că tu şi Betsy sunteţi în siguranţă Şi voi avea grijă de asta, am spus luându-i mâna Zâmbi şi mi-o strânse uşor, înainte să-i dau drumul — A trecut ceva timp de când nu mă mai simt cu adevărat în siguranţă, însă înclin să te cred Ai dreptate Trebuie să mă duc la poliţie sau la FBI, dar ar trebui să ne întoarcem la Cleveland pentru asta? Nu-mi place ideea de a mă duce la poliţie aici, în Carolina de Sud, unde nimeni nu ştie nimic despre toate astea — Şi eu voiam să-ţi sugerez să ne întoarcem la Cleveland Numai de-acolo putem începe Mă aşteptam să mai vorbească despre interviurile sau mărturiile pe care va trebui să le depună, dar oftă şi rămase cu ochii aţintiţi spre cer — E atât de frumoasă luna În general, noaptea e frumoasă aici Ştii cum ar putea fi acum în Cleveland? — Cam la fel Poate doar cu chiciură pe palmieri Râse şi se uită în jos, spre piscină — Oh, cât de bine arată Chiar m-aş duce să fac o baie — Du-te Rămân eu să am grijă de Betsy — Nu e nevoie Doarme adânc Ai putea să tragi cu tunul şi nici n-ar mişca Se ridică, se sprijini de balustradă şi mă privi Hai să mergem, măcar o jumătate de oră Tocmai voiam să spun că nu e bine s-o lăsăm pe micuţă singură, când cuvintele îmi pieriră, la gândul că o să o văd din nou pe Julie în costum de baie — De ce nu? m-am auzit spunând Doar o jumătate de oră După cinci minute coboram Julie purta acelaşi costum în două piese pe care-l avusese şi noaptea trecută Arăta superb Am dat drumul la jeturile de apă, am lăsat prosoapele şi am intrat în piscină Adia o briză uşoară, exact ca aseară, luna arăta la fel, totul părea identic Mental însă mi se părea că trecuseră luni de-atunci — Ce bine e, spuse Julie, stând cu spatele într-un jet de apă Dacă aş avea aşa ceva acasă, n-aş mai ieşi niciodată din apă Am mai pălăvrăgit puţin, apoi am tăcut, fiecare pierdut în gândurile sale Lăsasem telefonul la marginea piscinei şi m-am surprins uitându-mă spre el, sperând că o să mă sune Joe Plănuise să încerce, împreună cu Kinkaid, să afle mai multe informaţii despre ruşi, dar nu mai reuşisem să vorbesc cu el Nu-mi plăcea asta Şi apoi voiam să-i spun despre Yuri Belov În timp ce mă gândeam la toate astea, am auzit brusc un suspin uşor lângă mine M-am uitat la Julie şi mi-am dat seama că plânge — Julie, am spus, şi, fără să mai stau pe gânduri, m-am îndreptat spre ea şi am cuprins-o în braţe Totul va fi bine Se întoarse spre mine şi îşi sprijini capul de pieptul meu, plângând şi mai tare La început am fost surprins, dar mi-am dat seama că nu am de ce: femeia încerca să-şi salveze viaţa, iar soţul ei fusese ucis Reuşise toată ziua să se ţină tare, dar nu trebuia să mă aştept la asta şi acum Nu era corect N-am spus nimic, pentru că ştiam că nu există cuvinte care să-i aline durerea În schimb, am ţinut-o în braţe Uneori nu poţi face mai mult Au trecut aşa câteva minute; apoi m-a privit încercând să-mi zâmbească — Îmi pare rău, şopti ea N-am vrut să te fac să suporţi aşa ceva — Nu trebuie să-ţi ceri scuze Nu se retrăsese, încă mă ţinea în braţe, iar eu nu aveam nici cea mai mică intenţie să mă mişc — A fost greu, zise ea A fost atât de greu, dar în faţa lui Betsy a trebuit să zâmbesc, să par fericită Nu trebuie să vadă cât îmi e de frică Nu-mi pot permite aşa ceva — Înţeleg Respiră adânc şi îşi sprijini din nou capul de pieptul meu — Sper că ştii cât îţi sunt de recunoscătoare că eşti aici Sper că îţi dai seama cât de mult m-ai ajutat azi, cât de bine mă simt când eşti cu noi Îşi ridică capul şi mă privi drept în ochi, cu faţa foarte aproape de a mea; îi simţeam sânii apăsându-mi pieptul Am fost atât de speriată, atât de singură, şopti ea, agăţându-se de gâtul meu Atât de singură Preţ de o clipă am rămas nemişcaţi, privindu-ne în ochi, apoi ea se aplecă şi îşi apăsă uşor buzele peste ale mele Probabil că era doar un gest de mulţumire, într-un moment emoţional I-am răspuns şi am sărutat-o la rândul meu Pur şi simplu n-am putut să mă abţin A fost un sărut lung, minunat Când s-a desprins, zâmbea, iar eu mă simţeam foarte mic M-am gândit la John Weston, la fiul lui mort, la nepoţica lui, care dormea sus, şi mi s-a făcut ruşine — N-ar fi trebuit să fac asta, am început, dar ea s-a aplecat şi m-a sărutat din nou Am vrut să mă împotrivesc, am vrut, dar nu am putut Atracţia era prea puternică Am sărutat-o din nou, iar ea s-a mişcat în apă, trecându-şi coapsele peste ale mele, aşezându-se la mine în poală, încă agăţată de gâtul meu, sărutându-mă Îi simţeam pieptul ridicându-se şi coborând, în timp ce mâinile mele alunecau uşor pe spatele ei Cred că n-am fost niciodată atât de excitat Dar chiar simţindu-i trupul lipit de al meu şi sărutul, prin minte îmi treceau tot felul de imagini Am revăzut fotografiile de la locul crimei, cadavrul lui Wayne Weston, l-am văzut pe tatăl lui, privind cu tristeţe omul de zăpadă De data asta m-am desprins eu — Nu putem, am spus, respirând greu — Sstt, făcu ea, punându-şi palma pe gura mea — Am o obligaţie faţă de John, am şoptit Nu că nu aş vrea, dar nu pot Am lăsat cuvintele să plutească, în timp ce ea mă săruta pe gât N-am mai rezistat Îi dădusem ocazia să se răzgândească, dar n-o făcuse, iar eu o doream incredibil de intens Am tras-o spre mine şi am sărutat-o din nou Şi-a trecut degetele prin părul meu, apoi peste umeri, în timp ce ne sărutam; mi-am lăsat mâinile să îi alunece pe spate, spre bareta sutienului Îmi simţi degetele încercând să-l desfacă şi mă sărută mai apăsat Apoi îşi încolăci picioarele în jurul meu, încurajându-mă Am tras de şnur şi i-am dezgolit sânii Eram singuri în piscină, dar oricine ar fi putut intra în orice clipă Însă nu mă mai gândeam la asta Nu mă interesa decât Julie Se lăsă să alunece la mine în braţe, ridicându-şi uşor pieptul deasupra apei şi îşi strecură palma printre coapsele mele În clipa aceea sună telefonul — La dracu’, am exclamat printre sărutări Nu-mi venea să cred Nu acum — Lasă-l să sune, mă îndemnă ea, plimbându-şi vârful limbii pe bărbia mea Am răsucit puţin capul şi m-am aplecat să văd cine sună Era Joe — Trebuie să răspund, am spus, este partenerul meu — Ba nu, şopti ea, sărutându-mă pe gât Sună-l tu mai târziu Am luptat cu dorinţa de a o asculta şi m-am întins după telefon Gemu încet şi mă muşcă uşor de lobul urechii Am pus mâna pe telefon şi l-am deschis Oftă şi îmi dădu drumul, căutându-şi sutienul în apă Am apăsat pe tasta de apel ca să răspund Îmi venea să urlu la Joe să dispară şi să mă sune peste o oră Sau peste şase — Incredibil Suni exact în momentul cel mai nepotrivit — Nu-mi pasă, zise el, şi i-am simţit încordarea din voce Lincoln, e de rău — Ce s-a întâmplat? Julie mă privi cu atenţie, auzindu-mi tonul îngrijorat — Azi după-amiază n-am reuşit să dăm de ruşi, zise el Am avut o presimţire urâtă, aşa că m-am dus la aeroport şi le-am arătat celor de-acolo nişte fotografii Krashakov şi Rakic au luat deja avionul, Lincoln Sunt în drum spre Carolina de Sud Vin după voi 19 M-am întors cu spatele la Julie, pentru că nu voiam să vadă ce impact avusese vestea lui Joe asupra mea — Eşti sigur? am insistat, deşi ştiam că este Joe nu era genul care să bată câmpii — Absolut Astăzi am fost cu Kinkaid la ei acasă Intenţionam să-i ţinem toată ziua sub observaţie Maşina lor era în parcare, dar casa părea pustie M-am plimbat puţin prin jur, am vorbit cu o vecină, o cucoană în vârstă care hrănea pisicile de pe stradă Mi-a zis că îi văzuse plecând cu un taxi, cu vreo oră înainte să ajungem noi acolo Nu mi-a plăcut chestia asta De ce să ia un taxi când aveau maşină? M-am întors şi am discutat cu Kinkaid El a zis că poate n-au vrut să folosească maşina lor, fiindcă s-au dus undeva unde nu doreau să atragă atenţia, dar l-am contrazis M-am gândit imediat la aeroport Ne-am dus acolo şi am început să punem întrebări Până la urmă am găsit pe cineva care i-a recunoscut — La cât au decolat? Ieşisem deja din bazin şi nu-mi luam ochii de la fereastra camerei în care dormea Betsy — Patru treizeci, zise el Au făcut o escală, aşa că avionul trebuia să aterizeze în Myrtle Beach pe la nouă — Şi-acum cât e? — Nouă şi jumătate — La dracu’, Joe De ce ţi-a luat atâta timp să mă suni? — Am tot încercat, LP Îmi tot zicea că telefonul este închis sau că nu ai semnal Telefonia mobilă O tâmpenie, nu altceva — Trebuie să plecaţi, spuse Joe Repede Însoţitoarea de zbor cu care am vorbit zicea că mai erau însoţiţi de doi bărbaţi — Sunt patru, am zis eu pe un ton neutru Minunat — Eşti cu doamna Weston şi cu fetiţa? Părea ciudat acum să mă gândesc la Julie ca la doamna Weston — Sunt cu Julie, am răspuns Suntem afară Betsy doarme în cameră — Atunci mişcaţi-vă, luaţi-o şi plecaţi Când ajungeţi într-un loc sigur şi aveţi timp să opriţi, sună-mă — În regulă Am închis Inima îmi bătea încă puternic, dar nu din cauza lui Julie M-am întors spre ea şi am văzut-o la marginea piscinei, strângându-şi prosopul în jurul corpului — Îmi pare rău, spuse ea, în timp ce mă apropiam Îmi evită privirea Nu pot să cred că am făcut asta N-ar fi trebuit — E vina mea, nu trebuie să te scuzi Dar acum nu asta e important, nu avem timp de discuţii — Ce s-a întâmplat? Nu voiam să-i spun, dar nu aveam de ales — Partenerul meu a fost la aeroportul din Cleveland A aflat că ruşii au plecat azi după-amiază încoace Îşi duse mâna la gură — Betsy, exclamă ea Nu! Mă împinse şi o luă la fugă spre uşă Am urmat-o, dorindu-mi să-mi fi luat şi arma cu mine Joe spusese că ar trebui să ajungă pe la nouă Era nouă şi jumătate Avuseseră tot timpul să închirieze o maşină Liftul era la parter şi uşa s-a deschis de îndată ce Julie a apăsat pe buton Am urcat, apoi am luat-o de umeri şi am sprijinit-o de perete — Trebuie să fii tare, am spus Ştiu că eşti speriată, dar trebuie să-ţi păstrezi calmul Nu vreau s-o apuce isteria pe Betsy, şi nici pe tine Dacă simte că ţi-e frică, o să se sperie şi ea Trebuie să-ţi iei lucrurile şi să o pregăteşti de plecare, dar cu calm — Şi ce să-i spun? — Spune-i că s-a făcut o greşeală şi că vine altcineva în cameră Spune-i că te-ai plictisit aici Orice, nu-mi pasă, atâta timp cât te crede şi nu intră-n panică Uşa liftului se deschise din nou şi am păşit la etajul şapte Am auzit-o pe Julie respirând uşurată când văzu că uşa era tot închisă şi părea neatinsă Am folosit cardul de acces ca să o deschid şi am intrat înaintea ei, pentru eventualitatea că ne aştepta cineva Eram dezbrăcat, în picioarele goale şi fără armă Nu erau tocmai condiţii ideale de luptă Am aprins lumina şi m-am uitat prin cameră Totul părea în ordine Uşa de la balcon era închisă Julie trecu în grabă pe lângă mine, fugi la uşa dormitorului, o deschise şi se uită înăuntru — Doarme — Trezeşte-o şi pregătiţi-vă de plecare Trebuie să ne mişcăm foarte repede M-am dus în baie să-mi iau geanta Lăsasem arma în ea când plecasem la piscină Am luat-o, am verificat-o şi am lăsat-o pe chiuvetă Zece gloanţe în încărcător şi unul pe ţeavă Unsprezece posibilităţi de a omorî Şi totuşi, prezenţa ei mă relaxa M-am întrebat ce spunea asta despre viaţa mea Mi-am pus tricoul şi blugii, am prins tocul la curea şi m-am încălţat Eram încă ud, dar nu aveam timp de pierdut Am tras fermoarul genţii şi m-am întors în sufragerie Betsy stătea în mijlocul camerei, cu ochii cârpiţi de somn În mâna dreaptă ţinea o pisică de pluş şi îşi sugea degetul mare de la mâna stângă Părea pe jumătate adormită, dar era îmbrăcată cu nişte pantaloni scurţi şi un tricou I-am zâmbit, încercând s-o fac să se simtă mai bine — Bună, micuţo! Îmi pare rău că a trebuit să te trezeşti, dar plecăm la alt hotel Poţi să adormi din nou când ajungem în maşină Dădu din cap somnoroasă — Să nu uiţi de îngheţata mea — Sigur că nu Am intrat în dormitor Julie îngrămădea grăbită hainele în valiză Era încă în costum de baie M-am dus lângă ea şi i-am atins uşor umărul — Relaxează-te Şi nu intra în panică Ia ceva pe tine, altfel Betsy o să-şi dea seama că ceva nu e în regulă şi o să se sperie Se întoarse spre mine şi mă luă de mână — Trebuie să ai grijă de ea — Voi avea — Trebuie — Julie, am rostit cu blândeţe, o să am grijă de amândouă Veţi fi în siguranţă Mi-aş da viaţa pentru tine dacă este nevoie, înţelegi? — Nu-ţi cer să mori pentru mine, zise ea, privindu-mă cu atenţie Nu mă ajuţi cu nimic dacă mori Va trebui să ucizi pentru noi Poţi să ucizi pentru fiica mea, Lincoln? Poţi să ucizi ca să îmi salvezi fiica? Îmi strângea mâna cu putere şi, în mod ciudat, în timp ce o priveam în ochi, am avut senzaţia că mai întrebase asta şi că fusese dezamăgită de răspuns Poate că îşi întrebase soţul sau chiar pe Hartwick Amândoi reuşiseră doar să moară pentru ea şi Betsy — Pot omorî ca să vă salvez, am răspuns şi mi-a dat drumul — Bine Acum hai să plecăm M-am întors în cameră şi m-am aşezat pe canapea, cu ochii la uşă Totul părea în regulă Nu putea intra nimeni fără să auzim şi eram pregătit să trag la cel mai mic zgomot şi abia apoi să pun întrebări — Sunt obosită, spuse Betsy, aşezându-se pe jos la picioarele mele Visam ceva frumos Călăream un delfin — Îmi pare rău Te lăsăm să stai în spate şi să te întorci la delfinul tău Promit Julie ieşi din dormitor, cu câte o valiză mică în fiecare mână În primul moment, m-am mirat cât de puţine lucruri are, dar apoi mi-am amintit în ce condiţii plecase de-acasă Fuseseră obligate să plece, ca şi cum nu aveau să stea mult, iar asta însemna bagaje puţine — Gata? — Da Am vrut să iau eu valizele, dar m-am răzgândit N-aveam timp de politeţuri; dacă dădeam de belea, trebuia să am mâinile libere — Ia-le tu, am zis, şi păru să înţeleagă de ce Mai ai nevoie de ceva? — Nu — Atunci, să mergem Julie purta pantaloni scurţi şi un tricou peste costumul de baie, iar părul îi atârna ud pe spate Am luat liftul şi am coborât în hol Rebecca, recepţionera cu care flirtasem cu o zi în urmă, ne privi zâmbind Apoi o văzu pe Betsy şi rămase puţin uimită — Bună, zise ea Nu v-am văzut în după-amiaza aceasta Azi lucrez de noapte — Îmi pare rău că nu ne-am întâlnit, am răspuns, fără să mă opresc Puţin îmi păsa dacă se supăra — O clipă, spuse ea M-am uitat peste umăr, în timp ce împingeam uşa ca s-o deschid Am ceva pentru dumneavoastră Flutura un plic Le-am spus lui Julie şi lui Betsy să mă aştepte la uşă, m-am întors şi am luat plicul — Este de la Lamar, zise ea, uitându-se peste umărul meu la Julie şi la Betsy, de parcă ar fi simţit că ceva nu era în regulă Zicea că v-a promis să vă dea asta Şi a mai zis că n-a văzut vreodată o lovitură mai urâtă Dosarul lui Hartwick După întâlnirea cu Julie de aseară, uitasem cu totul de el — Mulţumesc Acum trebuie să plecăm Micuţa nu se simte prea bine, trebuie să o ducem la un doctor Nu era cea mai bună scuză, dar altceva nu găsisem Am păşit în stradă încordat, pregătit pentru orice, dar totul era calm şi strada aproape pustie Am traversat în grabă spre parcare Maşina era la primul nivel, aproape de ieşire Am deschis portbagajul şi am aruncat bagajele înăuntru Apoi am ajutat-o pe Betsy să urce în maşină şi m-am aşezat la volan Am pornit motorul, am ieşit din parcare şi am ajuns pe stradă Reuşisem Am condus încet spre nord, gândindu-mă ce să fac Puteam merge la aeroport, dar nu era recomandabil Când o să vadă că am plecat, ruşii vor verifica, în primul rând, la aeroport, ca să vadă ce avion am luat În plus, există întotdeauna riscul ca avionul să întârzie şi să dăm nas în nas cu ei M-am înfiorat la gândul ăsta Puteam s-o iau spre Charleston sau Columbia ca să luăm de-acolo avionul, dar nici asta nu mi se părea o soluţie Am hotărât să conduc în continuare N-aveam suficienţi bani pentru bilete de avion şi bănuiam că ruşii puteau să afle unde suntem dacă îmi foloseam cardul de credit Ar afla când ne întoarcem la Cleveland şi asta nu-mi convenea — Cred că o să mai mergem un timp cu maşina — Unde mergem? întrebă Betsy — Surpriză, i-am răspuns, dar promit că o să-ţi placă De ce nu încerci să mai dormi puţin? Am oprit la un semafor M-am uitat la maşinile din jur, dar şoferii nu erau deloc interesaţi de noi – „Simpli străini în noapte”, ca în cântecul lui Sinatra S-a făcut verde şi am mutat piciorul pe pedala de acceleraţie Apoi m-am oprit Aveam senzaţia că am uitat ceva Mi se întâmpla asta adesea când plecam dintr-un hotel Acum nu aveam timp de asta, dar nu puteam să scap de senzaţie Am apăsat pe accelerator când m-a claxonat cineva din spate Am pornit, dar tot simţeam că ceva nu e în regulă — Ce s-a întâmplat? m-a întrebat Julie — Nimic Am dat din cap Nu puteam uita nimic important, nu? Nu predasem camera, ceea ce însemna că o să pierd banii pe încă o zi, dar nu-mi păsa de asta Iar Julie nici măcar nu se înregistrase la sosire Aveam arma, Julie şi Betsy erau cu mine Asta era tot ce conta Caseta, mi-am adus brusc aminte — Nu, la dracu’! Am dat cu pumnul în volan Am văzut ochii speriaţi ai lui Betsy în oglinda retrovizoare Julie mă apucă de mână — Ce este? — Caseta, i-am şoptit, ca să nu mă audă Betsy Am lăsat-o în cameră — Unde? — Am ascuns-o sub canapea azi-dimineaţă când v-aţi întors în cameră Am plecat atât de repede, încât am uitat cu totul de ea Mă simţeam ca un prost Este întotdeauna jenant să uiţi ceva important, însă acum era de-a dreptul grav Ar fi fost periculos să ne întoarcem la hotel, însă nici nu puteam lăsa caseta acolo Ar fi fost prea de tot — Trebuie să ne întoarcem Caseta este mult prea importantă Am întors la următoarea parcare Nu ajunsesem prea departe de hotel, dar la întoarcere distanţa mi s-a părut mult mai mare Am tras în parcarea de vizavi, înainte cu un bloc de hotel şi am lăsat cheile în contact — Mă duc să o iau Rămâneţi în maşină şi aveţi grijă să nu vă vadă nimeni Dacă nu mă întorc în zece minute, plecaţi fără mine Apoi opriţi-vă în primul loc public, cu cât mai multă lume, şi sunaţi la poliţie Poate că n-or să înţeleagă toate amănuntele, dar veţi fi în siguranţă Poate mai în siguranţă decât cu mine, mi-am spus Am ieşit din maşină şi m-am îndreptat în grabă spre hotel În faţă erau parcate trei maşini Nu-mi aminteam dacă le văzusem mai devreme Am intrat, m-am îndreptat spre lift, dar m-am oprit la jumătatea drumului La recepţie nu era nimeni Nici urmă de Rebecca Oare cât trecuse? Cel mult zece minute Poate se dusese la baie sau să fumeze o ţigară Instinctul îmi spunea însă că s-a întâmplat ceva Am păşit în spatele ghişeului Zăcea întinsă pe jos, cu o vânătaie urâtă pe obrazul drept Am îngenuncheat lângă ea şi am răsucit-o Când am atins-o, a deschis ochii şi s-a tras speriată, de parcă ar fi văzut o fantomă în faţa ochilor — Stai liniştită, i-am spus Avea privirea înceţoşată Îmi amintea de ochii dependenţilor de droguri sau ai alcoolicilor cu care avusesem de-a face pe vremuri, ochi care vedeau o altă lume decât cea reală Îşi lăsă capul înapoi pe podea I l-am ridicat şi am forţat-o să mă privească Unde sunt? am întrebat-o Clipi de câteva ori, încercând să îşi revină Din rana de la obraz, picură sânge pe mâna mea L-am privit, i-am simţit căldura şi m-a cuprins brusc o furie cumplită, de necontrolat Ea n-avea nicio legătură cu toate astea, şi totuşi o răniseră Am scos arma şi i-am tras piedica Julie mă întrebase dacă aş omorî pentru a-i proteja fiica Bineînţeles că aş fi făcut-o — Unde sunt? am întrebat din nou, mângâind-o uşor pe obraz, încercând s-o ţin conştientă — I-am trimis camera ta, articulă ea cu greu, gata să leşine din nou Am scuturat-o uşor şi parcă şi-a mai revenit puţin I-am trimis în camera ta Mi-au luat cardul universal de acces Fiecare cuvânt însemna un efort pentru ea N-am vrut dar m-au lovit, spuse ea, de parcă nu mai vorbea cu mine, parcă îşi spunea toate astea şi era surprinsă M-au lovit Nişte străini au intrat în hotel şi m-au lovit I-am lăsat uşor capul pe podea şi m-am uitat în jur Avea nevoie de un doctor, iar eu aveam nevoie de casetă Ruşii erau acum la etajul doi Probabil îşi dăduseră seama că am plecat, aşa că se vor întoarce să-i mai pună întrebări Şi vor fi furioşi N-o puteam lăsa acolo Am lăsat arma, am luat-o în braţe şi am intrat în biroul directorului, aflat în spatele recepţiei Nu era prea mare, avea doar o masă şi două dulapuri, dar uşa se putea încuia Am lăsat-o jos, am luat telefonul şi am sunat la 911 Am lăsat receptorul pe birou, ştiind că o să trimită oricum un poliţist să verifice apelul dacă nu vorbea nimeni N-aveam timp de pierdut Am împins butonul care bloca uşa pe dinăuntru, am ieşit, am închis-o şi am încercat s-o deschid Era încuiată N-ar fi rezistat dacă încercau să o forţeze, dar măcar o luasem de-acolo şi urma să primească ajutor cât de curând Am renunţat la lift şi am luat-o la fugă pe scări Când am ajuns la etajul şapte, inima îmi bătea să-mi spargă pieptul şi eram leoarcă de transpiraţie Am deschis uşa şi am intrat pe hol, cu arma pregătită Am dat peste un grup de patru femei între două vârste, care au început să ţipe când au văzut pistolul O clipă am încremenit, apoi am trecut pe lângă ele şi m-am repezit spre camera lui Julie, căutând în buzunar cardul de acces Femeile încă ţipau când am intrat şi am trântit uşa după mine Camera era goală Am lăsat lumina stinsă şi m-am îndreptat spre canapea Am îngenuncheat şi am căutat Nimic Am strecurat mâna mai în spate şi am pipăit de la un capăt la altul Nimic Am simţit că mi se usucă gura Unde dracu’ putea fi? Am lăsat arma, am tras canapeaua şi apoi am ridicat-o Caseta se afla într-un colţ Am luat-o şi am ascuns-o sub cămaşă Afară ţipetele se înteţiseră M-am răsucit spre uşă şi am luat pistolul în mâna dreaptă Am văzut lumina roşie a încuietorii electronice, ceea ce însemna că uşa era închisă Când Randy Hartwick murise chiar în faţa mea, văzusem un punctuleţ roşu clipindu-i pe piept, apărând şi apoi dispărând La fel şi-acum, luminiţa roşie dispăru, apoi se făcu verde Cineva folosise cardul de acces M-am lăsat pe un genunchi şi am îndreptat arma spre uşă Primul lucru pe care l-am văzut a fost ţeava unei arme, apoi camera explodă într-o serie de împuşcături Am reuşit să trag şi eu de două ori, apoi m-am aruncat la podea, rostogolindu-mă în spatele canapelei, în timp ce gloanţele zburau pe lângă mine Am scos încet capul pe lângă canapea şi m-am uitat spre uşă, surprins să o văd din nou închisă Poate că unul dintre gloanţele mele îl doborâse pe cel care deschisese uşa Am mai tras de două ori prin uşă, şi tirul de-afară încetă Am tras încă patru gloanţe, mai calm de data asta, apoi m-am ridicat şi am ieşit pe balcon Cei de pe hol se regrupau şi cu siguranţă aveau să reia atacul Nu aveam timp de ezitări: ori ieşeam acum, ori muream Am pus arma în toc, lângă casetă, şi m-am prins cu ambele mâini de balustradă Erau doar şapte etaje, dar ţi se pare o distanţă enormă când se pune problema să sari peste balcon Tirul reîncepuse N-am mai stat pe gânduri şi am încălecat balustrada M-am lăsat în jos, până am rămas suspendat în mâini de bara de jos Atârnam deasupra betonului care înconjura bazinul Câteva gloanţe loviră balustrada deasupra mea, periculos de aproape M-am împins cu picioarele şi am sărit Am aterizat în balconul de dedesubt, peste scaunele din plastic În cădere, caseta zburase, dar era aproape de mine şi, din fericire, nu mi se descărcase pistolul, să-mi ciuruiască fundul Am luat caseta şi am intrat în cameră Era întuneric Uşa de sticlă a balconului era deschisă, dar cea de ieşire nu Am încercat să o forţez Deasupra mea am auzit uşa izbindu-se de perete, apoi alte împuşcături Intraseră în cameră Asta însemna că, în câteva secunde, îşi vor da seama că sărisem de la balcon Cum nu-mi vor vedea cadavrul făcut zob pe ciment, nu le va fi prea greu să-şi dea seama unde aş putea fi Am reuşit să deschid uşa şi am luat-o la goană pe hol Am vrut să cobor pe scări, dar liftul era chiar în faţa mea, cu uşile deschise, aşa că am sărit înăuntru Dacă lăsaseră pe cineva de pază în hol, m-ar fi aşteptat acolo, indiferent pe unde coboram Am luat poziţia de tragere şi am aşteptat să se deschidă uşile Holul era pustiu În spatele recepţiei, uşa biroului era încă încuiată Rebecca se afla în siguranţă deocamdată În timp ce ieşeam din hotel, am auzit o uşă dinspre scări trântindu-se, şi zgomot de paşi Cu siguranţă se aşteptau să mă vadă luând-o la goană pe stradă M-am ghemuit şi am luat-o pe lângă clădire, către plajă, şi am dat peste doi bărbaţi înarmaţi Unul era Rakic, iar celălalt, un blond gras, cu pielea unsuroasă Nu-l mai văzusem până atunci Erau cu spatele la mine şi priveau spre balcoane M-au auzit şi s-au întors Rakic a spus ceva, dar n-am înţeles nimic, iar grăsanul s-a repezit spre mine, ridicând arma L-am împuşcat de două ori în faţă şi s-a prăbuşit Rakic s-a trezit acoperit de o spumă roşiatică A scăpat arma şi a căzut în genunchi, ţipând şi ducându-şi mâna la faţă, convins că l-am împuşcat M-am întors şi am luat-o la goană pe stradă, în timp ce cineva încerca să tragă în mine de la balcon Am continuat să fug, simţind cum gloanţele împroaşcă iarbă şi pământ în urma mea Am luat-o la goană pe trotuar, mai repede decât fugisem vreodată, conştient că mai am trei pe urmele mele şi un singur glonţ Am ieşit în stradă, claxonat de mai multe maşini, care m-au evitat cu greu Am găsit parcarea în care le lăsasem pe Julie şi Betsy Îi spusesem să aştepte zece minute Oare cât trecuse? Speram să le mai găsesc acolo Nu plecaseră M-am uitat peste umăr, dar n-am văzut decât trotuarul pustiu Am pus arma în toc, mi-am şters faţa şi am bătut în geamul şoferului Julie se aplecă şi-mi deschise uşa; m-am urcat în maşină — Ce s-a întâmplat? întrebă ea Eram leoarcă de sudoare şi abia mai respiram, iar câteva picături de sânge ajunseseră pe tricoul meu Betsy se trezise de-a binelea şi mă privea cu ochii cât cepele — Nimic Dar trebuie să plecăm Betsy, draga mea, vrei să-mi faci o favoare? Te rog, întinde-te pe banchetă Avem mult de mers şi vreau să dormi puţin Dacă mă asculţi, mâine primeşti o îngheţată în plus Se întinse ascultătoare, dar părea speriată, căci strângea mai tare pisica de pluş la piept Era doar un copil, însă nu unul idiot, îşi dăduse seama că ceva nu era în regulă Parcarea avea două ieşiri: spre Business 17 şi spre bulevard Am întors şi am luat-o spre sud, privind cu atenţie în oglinda retrovizoare Trecu pe lângă noi o maşină a poliţiei, cu girofarul în funcţiune şi sirenele urlând, îndreptându-se spre hotel Curând vor începe să mă caute Rebecca le va spune numele meu şi mă vor da în urmărire Aveau şi numărul maşinii, pentru că fusesem nevoit să-l trec în formularul de înregistrare la hotel Nu mă temeam de poliţişti, dar nu voiam să mă opresc Trebuia să mă întorc la Cleveland Şi la Joe Împreună vom hotărî ce avem de făcut 20 Am mers spre sud aproximativ o oră, deşi era în direcţia opusă celei spre care voiam să mă îndrept M-am gândit că, cu cât traseul meu va fi mai aiuristic, cu atât le va fi mai greu să ne urmărească Aveam cam o oră la dispoziţie, înainte să se transmită numărul meu de înmatriculare şi să mă trezesc cu toţi poliţiştii din Carolina de Sud pe urmele mele Şi aveau de ce, tocmai omorâsem un om Acum mă gândeam la asta cu detaşare, ca şi cum nu eu aş fi apăsat pe trăgaci, ci altcineva Cât fusesem poliţist mai scosesem arma, dar nu trăsesem niciodată cu intenţia să omor M-am gândit că incidentul acesta mă va afecta mai puternic atunci când mă voi mai linişti Fusese legitimă apărare, cât se poate de clar, dar tot omorâsem un om; sperasem că nu voi face niciodată asta, indiferent de circumstanţe Julie mă întrebase dacă aş omorî pentru fiica ei, şi răspunsesem că da Chiar crezusem şi se pare că mă crezuse şi ea, dar nu mă aşteptasem să fiu nevoit s-o şi demonstrez Am ajuns la Charleston şi am luat-o pe autostrada interstatală spre nord Cleveland se afla la aproximativ paisprezece ore de mers de Charleston, ceea ce însemna o noapte lungă, plus dimineaţa următoare petrecute la volan Când am ieşit din Charleston abia trecuse de unsprezece şi nu-mi era somn Adrenalina care-mi invadase sângele făcea să mă simt în stare să alerg până la Cleveland cu Betsy în spate, dacă ar fi fost nevoie N-am vorbit deloc cu Julie Betsy a rămas trează până când am ajuns la Charleston Apoi a doborât-o oboseala şi a adormit, uitând de teamă După vreo douăzeci de minute, Julie se întoarse, o mângâie uşor pe mână ca să se convingă că a adormit şi se întoarse spre mine — Acum îmi spui ce s-a întâmplat? — Am luat caseta Ruşii erau deja la hotel Camera ta s-a transformat în câmp de luptă câteva minute, apoi am sărit în balconul de dedesubt şi am luat-o la fugă Am dat peste doi dintre ei Unul a ridicat arma să mă împuşte şi l-am omorât Am spus totul pe un ton egal, ca şi când aş fi fost cu Joe Detaşat Fără emoţie Tonul calm al unui ucigaş cu sânge rece Au trecut şapte minute înainte să vorbească din nou M-am uitat la ceasul de bord — Îmi pare rău, spuse ea — De ce? Nu e vina ta — Ba da Nu veniseră după tine Pe mine mă urmăreau — S-ar putea ca eu să-i fi condus spre tine Am plătit biletul de avion şi camera de hotel cu cardul Cred că au pe cineva care poate urmări asta Ar fi trebuit să mă gândesc înainte Aşa că este şi vina mea Nu ştiam sigur cum de se gândiseră ruşii să mă urmărească, dar cred că asta era explicaţia — Nu, zise ea, dând din cap Nu este vina ta şi nici a mea Noi n-am făcut nimic rău, suportăm doar consecinţele Este vina soţului meu şi a lui Jeremiah Hubbard Am condus mai departe în tăcere — Ai de gând să conduci până în Ohio? întrebă ea după câteva minute — Vreau să încerc — Nu e deloc sigur Vei fi epuizat — Julie, ar trebui să iau un flacon de somnifere ca să mă liniştesc — Bine — În afară de asta, cu cât ajungem mai departe, cu atât mai bine Poliţia va da maşina în urmărire — Asta-i o problemă? — Am stabilit că nu vrem să avem de-a face cu autorităţile locale, dar nu sunt prea îngrijorat Dacă mă opresc, eu ajung la închisoare, iar tu poţi cere sprijinul celor de la FBI Poliţiştii nu vor fi încântaţi, fiindcă habar n-au ce să facă cu voi Cody era de la FBI, dar nu avea ce să le mai facă dacă ajungeau în mâna autorităţilor din alt stat Cu toate acestea, mă străduiam să le ţin departe de autorităţi — De ce să te închidă? — Am omorât un om, Julie A fost absolut justificat, dar va trebui să demonstrez asta la tribunal Toţi poliţiştii ştiu că am tras şi am omorât un om N-o să mă lase să plec liniştit acasă Se întinse şi mă luă de mână — Am nevoie de tine Dacă te arestează, ne vor despărţi — Ştiu, de aceea nu mă duc acum la poliţie, însă dacă ne opresc, asta se va întâmpla Julie îşi întoarse capul şi privi pe geam — Ştiu că acum pare lipsit de importanţă, dar trebuie să vorbim despre ce s-a întâmplat la piscină în seara asta Trebuie să-mi cer scuze — E-n regulă, Julie Dădu din cap — Nu, nu este Nu-mi vine să cred că am făcut aşa ceva Soţul meu abia a murit acum zece zile, Lincoln Zece zile Şi eu sar pe tine într-o piscină de hotel Foarte elegant Mă privi şi îşi dădu părul din ochi A fost o reacţie emoţională la o stare de teamă şi confuzie Asta-i tot — Desigur N-am crezut nicio clipă că m-ai considerat atrăgător Era un răspuns infantil şi mi-a părut rău de cum l-am rostit — Nu asta am vrut să spun — Ştiu Îmi pare rău Râse încetişor şi apoi oftă — Lincoln, problema este că într-adevăr te consider atrăgător În multe privinţe În toate privinţele Te cunosc doar de o zi şi totuşi sunt incredibil de atrasă de tine Simt că e o greşeală Ţinând cont de circumstanţe Dar nu mă pot abţine Ai apărut atunci când aveam nevoie de cineva şi ai toate calităţile pe care pe care am crezut că le are soţul meu Ultimele cuvinte le rosti în şoaptă Am tăcut, neştiind ce-aş putea spune După câteva minute mi-am dat seama că plânge, dar de data asta nu am mai făcut niciun gest Învăţasem lecţia În cele din urmă, mi-a cuprins mâna cu mâinile ei şi mi-a sărutat uşor vârfurile degetelor Buzele ei calde îmi ardeau pielea Câteva lacrimi mi se rostogoliră în palmă Era combinaţia perfectă Îmi puse la loc mâna pe volan, respiră adânc, se rezemă de spătar şi închise ochii Traficul era aproape inexistent şi am rămas pe banda din stânga, mergând cu o sută douăzeci de kilometri pe oră Destul de repede ca să avansăm, dar fără să depăşesc limita de viteză, pentru a nu atrage atenţia poliţiştilor La un moment dat, am văzut o maşină de poliţie care venea din sens opus, dar nu am încetinit Ceasul arăta aproape miezul nopţii Mi-a trecut prin minte un fragment dintr-un cântec: şoferi singuratici, în miez de noapte, gonind spre mare Cum se numea melodia? Nu-mi aminteam decât versul acela Ciudat Am trecut graniţa dimineaţa devreme şi am condus timp de două ore prin Carolina de Nord, înainte să intrăm în Virginia Întreaga Coastă de Est într-o noapte Poliţiştii au trecut pe lângă noi, dar nu ne-au băgat în seamă Julie şi Betsy dormeau duse Am oprit o dată să alimentez şi l-am sunat pe Joe A răspuns imediat şi mi-am dat seama că nu dormise deloc, aşteptând telefonul meu I-am povestit ce se întâmplase şi i-am zis că sper să ajung la Cleveland în câteva ore Am plecat iarăşi, un şofer singuratic în miez de noapte gonind spre spre ce? O soluţie rapidă, simplă, m-am gândit cu optimism, deşi nu credeam asta nici măcar o clipă Când a ieşit soarele traversam munţii din Virginia de Vest Dealurile răsăreau din ceaţă, din ce în ce mai clar, conturându-se tot mai bine cu fiecare minut ce trecea Mintea îmi era încă trează, dar începuse să mă doară tot corpul, după atâtea ore înghesuit în maşina aceea mică Nu-mi doream decât un pat şi câteva ore de somn Julie se trezi pe la şase, se întinse şi îmi zâmbi somnoroasă — Nu-mi vine să cred că am dormit atâta, zise ea Îmi pare rău Trebuia să rămân trează, să-ţi treacă timpul mai uşor — Oricum, nu aveam chef de conversaţie, am răspuns Creierul meu nu mai reacţiona decât la drumul din faţă Mă mir totuşi că nu te-ai trezit când am oprit la benzinărie — Ai oprit? întrebă ea şi apoi râse Betsy s-a trezit? — Deloc Am mai mers un timp şi apoi am observat că indicatorul de benzină cobora spre zero De ani de zile nu mai condusesem atâta şi mă surprindea cât de repede se consumă benzina Am oprit la o ieşire care anunţa câteva benzinării şi un restaurant Cracker Barrel Mi-ar fi prins bine o cafea după atâtea ore pe drum Betsy ieşi morocănoasă din maşină Stătea în parcare, frecându-se la ochi cu pumnii ei micuţi — Unde este? întrebă ea — Unde suntem, o corectă Julie, iar mie îmi veni să râd Goneam prin munţi, ascunzându-ne de criminali şi de poliţişti, iar pe Julie o preocupa corectitudinea gramaticală — Suntem în Virginia de Vest, am răspuns Ştii unde e asta? — Normal, zise Betsy, de parcă aş fi întrebat-o cum o cheamă Aha! Niciodată să nu subestimezi un copil — Mergem acasă? întrebă ea — Nu chiar acasă, dar aproape, îi spuse Julie — Şi o să-l văd pe tati? Julie schimbă vorba — Hai să mâncăm ceva, iubito Mă oboseşti cu toate întrebările astea E prea devreme Betsy ridică din umeri şi o porni spre restaurant Brusc se opri şi se uită fix la mine I-am urmărit privirea şi am constatat că se uita la tricoul meu pătat de sânge — Ce-ai păţit? întrebă ea — Mi-a curs sânge din nas când dormeai Nu-ţi face griji Mi-am întors privirea Dacă există ceva mai rău pe lumea asta decât să minţi, este să minţi un copil Am intrat în restaurant, simţindu-mi picioarele ca de plumb Da, stătusem prea mult în maşinuţa aia nenorocită Am mâncat ochiuri cu pâine prăjită, şuncă şi am băut şase ceşti de cafea Era bună şi tare M-a revigorat, mi-a limpezit mintea şi m-a făcut să simt că ziua abia începe, nu că e continuarea unei lungi nopţi epuizante Julie a mâncat omletă, iar Betsy a vrut clătite, înecate în sirop N-a mai întrebat de tatăl ei, ceea ce m-a surprins Majoritatea copiilor mici pe care îi cunoscusem puteau repeta la nesfârşit aceeaşi întrebare, până auzeau ce voiau Poate că simţise un avertisment în vocea lui Julie, sau poate că întrebase de atâtea ori în ultimele zile, încât acum renunţase să mai insiste — Iubito, vrei să te duci la baie? întrebă Julie când Betsy termină de mâncat Mai avem mult de mers cu maşina Betsy se duse la baie, iar Julie se întoarse spre mine — Care-i planul pentru azi? — Ne întâlnim cu partenerul meu în afara oraşului Apoi vom sta de vorbă — Dar prietena ta, reportera? Am fost surprins s-o aud că întreabă de Amy — Pot s-o chem şi pe ea, am zis Vrei ceva anume? — Da Da, categoric vreau ceva Am sorbit din cafea — Te superi dacă-mi spui ce anume? — De ce vreau să vină şi ea? Ca asigurare, bănuiesc — Asigurare? — Da De exemplu, dacă mi se întâmplă ceva, Doamne fereşte, dacă poliţiştii o fac de oaie sau îi mituieşte Hubbard, lumea trebuie să afle Vreau să fiu sigură că aşa se va întâmpla — Ţi-e mai frică de Hubbard decât de ruşi, nu? O clipă mă privi şi apoi dădu aprobator din cap — Da El mi-a omorât soţul, Lincoln Ştiu că nu mă crezi, dar sunt sigură că aşa s-a întâmplat Lui Wayne îi era teamă de el Curajosul meu soţ, care întotdeauna s-a crezut invincibil, tremura în faţa lui Jeremiah Hubbard Era atât de speriat, încât a preferat să lase totul în urmă, inclusiv viaţa noastră, doar ca să nu-l supere Crezi că Wayne se ferea de poliţie pentru că îi era teamă de ruşi? În niciun caz Evident, îl preocupau, însă singurul om de care se temea era Jeremiah Hubbard M-am gândit la Cody şi la insigna lui de agent FBI, la Richard Douglass, cel mai tare avocat din oraş şi parcă mi s-a făcut şi mie teamă de Hubbard Ruşii foloseau metode pe care le înţelegeam, le cunoşteam, dar Hubbard lucra cu totul altfel – controla situaţia cu cecuri, nu cu arma Or carnetul lui de cecuri se dovedise mai puternic decât orice armă Betsy se întoarse de la baie şi cu asta discuţia noastră încetă Am plătit, m-am dus şi eu la toaletă să las o parte din cafea şi ne-am întors la maşină Trecuseră aproape douăzeci şi patru de ore de când nu dormisem, dar rezistam Am ieşit din Virginia de Vest şi am ajuns în Ohio În timp ce mergeam spre nord, Julie a ţinut-o pe Betsy ocupată cu tot felul de jocuri, de exemplu, cine putea găsi toate literele alfabetului pe indicatoare Pe la unsprezece, pe când ne apropiam de Akron, Betsy adormi din nou — Casă, dulce casă, zise Julie, când am luat-o pe I-77 spre Cleveland Într-un fel, mă simt mai în siguranţă acum După câteva minute, am oprit într-o parcare Julie s-a dus la toaletă, dar Betsy nu s-a trezit M-am rezemat de maşină şi l-am sunat pe Joe — Unde eşti? întrebă el — La sud de oraş Tu? — La cabana lui Don Gellino, de lângă lac Ţi-aminteşti? Don Gellino era un poliţist pensionat şi avea o căbănuţă în Medina County Îi spunea cabana de lângă lac, deşi apa aia abia dacă forma un heleşteu Totuşi, era un loc bun de pescuit, cel puţin aşa susţinea — Cum de-ai ajuns acolo? — Don e în New Mexico iarna asta, cu copiii Mi-a lăsat cheile şi m-a rugat să mai trec pe-acolo din când în când Mi se pare un loc foarte bun pentru noi — Nu te pot contrazice Kinkaid e cu tine? — Încă nu Dar o să-l sun şi pe el Am zis că n-ar fi o idee prea bună să se întâlnească acum cu doamna Weston, are ea destule pe cap — Foarte bine Nici eu nu voiam ca Julie să-l întâlnească pe Kinkaid Indiferent că era vorba de binele ei sau de sentimentele mele N-aveam acum chef să mă gândesc la asta Julie vrea să vină şi Amy, i-am spus — De ce? I-am explicat cum m-am priceput mai bine — E logic, Joe Singura armă împotriva lui Hubbard este opinia publică — Nu văd de ce ar trebui să luptăm împotriva lui Hubbard Femeia asta trebuie să ajungă la poliţie — Hai să facem cum zice ea, Joe — Bine Am închis şi am sunat-o pe Amy la birou Mi-a răspuns robotul, aşa că am contactat-o pe mobil — Lincoln, am aşteptat toată ziua să mă suni Habar n-ai cât de aproape am fost să mă duc la poliţie să spun totul — Ce? — Totul, idiotule! Când am văzut azi ştirile venite prin fax aproape că am leşinat — Ştiri? — Da! Spune-mi povestea cu hotelul Golden Breakers Să nu îndrăzneşti să susţii că n-ai fost implicat Nu sunt atât de fraieră — Am fost implicat Mi-au menţionat numele? — Nu, niciun nume, în afară de cel al poliţistului pe care l-au intervievat şi al proprietarului hotelului, un anume Burks — Da, Lamar Burks Şi ce-au zis? — Doar că a avut loc un schimb de focuri la hotel noaptea trecută şi că nu a fost arestat nimeni Se pare că a fost bătută o recepţioneră, dar acum e bine — Nimic despre o persoană ucisă? — Nu Ar fi trebuit? M-am încruntat — Da, ar fi trebuit Dacă era un cadavru acolo, ce crezi, reporterii ar fi aflat sau poliţiştii ar fi putut să ascundă asta? — Presa ar fi aflat până acum, spuse ea cu convingere Noi n-avem decât ştirea pe scurt Am sunat biroul din Carolina de Sud al Associated Press pentru detalii, dar mi-au spus că asta e tot ce au Nimeni nu a fost rănit şi nu s-au făcut arestări Nimeni nu a fost rănit Mi se păruse mie că-l împuşcasem? Nu, n-aveam cum să mă înşel Îl omorâsem Dacă nu-i găsiseră cadavrul, înseamnă că ruşii îl luaseră cu ei Acum, că mă gândeam mai bine, părea logic Dacă lăsau corpul în urmă, însemna că fuseseră implicaţi în schimbul de focuri şi probabil că voiau să evite asta la fel de mult ca şi mine — Ce s-a întâmplat? întrebă Amy — Nu pot să-ţi spun acum — La naiba, Lincoln — Ştii ceva, am o ştire mult mai tare pentru tine După ce auzi asta, o să-mi cazi la picioare — Ce? — Sunt în Ohio, împreună cu Julie Weston şi, dacă vrei, ai un interviu în exclusivitate cu ea Dacă nu, îl sun pe amicul Jacob Terry, poate pe el îl interesează — Gura — Bine — Unde şi când? I-am explicat cum să ajungă la cabana lui Gellino Mi-a spus că va ajunge într-o oră, iar eu i-am sugerat să aducă şi o cameră video şi un set pentru luat amprente Dacă voiam ca interviul cu Julie să aibă impact, trebuia să i se poată verifica identitatea, şi m-am gândit că amprentele sunt cea mai sigură metodă — Ne vedem curând, zise ea După o noapte ca asta, cred că te simţi uşurat să fii mai aproape de casă şi de prieteni Am închis telefonul şi m-am uitat pe autostradă, la şirul nesfârşit de maşini, întrebându-mă cât o să dureze iluzia asta că suntem în siguranţă 21 Cabana lui Don Gellino se afla lângă Hinckley, un orăşel de provincie, la sud de Cleveland Mai fusesem acolo de două ori, cu câţiva ani în urmă, când Gellino ne invitase la un grătar Mi se păruse un loc frumos Heleşteul era străjuit de pini înalţi, deşi, iar într-o parte se înălţa o stâncă cu creasta zimţată Cabana era micuţă, dar plăcută Gellino petrecuse o lună întreagă de vară construind puntea de lemn masiv de lângă apă Am ieşit de pe autostradă şi am luat-o pe drumul cu pietriş care ducea la căbănuţă — A cui e asta? întrebă Julie pe când treceam printre pini — A unui poliţist care s-a pensionat în urmă cu patru sau cinci ani şi îşi petrece iernile în New Mexico, cu copiii lui Joe are cheile I s-a părut locul potrivit pentru întâlnirea de azi Betsy se trezise şi stătea pe bancheta din spate, cântând încet, doar pentru ea Eram impresionat de copilul ăsta În ultimele zile plecase în grabă de acasă, ca să se ascundă într-un hotel, apoi fusese trezită în mijlocul nopţii şi petrecuse paisprezece ore în maşină, cu un străin Acum habar n-avea unde mergem, dar nu se plângea de nimic Era un copil cuminte Aleea cu pietriş urma o pantă uşoară, printre copaci; apoi se văzu apa şi, în sfârşit, cabana Maşina lui Joe era parcată în faţă Amy nu sosise încă Pe sub copaci se mai vedeau petice de zăpadă Vântul călduţ din Carolina de Sud era o amintire îndepărtată — E drăguţ, zise Betsy, cu faţa lipită de geam O să stăm aici? Ceva în întrebarea ei sugera că se obişnuia deja cu ideea de locuinţă temporară M-am uitat la Julie şi am văzut-o cum se încruntă uşor, însă nu răspunse — S-ar putea să rămâneţi aici puţin, am zis eu Am oprit maşina şi am coborât Joe ne privea de pe punte Fusese în casă, dar încă avea haina pe el, ceea ce însemna că poartă armă Părea obosit — Mă bucur să te văd, îmi spuse Dacă mi-ar fi păsat câtuşi de puţin de pielea ta, aş fi fost cam îngrijorat zilele astea — Mda Am făcut prezentările Betsy s-a ascuns după mama ei Era prima dată când lăsa impresia că e timidă, însă Joe avea efectul ăsta asupra oamenilor — Mă bucur să vă cunosc, doamnă, zise el Chiar mă bucur Un timp am crezut că n-o să am ocazia asta Se uită spre alee Lois Lane întârzie, ceea ce nu mă surprinde Mai bine intrăm să stăm de vorbă — Sună bine Am intrat şi ne-am aşezat în sufragerie Pereţii erau acoperiţi cu lambriuri din lemn, cum vezi adesea în casele de vacanţă Pe un perete era fixată o pereche de coarne de cerb şi o aplică ce semăna cu un cap de taur Fermecător Bătrânul Gellino era un maestru al decoraţiunilor interioare Covorul, un amestec de nuanţe nedefinite, îmi amintea de blana unui motan bătrân O alegere bună; majoritatea petelor treceau neobservate Mobilierul era vechi, dar bine întreţinut şi confortabil Înăuntru era frig şi Betsy tremura deja Era cazul să schimbăm hainele de vară Am întrebat-o pe Julie dacă are pulovere sau nişte jachete în maşină şi mi-a spus că are Am ieşit şi le-am adus bagajele în casă După ce s-au dus în altă cameră ca să se schimbe, Joe se întoarse spre mine — Nu-mi vine să cred Încă sunt ştirea principală şi ele se află aici, cu mine Se uita la tricoul meu, examinând petele de sânge de lângă guler A fost o noapte grea, nu? — N-a fost cea mai frumoasă din viaţa mea, fii sigur de asta — Crezi că poliţiştii din Cleveland au aflat deja? — E posibil Am vorbit cu Amy A zis că cei din Myrtle Beach investighează un schimb de focuri care s-a petrecut noaptea trecută la hotel — Nu mă mir — Dar există o surpriză N-au găsit niciun cadavru Se încruntă — Eşti sigur că l-ai omorât? L-am revăzut pe gras dispărând în ceaţa roşiatică — Da, Joe, sunt sigur — Înseamnă că au luat cadavrul şi au fugit Oricum, asta-i bine pentru tine Acum eşti urmărit doar pentru câteva infracţiuni minore Afară se auzi un zgomot de cauciucuri pe pietriş Ne-am apropiat de fereastră Amy parcă maşina lângă ale noastre O reparase şi o vopsise Coborî din maşină şi începu să urce treptele, cu câte o geantă în fiecare mână Am ieşit s-o întâmpinăm şi gestul ei m-a surprins: lăsă bagajele jos şi mă îmbrăţişă strâns — N-ai murit, zise ea şi făcu un pas în spate, puţin jenată când văzu zâmbetul lui Joe — N-ai tu norocul ăsta, i-am răspuns — Foarte bine Asta înseamnă că mai am o şansă să te omor cu mâna mea Cum termin cu Jacob Terry, eşti primul pe listă Trecu pe lângă mine şi se uită înăuntru Lincoln, parcă trebuia să fii însoţit? — Nu se poate! Ştiam eu că am uitat pe cineva la benzinărie în Virginia! — Serios, unde sunt? În clipa aceea se deschise uşa de la dormitor şi apăru Betsy Julie era chiar în spatele ei Amy şopti: Nemernicule, chiar sunt! — Doamnă Weston, spuse ea întinzându-i mâna lui Julie, sunt Amy Ambrose Apoi îngenunche lângă Betsy şi îi strânse şi ei mâna Tu trebuie să fii Betsy Micuţa o privi descumpănită, dar nu se mai ascunse în spatele lui Julie — Amy Ambrose, repetă Betsy Ai un nume drăguţ — Îţi place aliteraţia, nu-i aşa, copile? zise Amy Betsy mă privi zăpăcită — Alte ce? — Alte raţe, care vin pe lac — Ce? — Nu-l băga în seamă, dragă, zise Amy Foarte rar înţelegi ceva din ce spune — Ai un păr frumos, continuă Betsy Pot să , se opri, ruşinată — Dacă poţi să-l atingi? Fetiţa dădu din cap şi chicoti Sigur, zise Amy, lăsând capul mai jos, pentru ca Betsy să ajungă să-şi treacă degetele prin buclele blonde Julie râse — Un nume frumos şi un păr frumos Aţi fost acceptată, domnişoară Ambrose Amy se ridică în picioare — Asta-i bine Mi-a luat destul timp să-l aranjez azi-dimineaţă, ca să fiu sigură că va corespunde exigenţelor Joe îşi drese vocea — Îmi pare rău că vă întrerup, doamnelor, dar înainte să începem să ne facem codiţe şi să ne dăm cu ojă, mai avem câteva lucruri de făcut — Da, spuse Julie, deloc ofensată Aveţi dreptate, însă Betsy nu trebuie să asiste Mă temeam că Joe va sugera să o încuiem într-un dulap, dar se pare că era bine dispus, fiindcă se mulţumi să dea din umeri, lăsând-o pe Julie să hotărască — Apropo de ojă, interveni Amy, am câteva sticluţe în geantă Se uită la Betsy Ce-ar fi să-ţi faci unghiile? Poţi să alegi ce culoare vrei Betsy dădu din cap, iar Amy o luă în dormitor şi îi lăsă la îndemână oja Joe mă privi şi oftă Amy se întoarse, iar Julie închise uşa şi se aşeză pe canapea Din perne se înălţă un norişor de praf Respiră adânc, îşi masă tâmplele şi se strădui să zâmbească — Bun De unde începem? — Începem cu un plan de acţiune, zise Joe Doamnă Weston, înţeleg că vă este teamă, înţeleg şi de ce nu aţi vrut să vă adresaţi poliţiei, dar este momentul să punem punct Aveţi o casetă care poate băga la închisoare mai mulţi oameni Julie dădu din cap — Am înţeles Dar am înţeles şi ce se va întâmpla cu mine dacă mă duc la poliţie, domnule Pritchard Vor fi nişte procese, nu? Procese pentru asasinii ruşi, pentru Jeremiah Hubbard şi pentru cel care l-a ucis pe Randy Hartwick Procesele astea pot dura luni de zile, iar eu va trebui să depun mărturie în toate, nu? În absolut toate Şi, între timp, ce se întâmplă cu fiica mea? Nu va putea merge la şcoală, pentru că cineva poate încerca să o răpească sau să o omoare Nu va putea să locuiască în casa noastră, din aceleaşi motive Va petrece următoarele şase luni, poate un an, ascunsă undeva, păzită de gărzi de corp? Iar la vară, când ar trebui să se ducă la piscină sau să se joace cu prietenii, va sta ascunsă? N-am de gând să permit aşa ceva, domnule Pritchard — Cu tot respectul, doamnă Weston, nu-mi pasă, răspunse Joe Aveţi informaţii despre mai multe crime Trebuie să le declaraţi — Ce informaţii, izbucni ea, deschizând larg mâinile Am o casetă cu o crimă N-am văzut-o niciodată N-aveţi decât să le daţi caseta asta Singurul lucru pe care pot să-l declar este că soţul meu a lucrat pentru Jeremiah Hubbard Nu ştiu nimic despre ruşi El nu mi-a spus nimic, iar eu nu am întrebat Am însă caseta aceea, iar dacă o predau poliţiei, ruşii mă vor ucide Dacă nu o predau, tot vor încerca să mă omoare Zâmbi amar Nu sunt prea populară — Şi ce vreţi să faceţi? spuse Joe, străduindu-se să-şi ascundă exasperarea din voce — Vreau să le spun oamenilor adevărul, zise ea, şi ceva din tonul ei îmi aminti de noaptea de la piscină, de trupul ei lipit de al meu Vreau să fie clar că suntem în viaţă, că soţul meu nu a fost un ucigaş, iar apoi vreau să plec Aici nu pot să rămân Wayne ştia asta, de aceea a încercat să fugă Acum el n-o mai poate face, dar eu pot Şi pot să îmi iau şi fiica cu mine — Şi unde veţi merge? întrebă Joe Julie zâmbi — Vă rog să nu o luaţi drept lipsă de încredere, dar prefer să ţin informaţia asta pentru mine Joe ridică din umeri — Cum doriţi Trebuie însă să spun că mi se pare cea mai mare prostie pe care am auzit-o vreodată — De ce? — Vă temeţi că vă vor urmări ca să se răzbune, da? Ei bine, dacă aşa stau lucrurile, de ce nu intraţi în programul de protecţie a martorilor, de ce nu lăsaţi profesioniştii să vă ajute să dispăreţi? E mult mai sigur decât să fugiţi pe cont propriu — Aici are dreptate, am intervenit eu — Dacă fac asta, cineva o să ştie unde sunt Cineva, undeva, o să aibă documentaţia despre mine Credeţi că Jeremiah Hubbard nu poate cumpăra informaţia asta? Credeţi că există vreun funcţionar care să refuze cinci, zece, cincisprezece milioane de dolari în schimbul unei adrese? Joe se încruntă — Credeam că ruşii vă îngrijorează, dar constat că e vorba de Hubbard — Despre oricine, domnule Pritchard Soţul meu era foarte bun în meseria lui Plănuise dispariţia noastră şi am mai multă încredere în priceperea lui decât în orice agenţie guvernamentală — S-ar putea să nu fie nevoie ca Julie să depună mărturie, am spus eu Ar putea discuta cu procurorul şi apoi să dea o declaraţie şi să plece Toţi vor mărturia ei E mai bine să le dea totuşi ceva Asta s-ar putea aranja mult mai repede Apoi, ea şi Betsy pot pleca Joe se întoarse spre mine furios, invitându-mă din priviri să-mi ţin gura — O să vă rog să-l ignoraţi pe partenerul meu, se pare că e cam obosit Nu mă interesează declaraţii sau procuri Spun doar că ideea de a dispărea pe cont propriu nu e deloc bună Oamenii pot fi găsiţi, doamnă Weston Noi v-am găsit Chiar credeţi că vă puteţi ascunde, dacă sunt hotărâţi să vă găsească? Julie se aplecă şi îl privi drept în ochii, înfruntându-l — Oricum, trebuie să plecăm de-aici, spuse ea Viaţa noastră de până acum nu mai există Soţul meu este mort Betsy e tot ce mi-a rămas şi voi avea grijă de ea aşa cum cred eu de cuviinţă Arătă spre Amy: o să-i acord un interviu, iar ea va proceda astfel încât să se afle adevărul Dacă insistaţi să depun o declaraţie la poliţie, foarte bine, o voi face, dar după aceea plec şi îmi iau şi fiica cu mine Nu am încălcat nicio lege, nimeni nu mă poate obliga să rămân Joe tăcu, fixând-o cu privirea Apoi oftă şi se sprijini de spătar — Foarte bine, doamnă Weston Dacă doriţi să dispăreţi din nou, nu vă putem opri, în schimb putem să vă ajutăm Julie se relaxă şi îi spuse zâmbind: — Mulţumesc Joe îi făcu semn lui Amy — Dă-i drumul, Lois Lane Aia e o cameră video? — Da Lincoln mi-a zis să o aduc, plus un set pentru amprente — Nu e întotdeauna prost, zise Joe Vă lăsăm singure să lucraţi Se uită la mine şi-mi făcu semn din cap spre punte LP, aş vrea să discut puţin cu tine Am ieşit, în timp ce Amy trecuse deja la treabă şi începuse să instaleze camera video Îmi dădeam seama cât este de încântată şi nu puteam s-o condamn: era şansa carierei ei Oricum, o să am grijă să-i aduc aminte de asta în viitor, când o să mai am nevoie de ea Am ieşit împreună cu Joe şi ne-am sprijinit de balustradă, privindu-le prin geam cum discută — Nu-ţi place deloc situaţia, nu-i aşa? l-am întrebat Se rezemă şi scuipă în iarbă — Nu, LP, absolut deloc Nu avem de-a face cu un grup de adolescenţi teribilişti, ci cu cea mai puternică organizaţie criminală din lume Plus unul dintre cei mai bogaţi şi, aparent, mai corupţi oameni din statul ăsta N-o să fie uşor să se ascundă de ei — După ce o să publice Amy totul, Hubbard va fi în lumina reflectoarelor O să aibă probleme mai mari pe cap decât Julie şi Betsy — Crezi? S-ar putea să fie suficient de furios încât să considere o prioritate găsirea lor Deocamdată mă îngrijorează ruşii mai mult, cel puţin în viitorul foarte apropiat Caseta aia poate băga destui dintre ei în închisoare şi o să provoace o adevărată răscoală internă când Belov va afla cine i-a ucis fiul Ăsta este un motiv în plus pentru ruşi de-a o găsi pe Julie şi a o elimina Chiar şi după ce predă caseta, tot or să vrea să o omoare Ştii cum sunt oamenii ăştia; pentru ei, răzbunarea este întotdeauna o prioritate absolută Asasinarea fiului lui Belov nu a fost o hotărâre de moment, luată de unul singur Pentru fiecare tip care intră-n puşcărie pe baza probelor de pe casetă sunt alţi trei implicaţi, care vor vrea moartea lui Julie Weston — Cât de puternic este Belov? — Tot ce am aflat despre el în ultimele două zile sugerează că este foarte puternic — Perfect Ne putem folosi de asta Cred că Belov va fi cât se poate de interesat de casetă Poate atât de interesat, încât să ordone tuturor să nu se atingă de Julie şi Betsy Până la urmă, este ceva ce vrea să vadă Joe mă privi gânditor — Corect Dar cei de care trebuie să se ascundă ele nu prea ţin cont de dorinţele lui Belov I-au omorât fiul, LP — Cred că după ce va vedea caseta, va rezolva problema în stilul lui Cred că va face curăţenie Joe dădu gânditor din cap — Se pare că vor muri câţiva — La naiba, oricum o să moară Dacă predăm caseta poliţiei, în câteva zile Belov va afla ce conţine, însă dacă aşteptăm până atunci, pierdem un avantaj — Deci tu propui să ne folosim de mafioţii ruşi pentru a le proteja pe Julie şi Betsy Weston împotriva altor mafioţi ruşi? — Complicat, am răspuns eu, dar probabil eficient Joe oftă şi îşi trecu mâna prin păr — Asta înseamnă că trebuie să discutăm cu Belov, nu? — Chiar în gura lupului — Ştii, LP, viaţa este mult mai calmă când tu eşti plecat din oraş — Şi mie mi-a fost dor de tine 22 Amy o intervievă pe Julie cam o oră şi jumătate Pe la mijlocul interviului, Betsy ieşi afară şi veni lângă noi Avea unghiile colorate în cinci-şase culori Amy avea întotdeauna tot felul de nuanţe în geanta aia enormă Joe găsi un disc în cabană şi ne-am jucat amândoi cu Betsy Aerul era rece faţă de cel din Carolina de Sud, dar nici pe departe cum fusese când am plecat din oraş Pe la unu, Amy ieşi şi îmi făcu semn că vrea să stăm de vorbă Am aruncat discul spre Joe şi am urcat treptele în fugă — Incredibil, Lincoln, zise Amy, când am ajuns lângă ea Absolut incredibil Povestea visurilor mele Zâmbea cu gura până la urechi — Mă bucur că te-am putut ajuta, Ace Singura problemă este că n-o poţi publica mâine Se încruntă — Cât trebuie să aştept? — Cel puţin încă o zi Trebuie, mai întâi, să rezolvăm ceva Să nu sufli vreun cuvânt despre asta, nici măcar şefilor tăi — Ce vreţi să rezolvaţi? — Vrem să discutăm cu Dainius Belov Ridică din sprâncene şi îşi încrucişă braţele la piept — Spune-mi că glumeşti! Sau vrei să te sinucizi? — Nu cred că avem de ce ne teme din partea lui Belov Trebuie să ţii cont că i-au omorât fiul Eu şi Joe presupunem că Dainius trebuie să fie foarte curios să afle cine i-a omorât unicul copil Şi ne aşteptăm să fie destul de cooperant, în schimbul unei cópii a casetei — Ai de gând să-i dai o copie? — Da Iar aici intervii tu Aveţi aparatură pentru asta? — Sigur — Bun O să avem nevoie de o copie; poate că ar trebui să faci una şi după caseta cu interviul Ascunde-l într-un loc sigur, iar mie adu-mi caseta cu crima – originalul şi o copie — S-a făcut, şefuʼ! Tipii de la tehnic n-o să mă lase să le copiez singură, dar nimic nu stă în calea farmecului meu irezistibil — Farmec, ăăă, sigur Îmi făcu cu ochiul — Nimic nu e mai amuzant decât atunci când faci tu pe deşteptul Julie ieşi din casă şi îmi zâmbi — Fiica mea a reuşit să-l înnebunească pe domnul Pritchard? — E nebun de ani de zile, Julie Nu prea mai are ce să-i facă Amy mă bătu pe umăr — În regulă, eu am plecat, dar am nevoie de casetă dacă vrei s-o copiez M-am dus la maşină, am luat caseta de sub scaunul şoferului şi i-am întins-o Nu-mi plăcea deloc Caseta aia atrăgea moartea mai ceva ca maşina lui James Bond, însă aveam nevoie de o copie — Ai grijă să n-o vadă nimeni, i-am atras atenţia Poţi să-mi aduci astăzi casetele? — Cam mult de condus, dar o voi face Când deschise portiera mai întrebă: De când n-ai mai dormit, Lincoln? — De câteva ore — Fugi la culcare, şmechere O să ai nevoie de energie când te arestează Plecă, iar eu am urcat treptele Joe încă se juca cu Betsy în curte M-am aşezat la masa de picnic lângă Julie — Arată ca un bunic grijuliu Uimitor Julie râse — Pare să o placă mai mult pe fiica mea decât pe mine — Nu trebuie să te deranjeze atitudinea lui De fapt, vrea să rezolve situaţia aşa cum consideră el că este mai bine Se întoarse spre mine — Lincoln, crezi că sunt nebună? — Pentru că vrei să fugi pe cont propriu? Nu ştiu, Julie Mi-ar plăcea să rezolv totul astfel încât să nu fie nevoie să plecaţi, dar nu cred că este posibil Dacă rămâi în oraş, îţi asumi un risc uriaş În general, sfatul meu ar fi să laşi profesioniştii să te ajute, dar şi Wayne era profesionist şi, din câte spui tu, planificase totul în detaliu — Aşa este — Ai destui bani? Zâmbi — Avem o grămadă de bani Wayne a pus tot ce avea într-un cont separat, în care au intrat şi o parte din banii de la Hubbard Răsplata pentru ca Wayne să-şi ţină gura N-am întrebat ce sumă Probabil că era destul de mare Am căscat, şi Julie m-a privit încruntată — Încă n-ai reuşit să dormi, nu-i aşa? Am confirmat dând din cap — Intră să te întinzi puţin, mă îndemnă ea Partenerul tău este aici şi va avea grijă de noi Trebuie să dormi Am vrut să obiectez, dar m-am răzgândit Chiar aveam nevoie de somn şi, atâta timp cât Joe era aici, n-avea sens să mai trag de mine I-am promis lui Julie că o să mă culc şi m-am dus să vorbesc cu Joe — Vreau să dorm câteva ore Crezi că te descurci cu ele? — Mai rău decât tine e greu Du-te Când te trezeşti, voi pleca în oraş să aranjez întâlnirea cu Belov Am intrat şi m-am întins pe un pat îngust şi rece Uşa era închisă şi, pe când adormeam, le-am auzit pe Julie şi Betsy râzând Când m-am trezit era întuneric M-am răsucit şi m-am uitat pe geam, dar n-am văzut nimic afară M-am uitat la ceas Era aproape şapte Dormisem cam şase ore M-am dat jos din pat, mi-am tras pantalonii şi tricoul şi m-am dus în camera de zi Joe, Julie şi Betsy stăteau în jurul măsuţei pătrate din bucătărie şi jucau cărţi — Bună, Lincoln, strigă Betsy Joci şi tu? — Cărţi? M-am uitat surprins la Joe — E mai palpitant decât credeam, mormăi el — L-am bătut tot timpul, zise Betsy, iar Joe o privi încruntat, ceea ce o făcu să izbucnească în râs M-am uitat la Julie şi am rânjit: Joe Pritchard şi prietena lui cea mai bună, Betsy Adorabil După ce terminară jocul, Joe veni lângă mine — Era şi timpul să-ţi faci apariţia, frumoasa din pădurea adormită Nu mai ştiam ce să mai joc cu ea Dacă mai dormeai puţin, aveam de gând să o învăţ cum să cureţe o armă — Minunat — Acum voi pleca în oraş O să-mi trebuiască ceva timp să iau legătura cu Belov Când dau de el, s-ar putea să vrea să ne întâlnim imediat sau cel târziu mâine — Încearcă s-o laşi pe mâine Nu vreau ca Julie şi Betsy să rămână singure — Bine Dar cu oameni ca Belov nu prea poţi să negociezi Dacă el zice să ne întâlnim la miezul nopţii, în Jacobs Field, ne conformăm Ai înţeles? — Da Auzi, Gellino a lăsat ceva de mâncare în văgăuna asta? Creierul meu a luat pauză şase ore, dar stomacul nu, iar ultima dată am mâncat cam acum zece ore — Nu prea multă, dar aduce Lois Lane — Da? — Mda, a sunat în timp ce dormeai şi am răspuns eu A zis că a făcut copiile şi că va fi aici cam în douăzeci de minute I-am spus să se asigure că n-o urmăreşte nimeni Nu mă aştept să se întâmple, dar nu strică să fie prevăzătoare Joe plecă, iar la scurt timp după aceea îşi făcu apariţia Amy Spre încântarea lui Betsy, adusese pizza Am făcut focul şi am stat toţi patru lângă şemineu, mâncând pizza şi jucând tot felul de jocuri Cu o noapte în urmă, îmi riscam viaţa, atârnând de o balustradă la etajul şapte, vânat de asasini profesionişti; acum aveam grijă de fete, la o petrecere în pijama Viaţa plină de neprevăzut a unui detectiv particular Şi când te gândeşti că unii sunt agenţi de vânzări sau contabili Ce plictiseală Pe la nouă, Amy plecă I-am promis că o s-o sun a doua zi dimineaţă să-i dau informaţii despre planurile noastre şi să-i spun când poate publica toată povestea La zece mă sună Joe — Dacă ai copia casetei, ne putem întâlni cu Belov — Mi le-a adus Amy Când şi unde ne întâlnim? — Mâine-dimineaţă O să-ţi placă la nebunie locul — Unde? — La mall, lângă fântâna arteziană — Râzi de mine! Adică cel mai periculos gangster din oraş vrea să ne întâlnim la mall? — Îhâm Dar cred că nu vom sta prea mult acolo Probabil că vrea să ne vedem într-un loc public, să se asigure că nu e vreo capcană După ce ne facem apariţia, bănuiesc că gorilele lui o să ne conducă în altă parte, unde ne vom întâlni cu el — Minunat Ştii că ultima noastră întâlnire de genul ăsta nu a ieşit prea bine Am închis ochii, amintindu-mi luminiţa roşie de pe pieptul lui Hartwick — Mda Numai că de data asta dacă moare cineva, probabil că vom fi noi — Chiar te pricepi să îmi ridici moralul — Apropo, tocmai m-a sunat Tim Eggers Poliţia din Carolina de Sud vrea să te interogheze Foştii noştri colegi de-aici ţin să aveţi o mică discuţie — N-au decât să aştepte — Mda Vestea bună este că ruşii au luat probabil cadavrul cu ei, pentru că poliţiştii de-acolo habar n-au că ar fi fost ucis cineva — Asta chiar e o veste bună — M-am gândit eu că o să-ţi placă Trebuie să ne întâlnim cu Belov la nouă Vrei să le laşi singure sau îl sun pe Kinkaid? M-am gândit o clipă — Am o idee mai bună De ce nu-l aduci aici pe John Weston? — Weston? De ce dracu’ aş face asta? — Pentru că încă lucrăm pentru el, i-am amintit, deşi cu tot haosul din jurul nostru e uşor să uiţi de asta Julie vrea să-l vadă înainte să dispară pentru totdeauna Ar fi o ocazie foarte bună — Bine, o să-l sun mâine pe Weston şi-o să-l aduc acolo Bătrânul o să fie în al nouălea cer După ce ne întâlnim cu Belov trebuie să o ducem pe Julie la poliţie să dea o declaraţie Ai idee cu cine am putea vorbi? — Da James Sellers mi-a spus de un procuror care s-a ocupat de mai multe cazuri în care erau implicaţi mafioţi ruşi Cred că ar fi cea mai bună alegere După Belov, luăm legătura cu ea — Bine Vin să te iau mâine pe la opt şi sper că mă va însoţi şi bunicul Weston — Era partenerul tău? întrebă Julie apropiindu-se de mine — Da I-am explicat de ce vrem să ne întâlnim cu Belov şi ce sperăm să obţinem Este un tip periculos şi puternic Ar putea să le ordone subordonaţilor lui să vă lase în pace — Oricum, intenţionez să plec departe, foarte departe de ei — Ştiu, Julie, dar nu strică să-l avem pe Belov de partea noastră El este cel care trage sforile Se aşeză la masa de picnic şi îmi făcu semn să iau loc lângă ea Purta un tricou prea mare pentru ea, pe care scria Myrtle Beach, şi îşi trăsese mânecile lungi peste mâini, ca să nu-i îngheţe Îmi luasem şi eu o haină peste tricou Aerul nopţii era rece, curat şi mirosea a pin — Mâine voi vorbi cu cei de la poliţie? — Da După ce ne întâlnim cu Belov o să iau legătura cu un procuror care are experienţă în astfel de cazuri Mă aştept să îţi înţeleagă mai bine decât alţii reticenţa şi spaima — Bine — I-am spus partenerului meu să îl aducă mâine pe socrul tău E în regulă? — John? Respiră adânc şi închise ochii Sigur, e în regulă Oricum, trebuia să îl văd înainte de a pleca Nici măcar nu ştie că suntem în viaţă, nu-i aşa? Incredibil cum poţi ignora total lucruri care pentru alţii sunt esenţiale — Nu, Julie, nu ştie Am rămas tăcuţi un timp, apoi mă întrebă: — Tu şi Amy sunteţi foarte apropiaţi, nu-i aşa? — Ce te face să crezi asta? — E ceva în modul în care îi vorbeşti Atât cu ea, cât şi cu partenerul tău parcă laşi garda jos cu ei E prima dată când te-am văzut făcând asta E clar că eşti foarte apropiat de partenerul tău, din moment ce lucraţi împreună, iar dacă te porţi la fel şi cu Amy, înseamnă că şi de ea eşti ataşat M-am uitat la heleşteul întunecat Apa era încă acoperită de un strat subţire de gheaţă Era neagră şi netedă, ca o fâşie abia turnată de asfalt — Poate că suntem mai apropiaţi decât îşi dă ea seama, am răspuns Vara trecută, când rătăceam fără sens, destul de încântat să-mi plâng de milă, ea m-a obligat să-mi revin Julie îşi ridică puţin capul Faţa îi era ascunsă pe jumătate în umbră — Povesteşte-mi I-am relatat pe scurt cum fusesem dat afară din poliţie — După aceea am fost cam dezorientat La dracu’, mă simţeam pierdut Viaţa mea însemnase două lucruri: munca şi Karen, logodnica mea Apoi, dintr-odată, le-am pierdut pe amândouă Am investit puţinii bani pe care-i aveam ca să cumpăr o sală de fitness în partea de vest a oraşului şi am încercat să uit de vechea mea viaţă N-am mai păstrat legătura cu nimeni din departament, în afară de Joe, care nu mi-a permis să-l evit Ziua lucram la sală, seara mă antrenam, iar în rest stăteam în casă şi îmi plângeam de milă Eram amorţit Apoi, un tip care venea la sală a fost asasinat Amy a apărut într-o bună zi la uşa mea, punând întrebări şi insistând să o ajut să facă lumină în cazul respectiv Era o pacoste, dar nu am putut scăpa de ea În cele din urmă am cedat Apoi, în timp ce lucram cu ea, m-am regăsit Joe a observat că mă schimbasem, a văzut cum mă revitalizase simplul fapt că aveam din nou un caz, şi mi-a cerut să lucrez cu el Am fost de acord El s-a pensionat, şi iată-ne Amy m-a ajutat mult să-mi revin, deşi nu eram decât un străin pentru ea Şi, trebuie să recunosc, unul destul de dificil la început — Înţeleg, zise Julie Apoi, după o scurtă pauză, adăugă: Mă bucur că te-am întrebat, Lincoln Am aflat mult mai multe despre tine — Destul de urâtă povestea, nu? — Nu chiar Îmi pare rău de tot ce s-a întâmplat, de modul în care ţi-ai pierdut slujba Se pare că femeia aia, Karen, te-a dezamăgit teribil Colţul gurii îi zvâcni într-un rictus amar Ştiu ce înseamnă — Nu, am răspuns, scuturând din cap Ce mi s-a întâmplat mie li se întâmplă altor mii de oameni în fiecare zi, doar că alţii reacţionează mai bine Ceea ce ţi s-a întâmplat ţie este cu totul altceva Nu poţi compara situaţiile — Bine M-am întors spre ea — Mă uimeşti, ştii? Este incredibil cum reuşeşti să faci faţă la toate astea Cred că eşti îngrozită de ideea de a-ţi lăsa toată viaţa în urmă, dar eşti hotărâtă să faci asta pentru Betsy — Mă îngrozeşte, spuse ea, aproape şoptit Sunt speriată de moarte, Lincoln Şi n-am fost niciodată atât de singură Mi-am pus mâna pe braţul ei — Nu eşti singură, Julie Atâta timp cât pot să te ajut, voi fi lângă tine — Promiţi? — Promit Se aplecă şi mă privi în ochi Era atât de frumoasă încât m-am înfiorat când s-a apropiat de mine — Atunci vino cu noi, Lincoln M-am uitat la ea uimit — Să vin cu voi? Râse, roşind uşor — Este absurd să-ţi cer asta Ştiu că nu poţi accepta, dar am făcut-o, aşa că tu poţi să spui nu, însă noi vom merge înainte Vino cu noi, Lincoln Am un loc frumos şi sigur în care să îmi cresc fiica şi o grămadă de bani Dar nu vreau să o cresc singură Nu vreau să fiu singură — Julie, mă cunoşti de trei zile! Dădu din cap — Şi totuşi îţi cer să vii cu mine Asta nu-ţi spune nimic? Ba ar trebui să-mi spună, m-am gândit eu Dar ce? Şedeam acolo pe bancă, ca un prost, căutând un răspuns Ar fi trebuit să îi spun că este nebună, dar n-am făcut-o — Îmi pare rău, zise ea N-ar fi trebuit să îţi propun aşa ceva E absurd şi cu siguranţă nedrept faţă de tine — Nu-ţi face probleme — Îţi aminteşti când ţi-am spus în maşină că ceea ce se petrecuse între noi la piscină a fost o greşeală? — Da — Ei bine, n-a fost Se aplecă, mă sărută uşor pe gură şi apoi se îndepărtă Oricât de atras m-aş fi simţit cu o noapte în urmă, nu se putea compara cu ce simţeam acum După un timp ne-am ridicat şi ne-am mutat pe un şezlong Nu era cea mai confortabilă alegere, dar măcar ne puteam întinde Julie se cuibări lângă mine, iar eu am ţinut-o în braţe, lăsând timpul să curgă Se făcuse târziu, era frig, dar am rămas acolo, refuzând să plecăm câtă vreme nu eram obligaţi 23 M-am trezit puţin înainte de opt, m-am întors şi m-am întins după armă Deja pusesem mâna pe pistol, când m-am oprit şi mi-am dat seama unde sunt În cabană domnea liniştea şi nu aveam niciun motiv să mă îngrijorez Nu-mi aminteam să fi visat nimic violent sau ameninţător, dar cu toate acestea primul meu gest fusese să mă întind după armă Un mod optimist de a începe ziua Am lăsat pistolul deoparte şi m-am dus la baie, sperând să apuc să fac duş înainte să se trezească Julie şi Betsy Se pare că boilerul considera că este prea devreme pentru apă fierbinte, aşa că a trebuit să mă mulţumesc cu un firicel călâu Am ieşit repede de sub duş, m-am îmbrăcat în aceleaşi haine pe care le purtasem ieri şi m-am întors în camera de zi Julie se trezise şi stătea la masă, în bucătărie — Ai găsit cafea pe-aici? am întrebat-o Se strâmbă la mine — O cutie de cafea instant Nu e cine ştie ce, dar e mai bună decât nimic — Crezi? — Când vine partenerul tău? — La opt Se uită la ceas — Nu mai avem prea mult timp Ar fi cazul să o trezesc pe Betsy, ca să fie pregătită când ajunge John aici Când reveni în bucătărie îşi făcu de lucru cu pregătirea cafelei Niciunul dintre noi nu pomeni nimic despre seara trecută sau de propunerea ei După câteva minute veni şi Betsy Apoi se auzi un zgomot de roţi pe aleea cu pietriş Joe era întotdeauna punctual M-am uitat pe geam şi l-am văzut pe John Weston în spatele lui, parcând maşina, şi urcând treptele, sprijinindu-se într-un baston din lemn, cu mâner metalic Purta un hanorac kaki şi pantaloni albaştri şi se mişca cât putea de repede, deşi scările îi dădeau de furcă Intră în cabană înaintea lui Joe şi se uită la Julie şi la Betsy de parcă ar fi fost arhanghelii din ceruri — Bunicu’! ţipă Betsy, sărind de pe scaun şi fugind spre el Îi înconjură picioarele cu braţele ei micuţe şi îl îmbrăţişă strâns Bastonul îi căzu pe podea când o luă în braţe şi o ridică Julie se alătură celor doi şi abia atunci am observat că Joe rămăsese afară Am ieşit şi l-am găsit la masa de picnic — ’Neaţa Dădu din cap — Mă gândeam să stau puţin aici E familia lor, momentul lor N-am ce căuta acolo — Bătrânul John pare destul de fericit Cum a reacţionat când i-ai spus? — Mi-a zis că sunt un mincinos nenorocit şi că o să-mi rupă picioarele M-am uitat la el, neîncrezător — Glumeşti Dădu din cap şi rânji — Nu, exact asta a zis bătrânul ăsta nemernic L-am sunat azi-dimineaţă şi i-am spus că vreau să vină cu mine şi că am veşti Ajung acolo, iese la uşă să mă întâmpine, îi spun că, dacă vrea, poate să-şi vadă nepoata M-a ameninţat că, dacă mint, îmi rupe picioarele — Aha! Dacă minţi Asta-i cu totul altceva Bătrânul îşi exprima recunoştinţa, în felul lui — Cred că da Uşa se deschise şi John ieşi Avea din nou bastonul şi îşi ştergea lacrimile cu mâneca Veni spre noi Julie şi Betsy rămaseră în casă — Sunt gata să vă dau oricâţi bani cereţi Şi, indiferent cât v-aş da, tot nu ar fi de-ajuns — Vom aplica tariful standard, am răspuns eu Spre deosebire de dumneavoastră, domnule Weston, noi am fost siguri că vom reuşi Zâmbi — Da Cred că da Îmi întinse mâna Mai ţii minte când mi-ai spus de ce lucrezi în domeniul ăsta? Până la urmă, ai avut dreptate, sunteţi al dracu’ de buni — Suntem — Dar partenerul tău n-a vrut să-mi explice nimic Joe ridică din umeri — M-am gândit că preferaţi să auziţi povestea de la doamna Weston Noi doar am găsit-o Ea vă poate explica totul — Trebuie să lămurim nişte lucruri, am spus eu Nora ta este încă în pericol, aşa că vrem să stai aici cu ele, cât lipsim noi Nimeni nu trebuie să ştie unde se află, cel puţin câteva ore Aşa că o să ai tot timpul să stai de vorbă cu Julie — Bine Dar vreau să discut şi cu voi Vreau să ştiu cum le-aţi găsit şi ce s-a întâmplat — Ajungem şi acolo, dar acum trebuie să punem ceva la punct Se uită la Joe, apoi la mine, şi păru să înţeleagă la ce mă refer — Bine Succes Şi mulţumesc Betsy îl strigă din casă, iar el se întoarse şi se grăbi să intre, şchiopătând Julie mă strigă, dar m-am prefăcut că nu aud Nu aveam chef de vorbă acum — Trebuie să ne grăbim, am spus, uitându-mă la ceas — O să ajungem la timp, mă asigură Joe Totuşi, îţi sugerez să mergem fiecare cu maşina lui Deja pusesem mâna pe portieră, dar am dat din cap şi m-am întors la Contour — Să mergem Nu se face să-i lăsăm pe mafioţi să ne aştepte — Ai luat caseta? M-am bătut pe buzunar — Este Am plecat spre oraş pe I-71, am depăşit Cuyahoga, şi ne-am îndreptat spre centru Joe o luă pe strada Ontario, iar eu l-am urmat Am oprit la semafor, în faţa Terminal Tower Jacobs Field era pe dreapta, aşteptând să se încălzească afară, înainte să redevină centrul atenţiei Am făcut stânga şi am urmărit drumul şerpuit, în josul dealului, aproape de râu Pe marginea podului, mai mulţi pescăruşi păreau că privesc apa Am traversat fluviul şi am trecut de Northern Ohio Lumber şi de clădirea Companiei Timber, o construcţie veche, din cărămidă, cu uşi roşii din lemn Am condus în continuare şi am văzut zgârie-nori înălţându-se în jurul meu Mi-a plăcut întotdeauna curba asta, unde se întâlneşte vechea zonă comercială cu noile clădiri moderne pentru birouri Am făcut dreapta, urmând indicatoarele către parcarea de la Tower City Joe opri la unul dintre nivelurile inferioare Am găsit cu uşurinţă un loc liber, la câteva maşini mai încolo Nu trecuse prea mult de când parcasem aici, înainte de întâlnirea cu Jeremiah Hubbard — Ştii, spuse Joe, când am ajuns lângă el, asta este cu siguranţă cea mai tâmpită idee pe care am avut-o vreodată — Ar trebui să fie amuzant — Da, sigur Nu l-am întrebat cum reuşise să dea de Belov Uneori e mai bine să nu le ştii pe toate Poate că Joe avea legături strânse cu lumea interlopă Am urcat pe scara rulantă până la intrarea în mall De obicei, la capătul scării te întâmpina rumoarea din zona restaurantelor, dar în dimineaţa asta toate erau închise În hol se înălţa o fântână arteziană, iar angajaţii magazinului forfoteau de colo-colo, pregătindu-se pentru puhoiul de oameni ce urmau să vină Nu sunt un fan al mallurilor, dar îmi place să trec pe-aici când sunt în zonă E o clădire frumoasă, cu geamuri uriaşe ce dau spre clădirile comerciale înşirate de-a lungul râului, dar astăzi nu aveam timp să admir peisajul; eram prea ocupat să mă uit după Belov şi ai lui Mallul nu era prea aglomerat, dar existau destui oameni în jur, încât să-mi dea un sentiment de siguranţă Din păcate, acesta dispăru în clipa în care am simţit cum cineva păşeşte în spatele meu şi îmi îndeasă ţeava pistolului în spate Lângă mine, Joe spuse: — Bună dimineaţa, domnilor N-am riscat să întorc capul, dar eram sigur că şi Joe are un pistol în coaste — Bună dimineaţa, se auzi în spatele meu o voce cu un vag accent european Acum o să mergem la parcare, după care ne întâlnim cu domnul Belov Asta doriţi, nu-i aşa? — Da, asta dorim — Excelent Simţii o mână alunecând sub cămaşa mea şi luându-mi pistolul Caseta era în buzunar Acum puteţi să vă întoarceţi M-am conformat şi m-am trezit faţă în faţă cu un bărbat care avea cei mai spălăciţi ochi albaştri pe care-i văzusem vreodată Păreau nişte globuri de gheaţă Era puţin mai înalt decât mine, avea părul blond şi umerii largi Când m-am întors, mi-a zâmbit — Suntem prieteni vechi, nu-i aşa? spuse el Sau, cel puţin, aşa ar trebui să părem Am înţeles mesajul Partenerul blondului cu ochi de gheaţă era mult mai scund şi mai gras Părul negru îi era nepieptănat şi arăta de parcă nu se bărbierise de-o săptămână Amândoi purtau blugi şi geci de fâş, deschise, ca să li se vadă armele L-am privit pe Joe — Crezi că ne mai recuperăm armele? Ridică din umeri — O să vedem I-am urmat pe scara rulantă, în jos, apoi în parcare Cel cu ochi albaştri ne conduse către un Lincoln Town şi urcă la volan Eu şi Joe ne-am aşezat în spate, cu bărbosul lângă noi — O maşină Town, am comentat eu Bună alegere Foarte la modă în lumea crimei organizate Nu râse nimeni Duri băieţii Am ieşit din parcare şi ne-am îndreptat spre râu Mă străduiam să respir normal şi băteam relaxat darabana pe marginea portierei Nu am de ce să-mi fac probleme, nu? Totuşi, ne-am fi simţit mai bine dacă ne lăsau armele Blondul trecu peste pod, pe Cleveland Memorial Shoreway, şi se întoarse pe Lake Avenue Bogătaşii se mutau acum la periferie, dar tot mai rămăseseră câteva case frumoase pe strada aceea Am parcat în faţa uneia dintre ele, o construcţie masivă, în stil victorian — Una dintre locuinţele domnului Belov, spuse blondul Una dintre ele Cred că costa mai mult decât aş fi câştigat eu în zece ani, iar pentru Belov nu era decât unul dintre locurile de relaxare lângă lac Am ieşit din maşină Bărbosul a scos din nou arma şi ne-a făcut semn spre intrarea laterală Am deschis uşa şi am păşit înăuntru, cu Joe şi ruşii după mine Eram în hol O scară cu patru trepte ducea spre bucătărie, iar alta spre o uşă închisă — Jos, zise bărbosul Am coborât şi am deschis uşa Camera fusese transformată în birou – o masă neagră, acoperită cu geam, o măsuţă de cafea din sticlă, un bar în care se vedea o sticlă de scotch, un televizor cu ecran mare şi mai multe scaune Bărbosul mă împinse pe un scaun La birou stătea un bărbat scund, cu mustaţa căruntă Purta cămaşă albă şi o cravată maro, iar faţa îi era brăzdată de riduri adânci Avea ochii căprui, încercănaţi, ceea ce-i dădea un aer obosit Dacă ai fi trecut pe lângă el pe stradă, l-ai fi luat drept contabilul unei companii oarecare, un tip care lucra în acelaşi birou de patruzeci de ani şi spera să se pensioneze şi să se mute într-un apartament cu trei camere în Parma — Ei sunt, domnule Belov, zise bărbosul Se duse în spatele biroului şi puse armele noastre pe podea, la picioarele lui Belov Blondul se rezemă de perete, ţinându-şi mâna la câţiva centimetri de pistol — Care dintre dumneavoastră este domnul Pritchard? întrebă Belov Avea vocea calmă, dar se simţea o anume duritate, ca şi cum ar fi putut trece imediat la urlete — Eu, răspunse Joe — Aţi ales un mod interesant de a încerca să vorbiţi cu mine, domnule — N-am ştiut care ar putea fi cea mai bună modalitate Sper că nu v-am jignit — Deloc Menajera mea s-a bucurat pentru cei cincizeci de dolari M-am uitat la Joe — I-ai dat menajerei cincizeci de dolari? — Şi un bilet, adăugă Belov L-a asigurat că va ajunge la mine Apoi m-a sunat Deci astea erau legăturile lui Joe cu lumea interlopă — Dumneavoastră cine sunteţi? întrebă Belov privindu-mă cu ochii lui căprui inexpresivi — Lincoln Perry, am zis Sunt partenerul lui Se uită în ochii mei preţ de o clipă, apoi ridică mâna şi arătă spre bărbos: — El este Alexander Apoi arătă spre cel cu ochi albaştri Iar el, Thor Thor este un om imprevizibil, periculos Ar fi înţelept să nu-l supăraţi M-am uitat la Thor peste umăr, dar ochii lui de gheaţă fixau peretele din faţă Părea să nu mă vadă, însă eram sigur că nu-i scapă nicio mişcare — Acum, că am făcut prezentările, putem începe, spuse Belov, de parcă prezida un seminar Îşi sprijini mâinile de birou; degetele i se odihneau pe suprafaţa din sticlă, cu palma uşor arcuită, ca şi cum ar fi cântat la pian — Aţi spus că aveţi o casetă care m-ar putea interesa — Exact, confirmă Joe Sunt sigur că o să vă intereseze — Şi vreţi ceva în schimbul acestei casete, continuă Belov, bătând uşor cu palmele pe sticlă Era o afirmaţie, nu o întrebare — Da, zise Joe — Ce anume? Joe îmi făcu semn din cap — Există o femeie şi o fetiţă care deţin informaţii periculoase despre anumiţi membri ai organizaţiei dumneavoastră, am început eu — Organizaţiei mele, repetă el — Da Aceşti oameni au încercat deja să le omoare şi mă tem că vor încerca din nou Am vrea să ne asigurăm că nu se va întâmpla asta — Nu ştiu nimic despre această femeie, nici despre fetiţă — Nu, am răspuns, probabil că nu Însă unii dintre asociaţii dumneavoastră ştiu şi ei sunt cei care ne îngrijorează — Ce a făcut femeia respectivă pentru a provoca asemenea reacţii? — Nimic, am zis Soţul ei era detectiv particular, ca şi noi A filmat ce nu ar fi trebuit Asociaţii dumneavoastră au descoperit asta, iar acum vor caseta De asemenea, vor să omoare femeia, fiindcă sunt convinşi că a văzut caseta Dar ea nu a văzut-o — Şi soţul ei? Detectivul? — E mort Încetă să mai bată în masă; absenţa bruscă a oricărei mişcări semăna cu momentul dinaintea unei erupţii, cu scurta pauză care apare când fitilul a ars, dar încă nu a explodat încărcătura — Ce cuprinde caseta? M-am uitat la Joe, apoi la Belov — Informaţii despre moartea fiului dumneavoastră — Ce fel de informaţii? — Ne asiguraţi că femeia şi fetiţa nu vor păţi nimic? — Ce fel de informaţii? repetă el, de parcă nu m-ar fi auzit Tonul i se schimbase, iar în spatele meu Thor stătea drept, concentrat Comentariul despre fiul lui Belov avusese efectul scontat — Există un bărbat pe nume Jeremiah Hubbard, am continuat eu Sunt sigur că aţi auzit de el Soţul acestei femei lucra pentru el, încercând să-i furnizeze material de şantaj, pe care să-l folosească la achiziţionarea de proprietăţi Proprietatea care-i interesa este The River Wild, un bar care vă aparţine, din câte am înţeles Nu răspunse, dar îmi făcu semn să continui — Fiul dumneavoastră a fost ucis Probabil, chiar la River Wild, deoarece bănuim că acolo şi-a instalat acest detectiv camerele de supraveghere Avem caseta pe care s-a filmat moartea fiului dumneavoastră Se lăsă pe spate în scaun şi se uită la Thor, apoi la mine Expresia nu i se schimbase, dar respira puţin mai precipitat — Aveţi caseta — Da Am scos-o din buzunar şi am pus-o pe birou Belov i-o dădu lui Alexander, iar acesta o introduse într-un aparat VCR aflat deasupra televizorului Belov îşi întoarse scaunul ca să stea cu faţa la ecran, iar Alexander apăsă Play Am privit ecranul albastru, până apăru camera Lângă mine, Joe se uita atent Uitasem că era prima dată când o vedea Am urmărit totul în tăcere: cum râdeau, apoi împuşcătura, îndepărtarea cadavrului, curăţarea camerei Belov nu scoase o vorbă Rămase tot timpul nemişcat, cu ochii la ecran, fără să reacţioneze la ceea ce vedea Când se termină înregistrarea, Alexander se duse şi închise televizorul Se mişca încet, de parcă s-ar fi temut că orice gest l-ar fi putut înfuria pe Belov Acesta rămase mult timp cu ochii la ecranul televizorului În cele din urmă, întrebă, stând tot cu spatele la noi: — Femeia şi fetiţa Cum se numesc? — Julie şi Betsy Weston, am răspuns Tatăl era Wayne Weston Probabil că aţi auzit multe despre ei la ştiri — Domnul Weston este mort? — Da — Ştiţi cine l-a omorât? — Nu Ar fi putut fi cei de pe casetă sau cineva care lucrează pentru Jeremiah Hubbard Nu suntem siguri — Şi unii dintre oamenii ăştia le-au urmărit pe femeie şi fetiţă? întrebă el, continuând să stea cu spatele la noi — Da Le-au urmărit în Carolina de Sud Probabil şi pe mine L-am omorât pe unul dintre ei acum două zile Nu era nevoie să-i spun asta, dar nu vedeam de ce ar fi trebuit să-i ascund acest lucru Belov tăcu şi după un timp am continuat: — Femeia va pleca curând Îi e frică să rămână aici Vrem să nu o urmărească nimeni, indiferent că e vorba de oamenii dumneavoastră sau de ai lui Hubbard Sperăm să ne ajutaţi — Cei de la poliţie au văzut caseta? — Nu Am ezitat o clipă, apoi am hotărât că e mai bine să nu-l mint Dar o vor vedea Probabil chiar azi Alexander mormăi ceva, nemulţumit să audă asta, dar Belov rămase impasibil Am mai stat vreo cinci minute fără să vorbim Nu mai aveam nimic de spus, iar Belov nu părea omul pe care să-l grăbeşti În cele din urmă zise: — Femeia şi fetiţa nu vor păţi nimic Acum puteţi pleca Thor deschise uşa şi rămase lângă ea Alexander luă armele noastre de pe podea şi ne urmă afară Nu i-am spus nimic lui Belov când am ieşit Rămăsese cu faţa la ecranul televizorului Am urcat treptele şi am ieşit Thor ne duse înapoi în parcarea de la Tower City După ce a oprit, Alexander ne-a dat armele înapoi Am deschis portiera şi am ieşit, apoi m-am întors şi i-am făcut semn lui Thor să lase geamul în jos — Putem avea încredere în el? Zâmbi uşor, amuzat de întrebarea mea — Acum sunt mai în siguranţă decât au fost vreodată Am rămas în parcare, uitându-mă după ei, rezemat de maşina de lângă mine — Tare! — Belov pare cel mai puternic om din oraş, nu? mi se adresă Joe — Sunt sigur că este — Îhâm — Îl crezi pe Thor? — Când a spus că doamna Weston şi fetiţa sunt mai în siguranţă acum decât au fost vreodată? Da Unul ca ăsta? Cine s-ar îndoi de el? Ne-am îndreptat spre maşinile noastre Înainte să urce la volan, Joe spuse: — Ştii, mă aşteptam la urlete, la ameninţări, la aluzii privind modul în care am arăta plutind în Cuyahoga În schimb, s-a purtat de parcă eram agenţi de bursă — Mda — Într-un fel, continuă el, asta m-a speriat mai rău decât orice — Exact Şi pe mine la fel 24 Am mers la apartamentul meu Când am cotit pe bulevard, m-am simţit mai bine Eram acasă Totul părea să meargă bine, dar Julie va pleca Gândul ăsta îmi strică buna dispoziţie N-am intrat în casă, doar mi-am mutat lucrurile din Contour în camionetă Mă săturasem de maşinuţa aia Apoi am plecat spre birou Am găsit numărul de telefon al lui Sellers şi l-am sunat Şi-a amintit de mine şi când i-am spus ce vreau am crezut că face infarct A promis că o va anunţa imediat pe Laura Winters şi că mă va suna ea Era procurorul care se ocupase de cazurile cu mafioţi ruşi Sellers a zis că probabil saliva la gândul că îl va înfunda şi pe Jeremiah Hubbard Într-adevăr, Winters m-a sunat după câteva minute I-am povestit totul şi mi-a plăcut că a tăcut şi m-a ascultat fără să mă întrerupă, fără să urle la mine că ar fi trebuit să contactez autorităţile mai devreme, aşa cum făcuse Sellers — Domnule Perry, cazul este într-adevăr complex Cât de repede credeţi că ar putea ajunge doamna Weston aici? — În după-amiaza aceasta — Foarte bine Vreau să fie aici la unu, împreună cu dumneavoastră şi cu partenerul dumneavoastră Am auzit că sunteţi căutat de poliţie, dar n-am de gând să vă denunţ, pentru că nu vreau să se transforme totul în circ înainte să apuc să discut cu doamna Weston Simţeam şi în vocea ei ceva dur Probabil era genul care făcea ravagii în sala de judecată — Mulţumesc Ştiam că n-o să-i placă ce urma să-i spun, dar poate că era mai bine să o pregătesc înainte de a ajunge faţă-n faţă cu ea Încă ceva, doamnă Winters, un reporter de la Journal ştie deja totul Probabil va publica povestea mâine Câteva clipe n-am auzit decât zgomotul de fond — Domnule Perry, spuse ea în cele din urmă, cred că veţi fi o adevărată pacoste pe capul meu, nu-i aşa? Mi-am permis să zâmbesc ştiind că nu mă poate vedea — Sper că nu, doamnă Ştiu că nu am început cu dreptul Amintiţi-vă că o să v-o aduc pe Julie Weston şi caseta Asta ar trebui să reprezinte circumstanţe atenuante, nu? — Ar trebui, dar nu garantez Ne întâlnim la unu, mai zise înainte de a închide Joe mă privi — Deci? — Vrea să fim acolo la unu M-am întors la cabană Sosise şi Amy Le-am povestit despre vizita noastră la Belov şi am avertizat-o pe Amy că nu poate folosi informaţia asta în articol A zis că înţelege şi am crezut-o Aveam încredere deplină în Amy, exact cum observase şi Julie, puţin mai devreme În ciuda atmosferei vesele, eu eram încordat, ca atunci când mă trezisem dimineaţa şi primul lucru pe care-l căutasem fusese arma Belov nu mă liniştise destul Krashakov şi ceilalţi erau încă în libertate, şi ne mai găsiseră o dată Joe o luă pe Betsy afară, la joacă Eram surprins să constat cât de mult se ataşase de fetiţă Din câte ştiam, Joe nu avusese niciodată vreo afinitate specială pentru copii — Eşti gata pentru întâlnirea cu Winters? am întrebat-o pe Julie în timp ce mâncam Termină dumicatul, se încruntă şi apoi dădu din cap: — Da, cred că sunt Cred că trebuie să fiu John se întinse şi o bătu uşor pe mână: — O să fie bine Tocmai voiam să mai spun ceva, când Joe apăru în uşă, încruntat — Doamnă Weston, vă rog să veniţi puţin Ceva din expresia lui o sperie, lăsă sandvişul pe farfurie şi întrebă: — Ce este? Ce s-a întâmplat? Instinctul de mamă îi spunea mai mult decât cuvintele lui Joe — Ne jucam de-a v-aţi ascunselea, zise Joe Nu reuşesc s-o găsesc, nu răspunde când o strig M-am ridicat înainte ca Julie să se mişte şi am dus mâna la armă cu un gest reflex Asta era, m-am gândit Presimţirea de care nu reuşisem să scap toată ziua fusese îndreptăţită Ruşii veniseră şi o găsiseră pe Betsy Joe îmi puse mâna pe umăr şi mă împinse — Calmează-te, LP Copilul se ascunde Am fost tot timpul afară şi nu am văzut pe nimeni — Atunci hai s-o găsim Am ieşit cu toţii Julie o strigă de câteva ori, în timp ce eu cercetam pădurea, atent la cea mai mică mişcare, cu mâna la şold, gata să scot arma — Elizabeth Ann Weston, vino aici în clipa asta! ţipă Julie, iar în vocea ei ascuţită se simţea panica Am aşteptat să auzim un răspuns Tăcerea deplină părea să-şi bată joc de noi — La dracu’, am spus, fugind pe scări Sunt aici — Stai, spuse Amy apucându-mă de braţ Ascultă Am încremenit toţi ascultând, şi de data asta am auzit şi eu o voce stinsă, de undeva de sub cabană Am fugit într-acolo, John Weston şchiopătând în urma noastră, înjurând de toţi sfinţii picioarele lui neputincioase Vocea lui Betsy se auzea mai puternic — M-am înţepenit, ţipa ea — E aici, spuse Joe, îngenunchind lângă zid E un loc aici Trase de o scândură scurtă, pătrată, de la baza zidului Nu se mişca Se încruntă, îşi încleştă degetele pe margine şi trase cu putere Placa alunecă, dezvăluind un spaţiu întunecos sub cabană şi pe Betsy — Îmi pare rău, spuse ea, cu ochii plini de lacrimi când văzu cât de speriaţi eram M-am înţepenit Am tras uşa ca să nu mă vadă şi s-a înţepenit Apoi începu să plângă de-a binelea Joe o luă în braţe şi o ridică uşor spre Julie, care o mângâie pe păr şi îi şopti ceva blând la ureche Joe o ţinea în braţe neobişnuit de strâns, aşa cum ţii pe cineva drag, care tocmai a fost salvat dintr-o casă cuprinsă de flăcări Am inspirat profund şi m-am sprijinit de zid Amy mă văzu şi rânji Am scuturat din cap şi am început să râd şi eu — Ca ascunzătoare e cel mai bun loc, trebuie să recunosc, zise Joe, uitându-se înăuntru Nu-mi vine să cred că a intrat acolo Majoritatea fetiţelor de vârsta ei nu ar intra fără lanternă nici pentru toate bomboanele din lume Se terminase cu joaca Am stat în casă şi am pălăvrăgit Betsy a terminat repede cu plânsul, iar noi am încercat să uităm sperietura prin care trecusem Fără să-mi dau seama, m-am trezit că mă ridic o dată la câteva minute şi mă uit pe geam, verificând şirurile de pomi În acele câteva minute cât lipsise Betsy, fusesem convins că au venit ruşii După un timp, Joe mă bătu pe umăr şi îmi făcu semn să-l însoţesc afară — Ce este? l-am întrebat după ce închise uşa în urma noastră — Peste două ore trebuie să fim la Winters Nu e cazul să amestecăm copilul în asta şi nici pe John Weston Winters a zis că vrea să venim noi doi şi Julie — Deci? — Deci, nu vreau să-i las pe Betsy şi pe John singuri aici — De acord Mă tot încearcă o presimţire sumbră de când a rămas captivă în spaţiul ăla Dar Julie nu o să accepte poliţişti aici — Ştiu Cred că ar trebui să-l sunăm pe Kinkaid M-am încruntat — Julie are destule pe cap azi, Joe — Atunci nu va avea de-a face cu el Pleacă tu mai devreme împreună cu ea, iar eu rămân să-l aştept pe Kinkaid Avem nevoie de cineva aici, LP, şi el e omul potrivit Dacă nu, înseamnă să lăsăm fetiţa singură cu un bătrân de şaptezeci de ani care n-o poate proteja Tu hotărăşti M-am uitat pe geam la Betsy şi John Weston, m-am gândit la Krashakov şi Rakic şi am cedat: — Sună-l Joe scoase mobilul şi apelă numărul Am ascultat cum îi dădea indicaţii şi mi-am amintit ce-mi spusese Julie despre el „Doar avansurile unui om beat”, spusese ea, însă nu şi Aaron Kinkaid Ştiam cât de mult voia să o revadă şi aproape că m-am simţit vinovat că vreau să plec cu ea mai devreme, tocmai pentru a evita întâlnirea Însă nu prea vinovat — Nu i-ai spus că Betsy este aici, am comentat după ce a închis Dădu din cap — Îi spun când ajunge aici N-am vrut să fiu obligat să-i explic de ce Julie a plecat înainte să vină el Pare cam aiurea — O să supravieţuiască — Mda Curând după aceea am plecat împreună cu Julie John Weston o îmbrăţişă, o sărută pe obraz, apoi se aşeză înapoi pe canapea, fără să-şi scape nepoata din ochi Joe rămase să-l aştepte pe Kinkaid, iar Amy plecă şi ea, să înceapă să scrie articolul În timp ce conduceam, i-am spus lui Julie că urma să vină şi Kinkaid, ca să supravegheze cabana — Sper că nu-şi mai imaginează că e îndrăgostit de mine, nu? întrebă ea — Dacă nu este, înseamnă că se preface foarte bine — Hm Groaznic O să fie aici când ne întoarcem? — Da Te deranjează? — Nu contează Am condus încet, pentru a-i da timp lui Joe să ne prindă din urmă Nu-mi plăcea că trebuise să las arma, însă nu aveam cum să trec de detectoarele de metal din clădirea procuraturii, aşa că am ascuns-o în camionetă Am intrat în clădire şi l-am aşteptat pe Joe Au trecut cincisprezece minute, dar n-a apărut Poate că întârziase Kinkaid Poate că se întâmplase ceva Începusem să mă îngrijorez, când, în sfârşit, îşi făcu apariţia — Îmi pare rău, spuse el, în timp ce ne îndreptam spre biroul lui Winters Kinkaid a vrut explicaţii Mai multe decât aveam eu timp să-i dau O să mai aibă întrebări şi când ne întoarcem Uşa biroului se deschise înainte să apuc să-i răspund şi ieşi o femeie Avea aproape cincizeci de ani, dar era încă atrăgătoare Se uită la noi, insistând cu privirea asupra lui Julie, apoi zâmbi — Ce surpriză! Planificasem să plec mai devreme azi Care dintre voi este Lincoln Perry? — Eu sunt I-am strâns mâna — Iată cum vom proceda, spuse ea N-am de gând să vorbesc cu toţi deodată Voi discuta pe rând cu voi şi, pentru că dumneavoastră m-aţi sunat, intraţi primul, domnule Perry Doamna Weston şi domnul Pritchard pot aştepta Julie şi Joe se aşezară pe scaune în sala de aşteptare, iar eu am urmat-o pe Winters Ea se aşeză la birou şi îşi împreună mâinile — Trebuie să îmi fac o imagine despre ce urmează să aud de la această femeie, spuse ea Te-am ales pe tine să mă ajuţi, pentru că tu ai dorit să mă implici în toată nebunia asta I-am povestit totul pe scurt M-a ascultat cu atenţie şi n-a pus nicio întrebare, ceea ce m-a impresionat Foarte rar găseşti un avocat care să fie în stare să asculte şi să-şi ţină gura — Ce dezastru, comentă ea când am încheiat Doamna Weston are caseta asupra ei? — Da, dar s-ar putea să fie prea târziu să mai condamnaţi pe cineva — De ce? — Dacă Dainius Belov a aflat cine i-a ucis fiul, s-ar putea să se fi ocupat deja de asta, pe căi mai puţin oficiale Mă privi cu atenţie — Există vreun motiv să credem că a aflat cine i-a ucis fiul? Am ridicat din umeri — Vorbim aici de mafie, doamnă Winters Au metodele lor de a afla — Mda Bătu din picior şi mă fixă cu privirea Ştii ce-mi doresc când mă uit la tine? — Să fiţi cu douăzeci de ani mai tânără? Zâmbi uşor, apoi oftă şi scutură din cap — Îmi doresc să pot crede că-mi spui măcar jumătate din ceea ce ştii Acum îi voi cere doamnei Weston să ni se alăture O să-l las pe partenerul tău să mai aştepte puţin Mai sunt şi alţii nerăbdători să discute cu tine şi cu doamna Weston — Să plec? — Nu, m-am răzgândit Deocamdată rămâi, pentru că n-am terminat cu tine Mă tem că nu ştii ce te-aşteaptă, domnule Perry, spuse ea deschizând uşa — Nu? — Sunt una dintre ultimele scorpii de modă veche — Am înţeles Se întoarse — Sau, mai bine zis, scârbe Am izbucnit în râs — O să fie o după-amiază lungă, nu-i aşa? — Cu toată încurcătura asta? Cred că visezi dacă-ţi imaginezi că o să se termine totul într-o singură după-amiază Apăru Swanders, împreună cu alt procuror şi cu unul dintre mahării de la FBI, un tip micuţ, liniştit, care nu prea vorbea, dar care s-a întunecat vizibil la faţă când i-am spus că îl suspectez pe agentul Thaddeus Cody Swanders a evitat tot timpul să mă privească Nu-mi dădeam seama dacă este furios pe mine sau jenat că habar n-are ce se întâmplă Probabil, câte puţin din amândouă Când au terminat cu mine şi cu Julie, Winters a deschis uşa ca să-l cheme pe Joe Îmi părea rău că fusese nevoit să aştepte După ce intră, Winters se întoarse şi o întrebă pe Julie unde este Betsy — Este cu bunicul ei, răspunse ea, într-un loc sigur — Doamnă Weston, nu pot accepta asta Niciunul dintre voi nu-mi dezvăluie locul şi, din păcate, mă tem că va trebui să vă asigur paza O să solicit să fiţi mutate într-un hotel în oraş, unde vi se poate asigura protecţia corespunzătoare — Foarte bine, zise Julie, ca şi cum nu ar fi pus la îndoială eficienţa poliţiei Am încercat să nu par surprins — Acum te rog să-mi spui unde este fiica ta, ca să pot trimite un poliţist după ea Julie se încruntă — Cu tot respectul, nu-mi place ideea Zilele următoare vor fi foarte solicitante pentru fiica mea şi nu vreau să înceapă cu un poliţist care o ia de lângă bunicul ei Dacă vreţi să stăm la hotel, lăsaţi-l pe Lincoln să mă conducă acolo şi o aduc chiar eu Winters nu agrea deloc varianta asta, dar nu se opuse — Vreau să ajungă la Marriott, lângă aeroport, cât mai curând posibil, îmi spuse ea Acolo vă vor aştepta agenţii, iar camera va fi deja rezervată După ce vă instalaţi, discutăm din nou — Nu-l aşteptăm şi pe Joe? am întrebat eu Winters dădu ochii peste cap — Perry, ştiu că este partenerul tău, dar cred că eşti capabil să te urci într-un taxi şi fără el Du-te să iei fata şi adu-le pe-amândouă la Marriott Partenerul tău va fi în siguranţă cu mine — Dacă sunteţi doar voi doi, lasă-mă cel puţin să-i mai aduc o armă — Du-te şi adu copilul, domnule Perry, zise ea şi închise uşa Ne-am întors la cabană Pe drum, Julie mi-a cerut detalii despre întâlnirea cu Belov I-am spus doar că promisese că nu vor păţi nimic Nu am discutat ce metode ar putea folosi pentru a le garanta siguranţa — Ai avut ocazia să vorbeşti cu John fără Betsy lângă voi? — Da — Ştie că ai de gând să pleci? — Da M-am uitat la ea: — Şi când ai de gând să pleci, Julie? — Mâine — Înţeleg Am rămas tăcuţi restul drumului până la cabană Am parcat în spatele maşinii lui Kinkaid, care ieşi din casă, făcându-ne semn cu mâna M-am întors spre Julie: — O să vrea să vorbească cu tine, am prevenit-o Iar eu o să-i dau ocazia Grăbeşte-te, pentru că trebuie să vă duc la hotel înainte să ne trezim cu cercetaşii lui Winters pe cap — În regulă — Lincoln, mă bucur să te văd! exclamă Kinkaid Îmi strânse mina energic, fără să-şi ia ochii de la Julie La început m-am înfuriat pe tine şi pe Joe pentru că m-aţi exclus, dar acum înţeleg ce s-a întâmplat — Bună, Aaron, spuse Julie Betsy sări de pe canapea şi alergă să-şi îmbrăţişeze mama Fetiţa îl evită pe Kinkaid, când trecu pe lângă el — Bună, Julie Mă bucur mult să te văd, zise el, arătând ca un adolescent timid la prima întâlnire Faţa lui pistruiată era roşie ca focul Mi-am dres vocea şi m-am uitat la John Weston, care stătea pe canapea — John, vrei să ieşim câteva minute? Bătrânul m-a urmat Nu voiam să o las pe Julie singură cu Kinkaid, dar nici n-aveam de gând să stau să-l ascult cum îşi expune sentimentele I-am povestit lui John despre discuţia cu Winters şi de pretenţia ei de a le duce pe Julie şi Betsy la hotel, sub supravegherea poliţiei — Probabil că este o alegere bună, zise el N-a suflat o vorbă despre plecarea lui Julie — Fiule, sunt bătrân şi obosit, spuse el Dacă zici că le duci tu înapoi în oraş, eu plec acasă Roag-o pe Julie să mă sune de la hotel, bine? I-am promis că aşa voi face, apoi mi-a strâns mâna şi s-a îndreptat şchiopătând spre maşină N-aveam chef să mă întorc în casă, aşa că am urcat în camionetă şi am început să fac ordine în lucrurile pe care le aruncasem de-a valma Printre ele am găsit dosarul lui Hartwick Nu-l deschisesem încă L-am luat şi l-am frunzărit absent; nu mai era cazul să îl cercetez, dar încercam să-mi omor timpul Am ajuns la pagina cu recomandări şi m-am oprit, cu ochii pironiţi asupra celui de-al treilea nume — Nu degeaba n-am avut încredere în tine, nemernicule, am mormăit eu Al treilea nume era Aaron Kinkaid Dar şi mai interesantă era funcţia ocupată de el, cu aproape zece ani în urmă: şef pază şi protecţie, Richard Douglass şi Asociaţii Kinkaid lucrase pentru avocatul lui Jeremiah Hubbard M-am apropiat de casă şi am privit înăuntru În bucătărie, Kinkaid vorbea cu Julie, iar Betsy stătea la masă Un timp i-am privit, întrebându-mă ce ştia şi de când Venise timpul pentru o repriză de întrebări şi răspunsuri Abia când m-am îndreptat spre uşă mi-am dat seama că strânsesem pumnii — Hei, Aaron, am spus pe când intram, îmi pare rău că vă întrerup, dar trebuie să-ţi explic câte ceva Te superi? — La naiba, sigur că nu Tu eşti şeful M-a urmat într-unul dintre dormitoare Când am rămas singuri, a zâmbit larg şi m-a bătut pe umăr — Mă bucur să te văd, Perry Am fost îngrijoraţi de ceea ce ţi s-ar fi putut întâmpla acolo, în sud I-am zâmbit şi eu şi i-am tras un pumn în plină faţă S-a dat înapoi, dar s-a repliat imediat L-am pocnit în vintre, apoi i-am mai tras un pumn sănătos în spatele urechii S-a prăbuşit, în patru labe, apoi s-a întins la podea şi s-a chircit, străduindu-se să respire Am scos dosarul lui Hartwick şi l-am aruncat pe jos, lângă capul lui — Şef pază şi protecţie la Richard Douglass şi Asociaţii? Foarte frumos, Kinkaid Nouă ne-ai spus că nu-l cunoşti pe Jeremiah Hubbard — Nu ştiu despre ce vorbeşti, şuieră el, încercând să-şi strecoare mâna sub cămaşă I-am tras un şut în stomac, apoi am băgat mâna sub cămaşă şi i-am scos pistolul din toc Se pare că renunţase la Colt Python pentru o armă mai discretă Am aruncat pistolul în capătul celălalt al camerei, l-am ridicat în fund şi l-am pocnit peste faţă Nu voiam să fac zgomot ca să nu să le sperii pe Betsy şi Julie, dar aveam nevoie de nişte răspunsuri de la el — Spune-mi adevărul, nenorocitule, am scrâşnit, apăsându-l cu degetul mare într-un punct nevralgic lângă gât, ceea ce-l făcu să se zvârcolească de durere Tu le-ai spus ruşilor că sunt în Carolina de Sud, nu? — Nu, spuse el încercând să-şi scuture capul pentru a scăpa din strânsoarea mea — Aaron, l-am prevenit, s-a terminat Spune-mi adevărul — Bine, zise el Bine 25 Când Wayne Weston şi Aaron Kinkaid începuseră să lucreze împreună, Hubbard apelase la ei, în baza unei recomandări de la Richard Douglass Fişa postului pe care îl propunea era simplă – trebuia să investigheze cât mai minuţios orice persoană indicată de Hubbard Le oferea bani grei, iar ei au acceptat Nu existase niciodată cazul soţiei bogate; asta fusese praf în ochi, ca să-l păcălească pe Joe şi să-i ofere o explicaţie în privinţa legăturii dintre Weston şi Hubbard De asemenea, nu existase niciodată vreo ceartă între ei, legată de Julie Weston — N-a fost nimic între mine şi Julie M-am dat o dată la ea, eram beat, dar după aceea am râs şi am uitat totul Lucraseră un timp pentru Hubbard, dar curând a devenit evident că Weston era mai bun la genul de investigaţii pe care le solicita Hubbard, aşa că a ajuns să lucreze aproape numai el pentru multimilionar Kinkaid şi Weston au discutat problema şi au hotărât că ar fi mai bine să se despartă Hubbard a convenit să-i dea bani lui Kinkaid ca să-şi deschidă o firmă în Sandusky A plecat din oraş, iar Wayne Weston a preluat câteva cazuri de faţadă, dar a continuat să lucreze ca şantajist profesionist Era bun la asta, iar Hubbard îl plătea foarte bine Apoi a venit şi iarna trecută, iar Hubbard a hotărât să-şi dezvolte proiectul în Flats Weston s-a apucat de treabă şi a strâns informaţii despre Beckley şi proprietarul de la River Wild Atunci a dat peste ruşi — Wayne a aflat că proprietarul era mare mafiot şi a vrut să se retragă, spuse Kinkaid, dar Hubbard dorea să profite cu orice preţ de ocazie Plănuia să strângă dovezi împotriva lui, ca să-l poată ameninţa că-l aduce în faţa justiţiei Aşa că Wayne a intrat prin efracţie în bar şi a plasat camera ascunsă, ca să vadă ce se petrece acolo Oricine altcineva n-ar fi acceptat să rişte să-i ameninţe pe oamenii lui Belov, dar Hubbard se obişnuise cu puterea, nu concepea că i-ar putea fi teamă de cineva, fie el şi Belov Când Weston a venit cu caseta, şeful lui cel arogant a hotărât s-o folosească şi a trimis-o proprietarului clubului, fără să-i spună lui Weston A doua zi, Krashakov şi-a făcut apariţia Îl căuta pe Hubbard Se pare că a reuşit să pună mâna pe casetă înaintea lui Dainius Belov — Au ajuns la o înţelegere, Hubbard îşi ţinea gura, dacă ruşii îi vindeau proprietatea, continuă Kinkaid — Iar ei au acceptat? Nu-mi venea să cred Ruşii au căzut la înţelegere cu el? De ce nu l-au omorât? — Cred că intenţionau să se folosească de el Au văzut potenţialul Hubbard este totuşi cel mai bogat om din oraş De ce l-ar fi omorât, când îl puteau folosi în perspectivă? Corect — Şi tu ce legătură ai cu toate astea? — L-am sunat pe Hubbard ca să-l avertizez în legătură cu voi când m-am trezit cu Pritchard la uşă A doua zi, m-a sunat şi a zis că v-aţi dus la el şi l-aţi chestionat Mi-a explicat tot ce se întâmplase cu Wayne şi cu ruşii şi mi-a oferit o sumă mare dacă reuşesc să mă lipesc de voi şi să-l informez despre ce faceţi I-am spus că nu accept sub nicio formă dacă nu vorbesc mai întâi cu ruşii, pentru a mă asigura că nu mă consideră şi pe mine o ameninţare M-am întâlnit cu Krashakov şi i-am explicat avantajele, dacă intru şi eu în joc N-ar fi fost niciodată de acord, dar voia să o găsească pe Julie, voia caseta, aşa că nu s-a opus Mă privi ca şi cum urma să-mi dezvăluie un secret şi-mi spuse: Krashakov este absolut înfricoşător Am vrut să-l pocnesc iar, dar m-am abţinut — Cine l-a atras în capcană pe fiul lui Belov? — Ştiu doar că Krashakov voia mai multă putere, iar fiul lui Belov îi stătea în cale Cred că nu se înţelegeau de mult Îşi şterse sângele de pe bărbie Şi eu sunt într-o situaţie delicată, Perry Wayne credea că ruşii au de gând să-l omoare, iar acum i-am luat eu locul Crezi că vreau să fiu implicat în asta? Ce dracu’?!? — Atunci de ce eşti implicat, Kinkaid? — Crezi că am avut de ales? Hubbard este proprietarul afacerii mele Hubbard este proprietarul meu Nu poţi să-i întorci spatele pur şi simplu unui om ca el L-am lăsat şi am început să mă plimb prin cameră Mă privi temător — Hubbard este şi proprietarul lui Cody? — Nu ştiu, spuse el, plecându-şi privirea M-am aplecat spre el Încercă să-mi dea un pumn, dar l-am evitat cu uşurinţă, mi-am strecurat mâinile sub braţele lui, l-am ridicat şi l-am izbit de perete de două ori, destul de tare încât să se zguduie uşa din balamale Cu siguranţă că se auzise, dar eram prea furios ca să-mi pese — Da, spuse el, da, la dracu’, îl plăteşte pe Cody Acum lasă-mă-n pace, Perry Ţi-am spus adevărul I-am dat drumul şi m-am dat un pas înapoi — Care-i rolul lui Cody? — Aproape legitim A lucrat pentru echipa FBI care încerca să-l înfunde pe Belov şi ştia că Weston e băgat în asta, pentru că îl înregistrase Hubbard l-a mituit ca să nu-l implice în anchetă Nu trebuia să afecteze investigaţia, ci doar să o ţină la distanţă de Hubbard — Ceea ce a şi făcut Deci, ca să înţeleg şi eu, Krashakov a vrut să-l elimine pe fiul lui Belov, dar cine îi vinde clubul lui Hubbard? — Krashakov El îl conduce, chiar dacă nu este proprietar pe hârtie — Dainius nu ştia despre înţelegerea privind River Wild? — Nu Ăsta era planul lui Krashakov Atâta timp cât Belov nu se opunea, avea împuternicire să vândă — Tu i-ai trimis după mine în Carolina de Sud, nu-i aşa? Se lipi de perete, ca şi cum ar fi încercat să se ascundă, dar de data asta se dovedi suficient de deştept încât să nu mă mai mintă — Da M-am gândit la Rakic şi la grăsanul palid, la arma pe care o îndreptase spre mine şi am scrâşnit din dinţi — Dar Hartwick? — Nu era traficant de arme — Nu zău Eu am întrebat de moartea lui, Kinkaid Tot tu ai pus-o la cale? — Nu — Kinkaid, s-a terminat Înţelegi, laş nenorocit ce eşti? Am dat un şut în perete, chiar lângă capul lui, şi a sărit de parcă l-aş fi lovit Acum spune-mi ce s-a întâmplat cu Hartwick — Am minţit foarte puţin în cazul lui Era într-adevăr cel mai periculos om pe care l-am cunoscut Dinamită curată Hubbard nu-şi putea permite să-l aibă în preajmă, şi nici Krashakov Când am auzit că e aici, am ştiut că o să iasă rău Aşa era Randy Nu venise să investigheze, ci să omoare — Rahat! Încerca să găsească o modalitate de-a le pune la adăpost pe Julie şi Betsy, exact ca şi noi Dacă ar fi vrut să-l omoare pe Krashakov, ar fi făcut-o cu uşurinţă şi s-ar fi întors acasă — Nu ştiu — Sunt sigur de asta, Kinkaid Deci, Hartwick apare în oraş, iar tu îl informezi pe Krashakov unde îl poate găsi, nu? Se uita în jos, la picăturile de sânge care picurau pe podea — Erau cu mine în cimitir Când am spus că mă duc să fumez, de fapt am ieşit să-i sun, iar ei au parcat lângă biroul vostru şi v-au aşteptat Au tras din cimitir şi apoi au plecat Am mai stat câteva minute, am sărit gardul şi v-am auzit strigându-mă — Cine a tras? — Krashakov A fost trăgător de elită — De ce l-a omorât doar pe Hartwick? De ce ne-a lăsat pe noi în viaţă? — I-am spus că progresaţi, că dacă-mi mai lasă câteva zile s-ar putea să aflu unde sunt Julie, Betsy şi caseta Hartwick era prea periculos Vocea i se stinse, dar ştiam ce ar fi urmat: prea periculos ca să-l lase să trăiască — Când am reuşit să o găsesc pe Julie l-ai sunat pe Krashakov şi i-ai spus unde ne găseşte? M-am gândit la Betsy, singură în camera de hotel, doar cu câteva minute înainte să apară ruşii şi m-a cuprins furia Kinkaid le spusese unde să ne găsească, apoi i-a lăsat să plece, să continue şirul crimelor Am făcut trei paşi spre el, gata să-l iau şi să dau cu el de perete până-l scoteam prin zid, dar uşa se deschise brusc şi intră Julie Weston — Lincoln, spuse ea, holbându-se la faţa plină de sânge a lui Kinkaid, ce se petrece? — Ieşi afară, i-am spus, n-am terminat aici Încercă să obiecteze, apoi văzu sângele de pe podea şi ieşi închizând uşa în urma ei M-am întors la Kinkaid — Trebuie să-ţi spun ceva — Nu, zău, Aaron Ai avut destul timp să-mi spui — E important Krashakov ştie unde suntem — Ce? — L-am sunat când am aflat că o să vă duceţi la procuror A înnebunit de tot şi m-a somat să-i spun unde e fetiţa — Nenorocitul! Când a fost asta? — Cam acum o oră Am încercat să îl calmez, dar m-a ameninţat că mă omoară Nu voiam asta, dar acum, când am văzut-o Mă privi Trebuie să le iei de-aici, Perry Krashakov o să le omoare O să vă omoare pe toţi M-am îndepărtat de el şi mi-au venit în minte cuvintele lui Cody despre mafioţii italieni: „Noi vă vom omorî, dar ruşii sunt nebuni, o să vă omoare toată familia” Dacă Krashakov aflase că am discutat cu procurorul, va veni să ne omoare N-avem prea mult timp Am deschis uşa şi am ieşit din dormitor, cu arma lui Kinkaid în mână Betsy o văzu şi se ascunse în spatele mamei sale — Du-o pe Betsy în maşină, i-am spus Plecăm În timp ce vorbeam, am auzit zgomot de roţi Am fugit înapoi în dormitor, ignorându-l pe Kinkaid, care se lăsase în jos, aşteptându-se să-l lovesc din nou M-am dus la fereastră şi am privit afară Pe alee apăruse maşina ruşilor Nu mai aveam timp să gândesc, ci doar să acţionez Nu mai puteam fugi, iar căbănuţa nu ne proteja de armele ruşilor Puteam fugi în pădure, dar ne-ar fi văzut şi până la urmă ne-ar fi prins Am intrat în cameră şi am pus pistolul lui Kinkaid în mâna lui Julie — Au venit Ia-o pe Betsy şi mergeţi în ascunzătoarea unde am găsit-o mai devreme Ai grijă să nu scoată un sunet Dacă încearcă cineva să intre, foloseşte arma, dar nu irosi gloanţele Se holbă la mine cu gura căscată, dar am împins-o pe uşă afară O luă pe Betsy şi coborâră în fugă scările Rămăsesem cu Kinkaid şi fără nicio armă Pistolul meu era în maşină, şi n-avea cum să ajung la el — Ce facem? întrebă Kinkaid, arătând la fel de speriat ca şi Julie Ştiam că e speriat şi că îi spusese lui Krashakov exact unde suntem Am făcut un pas spre el şi i-am trântit un upercut în maxilar, exact ca la carte A dat capul pe spate şi s-a prăbuşit L-am mai izbit o dată în ceafă, ca să fiu sigur că doarme Acum nu va mai vorbi M-am dus în bucătărie şi am tras sertarele, căutând un cuţit Înainte să găsesc ceva mai util decât un tirbuşon, uşa se deschise, Alexei Krashakov păşi în cameră şi aţinti un Beretta de 9 mm spre pieptul meu 26 Am rămas nemişcat şi l-am urmărit cum intră în cameră, urmat de Rakic şi Malaknik Minunat Se adunase toată gaşca Krashakov ţinea arma îndreptată spre mine Ne întâlneam pentru prima dată faţă în faţă după episodul de la el de-acasă — Îmi datorezi douăzeci de dolari, zise el zâmbind — Îţi dau cincizeci dacă te cari mai repede — Mă tem că nu va fi atât de uşor — Atunci o sută Mă pocni cu patul pistolului, de văzui stele verzi Când am redevenit conştient, stăteam în patru labe pe linoleum Era puternic tipul Nu mulţi mă puteau doborî dintr-o singură lovitură Abia îl văzusem mişcându-se Îmi ţinu pistolul la tâmplă, în timp ce Rakic controlă fiecare cameră — Nimeni, în afară de el, zise Rakic, arătând spre corpul inert al lui Kinkaid — Eşti bun, spuse Krashakov Ai făcut treabă frumoasă la hotel — Mă bucur că eşti de acord — Nu Nu sunt Mi-ai omorât un prieten Mă lovi cu arma în spate, făcându-mă să mă înfior de durere — Unde sunt? întrebă el N-am răspuns Rakic mă sfătui: — Cel mai bine ar fi să ne spui repede Cu cât amâni, cu atât mai dureros va fi pentru tine Avea o voce groasă, răguşită, de parcă suferea de bronşită cronică Unde este doamna Weston? — Doamna cine? Proastă idee Krashakov mă pocni din nou în cap, iar luminiţele începură să zburde prin faţa ochilor mei De data asta mi-a luat mai mult să mă adun Câmpul meu vizual începea să semene cu o furtună în Texas, noaptea — Unde este femeia? repetă Krashakov — S-a terminat, băieţi Procurorul ştie totul, la fel şi ziarele Ar fi cazul să fugiţi cât mai puteţi Dacă mă omorâţi, vă veţi înrăutăţi situaţia Nu le-am spus că Belov ştia totul M-ar fi omorât direct, fără să mai stea la discuţii — Minte, spuse Rakic — Unde este? repetă Krashakov — La procuror, probabil că tocmai îi povesteşte totul — Minţi Arătă spre Kinkaid Cu puţin timp în urmă erau amândouă aici, cu el Acum el e leşinat, iar tu eşti singur Maşina ta e încă afară — Ţi-am spus, nu sunt aici Krashakov mă ridică şi mă aruncă peste masă M-am lovit cu capul de marginea chiuvetei A venit după mine şi mi-a plasat un upercut în stomac Am căzut în genunchi şi m-am înecat M-a lovit în cap şi m-a ameninţat din nou cu arma îndreptată spre pieptul meu — N-avem timp de jocuri Ne vei spune unde sunt, pentru că pe tine vreau să te omor ultimul — Sunt preferatul tău, nu? — Ţine-l, urlă Krashakov, iar Rakic şi Malaknik mă luară de mâini şi mă târâră în cameră În spatele meu, uşa dinspre curte era deschisă, şi aerul rece mă mai trezi puţin Krashakov îngenunche lângă mine, folosindu-şi greutatea corpului pentru a-mi fixa glezna dreaptă de podea Apăsă vârful pistolului pe rotula mea — Ai o singură şansă, altfel îţi zboară genunchiul Apoi mai ai o şansă, înainte de a-ţi zbura şi celălalt genunchi După aceea, încep să devin creativ Vorbea calm, monoton, pronunţând cu grijă cuvintele în engleză M-am uitat la arma care îmi apăsa genunchiul „Gata cu alergatul seara”, mi-am zis Am închis ochii şi le-am văzut pe Julie şi pe Betsy râzând Nu puteam să le dau pe mâna ăstora Nici pentru un genunchi, nici măcar pentru amândoi Nici dacă mă omorau Am deschis din nou ochii, gata să-l rog pe Krashakov să se grăbească, dar zbură de lângă mine de parcă cineva l-ar fi tras cu lasoul Urlă şi încercă să tragă, dar arma îi zbură din mână Thor intrase în cabană şi aruncase un cuţit de vânătoare drept în coapsa lui Krashakov începu să urle, dar mâna înmănuşată a lui Thor îl strangulă În cealaltă mână ţinea un pistol îndreptat spre Rakic În spatele lui, Alexander îi ţintea cu o puşcă de asalt pe cei doi rămaşi în picioare Kinkaid se sprijini în mâini şi în genunchi, încă ameţit Se uita la cuţitul de vânătoare din coapsa lui Krashakov şi se prăbuşi din nou la pământ, acoperindu-şi capul cu mâinile — Dă-i drumul, le spuse Alexander Rakic şi Malaknik mă eliberară, apoi se dădură încet în spate Krashakov încă se străduia să scape din mâna lui Thor, dar fără succes Îl strânse puţin, tăindu-i respiraţia, iar Krashakov aluneca la pământ, inconştient Thor îl lăsă să cadă — Dainius vrea să vă vadă, domnilor, le spuse el lui Rakic şi Malaknik Vom lua maşina voastră Rakic începu să mormăie ceva, dar Alexander se apropie de el şi îl lovi cu patul puştii până îl doborî Apoi le luă celor doi armele şi le făcu semn să iasă I-am urmat şi l-am văzut pe Thor coborând scările, târându-l după el pe Krashakov Apoi deschise portiera maşinii, îndesă corpul lui Krashakov înăuntru, intră după el, scoase cuţitul şi îi şterse cu grijă lama pe pantalonii lui Krashakov Apoi se duse spre Malaknik, care aştepta la baza scărilor şi-l lovi o singură dată în plină faţă Acesta se prăbuşi de parcă-l lovise un camion Thor îl culese de pe jos ca pe un copil mic şi-l aruncă în maşină peste Krashakov Alexander îl pocni pe Rakic în ceafă cu patul puştii şi îl înghesui între primii doi Apoi scoase din buzunar cheile maşinii şi închise portierele Thor se întoarse spre mine, fixându-mă cu privirea lui de gheaţă — Tu îi căutai pe ei, iar ei pe mine Ai ajuns la fix – am spus eu Dădu din cap, apoi trecu pe lângă mine şi intră în cabană L-am urmat Se uită în jur şi arătă spre Kinkaid, care încă zăcea pe jos Avea o pată umedă, urâtă, pe tot turul pantalonilor — Îl vrei? mă întrebă — Da — Bine Sper că înţelegi N-ai văzut asta niciodată Nu ne-ai văzut în viaţa ta — Înţeleg Se uită la Kinkaid — Asigură-te că înţelege şi el — N-o să fie greu să-l conving — Nu, cred că nu Se întoarse şi coborî treptele Rakic era deja în maşină Thor deschise uşa din faţă, dar nu intră Am vrut să întreb de unde apăruseră, dar ştiam că singurul răspuns va fi un zâmbet rece, aşa că m-am abţinut Probabil că lăsaseră maşina mai sus, ca să nu fie auziţi venind — Dainius îţi mulţumeşte pentru ajutor Dacă o să ai vreodată nevoie de el, speră că nu vei ezita să-l cauţi — Bine Se aplecă să intre în maşină, apoi se întoarse din nou — Dainius este omul căruia poţi să-i ceri o favoare atunci când ai nevoie M-am gândit la cuţitul din coapsa lui Krashakov — Cred, am răspuns Apoi au plecat Am rămas uitându-mă după maşina care dispărea şi am încercat să nu mă gândesc încotro se îndreaptă Kinkaid stătea pe trepte şi părea de-a dreptul terminat M-am dus şi am îngenuncheat lângă el Cu zece minute în urmă, îl bătusem măr, dar acum nu mai puteam ridica mâna la nimeni, chiar dacă aş fi fost nevoit s-o fac — Kinkaid, am zis, oamenii ăia te-ar fi omorât Încă o mai pot face Ai lucrat împotriva lor şi nu a fost o alegere prea bună Abia respira M-am uitat la el şi m-am gândit la Hartwick, la grăsanul palid, la arma de pe rotula mea M-am gândit la tot şi am încercat să mai găsesc o urmă de furie în mine N-am reuşit — Întoarce-te la Sandusky, Kinkaid Am stat acolo şi am aşteptat până a pornit motorul, cu mâinile tremurânde, şi a plecat Apoi m-am dus după Julie şi Betsy Am intrat în spaţiul îngust şi am început să trag de panou Apoi m-am răzgândit şi mi-am strigat întâi numele, ca să nu mă trezesc cu un glonţ în piept Au ieşit şi mi-au sărit în braţe, plângând Am stat acolo, pe pământ, şi le-am ţinut strâns Betsy îşi îngropase faţa la pieptul meu, iar Julie încerca să-şi revină — Ce s-a întâmplat? Oh, Lincoln Mi-a fost aşa de frică! Au plecat? — Au plecat Şi nu se mai întorc Doar asta contează Am mângâiat-o pe Betsy pe păr şi pe faţă Gata, piciule, gata Totul e-n regulă Eşti bine Am mai stat acolo un timp, într-o îmbrăţişare care pentru mine însemna mai mult decât oricare alta Când Betsy spuse că îi e frig, am luat-o pe sus şi am dus-o în casă — Eşti mai înalt decât tati, spuse ea pe când urcam scările Am închis ochii şi nu i-am răspuns Şi-au adunat lucrurile şi le-am pus în maşină — Urc-o pe Betsy în maşină, Julie Vreau să vorbesc apoi cu tine Mă privi câteva secunde şi dădu din cap I-am urmărit buzele, pe când se îndepărta: mâine Urma să plece mâine M-am dus lângă apă şi am început să arunc cu pietricele pe gheaţă Săreau la suprafaţă fără să spargă gheaţa de lângă mal, dar când am început să le arunc mai departe, au găsit zone cu gheaţa spartă şi s-au scufundat Efortul m-a făcut să simt din nou fiecare lovitură, dar am ignorat durerea După câteva minute, Julie era lângă mine privindu-mă cum arunc pietricele N-am încetat până nu i-am auzit vocea — Betsy este în maşină Suntem gata oricând eşti şi tu gata — Bine Am mai aruncat câteva pietricele — Nu vreau să te părăsesc Am dat drumul pietrei din mână — Ştiu — Nu poţi veni cu noi — Nu Oftă — Dar nu mai pot rămâne aici, Lincoln Nu-mi pot creşte copilul aici — Nu Nu poţi Mă cuprinse în braţe Se apropie de mine şi îşi lipi corpul de al meu Pentru o clipă, uitându-mă la faţa ei frumoasă, la ochii ei, cred că am uitat să mai respir Mă strânse la piept, apoi mă privi şi zâmbi — La fel de aproape stăteai şi de soţul tău când l-ai împuşcat? Iniţial, fusese doar o ipoteză şi mi se păruse absurdă Revenise pe nesimţite, ca o bănuială sâcâitoare, apoi devenise o întrebare obsedantă şi se transformase într-o suspiciune puternică Iar acum, când o priveam în ochi, devenise reală — Nu, răspunse ea cu o voce răguşită Nu chiar aşa Îmi dădu drumul şi se îndepărtă Măcar nu încercase să mă mintă N-ar fi trebuit să însemne prea mult, dar însemna ceva — Când ai fost sigur că asta s-a întâmplat? — Bănuiam de mult Wayne fusese profesionist şi mi-era greu să cred că cineva s-ar fi putut apropia de el atât de mult, încât să-l omoare dintr-o poziţie care să poată sugera sinuciderea Cu siguranţă, nu i-ar fi permis niciunuia dintre ruşi Un timp am crezut povestea cu Hubbard, poate pentru că am vrut s-o cred Stătea-n picioare, pentru că mi-ai zis că ai o grămadă de bani de la Hubbard ca să dispari Şi, dacă Hubbard iubeşte ceva pe lumea asta, iubeşte banii Dacă plănuia să-l omoare pe Wayne, nu l-ar mai fi plătit Apoi m-am gândit cât de hotărâtă eşti să părăseşti ţara şi am devenit şi mai curios — Înţeleg — În noaptea aceea, la piscină, am văzut o altă faţă a ta, şi n-avea logică N-a fost uşor să trec peste mândrie, dar când am reuşit, am început să mă întreb dacă sunt într-adevăr atât de atrăgător, încât să determin o văduvă îndurerată să-şi arunce hainele de pe ea în piscina unui hotel Mă privi cu răceală — Crezi că jucam teatru? Poate încercam să-ţi distrag atenţia, ca să nu te mai gândeşti la Wayne? Am ridicat din umeri — Noaptea trecută m-am convins, tu m-ai convins — Eu? Cum? — Când ai întrebat despre Amy Ai zis că las garda jos când sunt cu ea şi Joe, că este prima dată când mă vezi astfel M-am gândit la asta şi mi-am dat seama că s-ar putea să ai dreptate Nu mă văzuseşi niciodată cu garda jos şi m-am întrebat de ce M-am întrebat de ce mă feream când eram cu tine Aşa am început să caut motive A urmat o listă destul de lungă, lucruri pe care le-ai spus şi nu aveau sens Am oftat şi am dat din cap, apoi mi-am întors privirea spre apa îngheţată — Şi ce? întrebă ea Stătea cu braţele încrucişate la piept şi cu ochii aţintiţi în pământ — Am văzut asta în ochii tăi, când am plecat din Carolina Când m-ai oprit la hotel şi m-ai întrebat dacă aş omorî ca să-ţi protejez fiica A fost ceva în modul în care vorbeai Am crezut că îl întrebaseşi şi pe Wayne şi te dezamăgise, pentru că el doar murise pentru ea Dar nu era asta Tu omorâseşi pentru ea şi încercai să-mi spui asta fără cuvinte Mă testai ca să-ţi dai seama dacă mă ridic la nivelul aşteptărilor tale Se apropie de mine şi îşi puse mâinile pe braţele mele — Iar tu chiar ai făcut-o, ai omorât pentru a o proteja Ca şi mine — Nu, am răspuns, îndepărtându-mă de ea Mi-ar plăcea să pot spune asta, sună mai nobil Ca să fiu sincer, când l-am văzut că îndreaptă arma spre mine, am tras ca să-mi salvez viaţa Nu m-am gândit nici la tine, nici la fiica ta A fost doar instinctul de conservare O porni pe mal, iar eu am urmat-o — Spune-mi cum s-a întâmplat — Nu am plănuit nimic Nu-ţi cer să mă crezi, dar aşa a fost Eram îngrozită, Lincoln Fugeam, trebuia să ne părăsim casa la miezul nopţii, pentru că cineva încerca să ne omoare Betsy era în maşina închiriată, iar eu am intrat în casă cu Wayne Mi-a arătat sufrageria şi mi-a zis să mă uit în jur pentru ultima dată Când a zis asta, mi-a trecut frica şi m-a cuprins furia N-o s-o mai văd niciodată Casa mea Se cutremură amintindu-şi Apoi mi-a pus arma în mână A zis că vrea să o am în maşină, în caz că se întâmplă ceva S-ar putea să-mi trebuiască, s-o protejez pe Betsy Asta urma să fie viaţa mea, Lincoln – o viaţă în care soţul meu îmi pune arma în mână la miezul nopţii pentru a-mi proteja fiica Şi asta pentru că fusese atât de lacom Trăisem o viaţă fericită, habar n-aveam de nimic, iar el ne pusese în pericol Îmi pusese fetiţa în pericol Mă privi — Mi-a arătat cum să trag piedica, apoi mi-a pus arma în mână Eu i-am dus-o la tâmplă şi l-am împuşcat Un timp, nu se mai auzi decât şuieratul vântului printre porni şi zgomotul gheţii care crăpa Soarele se ascunsese după nori, dar era destul de cald încât să se topească gheaţa Trecură câteva minute fără să scot o vorbă M-am întors şi m-am îndreptat spre maşină Julie mă urmă — N-ai de gând să mă dai pe mâna poliţiei, sper! M-am oprit şi am privit-o — Nu lucrez pentru poliţie, Julie Am fost angajat de socrul tău să aflu ce s-a întâmplat cu fiul lui O să mă duc la el şi o să-i spun Am urcat în maşină şi am pornit motorul De pe bancheta din spate Betsy îmi zâmbi — Maşina ta e înaltă, zise ea Mami a trebuit să mă ridice — Aşa îmi plac, înalte, am zis Vrei să conduci? Când am întrebat asta, mi s-a frânt vocea şi am tăcut Julie se urcă lângă mine şi îşi puse centura de siguranţă În drum spre oraş n-am scos un cuvânt Julie şi Betsy vorbeau Eu conduceam Le-am dus la Marriott Am parcat şi am ajutat-o pe Betsy să coboare M-a prins de gât când am pus-o pe trotuar şi mi-a spus că o să ne vedem dimineaţa I-am răspuns că abia aştept — Încă îmi datorezi o îngheţată, zise ea Julie coborî lângă mine O privirăm pe Betsy mergând — O să fie sănătoasă şi fericită, zise ea O să-i spun că Wayne a murit, dar asta când o să fim departe, în siguranţă Voi avea grijă să crească aşa cum trebuie, fericită, nu în pericol sau în umbra publicităţii — O să-i spui vreodată adevărul? O să-i spui ce-ai făcut? — Nu ştiu — Mami, vino, o strigă Betsy de lângă uşa hotelului Julie se întoarse spre mine — Te duci la poliţie? — Ţi-am mai spus Mă duc la John Mă privi în ochi, căutând un alt răspuns, apoi dădu din cap — Bine, Lincoln Se aplecă şi mă sărută uşor pe obraz, ţinându-şi faţa lipită de a mea câteva clipe Îţi datorez viaţa mea şi cea a fiicei mele Poţi să mă urăşti acum Ai dreptul Dar vreau să ştii că îţi sunt recunoscătoare Se întoarse şi plecă, cu câte o valiză în fiecare mână Betsy deschise uşa şi intrară amândouă M-am urcat în camionetă şi am plecat spre John Weston 27 Era întuneric, dar când am bătut la uşă, mi-a deschis imediat Era în pijama şi în halat, şi părea epuizat — Intră, spuse el, păşind într-o parte ca să-mi facă loc — Îmi pare rău că te deranjez la ora asta — Fiule, să nu-ţi mai ceri vreodată scuze de la mine, pentru nimic Poţi să vii aici la două dimineaţa în fiecare zi, n-o să mă plâng Îţi datorez mai mult decât o să-ţi pot plăti vreodată Am intrat în cameră şi ne-am aşezat Fumul de ţigară era mai gros ca altă dată A mai aprins una şi am aşteptat să tragă câteva fumuri — Te macină ceva, zise el Şi ai venit să te eliberezi Să aud — Ştii că pleacă — Da, fiule, ştiu Şi, oricât de mult mi-aş dori să rămână, îi voi respecta decizia Se gândeşte, în primul rând, la binele copilului Cred asta din tot sufletul — Şi eu Aprinse lumina, dar camera rămase tot întunecoasă Fumul de ţigară atârna greu în aer şi era destul de cald ca să transpir Stinse ţigara şi mă invită să vorbesc — M-ai angajat să aflu ce s-a întâmplat cu familia ta — Da Şi ai făcut asta Am dat din cap — Ţi-am spus ce s-a întâmplat cu nora şi nepoata ta Dar nu şi cu fiul tău El aşteptă, dar n-am mai putut să continui Uneori, nu ştii cu ce să începi — Fiule, sunt bătrân şi obosit Spune ce-ai de spus I-am spus totul: de la motivele iniţiale pentru care o suspectasem, până la ultima discuţie cu Julie I-am mai spus că nu m-am dus la poliţie Când am terminat, a rămas o vreme tăcut — Urăsc să aud asta, zise el în cele din urmă Dar nu pot să o blamez Ştiu că nici Wayne nu o blamează, oriunde ar fi Wayne şi-a pierdut familia Şi-a pierdut loialitatea, onoarea Vocea îi era răguşită, gravă — Trebuia să anunţăm poliţia, am spus Asta trebuie să facem — Pentru cine lucrezi, domnule Perry? L-am privit — Pentru tine — Atunci cred că eu ar trebui să dau acest telefon, nu? L-am aprobat înclinând capul — Este o infracţiune A omorât un om Nu o pot lăsa să plece Suflă fumul spre mine — Ai petrecut ceva timp cu nepoata mea, nu? — Da, domnule — Ce crezi despre ea? — E o fetiţă uimitoare Deşteaptă, amuzantă şi politicoasă E un copil deosebit — Aici ai dreptate Îşi drese vocea, apoi stinse ţigara Sunt bătrân şi bolnav Nu mai am mult de trăit În afară de Julie, Betsy nu mai are pe nimeni Poţi să-mi spui cine o să o crească, dacă mama ei intră la închisoare? Am ridicat din umeri — Părinţii adoptivi, bănuiesc Va fi în grija statului — Exact Acum, uită-te în ochii mei, băiete Am ridicat capul şi l-am privit — Eşti angajatul meu O să te rog ceva şi mă aştept să-mi respecţi rugămintea — Bine — Ia-ţi noaptea asta liber Du-te acasă şi dormi Dimineaţă, fă ce îţi dictează inima şi mintea I-am promis că aşa voi face, apoi m-am ridicat şi m-am îndreptat spre uşă La jumătatea drumului, mă opri — Domnule Perry? M-am întors — Da, domnule? — Te-am angajat ca să afli adevărul Nu ţi-am cerut să-mi vii cu dulcegării ieftine Am vrut adevărul şi asta mi-ai oferit Îţi mulţumesc — Cu plăcere Am vrut să-l întreb dacă se simte mai puţin singur decât înainte, dar nu am făcut-o Am ieşit şi am închis încet uşa în urma mea Îi oferisem adevărul Suna ca o îndatorire nobilă şi ar fi trebuit să fiu mândru de mine Dar nu eram Uneori, adevărul nu este plăcut M-am oprit la un restaurant în North Olmsted şi am ales ceva la întâmplare Apoi am hotărât că n-are sens să pretind că în viaţă totul este normal După ce am mâncat, m-am întors acasă, m-am schimbat şi m-am dus la sală Din fericire Grace plecase M-am bucurat pentru că n-aveam chef de amabilităţi Mă durea capul de-mi plesnea, de la bătaia administrată de Krashakov, dar n-am luat niciun calmant Aproape că mă bucuram de durere Am lucrat furios Trecuseră ceva zile de când o făcusem ultima dată şi muşchii mei aveau nevoie de exerciţiu Durerea de cap deveni mai intensă, ca şi efortul meu, pe când încercam să mă curăţ prin oboseală, sudoare şi durere Am continuat să lucrez aproape două ore, până când trupul meu a cedat M-am întors în apartament Abia ieşisem de la duş, când am auzit telefonul — Unde este, domnule Perry? mă întrebă Laura Winters — Unde este cine? — Julie Weston Spune-mi că e cu tine — Nu Le-am lăsat la hotelul Marriott, în urmă cu câteva ore — Rahat — Ce s-a întâmplat? — A dispărut, asta s-a întâmplat Erau supravegheate, dar a scăpat A dus fetiţa la bazin şi apoi au luat liftul ca să urce în cameră Poliţiştii l-au aşteptat pe celălalt, ca să nu sperie fetiţa De-atunci nu le-au mai văzut Ha! Wayne Weston ar fi fost mândru de ea — Încercaţi la John Weston acasă — Am trimis pe cineva acolo, dar se pare că şi el a dispărut Ceva mai devreme, în seara asta, vecinii l-au văzut punând două valize în maşină şi plecând Asta da surpriză — A premeditat asta, nu? zise Winters Prietena ta mi-a spus că Julie Weston plănuia să plece, deoarece nu avea încredere că poliţia poate s-o protejeze — Am auzit-o şi eu spunând asta, dar nu a menţionat niciodată vreun plan Şi nu minţeam — Ştiam că o să plece! Ar fi cazul să le găsim — Ai povestea ei, am spus E de-ajuns — Eu hotărăsc ce anume e de-ajuns, Perry Şi, indiferent că le găsim sau nu, vreau să fii mâine-dimineaţă la mine în birou Sunt câţiva poliţişti care abia aşteaptă să-ţi vorbească despre un şir lung de crime — Voi fi acolo M-am aşezat pe jos, cu luminile stinse Julie plecase I-ar fi fost mai uşor să fugă înainte de a se afla în custodia poliţiei Probabil că voise să mă scutească de alte belele cu oficialităţile Frumos Acum era vina lor că dispăruse, nu a mea Aş fi putut s-o împiedic, dacă aş fi sunat mai devreme la poliţie, dar John Weston mă rugase să nu fac asta Bătrânul nu-mi spusese că o să plece cu ele L-am sunat pe Joe şi i-am povestit totul N-a fost surprins, nici de dispariţia Juliei, nici de hotărârea lui John de a nu anunţa poliţia şi de a pleca cu ele S-a mirat însă când a auzit că Julie îşi omorâse soţul, dar n-a fost şocat E greu să şochezi un poliţist bătrân — Eşti bine? m-a întrebat — Da Făcu o pauză, după care spuse: — Dormi puţin, LP Meriţi — Ne vedem mâine, Joe Pe la unu noaptea, veni şi Amy, fără să sune, însă nu m-a deranjat Nu dormeam, iar ea ştia asta Ne-am aşezat pe canapea şi i-am spus ce ştiam I-am spus tot, de la Thor şi Krashakov până la discuţia mea cu Julie şi rugămintea lui John Weston de a mă gândi o noapte — Mamă! i-a omorât fiul, şi pleacă cu ea — I-a permis lui Betsy să-şi păstreze mama — Oricum, nu mai are mult de stat cu ele Între şase luni şi un an, nu? — Despre ce vorbeşti? — John Weston e pe moarte, Lincoln N-ai ştiut? Mi-a zis Julie când i-a luat interviul Cancer la plămâni în fază terminală N-am ştiut ce să spun Existau multe despre care nu ştiam ce să spun — Ce se va întâmpla cu Hubbard şi cu Cody? Întrebă Amy — L-au dat în judecată pe Hubbard Cred că cei de la FBI se vor ocupa de Cody Va fi dificil să demonstreze exact cât ştia şi cât a influenţat investigaţia şi nu vor reuşi să ţină presa deoparte Probabil va sfârşi completând declaraţii în biroul din Des Moines, până prin iunie Dădu din cap — A fost o zi lungă pentru tine, Lincoln — Aşa este Cel mai periculos criminal din oraş mi-a mulţumit pentru cooperare, iar procurorul mă înjură Se pare că m-am descurcat de minune, nu? — Destul de bine Eşti în viaţă şi ele la fel — Sunt în viaţă Şi departe Bine că am încasat banii în avans de la Weston — Articolul meu apare mâine, spuse ea Câteva citate sugerează că Julie este încă speriată şi a vrut să dispară ca să-şi protejeze fiica Nimic nu indică faptul că ea şi-ar fi omorât soţul — Şi nici nu ar trebui Să lăsăm poliţia să se descurce, Ace Mă privi — Totuşi, te sâcâie, nu? Ai fi putut s-o duci la poliţie, nu la hotel Ai fi putut spune cuiva ce ştii Dar n-ai făcut-o — Da, mă sâcâie că nu sunt deloc trist Ştiu că şi-a omorât soţul, ştiu că a fugit, dar nu sunt deloc dezamăgit Asta voiam, de fapt Nu s-o ştiu în închisoare — Dar a ucis Şi-a omorât soţul — Asta e Amy dădu din cap — Şi poţi să te gândeşti un pic, nu? Poţi analiza situaţia şi îi poţi justifica gestul sau măcar faptul că este în libertate — Da Dar n-ar trebui să pot Crima e crimă Nu e treaba mea s-o justific A luat o viaţă, Amy John poate trece peste asta, pentru că se gândeşte la nepoata lui, însă cel mai bine pentru ea ar fi fost să aibă ambii părinţi, nu crezi? — Aproape că ai murit pentru ea, ştii? — Da — De două ori — Da — Regreţi? — Nu Am rămas aşa, cu ochii pe pereţi Toate luminile erau stinse, şi nu voiam să le aprind Era bine pe întuneric — Ai iubit-o, nu-i aşa? întrebă Amy pe un ton blând — Nu Nu am iubit-o O cunosc de trei zile, Amy — Bine, n-ai iubit-o, dar poate că ai vrut o şansă Am ridicat din umeri — S-o ia dracu’ Îmi zâmbi — Eşti prea dur ca să suferi? — Nu Prea deştept Mă mângâie uşor pe frunte, atingând cucuiele provocate de loviturile lui Krashakov — Oamenii vin şi pleacă în viaţa noastră Nu ne alegem când şi cum şi nici momentul în care ne părăsesc Dar învăţăm din asta Aşa merg lucrurile Asta trebuie să faci acum — Profund, am replicat eu Ar trebui să te faci scriitoare Apăsă pe un cucui, cât să mă doară un pic — Iar tu ar trebui să devii un prost A, dar stai un pic, deja eşti Am râs, apoi am oftat şi mi-am lăsat capul pe spătarul canapelei — Fac şi eu ce pot — Da, ştiu că faci Şi nu poţi cere mai mult de la tine însuţi, Lincoln Acum te las să dormi Va trebui să fii odihnit pentru interogatoriu — Va fi un adevărat spectacol Poliţiştii probabil că vând deja biletele Trebuie să te grăbeşti dacă vrei să mă vezi Am condus-o la maşină M-a îmbrăţişat cu căldură, înainte de a pleca Am urcat şi am scos jurnalul lui Betsy Watson din sertarul unde-l lăsasem Am citit din nou ce scrisese, zâmbind la greşelile de ortografie; parcă o vedeam şi o auzeam Apoi l-am închis şi l-am aruncat la gunoi Prisma în formă de inimioară pe care o luasem din camera ei în acea după-amiază era în sertar, lângă jurnal Am vrut s-o arunc, dar m-am răzgândit Am dus-o în sală şi am agăţat-o la geam, lângă birou Când soarele va ieşi de după perdele, prisma va străluci şi poate că Grace o să zâmbească Am încuiat biroul şi m-am îndreptat spre parcare Un avion zbura zgomotos deasupra capului meu, pregătindu-se de aterizare Aeroportul era doar la câţiva kilometri distanţă Zgomotul puternic mă copleşi M-am uitat spre cer şi am urmărit cu privirea dârele de fum şi luminile de poziţie M-am întrebat de unde vine şi încotro se îndrepta M-am întrebat dacă le va duce pe Julie şi Betsy Weston cine ştie unde În cele din urmă, avionul coborî şi dispăru după clădirile înalte Dâra pe care o lăsase în urmă începu să dispară încet până când nu mai rămase nimic, decât amintirea sunetului Am urcat şi m-am dus la culcare virtual-project eu VP - 156